Split (1)

train · 28k rows

id stringlengths 36 36	title stringlengths 8 2.31k	content stringlengths 4 21.7k	datetime stringdate 1478-01-28 12:00:00+0700 2025-05-08 14:01:23+0700	domain stringclasses 9 values	url stringlengths 31 236
23cf61a2-f189-433a-981e-e7e7544ccfdf	ប្រធានគណបក្សយុវជន ស្នើរដ្ឋាភិបាលចិន បញ្ជូនគ្រូពេទ្យជំនាញមានបទពិសោធន៍លើជំងឺ Covid-19 មកជួយកម្ពុជា	លោក ពេជ្រ ស្រស់ ប្រធានគណបក្សយុវជនកម្ពុជា នៅថ្ងៃទី១៨ ខែមីនា ឆ្នាំ២០២០ បានស្នើដល់រដ្ឋាភិបាលចិន តាមរយៈអគ្គរដ្ឋទូតចិនប្រចាំនៅកម្ពុជា ឱ្យជួយបញ្ជូនគ្រូពេទ្យជំនាញ និងមានបទពិសោធន៍ដើម្បីមកព្យាបាលអ្នកជំងឺកូវីដ១៩ នៅក្នុងប្រទេសកម្ពុជា។ ក្នុងលិខិតលោក ពេជ្រ ស្រស់ បានបញ្ជាក់យ៉ាងដូច្នេះថា៖ ដើម្បីបញ្ចៀស បង្ការ ជាពិសេសលើការធានាព្យាបាលឱ្យមានប្រសិទ្ធភាពខ្ពស់ចំពោះអ្នកជំងឺកូវីដ១៩ នៅក្នុងប្រទេសកម្ពុជា គណបក្សយុវជនកម្ពុជា ស្នើឱ្យភាគីចិនជួយបញ្ជូនគ្រូពេទ្យជំនាញ ដែលមានបទពិសោធន៍ព្យាបាលជំងឺកូវីដ១៩ មកកម្ពុជាផង ក្រៅពីផ្តលសម្ភារៈបរិក្ខាពេទ្យ ដើម្បីធានាបានអាយុជីវិតអ្នកដែលឆ្លងមេរោគកូវីដ១៩ ដែលកំពុងតែរីករាលដាលយ៉ាងលឿនក្នុងប្រទេសកម្ពុជា។	2020-03-19T19:16:00+07:00	freshnewsasia.com	https://m.freshnewsasia.com/index.php/en/localnews/152009-2020-03-19-05-16-48.html
69a9fe65-55b6-431f-8d3f-60d846bff064	ក្រសួងមហាផ្ទៃ ចេញសេចក្តីណែនាំស្ដីពី វិធានការបន្ទាន់សម្រាប់បង្ការ និងទប់ស្កាត់ការរាតត្បាតជំងឺកូវីដ១៩ សម្រាប់អង្គភាពចំណុះក្រសួង	ក្រសួងមហាផ្ទៃ បានចេញសេចក្តីណែនាំស្ដីពី វិធានការបន្ទាន់សម្រាប់បង្ការ និងទប់ស្កាត់ការរាតត្បាតជំងឺកូវីដ១៩ សម្រាប់គ្រប់អង្គភាពក្រោមចំណុះក្រសួងមហា ផ្ទៃ និងរដ្ឋបាលថ្នាក់ក្រោមជាតិ។ នេះបើយោងតាមសេចក្ដីណែនាំរបស់ក្រសួងមហាផ្ទៃ ដែលបណ្ដាញព័ត៌មាន Fresh News ទទួលបាននៅព្រឹកថ្ងៃទី១៩ ខែមីនា ឆ្នាំ២០២០នេះ។ * ទី១៖ ត្រូវស្វាគមន៍គ្នាដោយការគោរពគំនាប ឬលើកដៃសំពះតាមទំនៀមទម្លាប់ខ្មែរ ចៀសវាងការចាប់ដៃ។ * ទី២៖ ត្រូវសាងសំអាតដៃជាមួយសាប៊ូ និងទឹកស្អាត ឬក៏លាងដៃឲ្យបានញឹកញាប់មុនពេលបរិភោគអាហារ មុនពេលយកដៃទៅប៉ះពាល់មុខ ឬបន្ទាប់ពីចូលបន្ទប់ទឹករួច។ * ទី៣៖ រៀបចំឲ្យមានកំប៉ុងអាកុល ឬសាប៊ូ សំរាប់លាងដៃនៅគ្រប់អង្គភាព និងអនាម័យជាប្រចាំតាមបន្ទប់ សាលប្រជុំ ដោយប្រើថ្នាំសម្លាប់មេរោគ ឬសាប៊ូឱ្យបានត្រឹមត្រូវនឹងញឹកញាប់ * ទី៤៖ បើមានរោគសញ្ញាមួយដូចជា៖ គ្រុនក្តៅ ហៀរសំបោរ ឈឺបំពង់ក ក្អក កណ្ដាស់ ពិបាកដកដង្ហើម ត្រូវទៅពិនិត្យព្យាបាលជំងឺនៅមណ្ឌលសុខភាព ឬមន្ទីរពេទ្យបង្អែកដែលនៅជិត។ * ទី៥៖នៅពេលក្អកកណ្ដាសត្រូវខ្ទប់មាត់ច្រមុះ ដោយប្រើកន្សែង ក្រម៉ា កែងដៃ ឬក្រដាស រួចបោះចោលក្នុងធុងសំរាមឲ្យបានត្រឹមត្រូវបន្ទាប់មកត្រូវលាងដៃ សម្អាតដៃនឹងសាប៊ូ ឬអាកុល។ * ទី៦៖ ពេលប្រាស្រ័យទាក់ទងជាមួយបុគ្គលដែលមានរោគសញ្ញាដូចជា គ្រុនក្តៅ ក្អក កណ្តាស់ ហៀរសំបោរ ឈឺបំពង់ក ពិបាកដកដង្ហើម ត្រូវរក្សាចំងាយសុវត្ថិភាពលើសពី ១.៥ម៉ែត្រ នឹងតម្រូវឲ្យគាត់ពាក់ម៉ាស។ * ទី៧៖ ចំពោះមន្ត្រីទើបត្រឡប់ពីបណ្ដាប្រទេសដែលកំពុងរីករាលដាលខ្លាំងនៃជំងឺកូវីដ 19 ត្រូវដាក់ខ្លួនឲ្យនៅដោយឡែករយៈពេល១៤ថ្ងៃ គិតចាប់ពីថ្ងៃដែលបានមកដល់ព្រះរាជាណាចក្រកម្ពុជាវិញ។ * ទី៨៖ រាល់បេសកកម្មក្រៅប្រទេសត្រូវផ្អាកមួយរយៈពេល ចាប់ពីថ្ងៃទទួលបានសេចក្តីណែនាំនេះតទៅ លើកលែងតែករណីចាំបាច់ និងមានការយល់ព្រមពីក្រសួង។ * ទី៩៖ អង្គភាពចំណុះក្រសួងមហាផ្ទៃ និងរដ្ឋបាលថ្នាក់ក្រោមជាតិទាំងអស់ត្រូវតាមដាន និងរាយការណ៍ជាប្រចាំអំពីស្ថានភាពសុខភាពមន្ត្រីរបស់ខ្លួន ។ ក្នុងករណីមន្ត្រីណាមួយមានការសង្ស័យដោយរោគសញ្ញាស្រដៀងនឹងជំងឺកូវីដ ត្រូវទូរសព្ទជាបន្ទាន់ទៅលេខ 115។ ូមបញ្ជាក់ថា គិតរហូតមកដល់ព្រឹកថ្ងៃទី១៩ ខែមីនានេះ នៅកម្ពុជាមានអ្នកឆ្លងជំងឺកូវីដ១៩ ចំនួន៣៧ករណីហើយ ដែលក្នុងនោះមានជនជាតិចិនម្នាក់ ត្រូវបានព្យាបាលជាសះស្បើយហើយបញ្ជូនត្រឡប់ទៅវិញ៕	2020-03-19T18:38:00+07:00	freshnewsasia.com	https://m.freshnewsasia.com/index.php/en/localnews/152002-2020-03-19-04-38-50.html
ff0b6a1d-df7f-4313-8913-dd00a31736bb	អាមេរិករកឃើញថា ជំងឺកូវីដ-១៩ អាចឆ្លងស្ងាត់ៗតាមមនុស្សដែលគ្មានរោគសញ្ញា ឬអត់ឈឺសោះ	ការសិក្សាចុងក្រោយរបស់ក្រុមអ្នកវិទ្យាសាស្ត្រ និងអ្នកជំនាញវេជ្ជសាស្ត្រ ដើម្បីស្វែងយល់អំពីជំងឺ រាតត្បាតកូវីដ-១៩ រកឃើញថា មេរោគ SARS-CoV-2 ដែលអាចបង្កឱ្យកើតជំងឺរលាកផ្លូវដង្ហើមកូវីត១៩ អាចចម្លងស្ងាត់ៗពីមនុស្សដែលគ្មានបង្ហាញរោគសញ្ញាទាល់តែសោះ ឬដែលគេហៅថា Silent Transmission។ ក្រុមអ្នកវិទ្យាសាស្ត្រក៏រកឃើញដែរថា មេរោគដ៏កាចសាហាវមួយនេះ អាចរស់ក្នុងខ្យល់ និងនៅតាមទីកន្លែងសាធារណៈ ឬផ្ទៃនានាបានជាច្រើនម៉ោង ឬច្រើនថ្ងៃ ដែលអាចបង្កការចម្លងដល់មនុស្សទាំងឡាយណាដែលបានប៉ះពាល់វាដោយផ្ទាល់។ ការសិក្សាស្រាវជ្រាវថ្មីមួយដោយអ្នកស្រាវជ្រាវផ្នែកជំងឺឆ្លងនៃសាកលវិទ្យាល័យ កូឡុំប៊ី (Columbia University) បោះពុម្ពផ្សាយនៅក្នុងព្រឹត្តិបត្រវិទ្យាសាស្ត្រ Science Magazine កាលពីថ្ងៃទី១៦ មីនា រកឃើញថា ការចម្លងដោយស្ងាត់ៗពីមនុស្សដែលគ្មានបង្ហាញរោគសញ្ញា គឺរឿងពិត ហើយក៏ជាកត្តាសំខាន់មួយក្នុងការបណ្ដាលឱ្យមានការរីករាលដាល នៃជំងឺកូវីដ-១៩នេះផង។ ការណ៍នេះ បណ្ដាលឱ្យមេរោគនេះ អាចរីករាលដាលបានយ៉ាងឆាប់រហ័ស ដោយគ្មានការដឹងមុន ហើយដែលភាគច្រើនត្រូវគេមើលរំលង។ តាមរយៈការសិក្សានេះ ក្រុមអ្នកវិទ្យាសាស្ត្រខាងផ្នែកជំងឺឆ្លង Epidemiologists បានពិនិត្យ លើករណីឆ្លងចំនួន ៩១ ករណីនៅក្នុងប្រទេសសិង្ហបុរី។ ពួកគេរកឃើញថា ៤៨%នៃមនុស្សដែលឆ្លងជំងឺកូវីដ-១៩ បានកើតជំងឺនេះ ដោយសារការឆ្លងពីមនុស្ស ដែលពុំធ្លាប់ឈឺ ឬគ្មានរោគសញ្ញាអ្វីទាល់តែសោះ។ ដូចគ្នានេះដែរ ការសិក្សាទៅលើករណីឆ្លងចំនួន ១៣៥ករណី នៅខេត្ត ធៀនជិន (Tianjin) ប្រទេសចិន រកឃើញថា ៦២% នៃអ្នកកើតជំងឺនេះ ទំនងជាឆ្លងជំងឺនេះ មកពីមនុស្សដែលពុំមានរោគសញ្ញាឈឺទាល់តែសោះ។ បើទោះជាមានលទ្ធផលបញ្ជាក់យ៉ាងដូច្នេះក៏ដោយ ក៏អ្នកវិទ្យាសាស្ត្រថា របកគំហើញនេះ នៅជារបកគំហើញបឋមនៅឡើយ ខណៈមេរោគនេះកំពុងវិវឌ្ឍ និងមានរឿងរ៉ាវ អាថ៌កំបាំងជាច្រើនដែលក្រុមអ្នកវិទ្យាសាស្ត្រ នៅមិនទាន់បានសិក្សាស្វែងយល់ អស់ពីមេរោគនេះនៅឡើយ។ ជាដំណោះស្រាយ ការសិក្សានេះ ផ្ដល់ដំបូន្មានថា ការធ្វើតេស្តរកមេរោគនេះ គឺជារឿងសំខាន់ ដើម្បីបញ្ចៀសក្តីមន្ទិលនានា។ ដូចគ្នានេះដែរ វិធានការតម្រូវឱ្យអ្នកជំងឺនៅដាច់ដោយឡែក ពីគេ និងការអនុវត្តការនៅឆ្ងាយពីគ្នាក្នុងសង្គម ដោយឱ្យមនុស្សនៅតាមផ្ទះរៀងៗខ្លួន ជៀសវាងការប្រមូលផ្តុំគ្នាច្រើននៅតាមកន្លែងសាធារណៈ ដូចជាភោជនីយដ្ឋាន ផ្សារ កន្លែងធ្វើការជាដើម ឬដែលគេហៅថា Social Distancing អាចចូលរួមជួយកាត់បន្ថយ ការឆ្លងរាលដាលនៃជំងឺកូវីត-១៩នេះបានច្រើន។ ទន្ទឹមគ្នានេះ ដែរ ការសិក្សាស្រាវជ្រាវចុងក្រោយមួយទៀត ទើបនឹងចុះផ្សាយដោយព្រឹត្តិបត្រ វេជ្ជសាស្ត្រ The New England Journal of Medicine របស់អាមេរិក កាលពីថ្ងៃទី១៧ ខែមីនា រកឃើញថា មេរោគ SARS-CoV-2 អាចរស់នៅបាននៅក្នុងខ្យល់ និងនៅតាមទីកន្លែងសាធារណៈ ឬផ្ទៃនានាបានជាច្រើនម៉ោង ឬច្រើនថ្ងៃ។ ការសិក្សាបញ្ជាក់ថា មេរោគដែលអាចបង្កឱ្យ កើតជំងឺកូវីដ-១៩នេះ អាចរស់ក្នុងខ្យល់បានរយៈពេលដល់ទៅ ៣ម៉ោង។ ដោយឡែកចំពោះ សារធាតុប្លាស្ទិក ឬជ័រ និងដែកដែលមិនច្រេះ មេរោគនេះ អាចរស់បានដល់ទៅ ៧២ម៉ោង ឬប្រមាណ៣ថ្ងៃ ខណៈនៅលើកេស ឬក្រដាសកាតុង មេរោគនេះ អាចរស់បានមិនលើសពី ២៤ម៉ោង ឬមួយថ្ងៃ។ ការសិក្សានេះ ធ្វើឡើងដោយក្រុមអ្នកវិទ្យាសាស្ត្រមកពី វិទ្យាស្ថានជាតិសុខាភិបាល ឬ National Institutes of Health (NIH) សហការជាមួយ មជ្ឈមណ្ឌលប្រយុទ្ធប្រឆាំងនឹងជំងឺឆ្លង CDC សាកលវិទ្យាល័យ UCLA និងសាកលវិទ្យាល័យ Princeton របស់អាមេរិក ដែលអាចផ្ដល់ជាការណែនាំចុងក្រោយ ឱ្យមនុស្សទូទៅមានការប្រុង ប្រយ័ត្នខ្ពស់ ជៀសវាងការប៉ះពាល់វត្ថុទាំងនេះដោយផ្ទាល់នៅតាមទីសាធារណៈ៕	2020-03-19T17:20:00+07:00	rfa.org	https://www.rfa.org/khmer/news/health/Silent-Transmission-of-Covid-19-03192020061945.html
8a446326-060a-438f-92d9-eb93dbe8362f	បារាំងក៏កំពុងបង្ហាញសញ្ញាធ្ងន់ធ្ងរដែរ! អ្នកជំងឺ COVID-19 ៨៩នាក់ស្លាប់ក្នុងមួយថ្ងៃ, អ្នកស្លាប់សរុប២៦៤នាក់ និងឆ្លង៩,១៣៤ករណី! (Video inside)	បារាំងកំពុងស្ថិតនៅក្នុងចំណោមប្រទេសមួយចំនួន នៅទ្វីបអឺរ៉ុបដែលបាននិងកំពុងរងគ្រោះកាន់តែធ្ងន់ធ្ងរ ដោយសារតែការរាតត្បាតជំងឺសកល COVID-19 ខណៈពេញមួយថ្ងៃពុធម្សិលមិញនេះ អ្នកជំងឺរហូតដល់ ៨៩នាក់បន្ថែមទៀតបានស្លាប់ និងអ្នកឆ្លងថ្មីៗមានចំនួន ១,៤០៤នាក់។ នេះបើតាមការចេញផ្សាយដោយ CNA នាព្រឹកថ្ងៃព្រហស្បតិ៍ ទី១៩ ខែមីនា ឆ្នាំ២០២០។ ក្រសួងសុខាភិបាលបារាំងបានលើកឡើង នៅយប់ថ្ងៃពុធសប្តាហ៍នេះថា ចំនួនមនុស្សស្លាប់ដោយសារតែ COVID-19 នៅក្នុងប្រទេស ដែលមានភាពជឿនលឿនខាងផ្នែកវេជ្ជសាស្ត្រមួយនេះ បានហក់ឡើងដល់ ២៦៤នាក់ ក្នុងចំណោមករណីឆ្លងសរុប ៩,១៣៤ករណី (កើនឡើង១៨%ក្នុងពេលតែមួយថ្ងៃ)។ បារាំងក៏បានអះអាងផងដែរថា អ្នកជំងឺ ៩៣១នាក់ទៀតកំពុងតែស្ថិតនៅក្នុងស្ថានភាពធ្ងន់ធ្ងរខ្លាំង។ គួរបញ្ជាក់ថា ប្រទេសបារាំងកំពុងស្ថិតនៅក្នុងការបិទទ្វារ សម្រាប់រយៈពេលច្រើនថ្ងៃ ដោយសកម្មភាពនានានៅក្រៅលំនៅឋានត្រូវបាន ណែនាំឲ្យផ្អាកជាបណ្តោះអាសន្ន ដើម្បីទប់ស្កាត់ការឆ្លងរាលដាល COVID-19។ ប្រទេសដែលកំពុងរងគ្រោះខ្លាំងជាងគេដោយសារតែ COVID-19 នៅអឺរ៉ុបមានដូចជា អ៉ីតាលី (មនុស្សស្លាប់ជិត ៣,០០០នាក់, ឆ្លង៣៥,៧១៣ករណី), អេស្ប៉ាញ (ស្លាប់ជិត៦០០នាក់, ឆ្លង១៣,៧១៦ករណី), បារាំង (ស្លាប់២៦៤នាក់, ឆ្លង៩,១៣៤ករណី), អាល្លឺម៉ង់ (ស្លាប់១២នាក់, ឆ្លង៨,១៩៨ករណី) និងអង់គ្លេស (ស្លាប់១០៤នាក់)៕	2020-03-19T15:54:00+07:00	freshnewsasia.com	https://m.freshnewsasia.com/index.php/en/internationalnews/151983-2020-03-19-01-54-46.html
9ece7432-b511-42d6-a952-c57f510150bd	មនុស្សគ្មានផ្ទះសម្បែងជាង៦០០០០នាក់ នៅរដ្ឋកាលីហ្វរញ៉ា អាចប្រឈមមុខនឹងការឆ្លងជំងឺ COVID-19	អាជ្ញាធររដ្ឋកាលីហ្វរញ៉ា នៃសហរដ្ឋអាមេរិក បានឲ្យថា ប្រជាជនដែលគ្មានផ្ទះសម្បែងជាង៦០,០០០ នាក់ អាចប្រឈមមុខនឹងការឆ្លងជំងឺ COVID-19 នៅក្នុងរយៈពេល០៨សប្តាហ៍ខាងមុខ។ នេះបើយោងតាមការផ្សាយចេញពីសារព័ត៌មាន CNA នារសៀលថ្ងៃព្រហស្បតិ៍ ទី១៩ ខែមីនា ឆ្នាំ២០២០នេះ។ ដើម្បីជាវិធានការទប់ស្កាត់កុំឲ្យជំងឺ COVID-19 អាចរីករាលដាលដល់ក្រុមមនុស្សគ្មានផ្ទះសម្បែងនេះ លោក Gavin Newsom អភិបាលរដ្ឋកាលីហ្វរញ៉ា បានចេញបទបញ្ជាមួយដែលអនុញ្ញាតឲ្យបញ្ចេញកញ្ចប់ថវិកាចំនួន ១០០លានដុល្លាអាមេរិកដល់ទីក្រុង និងតំបន់នានាទូទាំងរដ្ឋកាលីហ្វរញ៉ា ដើម្បីកាត់បន្ថយការឆ្លងទៅលើក្រុមមនុស្សគ្មានផ្ទះសម្បែង ហើយលោកក៏បានបញ្ជាឲ្យយកទូរស្នាក់នៅចល័តចំនួន១,៣០០ទូរ សម្រាប់ប្រើប្រាស់ជាលំនៅដ្ឋានបណ្តោះអាសន្នដល់ពួកគេផងដែរ។ លើសពីនេះទៅទៀត លោកអភិបាលរដ្ឋកាលីហ្វរញ៉ា ក៏បានចេញបទបញ្ជាមួយទៀត ឲ្យបញ្ចេញទឹកប្រាក់ចំនួន៥០លានដុល្លារ ដើម្បីជួលសណ្តាគារមួយចំនួន ដើម្បីយកទៅជាកន្លែងស្នាក់នៅដាច់ដោយឡែកថែមទៀត ប្រសិនក្រុមមនុស្សគ្មានផ្ទះសម្បែងនោះមានឆ្លងជំងឺ COVID-19 ។ គួរជម្រាបថា រដ្ឋកាលីហ្វរញ៉ាដែលជារដ្ឋមានប្រជាជនរស់នៅច្រើនជាងគេរបស់សហរដ្ឋអាមេរិក បានស្ថិតក្នុង គិតត្រឹមល្ងាចថ្ងៃពុធ (ម៉ោងនៅរដ្ឋធានីវ៉ាស៊ីនតោន) រដ្ឋមួយនេះបានរាយការណ៍ថា ពីករណីឆ្លងសរុប៥៩៨ករណី ក្នុងនោះ ១៧នាក់បានស្លាប់៕	2020-03-19T15:24:16+07:00	kbnnews.com	https://kbn.news/archives/154782
339bc8d0-098c-4a5b-acaa-083fb0ceb157	អ៉ីតាលីកាន់តែបង្ហាញសញ្ញាធ្ងន់ធ្ងរ! អ្នកជំងឺ COVID-19 ៤៧៥នាក់ទៀតស្លាប់ក្នុងមួយថ្ងៃ, អ្នកស្លាប់សរុបជិត៣,០០០នាក់ (Video inside)	ចំនួនមនុស្សស្លាប់ដោយសារតែវីរុសកូរ៉ូណាថ្មី (COVID-19) បានកើនឡើងដល់ជិត ៣,០០០នាក់ហើយ ក្រោយពីអ្នកជំងឺប្រមាណ ៤៧៥នាក់ទៀតបានស្លាប់នៅក្នុងពេលតែមួយថ្ងៃ ដែលជាអត្រាមរណខ្ពស់បំផុត មិនធ្លាប់មាននោះឡើយ គិតចាប់តាំងពីវីរុសនេះផ្ទុះឡើងនៅលើពិភពលោក។ នេះបើតាមការចេញផ្សាយដោយ BBC នាព្រឹកថ្ងៃព្រហស្បតិ៍ ទី១៩ ខែមីនា ឆ្នាំ២០២០។ ជុំវិញព័ត៌មានដ៏គួរឲ្យព្រួយបារម្ភខាងលើនេះ នាយកទទួលបន្ទុកគ្រាមានអាសន្ន របស់អង្គការសុខភាពពិភពលលោក WHO លោក ម៉ៃក៍ រីយ៉ាន (Mike Ryan) បានលើកឡើងថា ចំនួនមនុស្សស្លាប់កើនឡើងយ៉ាងគំហុកបែបនេះនៅអ៉ីតាលី ក៏ព្រោះតែការខ្វះខាតនៅក្នុងវិស័យសុខាភិបាល ហើយអត្រាមនុស្សចាស់ នៅក្នុងតំបន់ភាគខាងជើង ជាពិសេសតំបន់ ឡុំបាឌី (Lombardy) ដែលមានមនុស្សស្លាប់រហូតដល់ ៣១៩នាក់កាលពីថ្ងៃពុធនោះ ក៏មានខ្ពស់ផងដែរ។ គួរបញ្ជាក់ថា ចំនួនអ្នកឆ្លង COVID-19 សរុបនៅទូទាំងអ៉ីតាលី បានកើនឡើងដល់ ៣៥,៧១៣ករណី ក្នុងនោះជិត ៣,០០០នាក់ស្លាប់ និង ៤,០០០នាក់ជាសះស្បើយ។ មនុស្សស្លាប់ភាគច្រើនបំផុតត្រូវបានគេរាយការណ៍ថា ជាមនុស្សមានវ័យចំណាស់ និងមានជំងឺប្រចាំការជាដើម៕	2020-03-19T15:22:00+07:00	freshnewsasia.com	https://m.freshnewsasia.com/index.php/en/internationalnews/151982-2020-03-19-01-22-49.html
516be72a-f01c-44e6-b3df-5a878980c62c	វៀតណាមបិទច្រកព្រំដែននៅខេត្តមួយចំនួន ដើម្បីទប់ទល់ជំងឺកូវីដ-១៩	អាជ្ញាធរវៀតណាម បានបិទច្រកព្រំដែនកម្ពុជា-វៀតណាម នៅតាមបណ្ដាខេត្តមួយចំនួន ដើម្បីទប់ទល់ ជំងឺរលាកផ្លូវដង្ហើមកូវីដ-១៩។ មន្ត្រីរដ្ឋាភិបាលអះអាងថា អាជ្ញាធរវៀតណាមប្រកាសថា នឹងបិទច្រកព្រំដែនកម្ពុជា-វៀតណាមទាំងអស់នៅទូទាំងប្រទេស ក៏ប៉ុន្តែមកទល់ពេលនេះ នៅមិនទាន់ច្បាស់ថា មានច្រកព្រំដែនកម្ពុជា-វៀតណាមណាខ្លះនោះទេ ដែលត្រូវបានបិទជាបណ្ដោះអាសន្នហើយនោះ។ អ្នកនាំពាក្យអគ្គស្នងការនគរបាលជាតិ លោក ឆាយ គឹមខឿន ឱ្យដឹងនៅថ្ងៃទី១៨ មីនាថា វៀតណាមបានប្រកាសថា នឹងបិទច្រកព្រំដែនកម្ពុជា-វៀតណាមទាំងអស់ បណ្ដាលឱ្យទំនិញចេញចូលរវាងប្រទេសទាំងពីរ រាំងស្ទះជាបណ្ដោះអាសន្ន។ ប៉ុន្តែលោកមិនបញ្ជាក់លម្អិតថា មកទល់ពេលនេះ មានច្រកព្រំដែនណាខ្លះនោះទេ ដែលវៀតណាមបិទជាបណ្ដោះអាសន្ន។ លោករុញឱ្យអាស៊ីសេរីសួរទៅ អគ្គនាយកដ្ឋានអន្តោប្រវេសន៍វិញ៖ អាស៊ីសេរីបានព្យាយាម ទាក់ទងប្រធាននាយកដ្ឋានអន្តោប្រវេសន៍ នៃក្រសួងមហាផ្ទៃ លោក ឌឹម រ៉ា និងអ្នកនាំពាក្យរដ្ឋាភិបាល លោក ផៃ ស៊ីផាន ដើម្បីសុំការអធិប្បាយបន្ថែមរឿងនេះ តែទូរស័ព្ទហៅចូលច្រើនដងគ្មានអ្នកទទួលនៅថ្ងៃទី១៨ មីនា។ ចំណែកអភិបាលខេត្តត្បូងឃ្មុំ លោក ជាម ច័ន្ទសោភ័ណ្ឌ និងអភិបាលខេត្តស្វាយរឿង លោក ម៉ែន វិបុល ដែលជាខេត្តជាប់ព្រំដែនវៀតណាម ក៏មិនអាចទាក់ទងបានដែរ ដោយសារពួកលោក មិនលើកទូរស័ព្ទនៅថ្ងៃដដែលនេះ។ នៅពីព្រឹកថ្ងៃពុធ ទី១៨ មីនា អាជ្ញាធរវៀតណាម បានបិទច្រកព្រំដែនអន្តរជាតិកម្ពុជា-វៀតណាម ត្រពាំងផ្លុង ក្នុងឃុំត្រពាំងផ្លុង ស្រុកពញាក្រែក ខេត្តត្បូងឃ្មុំ បណ្ដាលឱ្យ ទំនិញគ្រប់ប្រភេទរវាងប្រទេសទាំងពីរ ត្រូវរាំងស្ទះទាំងអស់។ របាយការណ៍ស្រាវជ្រាវរបស់ក្រុមការងារ ១០០រាត្រី ឱ្យដឹងថា ច្រកព្រំដែនអន្តរជាតិត្រពាំងផ្លុង មានទំនិញនាំចេញពីកម្ពុជា ទៅវៀតណាម ដូចជា ដំឡូង គ្រាប់ស្វាយចន្ទី កៅស៊ូ ស្រូវ ឈើ និងដំណាំកសិឧស្សាហកម្មផ្សេងៗ ទៀត។ រីឯវៀតណាមបាននាំទំនិញចូលមកកម្ពុជារួមមាន បន្លែ ផ្លែឈើ ឆ្នាំង ចាន និងគ្រឿងអគ្គិសនីជាដើម។ ពលរដ្ឋខ្មែររស់នៅតាមបណ្ដោយព្រំដែនខេត្តត្បូងឃ្មុំមួយចំនួន ធ្វើកសិកម្មពឹងផ្អែកលើទីផ្សារវៀតណាម ដើម្បីទទួលទិញទំនិញរបស់ពួកគេ។ ប្រធានក្រុមការងារ ១០០រាត្រី និងជាប្រធានសមាគមសម្ព័ន្ធនិស្សិតបញ្ញវន្តខ្មែរ លោក មួង សូនី និយាយថា ច្រកព្រំដែនអន្តរជាតិត្រពាំងផ្លុង គឺជាច្រកសំខាន់ ដែលកម្ពុជានាំទំនិញទៅវៀតណាម ក៏ប៉ុន្តែនៅគ្រាដែលវៀតណាមបិទច្រកនេះ នឹងបង្កឱ្យរាំងខ្ទប់ទំនិញរបស់កសិករខ្មែរ លំបាករកទីផ្សារកសិផល។ លោកសង្កេតឃើញថា ច្រកសំខាន់ៗ ដែលវៀតណាមដឹកទំនិញចូលមកកម្ពុជា រួមមាន ច្រកអន្តរជាតិបាវិត ខេត្តស្វាយរៀង ច្រកកោះធំ ច្រកអន្លង់ជ្រៃ ក្នុងខេត្តកណ្ដាល និងច្រកភ្នំដិន នៅខេត្តតាកែវ។ ច្រកព្រំដែនទាំងនេះ វៀតណាមនាំទំនិញចូលកម្ពុជា រួមមាន បន្លែ ផ្លែឈើ ត្រីសាច់ និងគ្រឿងបរិភោគពីវៀតណាម ហើយប្រសិនបើវៀតណាម បិទច្រកទាំងនេះ នឹងប៉ះពាល់ដល់សេដ្ឋកិច្ចវៀតណាម ធំជាងកម្ពុជា៖ ប្រធានសមាគមប្រជាធិបតេយ្យឯករាជ្យ នៃសេដ្ឋកិច្ចក្រៅប្រព័ន្ធ លោក វន់ ពៅ យល់ថា ការបិទច្រកព្រំដែនកម្ពុជា-វៀតណាម គឺជាឱកាសដ៏មានតម្លៃ ធ្វើឱ្យកសិករខ្មែរ មានទីផ្សារកសិផល ដើម្បីផ្គត់ផ្គង់ទីផ្សារក្នុងស្រុក។ តែយ៉ាងណាលោកថា ឱកាសនេះក៏ទាមទារឱ្យមានការយកចិត្តទុកដាក់ដោះស្រាយពីអាជ្ញាធររដ្ឋាភិបាលដែរ។ លោកថា ប្រសិនបើវៀតណាម បិទច្រកព្រំដែនកម្ពុជាទាំងអស់ ភាគីវៀតណាម នឹងខាតសេដ្ឋកិច្ចធំជាងកម្ពុជា ព្រោះទំនិញ ដែលនាំចេញពីកម្ពុជាទៅកាន់ប្រទេសវៀតណាមមានតិចតួច ផ្ទុយពីវៀតណាមនាំទំនិញចូលមកកម្ពុជា។ លោកបញ្ជាក់ថា ទំនិញរបស់វៀតណាម រងការរិះគន់ថា ផ្ទុកសារធាតុគីមីកម្រិតខ្ពស់ ហេតុនេះការបិទច្រកព្រំដែនទាំងនេះ នឹងរាំងខ្ទប់ការនាំទំនិញខូចគុណភាពរបស់វៀតណាម ចូលមកកម្ពុជាដែរ៖ កាលពីខែកញ្ញា ឆ្នាំ២០១៩ ក្រុមយុវជន ១០០រាត្រី បានផ្សាយរបាយការណ៍ស្រាវជ្រាវថ្មីមួយទៀត រកឃើញថា រដ្ឋាភិបាលកម្ពុជាអសមត្ថភាពទប់ស្កាត់បន្លែ ផ្លែឈើ និងចំណីអាហារផ្ទុកសារធាតុគីមី នាំចូលពីប្រទេសវៀតណាម។ របាយការណ៍បង្ហាញថា មានគុណវិបត្តិជាច្រើន ទាក់ទិនចំណីអាហារលក់ដូរ ដោយសេរីក្នុងទីផ្សារ ក្នុងប្រទេសកម្ពុជាផ្ទុកធាតុគីមី និងគ្មានការត្រួតពិនិត្យត្រឹមត្រូវពីសំណាក់អាជ្ញាធរពាក់ព័ន្ធរបស់រាជរដ្ឋាភិបាល។ លើសពីនេះ ផ្សារដើមគ ក្នុងរាជធានីភ្នំពេញ ជាទីតាំងចែកចាយ ចំណីអាហារខ្នាតធំ នាំចូលពីប្រទេសវៀតណាម។ ទំនិញ និងចំណីអាហារទាំងនោះរួមមាន ត្រី សាច់ បន្លែ ផ្លែឈើ និងគ្រឿងឧបភោគបរិភោគជាច្រើនទៀត នាំចូលពីប្រទេសវៀតណាម ផ្ទុកសារធាតុគីមីកម្រិតខ្ពស់។ កាលពីឆ្នាំ២០១៨ ប្រទេសវៀតណាមបាននាំទំនិញ និងចំណីអាហារ ចូលមកលក់នៅប្រទេសកម្ពុជា គិតជាប្រាក់ ៣.៧០០ពាន់លានដុល្លារ៕	2020-03-19T11:15:00+07:00	rfa.org	https://www.rfa.org/khmer/news/health/vietnam-closes-border-with-cambodia-to-prevent-03192020000723.html
1d673a30-c1f4-4ca4-91f8-703259b50b72	ជំងឺកូវីដមិនទាន់ឆ្លងរីករាលដាល់ដល់សហគមន៍ទេ តែលទ្ធភាពនឹងអាចកើតមាន	គិតរហូតម៉ោង ១០ និង៣០យប់ ថ្ងៃទី១៨ ខែមីនា ឆ្នាំ២០២០ កម្ពុជាយើងរកឃើញអ្នកជំងឺ COVID19-19 សរុបទាំងអស់ចំនួន៣៧ករណី ក្នុងនោះ៣៦ករណីនាំចូលពីប្រទេសក្រៅ និង១ករណីប៉ះពាល់ផ្ទាល់ជាមួយអ្នកជំងឺជនជាតិជប៉ុន ។ មន្ត្រីសុខាភិបាល បញ្ជាក់ថា « យើងពុំទាន់រកឃើញភ័ស្តុតាងបញ្ជាក់ថា មានការឆ្លងក្នុងសហគមន៍នៅឡើយទេ តែលទ្ធភាពនឹងអាចកើតមានឡើង »។ បើលោកអ្នកសង្ស័យឆ្លងជំងឺកូវីដ សូមសាកសួរព័ត៌មានបន្ថែមសូមទាក់ទងលេខ ១១៥៕	2020-03-19T09:56:42+07:00	kbnnews.com	https://kbn.news/archives/154737
4991e73d-c07b-4b0f-8604-0b853627c05f	TOP NEWS: ក្រសួងសុខាភិបាលរកឃើញ អ្នកឆ្លងជំងឺកូវីដ១៩ ចំនួន៤នាក់ថ្មីបន្ថែមទៀត ដែលធ្វើឱ្យចំនួនអ្នកឆ្លងសរុបកើនដល់៣៧នាក់	ក្រសួងសុខាភិបាល បានប្រកាសឱ្យដឹងថា ខ្លួនបានរកឃើញអ្នកឆ្លងជំងឺកូវីដ១៩ (COVID-19) ថ្មីចំនួន៤នាក់បន្ថែមទៀត នៅថ្ងៃទី១៨ ខែមីនា ឆ្នាំ២០២០នេះ ដែលធ្វើឱ្យចំនួនអ្នកឆ្លងសរុបនៅក្នុងប្រទេសកម្ពុជា បានកើនដល់៣៧នាក់ហើយ។ នេះបើតាមសេចក្តីប្រកាសរបស់ក្រសួងសុខាភិបាល ដែលបណ្តាញព័ត៌មាន Fresh News ទទួលបាន។ បើតាមសេចក្តីប្រកាសព័ត៌មានរបស់ក្រសួងសុខាភិបាល ដែលអង្គភាពព័ត៌មាន Fresh News ទទួលបាននៅមុននេះបន្តិច បានឱ្យដឹងថា ករណីថ្មីនេះ មានជនជាតិម៉ាឡេស៊ី២នាក់ អាយុ៦០ និង៦៤ឆ្នាំ នៅខេត្តកំពត និងជនជាតិខ្មែរ២នាក់ អាយុ៧១ និង៥២ឆ្នាំ នៅខេត្តត្បូងឃ្មុំ។ សូមបញ្ជាក់ថា គិតមកដល់យប់ថ្ងៃទី១៨ ខែមីនា ឆ្នាំ២០២០ កម្ពុជាបានរកឃើញអ្នកឆ្លងជំងឺកូវីដ១៩ ដល់ ៣៧នាក់។ អ្នកឆ្លងជំងឺកូវីដ១៩ រួមមាន៖ ទី១៖ បុរសជនជាតិចិន មកពីទីក្រុងវូហាន (ជាសះស្បើយ) ទី២៖ បុរសជនជាតិខ្មែរ វ័យ៣៨ឆ្នាំ នៅខេត្តសៀមរាប ទី៣៖ ស្រ្តីជនជាតិអង់គ្លេស វ័យ៦៥ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម ទី៤៖ បុរសជនជាតិអង់គ្លេស វ័យ៧៣ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម ទី៥៖ ស្រីជនជាតិអង់គ្លេស វ័យ៦៩ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម ទី៦៖ បុរសជនជាតិកាណាដា អាយុ៤៩ឆ្នាំ នៅរាជធានីភ្នំពេញ ទី៧៖ បុរសជនជាតិប៊ែលហ្សិក អាយុ៣៣ឆ្នាំ នៅរាជធានីភ្នំពេញ ទី៨៖ បុរសជនជាតិបារាំង អាយុ៣៥ឆ្នាំ នៅរាជធានីភ្នំពេញ ទី៩៖ ទារកជនជាតិបារាំង អាយុ៤ខែ នៅរាជធានីភ្នំពេញ ទី១០៖ បុរសជនជាតិខ្មែរ នៅរាជធានីភ្នំពេញ ទី១១៖ បុរសជនជាតិខ្មែរ នៅខេត្តព្រះវិហារ អាយុ៣៥ឆ្នាំ នៅខេត្តព្រះវិហារ ទី១២៖ បុរសជនជាតិខ្មែរ អាយុ៣៩ឆ្នាំ នៅខេត្តព្រះវិហារ។ ទី១៣៖ បុរសជនជាតិខ្មែរ នៅក្រុងសេរីសោភ័ណ ខេត្តបន្ទាយមានជ័យ ទី១៤៖ បុរសជនជាតិខ្មែរ មកពីប្រទេសថៃ នៅភូមិព្រៃឫស្សី ក្រុងសេរីសោភ័ណ ខេត្តបន្ទាយមានជ័យ ទី១៥, ទី១៦៖ បុរសជនជាតិខ្មែរ ២នាក់ (អាយុ ៦៣ឆ្នាំ និង៦៤ឆ្នាំ) នៅព្រែកប្រា ទី១៧, ១៨, ១៩, ២០៖ បុរសខ្មែរ(អាយុចន្លោះពី ៣៨ឆ្នាំ ដល់ ៤៥ឆ្នាំ) នៅក្នុងខេត្តបាត់ដំបង ទី២១៖ បុរសជនជាតិខ្មែរ អាយុ ៣០ឆ្នាំ នៅក្នុងខេត្តកំពត បច្ចុប្បន្នដាក់ព្យាបាលនៅមន្ទីរពេទ្យខេត្តកែប ទី២២៖ បុរសជនជាតិខ្មែរ អាយុ ៦១ឆ្នាំ នៅខេត្តត្បូងឃ្មុំ បច្ចុប្បន្នដាក់ក្នុងមន្ទីរពេទ្យខេត្តនៅពញាក្រែក ទី២៣៖ បុរសជនជាតិខ្មែរ អាយុ ៧៥ឆ្នាំ នៅខេត្តកំពង់ឆ្នាំ ត្រូវបានដាក់ឱ្យព្យាបាលនៅមន្ទីរពេទ្យខេត្តកំពង់ឆ្នាំង។ ទី២៤៖ បុរសជនជាតិខ្មែរ អាយុ ២៨ឆ្នាំ នៅខេត្តកំពង់ឆ្នាំ ត្រូវបានដាក់ឱ្យព្យាបាលនៅមន្ទីរពេទ្យខេត្តកំពង់ឆ្នាំង។ ទី២៥៖ បុរសជនជាតិខ្មែរ អាយុ៤០ឆ្នាំ នៅខេត្តសៀមរាប ទី២៦ និង២៧៖ បុរសជនជាតិខ្មែរ ២នាក់នៅរាជធានីភ្នំពេញ ទី២៨៖ បុរសជនជាតិខ្មែរ នៅស្រុកកំពង់ត្រឡាច ខេត្តកំពង់ឆ្នាំង អាយុ៣៦ឆ្នាំ ទី២៩, ៣០ និង៣១៖ ជនជាតិម៉ាឡេស៊ី៣នាក់ នៅខេត្តកែប ទី៣២៖ បុរសជនជាតិខ្មែរ នៅខេត្តកោះកុង ទី៣៣៖ បុរសជនជាតិខ្មែរ នៅខេត្តត្បូងឃ្មុំ អាយុ៥៣ឆ្នាំ។ ទី៣៤៖ ជនជាតិម៉ាឡេស៊ី នៅខេត្តកំពត ទី៣៥៖ ជនជាតិម៉ាឡេស៊ី នៅខេត្តកំពត ទី៣៦៖ ជនជាតិខ្មែរ អាយុ៧១ឆ្នាំ នៅខេត្តត្បូងឃ្មុំ ទី៣៧៖ ជនជាតិខ្មែរ អាយុ៥២ឆ្នាំនៅខេត្តត្បូងឃ្មុំ៕>>	2020-03-19T04:14:00+07:00	freshnewsasia.com	https://m.freshnewsasia.com/index.php/en/localnews/151972-2020-03-18-14-14-53.html
e353804c-64e0-4619-a0eb-4d255ff0d9ef	ក្រសួងសុខាភិបាល ប្រកាសប្រាប់ពលរដ្ឋកុំចាញ់បោកការទិញថ្នាំ ឬឱសថ ដែលបំផុសថាព្យាបាលជំងឺ Covid-19 ឲ្យសោះ និងចាត់វិធានអ្នកលក់ថ្នាំបោកប្រាស់ទាំងនេះ	ក្រសួងសុខាភិបាល តាមរយៈបណ្ដាញព័ត៌មាន Fresh News នៅយប់ថ្ងៃទី១៨ ខែមីនា ឆ្នាំ២០២០នេះ សូមប្រកាសអំពាវនាវដល់ប្រជាពលរដ្ឋ នៅទូទាំងប្រទេស កុំឲ្យបាញ់បោកនូវការឃោសនាបំភ្លើសការពិត អំពីការលក់ថ្នាំ ឬឱសថ ដែលបំផុសថាអាចព្យាបាលជំងឺ Covid-19 ខណៈដែលអង្គការសុខភាពពិភពលោក មិនទាន់បានប្រកាសឈ្មោះថ្នាំ ឬ ឱសថណាមួយដែលអាចព្យាបាលជំងឺនេះនៅឡើយទេ។ លោកវេជ្ជបណ្ឌិត លី សុវណ្ណ ប្រធាន នាយកដ្ឋាន ប្រយុទ្ធ នឹង ជំងឺ ឆ្លង និង ជា អ្នក នាំ ពាក្យ នៃ ក្រសួង សុខាភិបាលកម្ពុជា អ្នកនាំពាក្យក្រសួងសុខាភិបាល បានអះអាងពីវិធានការផ្លូវច្បាប់ថា ក្រសួងសុខាភិបាល នឹងចាត់វិធានការតាមផ្លូវច្បាប់ ចំពោះជនឆបោក និងអ្នកដែលប្រព្រឹត្តអំពើខុសច្បាប់មួយនេះ ដោយមិនបណ្ដោយឲ្យជនទាំងនោះឆ្លៀតឱកាស ទៅបោកប្រាស់ប្រជាពលរដ្ឋពេលកំពុងជួបការភ័យខ្លាចនេះឡើយ។ លោកវេជ្ជបណ្ឌិត លី សុវណ្ណ បានថ្លែងយ៉ាងដូច្នេះថា ។ ការចេញមកច្រានចោលរបស់អ្នកនាំពាក្យក្រសួងសុខាភិបាលខាងលើ បានធ្វើឡើងបន្ទាប់ពីប៉ុន្មានថ្ងៃនេះ មានទិញ និងការលួចលក់ឱសថដែលខុសពីការពិត ពីសំណាក់ជនឆបោក រហូតមានការបំផុសថា អាចព្យាបាលជំងឺ Covid-19។ សកម្មភាពទាំងអស់នេះ គឺកើតឡើងនៅតាមក្រសួង ស្ថាប័នមួយចំនួន។ លោក លី សុវណ្ណ អ្នក នាំ ពាក្យ នៃ ក្រសួង សុខាភិបាលកម្ពុជា បានអះអាងថា ក្រសួងសុខាភិបាល នឹងចាត់វិធានការចំពោះបុគ្គលទាំងឡាយណា ដែលផ្សព្វផ្សាយខុសពីការពិត ខណៈដែលអង្គការសុខភាពពិភពលោក មិនទាន់មានការទទួលស្គាល់ឱសថណាមួយថា អាចព្យាបាលជំងឺ Covid-19 ជានៅឡើយទេ ដូច្នេះសូមប្រជាពលរដ្ឋកុំមានការយល់ច្រឡំ។ សូមជម្រាបថា គិតត្រឹមរសៀលថ្ងៃទី១៨ ខែមីនា ឆ្នាំ២០២០នេះ អ្នកឆ្លងជំងឺកូវីដ១៩ នៅកម្ពុជា សរុបចំនួន ៣៥នាក់ ក្នុងនោះមានជនជាតិម្នាក់ ដែលបានព្យាបាលជាសះស្បើយ៕	2020-03-19T03:59:00+07:00	freshnewsasia.com	https://m.freshnewsasia.com/index.php/en/localnews/151970-2020-03-18-13-59-53.html
7d8e0082-5abd-4613-a003-6266d2502124	មានការអំពាវនាវកុំឱ្យរើសអើងចំពោះខ្មែរ-ឥស្លាម ក្រោយឆ្លងជំងឺកូវីដពីពិធីសាសនានៅម៉ាឡេស៊ី	មន្ត្រីរាជការ អ្នកនយោបាយ និងប្រជាពលរដ្ឋខ្មែរដែលកាន់ព្រះពុទ្ធសាសនា ក៏ដូចជាអ្នកកាន់សាសនាឥស្លាមផង បានអំពាវនាវកុំឱ្យមានការរើសអើង ចំពោះខ្មែរ-ឥស្លាម បន្ទាប់ពីពួកគេបានឆ្លងជំងឺកូវីត១៩ ក្រោយចូលរួមពិធីសាសនានៅទីក្រុងកូឡាឡាំពួរ ប្រទេសម៉ាឡេស៊ី នាពេលថ្មីៗនេះ។ ខ្មែរ-ឥស្លាម ប្រមាណ១៩នាក់ ក្នុងចំណោម ៧៩នាក់ ដែលបានទៅចូលរួមក្នុងពិធីសាសនា នៅទីក្រុងកូឡាឡាំពួរ ប្រទេសម៉ាឡេស៊ី ត្រូវបានរកឃើញថា បានឆ្លងជំងឺកូវីដ១៩ពីការប្រណិប័តន៍សានានៅប្រទេសម៉ាឡេស៊ីនោះ។ បន្ទាប់ពីការរកឃើញបែបនេះនាំឱ្យមានការស្តីបន្ទោស និងលើកឡើងនូវមតិនានាចំពោះខ្មែរ-ឥស្លាមទាំងនោះផងដែរ។ ការស្តីបន្ទោស និងការលើកឡើងនូវមតិរិះគន់នានានេះ នាំឱ្យមានការព្រួយបារម្ភច្រើនចំពោះឥរិយាបថនោះ ហើយក៏មានការព្រួយបារម្ភឈាន ទៅដល់ការរើសអើងលើខ្មែរ-ឥស្លាមនៅកម្ពុជា។ គ្រប់សាសនានៅក្នុងប្រទេសកម្ពុជា បាននឹងកំពុងរួមរស់ជាមួយគ្នាប្រកបដោយភាពសុខដុម ដែលជារឿងដ៏រីករាយមួយសម្រាប់កម្ពុជា ខណៈប្រទេសមួយចំនួនកំពុងមានជម្លោះផ្នែកសាសនា និងបង្កឱ្យមានអសន្តិសុខ ព្រោះតែជម្លោះសាសនា។ ឥរិយាបថនៃការស្តីបន្ទោស និងរិះគន់ផ្សេងៗពីសំណាក់ប្រជាពលរដ្ឋខ្មែរកាន់ព្រះពុទ្ធសាសនា ឬកាន់សាសនា រហូតដល់មានទំនោរទៅរើសអើងចំពោះខ្មែរ-ឥស្លាមនេះ ក៏នាំឱ្យមានការព្រួយបារម្ភខ្លាចនាំឱ្យមានការបែបបាក់ ឬជម្លោះផ្នែកសាសនានៅក្នុងសង្គមខ្មែរ។ លោកស្រី ម៉ាណ ណាវី អ្នកតំណាងរាស្ត្រមណ្ឌលភ្នំពេញ និងជាខ្មែរ-ឥស្លាមដែរនោះ បានលើកឡើងថា ក្រោមការដឹកនាំរបស់សម្តេចតេជោ ហ៊ុន សែន ប្រជាពលរដ្ឋគ្រប់ជំនឿសាសនា កំពុងរស់នៅប្រកបដោយសុខដុមរមនីយកម្មនិងគ្នា បានសុខ និងមានសុវត្តិភាពពេញផ្ទៃប្រទេស ប្រកបដោយសុជីវធម៌ និងសីលធម៌ល្អ ដោយគ្មានការរើសអើងរវាងអ្នកកាន់សាសានាខុសគ្នានោះទេ។ តាមរយៈទំព័រ Facebook លោកស្រី បានអំពាវនាវកុំឱ្យមានការរើសអើងចំពោះខ្មែរ-ឥស្លាមថា ។ លោកស្រី បានលើកឡើងទៀតថា មេរោគកូវីដ១៩ ឆ្លងដោយមិនប្រកាន់ពូជសាសន៍នោះឡើយ ដូច្នេះការសហការគ្នាដើម្បីប្រយុទ្ធ និងទប់ស្កាត់នឹងមេរោគនេះជាជម្រើសមួយប្រសើរជាងការស្តីបន្ទោសឱ្យគ្នា។ លោកស្រី បានលើកឡើងបែបនេះ ។ លោក ពេជ្រ ស្រស់ ប្រធានគណបក្សយុវជនកម្ពុជា ក៏បានចេញមកអំបាវនាវកុំឱ្យមានការរើសអើងចំពោះខ្មែរ-ឥស្លាមផងដែរ។ លោកបានអំពាវនាវយ៉ាងដូច្នេះថា «សូមបងប្អូនខ្មែរយើង កុំរើសអើងបងប្អូនខ្មែរឥស្លាមអី ពីព្រោះបងប្អូនខ្មែរឥស្លាមមិនមែនឆ្លងមេរោគCOVID-19 ទាំងអស់គ្នានោះទេ។ ហើយអ្នកដែលបានឆ្លងនូវមេរោគ COVID-19 ត្រូវបានក្រសួងសុខាភិបាលយកមកព្យាបាលដាក់ឱ្យនៅដាច់ដោយឡែកហើយ ដូច្នេះសូមបងប្អូនកុំរើសអើងបងប្អូនខ្មែរឥស្លាម»។ កីឡាករ សារ៉េត គ្រីយ៉ា ដែលជាកីឡាករបាល់ទាត់ជម្រើសជាតិ និងកំពុងលេងឱ្យក្លឹបព្រះខ័នរាជស្វាយរៀង ក៏បានចេញមកទទូចសូមកុំឱ្យមានការរើសអើងចំពោះខ្មែរ-ឥស្លាមផងដែរ។ សារ៉េត គ្រីយ៉ា ដែលជាខ្មែរ-ឥស្លាមដែរនោះ បានអំពាវនាវតាមរយៈទំព័រ Facebook យ៉ាងដូច្នេះ ។ ដើម្បីបញ្ចៀសការរើសអើង ដែលអាចនាំឱ្យមានជម្លោះរវាងអ្នកកាន់សាសនាផ្សេងគ្នាក្នុងប្រទេសកម្ពុជានេះ ក៏មានការណែនាំមួយឱ្យបញ្ឈប់ការរំលេចពាក្យឥស្លាមចំពោះអ្នកកើតជំងឺកូវីដ១៩នេះផងដែរ។ បុរសជនជាតិចិន មកពីទីក្រុងវូហាន (ជាសះស្បើយ) បុរសជនជាតិខ្មែរ វ័យ៣៨ឆ្នាំ នៅខេត្តសៀមរាប ស្រ្តីជនជាតិអង់គ្លេស វ័យ៦៥ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម បុរសជនជាតិអង់គ្លេស វ័យ៧៣ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម ស្រីជនជាតិអង់គ្លេស វ័យ៦៩ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម បុរសជនជាតិកាណាដា អាយុ៤៩ឆ្នាំ នៅរាជធានីភ្នំពេញ បុរសជនជាតិប៊ែលហ្សិក អាយុ៣៣ឆ្នាំ នៅរាជធានីភ្នំពេញ បុរសជនជាតិបារាំង អាយុ៣៥ឆ្នាំ នៅរាជធានីភ្នំពេញ ទារកជនជាតិបារាំង អាយុ៤ខែ នៅរាជធានីភ្នំពេញ បុរសជនជាតិខ្មែរ នៅរាជធានីភ្នំពេញ បុរសជនជាតិខ្មែរ នៅខេត្តព្រះវិហារ អាយុ៣៥ឆ្នាំ នៅខេត្តព្រះវិហារ បុរសជនជាតិខ្មែរ អាយុ៣៩ឆ្នាំ នៅខេត្តព្រះវិហារ។ បុរសជនជាតិខ្មែរ នៅក្រុងសេរីសោភ័ណ ខេត្តបន្ទាយមានជ័យ បុរសជនជាតិខ្មែរ មកពីប្រទេសថៃ នៅភូមិព្រៃឫស្សី ក្រុងសេរីសោភ័ណ ខេត្តបន្ទាយមានជ័យ បុរសខ្មែរឥស្លាម ២នាក់ (អាយុ ៦៣ឆ្នាំ និង៦៤ឆ្នាំ) នៅព្រែកប្រា បុរសខ្មែរ(អាយុចន្លោះពី ៣៨ឆ្នាំ ដល់ ៤៥ឆ្នាំ) នៅក្នុងខេត្តបាត់ដំបង បុរសជនជាតិខ្មែរ អាយុ ៣០ឆ្នាំ នៅក្នុងខេត្តកំពត បច្ចុប្បន្នដាក់ព្យាបាលនៅមន្ទីរពេទ្យខេត្តកែប បុរសជនជាតិខ្មែរ អាយុ ៦១ឆ្នាំ នៅខេត្តត្បូងឃ្មុំ បច្ចុប្បន្នដាក់ក្នុងមន្ទីរពេទ្យខេត្តនៅពញាក្រែក បុរសជនជាតិខ្មែរ អាយុ ៧៥ឆ្នាំ នៅខេត្តកំពង់ឆ្នាំ ត្រូវបានដាក់ឱ្យព្យាបាលនៅមន្ទីរពេទ្យខេត្តកំពង់ឆ្នាំង។ បុរសជនជាតិខ្មែរ អាយុ ២៨ឆ្នាំ នៅខេត្តកំពង់ឆ្នាំ ត្រូវបានដាក់ឱ្យព្យាបាលនៅមន្ទីរពេទ្យខេត្តកំពង់ឆ្នាំង។ បុរសជនជាតិខ្មែរ អាយុ៤០ឆ្នាំ នៅខេត្តសៀមរាប បុរសជនជាតិខ្មែរ ២នាក់នៅរាជធានីភ្នំពេញ បុរសជនជាតិខ្មែរ នៅស្រុកកំពង់ត្រឡាច ខេត្តកំពង់ឆ្នាំង អាយុ៣៦ឆ្នាំ ជនជាតិម៉ាឡេស៊ី៣នាក់ នៅខេត្តកែប បុរសជនជាតិខ្មែរ នៅខេត្តកោះកុង បុរសជនជាតិខ្មែរ នៅខេត្តត្បូងឃ្មុំ អាយុ៥៣ឆ្នាំ។ ជនជាតិម៉ាឡេស៊ី ជនជាតិម៉ាឡេស៊ី៕	2020-03-19T03:08:00+07:00	freshnewsasia.com	https://m.freshnewsasia.com/index.php/en/localnews/151966-2020-03-18-13-08-09.html
3cd92ba6-a9bf-4e79-a675-87680f8a990b	ក្រសួងកសិកម្ម ណែនាំពីការចាត់វិធានការបង្ការ និងទប់ស្កាត់ការរាតត្បាតនៃជំងឺ Covid-19, ករណីចាំបាច់មន្ដ្រីអាចធ្វើការតាមប្រព័ន្ធអ៊ិនធីណេត !	ក្រសួងកសិកម្ម រុក្ខាប្រមាញ់ និងនេសាទ នៅថ្ងៃទី១៨ ខែមីនា ឆ្នាំ២០២០នេះ បានចេញសេចក្ដីណែនាំ ស្ដីពី ការចាត់វិធានការបង្ការ និងទប់ស្កាត់ ការរាតត្បាត នៃជំងឺកូវីដ ១៩ (Covid-19) ក្នុងករណីចាំបាច់ មន្ដ្រីអាចធ្វើការតាមប្រព័ន្ធអ៊ិនធីណេត (Oline) ដើម្បីធានានិរន្ដរភាពការងារ។	2020-03-19T00:35:00+07:00	freshnewsasia.com	https://m.freshnewsasia.com/index.php/en/localnews/151954-2020-03-18-10-35-43.html
f2af079d-6062-4ded-a419-d2b7b1364dcf	ក្រសួងទេសចរណ៍ ចេញសេចក្តីណែនាំស្តីពី វិធានការបង្ការការចំលងជំងឺកូវីដ១៩ សម្រាប់អ្នកបើកតាក់ស៊ី និងរ៉ឺម៉កកង់បី (Video insie)	ដើម្បីចូលរួមទប់ស្កាត់ការរីករាលដាលជំងឺកូវីដ នៅក្នុងប្រទេសកម្ពុជា ក្រសួងទេសចរណ៍ បានចេញសេចក្តីណែនាំស្តីពី វិធានការបង្ការការចំលងជំងឺកូវីដ១៩ សម្រាប់អ្នកបើកតាក់ស៊ី និងរ៉ឺម៉កកង់បី នៅក្នុងប្រទេសកម្ពុជា។ នេះបើយោងតាមសេចក្ដីណែនាំ របស់ក្រសួងទេសចរណ៍ ដែលបណ្ដាញព័ត៌មាន Fresh News ទទួលបាននៅរសៀលថ្ងៃទី១៨ ខែមីនា ឆ្នាំ២០២០នេះ។ * ត្រូវរក្សាកន្លែងផ្តល់សេវាឱ្យស្អាតជានិច្ច ជាពិសេសកន្លែងលក់សំបុត្រ បង្គន់ និងបន្ទប់ទទួលអាហារ (ប្រសិនបើមាន)។ * រក្សាយានយន្តឱ្យស្អាតជានិច្ច ជាពិសេសកន្លែងដែលអ្នកដំណើរឧស្សាហ៍ប៉ះពាល់ ឬប្រើញឹកញាប់មានដូចជា៖ បង្កាន់ដៃ ទ្រនាប់ពូកកៅអី ភ្នាក់ដៃកៅអី និងកញ្ចក់ឆ្លុះមុខ ដោយស្នើការសម្អាតជាមួយនឹងសាប៊ូ និងទឹកអាល់កុល។ * ផ្តល់ទឹកអាកុល និងម៉ាស់បិទមុខដល់អ្នកបើកបរ និងអ្នកធ្វើដំណើរជាមួយ។ * អ្នកគ្រប់គ្រងអាជីវកម្មគួរចាត់វិធានការគ្រប់គ្រង ចែករំលែក ផ្សព្វផ្សាយព័ត៌មាន និងផ្តល់ សេចក្តីណែនាំស្តីពី ការទប់ស្កាត់ និងប្រឆាំងនឹងវីរុសថ្មីនេះដល់បុគ្គលិក។ * គួរតែធ្វើការពិនិត្យសុខភាពសម្រាប់បុគ្គលិក ដែលធ្វើការនៅកន្លែងសាធារណៈជាប្រចាំ។ * អ្នកបើកបរយានយន្តគួរពាក់ម៉ាស់ និងលាងដៃជាមួយទឹកអាល់កុល ឬសាប៊ូ ដើម្បីការពារខ្លួនពីការឆ្លងវីរុសថ្មីនេះ។ ក្នុងករណីបើអ្នកបើកបរតាក់ស៊ី មិនមានអ្នកដំណើរ គួរតែមិនចាំបាច់ពាក់ម៉ាស់ទេ។ * ផ្តល់ព័ត៌មាននានា អំពីអ្វីដែលត្រូវធ្វើនៅពេលបុគ្គលិក ឬអ្នកបើកបរតាក់ស៊ីមានអាការៈសញ្ញាដូចជា៖ គ្រុនក្តៅ ក្អក សណ្តាស់ រលាកបំពង់ក ហៀរសំបោរ ឬមានអាការៈពិបាកដកដង្ហើម។ * សង្កេតមើលរោគសញ្ញាលើបុគ្គលិក ឬអ្នកបើកបរតាក់ស៊ីណាដែលឈឺ ប្រសិនបើសង្ស័យថាពួកគេឆ្លងវីរុស Covid-19 សូមជូនដំណឹងទៅផ្នែកធនធានមនុស្ស ដើម្បីពិចារណាលើការអនុញ្ញាតផ្តល់ថ្ងៃឈប់សម្រាកដល់ពួកគេ ដើម្បីសម្រាកព្យាបាលជំងឺរហូត ដល់ជាសះស្បើយ។	2020-03-19T00:26:00+07:00	freshnewsasia.com	https://m.freshnewsasia.com/index.php/en/localnews/151950-2020-03-18-10-26-43.html
31413a16-23bd-4195-bb2e-9108f32060b5	TOP NEWS: រាជរដ្ឋាភិបាលកម្ពុជា បង្កើតគណៈកម្មការជាតិប្រយុទ្ធប្រឆាំងនឹងជំងឺកូវីដ១៩ ដែលដឹកនាំដោយសម្តេចតេជោ ហ៊ុន សែន (Video inside)	រាជរដ្ឋាភិបាលកម្ពុជា នៅថ្ងៃទី១៨ ខែមីនា ឆ្នាំ២០២០នេះ បានចេញសេចក្តីសម្រេចមួយបង្កើតគណៈកម្មការជាតិប្រយុទ្ធប្រឆាំងនឹងជំងឺកូវីដ១៩។ គណៈកម្មការនេះដឹកនាំដោយ សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា អមដោយអនុប្រធានប្រធាន៥រូប និងសមាជិកជា៤០នាក់ ដែលក្នុងនោះមាន២០នាក់មកពីបណ្តាក្រសួងស្ថាប័នផ្សេងៗ និង សមាជិកដទៃទៀតជាអភិបាលរាជធានីខេត្តទាំងអស់នៅកម្ពុជា។ គណៈកម្មាធិការជាតិប្រយុទ្ធនឹងជំងឺកូវីដ១៩ មានភារកិច្ច កំណត់គោលគោលនយោបាយ និងយុទ្ធសាស្ត្រជាតិពាក់ព័ន្ធការប្រយុទ្ធនឹងជំងឺកូវីដ១៩, ដឹកនាំអនុវត្តផែនការយុទ្ធសាស្ត្រ ក្នុងការបង្ការ ការពារ ទប់ស្កាត់ និងគ្រប់គ្រងជំងឺកូវីដ១៩, គ្រង់គ្រងផលប៉ះពាល់លើទិដ្ឋភាពនយោបាយ សេដ្ឋកិច្ច និងសង្គមទាំងកម្រិតជាតិ និងអន្តរជាតិ។ គណៈកម្មាធិការជាតិនេះ ក៏មានភារកិច្ចដឹកនាំ និងសម្របសម្រួលការអនុវត្តវិធានការជាអន្តរវិស័យ អន្តរស្ថាប័ន ទាំងនៅរដ្ឋបាលថ្នាក់ជាតិ និងរដ្ឋបាលថ្នាក់ក្រោមជាតិ។	2020-03-19T00:06:00+07:00	freshnewsasia.com	https://m.freshnewsasia.com/index.php/en/localnews/151945-2020-03-18-10-06-48.html
0e9528de-5285-4b67-9e87-a6877134e008	មន្ទីរពេទ្យមួយនៅចិនបញ្ចេញសៀវភៅរៀបរាប់ពី «វិធីទប់ស្កាត់ និងព្យាបាលជំងឺ COVID-19» ដើម្បីចែកបទពិសោធន៍ជូនពិភពលោក	មន្ទីរពេទ្យមួយនៅក្នុងប្រទេសចិន ក្រោមការសហការជាមួយ មូលនិធិមហាសេដ្ឋីចិនលោក ជែក ម៉ា (Jack Ma) បានចេញផ្សាយសៀវភៅ ណែនាំមួយស្តីពីការទប់ស្កាត់ ក៏ដូចជាការព្យាបាល COVID-19 ដើម្បីចែករំលែកបទពិសោធន៍របស់ចិន ដល់បណ្តាប្រទេសដែលកំពុងទទួលរងគ្រោះខ្លាំង ដោយសារជំងឺនេះនៅជុំវិញពិភពលោក។ នេះបើតាមការដកស្រង់ការផ្សាយ ចេញពីទីភ្នាក់ងារព័ត៌មានស៊ីនហួរ នៅល្ងាចថ្ងៃពុធ ទី១៨ ខែមីនា ឆ្នាំ២០២០។ សូមចុច Link ទាញយកសៀវភៅ «វិធីទប់ស្កាត់ និងព្យាបាលជំងឺ COVID-19» សៀវភៅខាងលើជាភាសាចិន និងអង់គ្លេស ត្រូវបានចេញផ្សាយលើបណ្តាញអ៉ីនធើណែតក្នុងថ្ងៃពុធនេះ ហើយបុគ្គលិកផ្នែកវេជ្ជសាស្រ្ត ទាំងឡាយអាចទាញយកវាទៅមើលបាន ដោយឥតគិតថ្លៃនោះឡើយ រីឯភាសាផ្សេងៗទៀតរួមមានអ៉ីតាលី កូរ៉េ អេស៉្បាញ និងជប៉ុន នឹងត្រូវចេញផ្សាយតាមក្រោយនាពេលឆាប់ៗ។ សៀវភៅនេះត្រូវបានចងក្រងឡើង ក្រោមការណែនាំរបស់ គណៈកម្មការសុខាភិបាលជាតិចិន (ក្រសួងសុខាភិបាលរបស់ប្រទេសចិន) និងក្រោមការឧបត្ថម្ភពីមូលនិធិ Jack Ma Foundation ដែលជាស្ថានិកក្រុមហ៊ុនអាលីបាបា (Alibaba Group)។ គួរជម្រាបថា មន្ទីរពេទ្យវេជ្ជសាស្ត្រដំបូង (The First Affiliated Hospital of College of Medicine) ស្ថិតក្នុងខេត្តចេជាំង (Zhejiang) ត្រូវបានប្រើប្រាស់ជាកន្លែងផ្តោតសំខាន់ ទៅលើការព្យាបាលអ្នកជំងឺ COVID-19 ដែលស្ថិតក្នុងសភាពធ្ងន់ធ្ងរប្រចាំខេត្ត Zhejiang។ សរុបមកមន្ទីរពេទ្យខាងលើនេះ ទទួលបានអ្នកជំងឺ COVID-19 ចំនួន ១០៤នាក់ ក្នុងនោះ ៧៨នាក់ធ្លាក់ខ្លួនឈឺធ្ងន់។ មកទល់ពេលនេះ ពុំមានបុគ្គលិកពេទ្យណាម្នាក់នៅទីនោះឆ្លង COVID-19 ឡើយ ហើយក៏មិនមានការធ្វើរោគវិនិច្ឆ័យខុសលើករណីសង្ស័យ ឬមួយអ្នកជំងឺដែលស្លាប់ដោយសារ COVID-19 នោះទេ។ ប្រធានមន្ទីរពេទ្យនេះសង្ឃឹមថា សៀវភៅខាងលើនឹងអាចជួយចូលរួមចំណែក បណ្តាប្រទេសដែលកំពុងរងគ្រោះដោយសារ COVID-19 ជាពិសេសពាក់ព័ន្ធនឹងការព្យាបាលអ្នកជំងឺ ដែលស្ថិតក្នុងសភាពធ្ងន់ធ្ងរ។ បច្ចុប្បន្នចំនួនករណីឆ្លងសរុបនៅក្រៅប្រទេសចិន បានកើនឡើងលើសពីក្នុងប្រទេសចិនហើយ ហើយកំពុងតែមានការបន្តកើនខ្ពស់ថែមទៀត ស្របពេលដែលករណីថ្មីនៅចិនបានថយចុះយ៉ាងច្រើន។	2020-03-18T23:59:00+07:00	freshnewsasia.com	https://m.freshnewsasia.com/index.php/en/internationalnews/151942-2020-03-18-09-59-40.html
5ac7da19-b8bc-4363-9152-a87d287e7da7	មន្ទីរសុខាភិបាលខេត្តកោះកុង ជំរុញឲ្យមណ្ឌលសុខភាពគ្រប់បណ្តាស្រុក តាមដានយ៉ាងយកចិត្តទុកដាក់ លើជំងឺឆ្លងវីរុស Covid-19	លោកវេជ្ជបណ្ឌិត ទៅ ម៉ឹង ប្រធានមន្ទីរសុខាភិបាលខេត្តកោះកុង បានឲ្យដឹងថា ក្រោយពីធ្វើតេស្តចេញជាលទ្ធផល ពីវិទ្យាស្ថានប៉ាស្ទ័រកម្ពុជា បានបង្ហាញវិជ្ជមានវីរុស Covid-19 កើតទៅលើបុរសជនជាតិឥស្លាមម្នាក់ វ័យអាយុ៥៧ឆ្នាំ មានទីលំនៅ ភូមិត្រើយកោះ ឃុំត្រើយកោះ សង្កាត់ដងទង់ ខេត្តកំពត បានចុះមកធ្វើការផ្សព្វផ្សាយពីសាសនាឥស្លាម នៅព្រះវិហារសាសនា ភូមិ៤ សង្កាត់ដងទង់ ក្រុងខេមរភូមិន្ទ ខេត្តកោះកុង ក្រោយពីធ្វើតេស្តពីវិទ្យាប៉ាស្ទ័រ បានរកឃើញវីរុស Covid-19 បុគ្គលិកមន្ទីរពេទ្យ បានយកគាត់មកដាក់ក្នុងបន្ទប់១ ក្នុងមន្ទីរពេទ្យបង្អែកខេត្ត ដើម្បីធ្វើការព្យាបាល និងធ្វើការពិនិត្យលើករណីនេះ និងរៀបចំពិធីការពារកុំឲ្យជំងឺនេះ រីករាល់ដាលបន្តទៀត។ ថ្លែងប្រាប់ក្រុមអ្នកសារព័ត៌មាននៅថ្ងៃទី១៨ ខែមីនា ឆ្នាំ២០២០នេះ លោកវេជ្ជបណ្ឌិត ទៅ ម៉ឹង បានឲ្យដឹងទៀតថា ការធ្វើតេស្តទៅបរុសជនឥស្លាមនេះមានចំនួន ៣នាក់ តែការធ្វើតេស្តចេញ ជាលទ្ធផល ពីវិទ្យាស្ថានប៉ាស្ទ័រវិជ្ជមាន មានតែម្នាក់ទេ ហើយបុរស ២នាក់ អវិជ្ជមាន តែស្ថិតក្នុងកុំការតាមដានរបស់ក្រុមលោកគ្រូពេទ្យ ហើយឲ្យគាត់ស្នាក់ក្នុងបន្ទប់ របស់សាសនាឥស្លាមក្នុងព្រះវិហារ ដោយមិនឲ្យគាត់ចេញ ទៅណាមកណាឡើយ។ លោកបានបន្តថា ចំពោះបុរសជនជាតិឥស្លាមទាំង ៣នាក់នេះ យើងរៀបចំឲ្យមានកន្លែងស្នាក់នៅយ៉ាងសមរម្យ ដោយមានអាហារតាមសាសនា សាប៊ូប្រើប្រាស់ និងថ្នាំពេទ្យ យ៉ាងសមរម្យដោយ មិនឲ្យគាត់ពិបាកឡើយ ហើយណែនាំគាត់កុំឲ្យមានកង្វល់ គិតពីសុខភាពវិញ ហើយស្ថិតក្រោមការព្យាបាលគាត់ យ៉ាងយកចិត្តទុកដាក់។ លោកបន្តទៀតថា ដោយមានការចង្អុលបង្ហាញ ពីរាជរដ្ឋាភិបាល ក្រសួងសុខាភិបាល អាជ្ញាធរខេត្ត លោកបានឲ្យមន្ត្រីរបស់មន្ទីរសុខាភិបាល គ្រប់បណ្តាស្រុកទាំងអស់ និងអំពាវនាវ ឲ្យមន្ត្រីគ្រប់បណ្តាអង្គភាព ចូលរួមសហការគ្នា ហើយជូនដំណឹងភ្លាមៗ ដល់មន្ទីរសុខាភិបាល ឬមន្ទីរពេទ្យបង្អែក ឬក៏មណ្ឌលសុខភាព បើសិនមានពលរដ្ឋណាម្នាក់ ផ្តោតការសង្ស័យ ទៅសុខភាពរបស់ពួកគាត់។ លោកបានបញ្ជាក់ថា អ្វីដែលគួរឲ្យព្រួយបារម្យជាងគេ គឺជនជាតិខ្មែរឥស្លាម ពីព្រោះបុរសជាតិខ្មែរឥស្លាមទាំង៣នាក់ គាត់បានចុះផ្សព្វផ្សាយផ្នែកខាងសាសនា គឺមានការជួបជុំគ្នាច្រើន ក្នុងព្រះវិហារ។ ប៉ុន្តែអ្វីដែលសំខាន់បងប្អូន ត្រូវចេះការពារខ្លួនឯង ពីបញ្ហាសុខភាពបើមាន អ្វីប្រែប្រួលក្នុងខ្លួន ត្រូវមកមន្ទីពេទ្យ ដើម្បីពិនិត្យសុខភាព ពីជំងឺវិរុស Covid-19 នេះវាកើតគ្រប់បណ្តាប្រទេស លើពិភពលោក ហើយមិនតែកម្ពុជានោះទេ។ លោកវេជ្ជបណ្ឌិត បានបញ្ជាក់ទៀតថា រយៈពេលប៉ុន្មានថ្ងៃមកនេះ មន្ទីរសុខាភិបាល បានធ្វើការបាញ់ថ្នាំ ដើម្បីបង្កការឆ្លងរីករាលដាលវិរុស Covid-19 នេះផងដែរ៕	2020-03-18T23:39:00+07:00	freshnewsasia.com	https://m.freshnewsasia.com/index.php/en/localnews/151938-2020-03-18-09-39-17.html
4e3560cf-0085-4c50-9524-d3e6d3e53bee	រដ្ឋបាលខេត្តព្រៃវែង ប្រជុំរៀបចំវិធានការ និងផ្សព្វផ្សាយការប្រយុទ្ធនឹងជំងឺ Covid-19	ដោយផ្អែកទៅលើបច្ចុប្បន្នភាព នៃជំងឺវីរុស Covid-19 នៅព្រឹកថ្ងៃទី១៨ ខែមីនា ឆ្នាំ២០២០ រដ្ឋបាលខេត្តព្រៃវែង បានបើកប្រជុំរៀបចំវិធានការ និងផ្សព្វផ្សាយស្តីពីការប្រយុទ្ធនឹងជំងឺ Covid-19 ដែលដឹកនាំដោយលោក ចាន់ ថា អភិបាលរងខេត្ត, លោក ចាន់ រ៉ាន់ អភិបាលរងខេត្ត មន្ទីរសុខាភិបាល ការិយាល័យ ប្រតិបត្តិសុខាភិបាល ក្រុង-ស្រុកទាំង១៣ មន្ទីរអង្គភាពនានាជុំវិញខេត្ត កងកម្លាំងទាំងបី ដែលធ្វើនៅក្នុងសាលប្រជុំ សាលាខេត្ត។ ថ្លែងនៅក្នុងឱកាសនោះដែរ លោកវេជ្ជបណ្ឌិត សេង បញ្ញារិទ្ធ ប្រធានមន្ទីរពេទ្យខេត្តព្រៃវែង បានលើកឡើងថា ចំពោះបញ្ហាជំងឺវីរុសថ្មី Covid-19 ដែលកំពុងមាននៅក្នុងប្រទេសកម្ពុជា ពេលបច្ចុប្បន្ននេះ គឺមិនមែនកើតឡើង នៅក្នុងសហគមន៍នោះទេ គឺជាការកើតឡើង ដោយការនាំចូលពីក្រៅប្រទេសមកកម្ពុជាតែប៉ុណ្ណោះ ដោយឡែកមិនទាន់មានករណី រកឃើញការឆ្លងប្រជាពលរដ្ឋ នៅក្នុងសហគមន៍ នៅឡើយនោះទេ។ ចំពោះបញ្ហាទាំងអស់នេះ លោកវេជ្ជបណ្ឌិត សេង បញ្ញារិទ្ធ ក៏បានអំពាវនាវដល់មន្ទីរអង្គភាពនានាជុំវិញខេត្ត កងកម្លាំងទាំងបី បងប្អូនប្រជាពលរដ្ឋទាំងអស់រួមគ្នា ធ្វើអនាម័យខ្លួនប្រាណ ដោយ លាងដៃជាមួយសាប៊ូ ជាមួយទឹកអាកុល ចេះលាងដៃជាមួយជែលសម្លាប់មេរោគផ្សេងៗ ឲ្យបានជាប្រចាំ ដើម្បីរួមចំណែក មិនឲ្យមានការឆ្លង នៅវីរ៉ុសថ្មី Covid 19 មកលើខ្លួនយើង ដោយមិនត្រូវពឹងផ្អែកមកលើ មន្ទីរពេទ្យទាំងស្រុងនោះទេ។ លោក ចាន់ រ៉ាន់អភិបាលខេត្តស្តីទី ក៏បានលើកឡើងថា កិច្ចប្រជុំនេះ ក្នុងគោលបំណង ដើម្បីរៀបចំក្រុមការងារ ចាត់វិធានការ ផ្សព្វផ្សាយស្តីពី ការប្រយុទ្ធនឹងជំងឺ Covid-19 នៅតាមច្រទ្វាអន្តរជាតិព្រំដែនទាំង៦ក្នុងនោះមាន ច្រកព្រំដែនអន្តរជាតិ ច្រកតំបន់និងច្រកទ្វេភាគី ដើម្បីណែនាំដល់មន្ត្រីដែលនៅ ច្រកទ្វារព្រំដែនទាំងអស់ ត្រូវយកចិត្តទុកដាក់រឹតបន្តឹង និងត្រួតពិនិត្យការចេញចូល របស់ប្រជាពលរដ្ឋនៅតាមព្រំដែនទាំងអស់ ដើម្បីបង្ការ និងចៀសវាងឲ្យបាននូវជំងឺឆ្លងនានា ចូលមកទឹកដីខេត្តព្រៃវែង ជាពិសេសជំងឺវីរុសថ្មី Covid-19។ លោក ក៏បានណែនាំដល់មន្ទីរអង្គភាព ការិយាល័យ អភិបាលក្រុង ស្រុកទាំងអស់ ត្រូវរៀបចំឲ្យមាន អាកុល សាប៊ូ ជែលសំលាប់មេរោគផ្សេងៗ សម្រាប់បុគ្គលិក លាងសម្អាតដៃមុន ពេលចូលធ្វើការនៅតាម កន្លែងធ្វើការរៀងៗខ្លួន ប្រសិនបើ ករណីបុគ្គលិកណាមួយ មានភាពមិនប្រក្រតី កំដៅលើសពីធម្មតា ត្រូវឲ្យគាត់ទៅ មណ្ឌលសុខភាពជាបន្ទាន់ ដើម្បីពិនិត្យ និងពិគ្រោះយោបល់ជាមួយពេទ្យ នៅតាមមណ្ឌលសុខភាព ដែលនៅជិតបំផុត ដើម្បីទប់ស្កាត់ និងព្យាបាល ឲ្យបានទាន់ពេលវេលា និងមិនឲ្យមានការឆ្លងដល់ អ្នកដទៃបន្ថែមទៀតនោះផងដែរ។ សូមបញ្ជាក់ផងដែរថា បើគិតមកដល់ពេលនេះ ក្នុងខេត្តព្រៃវែង ពុំទាន់មានករណី រកឃើញជំងឺវីរុសថ្មី Covid-19 មកប្រជាជន នៅក្នុងខេត្តព្រៃវែងនោះ នៅឡើយទេ៕	2020-03-18T23:38:00+07:00	freshnewsasia.com	https://m.freshnewsasia.com/index.php/en/localnews/151937-2020-03-18-09-38-34.html
446fcdf6-c32d-44ca-beff-206faf054649	លោកស្រី ឱ វណ្ណឌីន៖ មនុស្សដែលមានជំងឺប្រចាំកាយ ងាយនឹងរងគ្រោះដោយជំងឺកូវីដ១៩ ជាងមនុស្សមានសុខភាពរឹងមាំ (Video inside)	លោកស្រី ឱ វណ្ណឌីន អ្នកនាំពាក្យក្រសួងសុខាភិបាលកម្ពុជា បានបញ្ជាក់ថា មនុស្សដែលមានជំងឺប្រចាំកាយ ងាយនឹងរងគ្រោះដោយជំងឺកូវីដ១៩ ជាងមនុស្សមានសុខភាពរឹងមាំ។ ថ្លែងនៅក្នុងសន្និសីទសារព័ត៌មាន ស្តីពីបច្ចុប្បន្នភាពវីរ៉ុសកូវីដ១៩ នៅព្រឹកថ្ងៃទី១៨ ខែមីនា ឆ្នាំ២០២០នេះ លោកស្រី បានឲ្យដឹងបន្ថែមថា អ្នកដែលកើតកូវីដ១៩ ហើយប្រឈមនឹងការវិវឌ្ឍទៅរកស្ថានភាពធ្ងន់ធ្ងរ គឺជាបុគ្គលដែលមានជំងឺមិនឆ្លងមួយចំនួន ដូចជា អ្នកពិសារបារីច្រើន, អ្នកលើសឈាម, អ្នកមានជំងឺមហារីក និងជាពិសេសអ្នកដែលមានបញ្ហាទាក់ទងនឹងសួត។ លោកស្រី ឱ វណ្ណឌីន បានបញ្ជាក់យ៉ាងដូច្នេះថា៖ ។ លោកស្រីបន្តថា ។ បើតាមអ្នកនាំពាក្យក្រសួងសុខាភិបាល គេតែងតែសង្កេតឃើញថា អ្នកមានជំងឺមិនឆ្លង ហើយកើតកូវីដ១៩ ធ្វើឲ្យអ្នកជំងឺនោះមានសភាពទ្រុឌទ្រោម ដោយសារវីរ៉ុសកូវីដ១៩ ទៅចាប់ដៃនឹងស្ថានភាពរោគរបស់គាត់។ លោកស្រីថ្លែងថា កូវីដ១៩ រីករាយនឹងចាប់ដៃ ជាមួយនឹងមេរោគ ដែលមានស្រាប់នៅក្នុងខ្លួនរបស់អ្នកជំងឺ ហើយធ្វើការវាយលុកដោយសេរី។ លោកស្រី ឱ វណ្ណឌីន បានឲ្យដឹងផងដែរថា សម្រាប់អ្នកដែលមានសុខភាពមាំទាំ ស្ថានភាពនៃវីរ៉ុសកូវីដ១៩នេះ គឺមិនធ្ងន់ធ្ងរទេ។ លោកស្រី លើកឧទាហរណ៍ថា ជនជាតិចិន ដែលនៅខេត្តព្រះសីហនុ គឺជាម៉ាល់ខេស ដែលគាត់ឆ្លងដែរ តែគាត់អត់មានរោគអ្វី ហើយគាត់ក៏អត់មានពិសារបារី ធ្វើឲ្យសុខភាពគាត់មាំទាំ។ ដោយឡែក ជនជាតិខ្មែររបស់យើង អាយុ៣៨ឆ្នាំ នៅខេត្តសៀមរាប ដែលកំពុងស្ថិតនៅក្នុងមន្ទីរពេទ្យ ក៏ដូចគ្នាដែរ គាត់អត់មានបញ្ហាសុខភាពគាត់ធ្ងន់ធ្ងរនោះទេ។ លោកស្រីឆ្លៀតបង្ហើបថា ជនជាតិខ្មែរអាយុ៣៨ឆ្នាំនោះ បច្ចុប្បន្ននេះមានសុខភាពធម្មតា ហើយការដែលត្រួតពិនិត្យសុខភាពរបស់គាត់ ឃើញថាចំនួនវីរ៉ុស ដែលមាននៅក្នុងខ្លួនគាត់ បានថយចុះជាបណ្តើរៗហើយ។ អញ្ចឹងយើងសង្ឈឹមថា គាត់នឹងវិវត្តន៍ទៅរកភាពល្អប្រសើរ ហើយគាត់នឹងភាពជាសះស្បើយ នៅក្នុងពេលឆាប់ៗខាងមុខ។ ទី១៖ បុរសជនជាតិចិន មកពីទីក្រុងវូហាន (ជាសះស្បើយ) ទី២៖ បុរសជនជាតិខ្មែរ វ័យ៣៨ឆ្នាំ នៅខេត្តសៀមរាប ទី៣៖ ស្រ្តីជនជាតិអង់គ្លេស វ័យ៦៥ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម ទី៤៖ បុរសជនជាតិអង់គ្លេស វ័យ៧៣ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម ទី៥៖ ស្រីជនជាតិអង់គ្លេស វ័យ៦៩ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម ទី៦៖ បុរសជនជាតិកាណាដា អាយុ៤៩ឆ្នាំ នៅរាជធានីភ្នំពេញ ទី៧៖ បុរសជនជាតិប៊ែលហ្សិក អាយុ៣៣ឆ្នាំ នៅរាជធានីភ្នំពេញ ទី៨៖ បុរសជនជាតិបារាំង អាយុ៣៥ឆ្នាំ នៅរាជធានីភ្នំពេញ ទី៩៖ ទារកជនជាតិបារាំង អាយុ៤ខែ នៅរាជធានីភ្នំពេញ ទី១០៖ បុរសជនជាតិខ្មែរ នៅរាជធានីភ្នំពេញ ទី១១៖ បុរសជនជាតិខ្មែរ នៅខេត្តព្រះវិហារ អាយុ៣៥ឆ្នាំ នៅខេត្តព្រះវិហារ ទី១២៖ បុរសជនជាតិខ្មែរ អាយុ៣៩ឆ្នាំ នៅខេត្តព្រះវិហារ ទី១៣៖ បុរសជនជាតិខ្មែរ នៅក្រុងសេរីសោភ័ណ ខេត្តបន្ទាយមានជ័យ ទី១៤៖ បុរសជនជាតិខ្មែរ មកពីប្រទេសថៃ នៅភូមិព្រៃឫស្សី ក្រុងសេរីសោភ័ណ ខេត្តបន្ទាយមានជ័យ ទី១៥, ទី១៦៖ បុរសខ្មែរឥស្លាម ២នាក់ (អាយុ ៦៣ឆ្នាំ និង៦៤ឆ្នាំ) នៅព្រែកប្រា ទី១៧, ១៨, ១៩, ២០៖ បុរសជនជាតិខ្មែរ (អាយុចន្លោះពី ៣៨ឆ្នាំ ដល់ ៤៥ឆ្នាំ) នៅក្នុងខេត្តបាត់ដំបង ទី២១៖ បុរសជនជាតិខ្មែរ អាយុ ៣០ឆ្នាំ នៅក្នុងខេត្តកំពត បច្ចុប្បន្នដាក់ព្យាបាលនៅមន្ទីរពេទ្យខេត្តកែប ទី២២៖ បុរសជនជាតិខ្មែរ អាយុ ៦១ឆ្នាំ នៅខេត្តត្បូងឃ្មុំ បច្ចុប្បន្នដាក់ក្នុងមន្ទីរពេទ្យខេត្តនៅពញាក្រែក ទី២៣៖ បុរសជនជាតិខ្មែរ អាយុ ៧៥ឆ្នាំ នៅខេត្តកំពង់ឆ្នាំង ត្រូវបានដាក់ឱ្យព្យាបាលនៅមន្ទីរពេទ្យខេត្តកំពង់ឆ្នាំង ទី២៤៖ បុរសជនជាតិខ្មែរ អាយុ ២៨ឆ្នាំ នៅខេត្តកំពង់ឆ្នាំង ត្រូវបានដាក់ឱ្យព្យាបាលនៅមន្ទីរពេទ្យខេត្តកំពង់ឆ្នាំង ទី២៥៖ បុរសជនជាតិខ្មែរ អាយុ៤០ឆ្នាំ នៅខេត្តសៀមរាប ទី២៦ និង២៧៖ បុរសជនជាតិខ្មែរ ២នាក់នៅរាជធានីភ្នំពេញ ទី២៨៖ បុរសជនជាតិខ្មែរ នៅស្រុកកំពង់ត្រឡាច ខេត្តកំពង់ឆ្នាំង អាយុ៣៦ឆ្នាំ ទី២៩, ៣០ និង៣១៖ ជនជាតិម៉ាឡេស៊ី៣នាក់ នៅខេត្តកែប ទី៣២៖ បុរសជនជាតិខ្មែរ នៅខេត្តកោះកុង ទី៣៣៖ បុរសជនជាតិខ្មែរ នៅខេត្តត្បូងឃ្មុំ អាយុ៥៣ឆ្នាំ។ ទី៣៤៖ ជនជាតិម៉ាឡេស៊ី ទី៣៥៖ ជនជាតិម៉ាឡេស៊ី៕	2020-03-18T23:36:00+07:00	freshnewsasia.com	https://m.freshnewsasia.com/index.php/en/localnews/151935-2020-03-18-09-36-36.html
c0766ea2-0d18-457e-bc4a-156899fd951e	ក្រសួងអប់រំផ្អាកការប្រមូលផ្តុំការហាត់ហ្វឹកហ្វឺន ការបរិភោគអាហារ និងការស្នាក់នៅរួមគ្នារបស់កីឡាករ ជាបណ្តោះអាសន្ន ដើម្បីបង្ការជំងឺ Covid-19 (Video inside)	បណ្ឌិតសភាចារ្យ ហង់ជួន ណារ៉ុន រដ្ឋមន្ត្រីក្រសួងអប់រំ យុវជន និងកីឡា នៅថ្ងៃទី១៨ ខែមីនា ឆ្នាំ២០២០នេះ បានប្រាប់ដល់ប្រធានសហព័ន្ធកីឡាជាតិទាំង៣២ សុំឲ្យការប្រមូលផ្តុំការហាត់ហ្វឹកហ្វឺន ការបរិភោគអាហារ និងការស្នាក់នៅរួមគ្នា របស់កីឡាករ កីឡាការិនីទាំង៣២ប្រភេទកីឡា ជាបណ្តោះអាសន្ន ក្នុងឆ្នាំ២០២០។ ១៖ ផ្អាកការប្រមូលផ្តុំការហ្វឹកហ្វឺន ការបរិភោកអាហារ និងការស្នាក់នៅរួមគ្នារបស់ក្រុមកីឡាថ្នាល ជាបណ្តោះអាស្ននទាំង២ កន្លែង ចាប់ថ្ងៃទី១៨ ខែមីនានេះ រហូតដល់មានការជូនដំណឹងថ្មី។ ចំពោះរបបអាហារប្រចាំថ្ងៃ ក្រសួងនឹងបើកផ្តល់ថវិកាជូនកីឡាករ កីឡាការិនីថ្នាល នៅពេលបើកប្រាក់ឧបត្ថម្ភប្រចាំខែ។ សូមបង្កើនការលាងដៃ ជាមួយនឹងទឹកអាល់កុល ឬសាប៊ូ និងសម្អាតបរិវេណហ្វឹកហាត់ ឲ្យបានល្អប្រសើរ៕	2020-03-18T23:31:00+07:00	freshnewsasia.com	https://m.freshnewsasia.com/index.php/en/localnews/151933-2020-03-18-09-31-57.html
8c07c797-bb51-4048-a8d5-4587841a39c7	ក្រសួងទេសចរណ៍ ចេញសេចក្តីណែនាំស្តីពី វិធានការបង្ការការចម្លងជំងឺកូវីដ១៩ សម្រាប់អាជីវកម្មភោជនីយដ្ឋាន និងអាហារដ្ឋានទេសចរណ៍ (Video inside)	ក្រសួងទេសចរណ៍ បានចេញសេចក្តីណែនាំ៦ចំណុច ស្តីពីវិធានការបង្ការការចម្លងជំងឺរលាកសួតវីរ៉ុសកូរ៉ូណាប្រភេទថ្មី ឆ្នាំ២០១៩ (Covid-19) សម្រាប់អាជីវកម្មភោជនីយដ្ឋាន និងអាហារដ្ឋានទេសចរណ៍។ ១៖ ម្ចាស់ភោជនីយដ្ឋាន និងអាហារដ្ឋានទេចរណ៍ទាំងឡាយ ត្រូវផ្សព្វផ្សាយជាសាធារណៈនូវចំណេះដឹង និងការណែនាំផ្សេងៗ ដើម្បីទប់ស្កាត់ការរីករាលដាល នៃជំងឺឆ្លងនេះទៅដល់ភ្ញៀវ និងបុគ្គលិកដូចជា ធ្វើផ្ទាំងផ្សព្វផ្សាយព័ត៌មាន ដែលពន្យល់អំពីការលាងដៃ និងការពាក់ម៉ាស់ឲ្យបានត្រឹមត្រូវ។ ២៖ ផ្តល់សាប៊ូ ទឹកអនាម័យសម្រាប់សម្អាតដៃ និងទឹកអាល់កុលលាងដៃ។ កន្លែងលាងដៃ និងកន្លែងផ្តល់ម៉ាស់ គួរតែរៀបចំនៅបរិវេណភោជនីយដ្ឋាន ជាពិសេស នៅតាមកន្លែងនានាដូចជា ទ្វារចូល បង្គន់ បញ្ជារគិតលុយជាដើម។ល។ ដើម្បីផ្តល់សេវាអនាម័យដល់អតិថិជន និងបុគ្គលិក នៅក្នុងភោជនីយដ្ឋាន និងអាហារដ្ឋានទេសចរណ៍របស់ខ្លួន។ ៣៖ បង្កើនការយល់ដឹងទៅដល់ចុងភៅ និងបុគ្គលិកអនាម័យអំពីហានិយភ័យ នៃការចម្លងរោគពីភ្នាក់ងារចម្លងមេរោគ ដោយលើកឡើងពីសារៈសំខាន់ នៃការការពារខ្លួន ដូចជា ការពាក់ម៉ាស់ និងស្រោមដៃ ក្នុងអំឡុងពេលកំពុងធ្វើការ។ ការសម្អាតសម្ភារប្រើប្រាស់ឲ្យបានញឹកញាប់ដូចជា តុបាយ ប្រដាប់ប្រដាប្រើប្រាស់ សម្ភារផ្ទះបាយ និងឧបករណ៍សម្អាត។ ម្ចាស់ភោជនីយដ្ឋាន និងអាហារដ្ឋានទេសចរណ៍ គួរតែគាំទ្រយុទ្ធនាការអនាម័យដល់បុគ្គលិក ដោយការលាងសម្អាតដៃឲ្យបានញឹកញាប់ និងលាងដៃគ្រប់ពេល បន្ទាប់ពីកាន់ឧបករណ៍ ឬប្រដាប់ប្រដាប្រើប្រាស់ ដែលត្រូវបានប៉ះដោយញឹកញាប់។ ៤៖ កំណត់កាលវិភាគទៀតទាត់សម្រាប់លាងសម្អាតសម្ភារៈប្រើប្រាស់ ឬទីកន្លែងដែលមានការកាន់ប៉ះពាល់ជាប្រចាំ ដូចជា តុបាយ ដៃទ្វារបង្គន់ ការសម្លាប់មេរោគ និងអាល់កុលបានយ៉ាងតិចពីរដងក្នុងមួយថ្ងៃ។ ៥៖ សូមប្រុងប្រយ័ត្ននៅពេលដែលប្រមូលកាកសំណល់ ដូចជា ក្រដាសអនាម័យ ដែលប្រើរួចនៅក្នុងបន្ទប់ទឹក ឬក្រដាសអនាម័យ ដែលកខ្វក់ដោយសារប្រឡាក់សំបោរ ឬទឹកមាត់។ ការពាក់ស្រោមដៃ ឬប្រើប្រាស់ប្រដាប់ចាប់ប្រមូលសំរាម ដែលកខ្វក់គឺជាការសំខាន់ ក្នុងការទប់ស្កាត់ការឆ្លងមេរោគ។ ពេលបោះចោលសំរាម ដែលកខ្វក់ ត្រូវតែចង់មាត់ថង់ឲ្យបានជិត និងត្រូវលាងសម្អាតដៃដើម្បីទប់ស្កាត់សំណល់នៃមេរោគ។ ៦៖ សម្រាប់ភោជនីយដ្ឋានធំៗ ដែលមានបុគ្គលិកច្រើន គួរអនុវត្តន៍តាមវិធីណែនាំនេះ មុនពេលចាប់ផ្តើមធ្វើការ។ ប្រសិនបើបុគ្គលិកមានជំងឺ ត្រូវអនុញ្ញាតឲ្យពួកគេត្រឡប់ទៅផ្ទះវិញ ដើម្បីទប់ស្កាត់ការរីករាលដាលនៃជំងឺនេះ។ ប្រសិនបើនរណាម្នាក់មានអាការៈជំងឺធ្ងន់ធ្ងរ ពួកគេគួរតែស្វែងរកការព្យាបាលជាបន្ទាន់៕	2020-03-18T23:27:00+07:00	freshnewsasia.com	https://m.freshnewsasia.com/index.php/en/localnews/151932-2020-03-18-09-27-30.html
84bf1c9c-68c9-4927-ab07-aa40cc50d934	មន្រ្តីសហជីព និងសង្គមស៊ីវិល បារម្ភការឆ្លងរាលដាលជំងឺកូវីដ-១៩ តាមរោងចក្រ	មន្រ្តីសហជីព និងសង្គមស៊ីវិល ស្នើឲ្យមានអ្នកទទួលខុសត្រូវចំពោះបញ្ហាសុខុមាលភាព និងជីវភាពកម្មករ ក្នុងស្ថានភាពវិបត្តិជំងឺកូវីដ-១៩។ ជំហររបស់មន្រ្តីទាំងនេះ ធ្វើឡើងស្របពេលដែលរោងចក្រសហគ្រាសជាច្រើន នៅតែបន្តបើកទ្វារ ហើយករណីឆ្លងនៃជំងឺកូវីដ-១៩ មាននៅរាជធានីខេត្តក្រុងចំនួន ១២ ទៅហើយ។ មន្រ្តីសហជីព និងមន្រ្តីអង្គការសង្គមស៊ីវិលផ្នែកការងារ និងសិទ្ធិមនុស្ស ចេញសេចក្តីថ្លែងការណ៍រៀងៗខ្លួន នៅថ្ងៃទី ១៨ ខែ មីនានេះ ដោយដាក់ការទទួលខុសត្រូវ នៃសុខុមាលភាព និងជីវភាពរបស់កម្មករ ក្នុងស្ថានភាពមានវិបត្តិនេះ ទៅលើរដ្ឋាភិបាល និងក្រុមហ៊ុនបញ្ជាទិញ។ សហភាពសហជីពកម្ពុជា ដែលមានលោក រ៉ុង ឈុន ជាប្រធាន ស្នើជាច្រើនចំណុច សុំឲ្យស្ថាប័នពាក់ព័ន្ធយកចិត្តទុកដាក់លើបញ្ហានេះ។ ក្នុងចំណោមចំណុចទាំងនោះ សហភាពសហជីពកម្ពុជា ដែលតំណាងកម្មកររាប់សែននាក់នេះ ស្នើឲ្យរដ្ឋាភិបាលគួរឲ្យកម្មករនិយោជិត បានឈប់សម្រាកពីការងារមួយរយៈពេល ដោយរក្សាប្រាក់ឈ្នួល បើការរាតត្បាតនៃមេរោគកូរ៉ូណាថ្មី ឬកូវីដ-១៩ នេះ មិនថមថយ។ ចំណែកឯមជ្ឈមណ្ឌលសម្ព័ន្ធភាពការងារនិងសិទ្ធិមនុស្ស ឬហៅកាត់ថាសង់ត្រាល់ (CENTRAL) ឯណោះវិញ ដាក់ការទទួលខុសត្រូវនេះ ទៅក្រុមហ៊ុនបញ្ជាទិញទៅវិញ។ លោក មឿន តុលា នាយកប្រតិបត្តិនៃអង្គការនេះ ថាក្រុមហ៊ុនបញ្ជាទិញជាច្រើន បានទទួលផលចំណេញពីពលកម្មរបស់កម្មករកម្ពុជា។ ដូច្នេះក្រុមហ៊ុនទាំងនេះ គួរតែបោះជំហានទៅមុខ ក្នុងពេលមានវិបត្តិ ហើយធានាការការពារជីវិត និងជីវភាពកម្មករ។ លោកបន្ថែមទៀតថា កម្មករគួរតែត្រូវបានអនុញ្ញាតឱ្យស្នាក់នៅផ្ទះរហូតដល់ស្ថានការណ៍ អាចគ្រប់គ្រងបាន ហើយក្រុមហ៊ុនបញ្ជាទិញទាំងនេះ ត្រូវធានាថាកម្មករនិយោជិត ទទួលបានប្រាក់ឈ្នួលធម្មតា ប្រាក់រង្វាន់មកធ្វើការទៀងទាត់(លុយព្រីម) និងប្រាក់ឧបត្ថម្ភសម្រាប់ថ្លៃបន្ទប់ ឬសោហ៊ុយធ្វើដំណើរក្នុងស្ថានការណ៍បែបនេះ។ ការអំពាវនាវរបស់សហភាពសហជីពកម្មករ និងអង្គការសង្គមស៊ីវិលនេះ ធ្វើឡើងស្របពេលដែលរដ្ឋាភិបាលកម្ពុជាបានបញ្ជាឲ្យបិទសាលារៀន និងក្លឹបកំសាន្ត និងកន្លែងប្រមូលផ្តុំមនុស្សច្រើនដទៃទៀត នៅទូទាំងប្រទេសកម្ពុជា ស្របពេលដែលករីណីរាតត្បាតនៃមេរោគកូរ៉ូណាថ្មី បានរកឃើញនៅលើពលរដ្ឋខ្មែរ និងបរទេស ៣៥ នាក់ និងនៅខេត្តក្រុង ១២ ទៅហើយគិតមកត្រឹមថ្ងៃទី១៨ ខែ មីនានេះ។ ប៉ុន្តែរដ្ឋាភិបាលកម្ពុជា មិនទាន់មានវិធានការណាមួយ ក្នុងការផ្អាករោងចក្រសហគ្រាសជាបណ្តោះអាសន្ននៅឡើយ។ អាស៊ីសេរី មិនទាន់អាចសុំការបំភ្លឺពីអ្នកនាំពាក្យក្រសួងការងារលោក ហេង សួរ បានទេនៅពេលនេះ ដោយសារលោកមិនលើកទូរស័ព្ទ។ ប៉ុន្តែ បើតាមប្រសាសន៍មន្រ្តីជាន់ខ្ពស់នៃខេត្តកំពង់ឆ្នាំង ដែលមានអ្នកផ្ទុកមេរោគកូរ៉ូណាថ្មីចំនួន ៣ ករណីដែរ បានថ្លែងថា គណៈអភិបាលខេត្តនេះ ខិតខំធ្វើយ៉ាងណាដើម្បីឲ្យរោងចក្រទាំងអស់នៅក្នុងខេត្តនេះ នៅបើកបន្ត។ នៅក្នុងសន្និសីទសារព័ត៌មានរបស់អង្គភាពអ្នកនាំពាក្យរដ្ឋាភិបាល នៅថ្ងៃទី ១៨ ខែ មីនា អភិបាលរងខេត្តកំពង់ឆ្នាំង លោក ស្រ៊ន សំឫទ្ធី ក្រោយថ្លែងបើក ដោយមិនភ្លេចអរគុណសន្តិភាពដែលមានថ្ងៃនេះ បានបញ្ជាក់ដោយភាពជឿជាក់ថា រោងចក្រនៅខេត្តលោក មកដល់ពេលនេះ មិនទាន់រងផលប៉ះពាល់ដោយសារវិបត្តិកូរ៉ូណានេះនៅឡើយទេ។ ជាងនេះទៅទៀត លោកកំពុងត្រេកអរនឹងវត្ថុធាតុដើម ដែលដឹកមកពីចិនបណ្តើរៗ ដែលលោកថា នឹងអាចជួយបន្តផ្គត់ផ្គង់ឲ្យរោងចក្របើកទ្វារផលិតតទៅទៀត៖ « ទោះជាយ៉ាងនេះក្តី ក្នុងស្ថានភាពមានវិបត្តិនេះ ប្រទេសជាច្រើននៅលើពិភពលោក បានបិទទ្វាររោងចក្រ និងសហគ្រាសរបស់ខ្លួនជាបណ្តោះអាសន្ន មិនមែនដោយសារខ្វះវត្ថុធាតុដើមទេ ប៉ុន្តែដោយសារការព្រួយបារម្ភអំពីការឆ្លងរាតត្បាតជំងឺនេះ ដល់កម្មករនិយោជិត។ ប្រទេសដែលសម្រេចបិទទ្វាររោចក្ររបស់ខ្លួនមួយរយៈពេលទាំងនោះ មានដូចជាប្រទេស ស្រីលង្កា បង់ក្លាដែស ឥណ្ឌូនេស៊ី និងប្រទេសជាច្រើននៅអាមេរិកកណ្តាល។ ប៉ុន្តែការបិទទ្វាររោងចក្រនេះ ធ្វើឲ្យខាងសហជីពព្រួយបារម្ភ អំពីការកេងប្រវ័ញ្ចអត្ថប្រយោជន៍របស់កម្មករ ដោយសារថៅកែរោងចក្រខ្លះ យកលេសវិបត្តិនេះ បញ្ឈប់កម្មករ និងមិនផ្តល់អត្ថប្រយោជន៍ជូនពួកគាត់។ អង្គការសង់ត្រាល់ ស្នើឲ្យក្រុមហ៊ុនអ្នកបញ្ជាទិញយកចិត្តដាក់ឲ្យមែនទែនលើបញ្ហានេះ ព្រោះកម្មករខ្មែរជាច្រើន កំពុងជំពាក់បំណុលគេរួចទៅហើយ និងអ្នកខ្លះទៀតបានខ្ចីប្រាក់គេ ដើម្បីទប់ទល់នឹងជីវភាពខ្វះខាតស្រាប់នេះ។ កម្មករច្រើនណាស់ កំពុងជួបបញ្ហា ដែលពួកគាត់មិនអាចរកប្រាក់សងថ្លៃបំណុលប្រចាំខែ ដែលទាំងនេះ ជាបន្ទុកមួយដ៏ធ្ងន់របស់កម្មករ៕	2020-03-18T22:05:00+07:00	rfa.org	https://www.rfa.org/khmer/news/health/Covid-19-03182020110235.html
eed2d3c5-0aff-40f9-9f9c-42a32d4ea0f4	គិតត្រឹមយប់នេះ កម្ពុជាមានអ្នកឆ្លងវីរុស Covid-19 ចំនួន៣៧នាក់ហើយ ដែលក្នុងនោះមានពលរដ្ឋខ្មែរចំនួន២៤នាក់	នាយប់ថ្ងៃទី១៨ ខែមីនា ឆ្នាំ២០២០ ក្រសួងសុខាភិបាលកម្ពុជា បានប្រកាសរកឃើញអ្នកឆ្លង Covid-19 ចំនួន២ករណីបន្ថែមទៀត ដែលជាបុរសជនជាតិខ្មែរវិលត្រឡប់មកពីចូលរួមពិធីសាសនានៅប្រទេសម៉ាឡេស៊ី។	2020-03-18T21:36:37+07:00	kbnnews.com	https://kbn.news/archives/154715
9783b372-8315-463a-8952-2e71ee3aed22	ក្រសួងទេសចរណ៍ ចេញសេចក្តីណែនាំស្តីពី វិធានការបង្ការការចំលងជំងឺកូវីដ១៩ សម្រាប់អាជីវកម្មស្ប៉ា-ម៉ាស្សា	ដើម្បីចូលរួមទប់ស្កាត់ការរីករាលដាលជំងឺកូវីដ នៅក្នុងប្រទេសកម្ពុជា ក្រសួងទេសចរណ៍ បានចេញសេចក្តីណែនាំស្តីពី វិធានការបង្ការការចំលងជំងឺកូវីដ១៩ សម្រាប់អាជីវកម្មស្ប៉ា-ម៉ាស្សា នៅក្នុងប្រទេស។ នេះបើយោងតាមសេចក្ដីណែនាំរបស់ក្រសួងទេសចរណ៍ ដែលបណ្ដាញព័ត៌មាន Fresh News ទទួលបាននៅរសៀលថ្ងៃទី១៨ ខែមីនា ឆ្នាំ២០២០នេះ។ អ្នកគ្រប់គ្រងត្រូវផ្សព្វផ្សាយសាធារណៈនូវចំណេះដឹង និងការណែនាំផ្សេងៗ ដើម្បីទប់ស្កាត់ការរីករាលដាលនៃជំងឺឆ្លងនេះទៅដល់ភ្ញៀវ និងបុគ្គលិកដូចជា ធ្វើផ្ទាំងផ្សព្វផ្សាយព័ត៌មានដែលពន្យល់អំពីការលាងដៃ និងការពាក់ម៉ាស់ឲ្យបានត្រឹមត្រូវ។ ផ្ដល់នូវមធ្យោបាយ (កន្លែងសំអាត និងឧបករណ៍ការពារនានា) ដើម្បីគាំទ្រដល់ការទប់ស្កាត់ការរីករាលដាលនៃជំងឺឆ្លងនេះ មានដូចជា៖ ផ្តល់កន្លែងលាងដៃមានទឹកសាប៊ូ ទឹកអាកុល និងម៉ាសសម្រាប់ប្រើប្រាស់នៅតាមកន្លែងសាធារណៈដូចជា បន្ទប់ទឹក បន្ទប់ផ្លាស់សម្លៀកបំពាក់ កន្លែងស្ប៉ា បន្ទប់ទទួលទានអាហារ និងបន្ទប់សម្រាប់សម្រាករបស់បុគ្គលិក, សំអាតទីធ្លា និងសម្ភារៈដែលបានប៉ះពាល់ញឹកញាប់ដូចជា ដៃទ្វារ បង្កាន់ដៃ កៅអីម៉ាស្សា និងទ្រនាប់ពួកម៉ាស្សា ដោយប្រើសាប៊ូ ទឹកលាងសំអាតរួមមាន ទឹកអាកុល យ៉ាងហោចណាស់ ១ឫ២ដង ក្នុងមួយថ្ងៃ ឬបន្ទាប់ពីប្រើប្រាស់មួយលើកៗ, លាងសម្អាត ឬផ្លាស់ប្ដូរឧបករណ៍ឱ្យមានអនាម័យ បន្ទាប់ពីការប្រើប្រាស់ម្ដងដូចជា កន្សែង ខ្នើយ ស្រោមខ្នើយ កំរាល និងសំលៀកបំពាក់។ បង្កើនការយល់ដឹងដល់បុគ្គលិកបម្រើសេវាកម្ម និងបុគ្គលិកអនាម័យ អំពីការនិភ័យ និងភាពនេះស្រួលចម្លងមេរោគប្រភេទថ្មីនេះ ដោយលើកឡើងពីសារៈសំខាន់ នៃការការពារខ្លួនដូចជា ការពាក់ម៉ាស និងស្រោមដៃក្នុងអំឡុងពេលកំពុងធ្វើការ។ អ្នកគ្រប់គ្រងគួរតែគាំទ្រដល់ការថែទាំអនាម័យសម្រាប់បុគ្គលិកក្នុងការការពារខ្លួន របស់ពួកគេ ដូចជា លាងដៃពេលមុន ឬក្រោយពេលធ្វើការ នឹងរៀបចំរាល់ពេលប៉ះពាល់សម្ភារៈណា ដែលមានមនុស្សច្រើនប៉ះពាល់ញឹមញាប់។ * ទី៤៖ គ្រប់គ្រងសំណល់ និងប្រព័ន្ធទឹកបានត្រឹមត្រូវ។ សូមប្រុងប្រយ័ត្ននៅពេលដែលប្រមូលសំរាមដូចជា ក្រណាត់ដែលប្រើរួចឬក្រដាសអនាម័យដែលកខ្វក់ ដោយសារប្រឡាក់សំបោរ ឬទឹកមាត់របស់ភ្ញៀវ ពេលបោះចោលសំរាមដែលកខ្វក់ ត្រូវតែចង់មាត់ផងឲ្យបានជិត ឬដាក់ចូលក្នុងធុងសំរាម និងត្រូវលាងសម្អាតដៃ ដើម្បីទប់ស្កាត់ការកកើតនៃមេរោគ។ អាជីវករត្រូវត្រួតពិនិត្យកំដៅបុគ្គលិក មុនពេលចាប់ផ្ដើមធ្វើការ។ ប្រសិនបើបុគ្គលិកមានជំងឺ ឬបង្ហាញអាការៈក្តៅខ្លួនត្រូវការអនុញ្ញាតឱ្យពួកគេ ត្រឡប់ទៅផ្ទះវិញ ដើម្បីទប់ស្កាត់ការរីករាលដាលនៃជំងឺនេះ។ ប្រសិនបើនរណាម្នាក់មានជំងឺធ្ងន់ត្រូវអនុញ្ញាតឱ្យពួកគេទៅមន្ទីរពេទ្យទទួលយកការព្យាបាលបន្ទាន់។ ការពារខ្លួនអ្នកពីការឆ្លងមេរោគដោយសង្កេតមើលរោគសញ្ញារបស់ភ្ញៀវរមានគ្រុនក្តៅ ក្អកឈឺក ហៀរសំបោរឬពិបាកដកដង្ហើមជាដើម។ ប្រសិនបើភ្ញៀវមានរោគសញ្ញាទាំងនេះ អ្នកគួរតែណែនាំពួកគេពួកម៉ាស់ នឹងទៅមន្ទីរពេទ្យទទួលការព្យាបាលបន្ទាន់ និងប្រាប់ពីប្រវត្តិនៃការធ្វើដំណើររបស់គេ។ សូមប្រុងប្រយ័ត្នក្នុងការទាក់ទង នឹងប៉ះពាល់ភ្ញៀវក្នុងពេលធ្វើការ។ បុគ្គលិកទាំងឡាយគួរតែពាក់ម៉ាស់ នៅរៀងរាល់ពេលដែលនៅជិតភ្ញៀវលាងដៃឲ្យបានញឹកញាប់ ជាមួយទឹកនិងសាប៊ូ និងទឹកអាកុល។ មិនត្រូវយកដៃទៅប៉ះភ្នែក ច្រមុះ នៅពេលមិនចាំបាច់ឡើយ បើសិនជាអ្នកមិនស្រួលខ្លួន សូមប្រញាប់ទៅមន្ទីរពេទ្យទទួលការព្យាបាលជាបន្ទាន់ នឹងប្រាប់ប្រវត្តិអំពីការប៉ះពាល់ ជាមួយអ្នកណាខ្លះដើម្បីកាតធ្វើការព្យាបាល។ មិនត្រូវប្រើប្រាស់សម្ភារៈផ្ទាល់ខ្លួនរួមគ្នាជាមួយអ្នកផ្សេងឡើយដូចជា វ៉ែនតា បំពង់បឺត ស្លាបព្រា កន្សែងជូតដៃ និងកន្សែងជូតមុខ អនុវត្តនិងធ្វើតាមការណែនាំរបស់ក្រសួងសុខាភិបាល ដោយចូលទៅកាន់គេហទំព័រ www. cdcmoh.gov.kh និងទំព័រ Facebook របស់ក្រសួងសុខាភិបាល MinistryofHealthofCambodia ៕	2020-03-18T21:15:00+07:00	freshnewsasia.com	https://m.freshnewsasia.com/index.php/en/localnews/151917-2020-03-18-07-15-12.html
8bcbeacf-5f76-4d69-8338-bd2f034e727e	មតិពលរដ្ឋ ជុំវិញការវិវឌ្ឍន៍ជំងឺកូវីដ ១៩ និងការរងផលប៉ះពាល់ជីវភាព	ពលរដ្ឋអ្នកលក់ដូរ អ្នករត់ម៉ូតូឌុប ក្រុមអ្នករើសសំរាម និងកសិករ អះអាងថា ពួកគាត់កំពុងជួបបញ្ហាជីវភាពខ្លាំងបណ្ដាលមកពីជំងឺកូវីដ១៩ (Covid-19)។ ស្របពេលជាមួយនេះ រដ្ឋាភិបាល ក៏បានបង្ហាញចេញគោលនយោបាយសម្រាប់ជួយទប់ទល់នឹងស្ថានភាពសេដ្ឋកិច្ចពលរដ្ឋ និងការទម្លាក់តម្លៃប្រេងសាំងជាដើម។ ប៉ុន្តែក្រុមពលរដ្ឋទាមទារឲ្យរដ្ឋាភិបាលអន្តរាគមន៍ ប្រកាសឲ្យពន្យារការបង់លុយសងធនាគារ និងបង់ប្រាក់រំលោះដីធ្លី ផ្ទះសម្បែងគ្រប់បែបយ៉ាង មួយរយៈសិន។ អ្នកលក់នំបញ្ចុក និងបាញ់ហយ នៅម្ដុំផ្សារសិនជូរី ផ្លាហ្សា ជិតពោធិចិនតុង លោកស្រី ម៉េក មុន្នីនាថ ឲ្យដឹងថា ស្ថានភាពលក់ដូរធ្លាក់ចុះខ្លាំង មានសភាពស្ងាត់ ដូចគ្នា គ្រប់តែផ្សារ ដោយសារតែពលរដ្ឋខ្លាចជំងឺកូវីដ១៩ លែងសូវហ៊ានដើរចេញពីផ្ទះ។ លោកស្រីថា ពីមុនធ្លាប់លក់មួយថ្ងៃ ដោយមិនទាន់ទូទាត់ថ្លៃដើម លក់បាន ៤០ម៉ឺន ទៅ ៥០ម៉ឺនរៀលក្នុងមួយថ្ងៃ តែឥឡូវលក់បានតែពាក់កណ្ដាលទេ។ អាជីវកររូបនេះ ប្រាប់ថា ការលក់ធ្លាក់ចុះខ្លាំង គឺនៅពេលមានការប្រកាសបិទសាលារៀន។ ឯកម្មករធ្វើការរោងចក្រ ក៏លែងមានចំណូលគួរសម ដូចមុន។ លោកស្រី ថា សម្រាប់អ្នកលក់ពេលយប់នៅផ្សារសិនជូរីផ្លាហ្សា ក៏បាត់ចំណូលខ្លាំង ដោយសារបិទក្លឹបកម្សាន្ត និងហាងខារ៉ាអូខេ (KTV) ដែរ។ សម្រាប់ស្ថានភាពលក់ដូរក្នុងផ្សារវិញ លោកស្រី និយាយថា មានការណែនាំឲ្យពាក់ម៉ាស់ និងលាងដៃនឹងសាប៊ូ ឬអាល់កុលឲ្យញឹកញាប់ដែរ។ លោកស្រីថា អ្នកលក់ខ្លះ ពាក់ម៉ាស់ អ្នកលក់ខ្លះពាក់ម៉ាស់បានមួយភ្លែតក៏ដោះចេញវិញ អ្នកលក់ខ្លះ ក៏បិទតូបសម្រាកលែងហ៊ានលក់។ ឯអ្នកទិញ ក៏មានសភាពដូចគ្នាដែរ គឺខ្លះពាក់ម៉ាស់ ខ្លះមិនពាក់ ឯខ្លះទៀត លែងឃើញមកទិញចំណីអាហារខាងក្រៅដូចមុន។ លោកស្រីឲ្យដឹងថា អាជីវករព្រួយខ្លាំងបំផុតនោះ គឺការជំពាក់ធនាគារ និងអ្នកខ្លះ ត្រូវបង់រំលោះដី និងផ្ទះ ដែលលែងមានលទ្ធភាពបង់លុយ ដោយសារលក់មិនដាច់ដូចមុន។ លោកស្រី មុន្នីនាថ ស្នើសុំឲ្យរដ្ឋាភិបាល ជួយអន្តរាគមន៍ ប្រកាសឲ្យមានការពន្យារពេលបង់លុយធនាគារផង៖ « » ចំណែកលោក ខែក វិចិត្រ ជាអ្នករត់រម៉កកង់បី នៅភ្នំពេញ ឲ្យដឹងថា ស្ថានភាពអ្នករត់ម៉ូតូឌុប រត់កង់បី រត់ឡានតាក់ស៊ី ឬឡានឈ្នួល ក៏មានសភាពកាន់តែយ៉ាប់ទៅ ពីមួយថ្ងៃទៅមួយថ្ងៃដែរ។ លោកថា ផ្លូវនៅក្រុងភ្នំពេញ ដែលធ្លាប់តែស្ទះកកកុញ ប្រែទូលាយល្វឹង គ្មានការចរាចរណ៍ទៅមក ដូចមុន។ ចំណែកចំណូល ដែលធ្លាប់តែរកបាន ៨ម៉ឺនរៀលក្នុងមួយថ្ងៃ ប្រែមករកបានត្រឹមតែ៣ម៉ឺនរៀល។ លោកឲ្យដឹងថា ថ្វីត្បិតរដ្ឋាភិបាលបានទម្លាក់ថ្លៃសាំង មកត្រឹមសាំងធម្មតាមួយលីត្រ ៣.០៥០រៀល ចាប់ពីថ្ងៃទី១៦ មីនា ដល់ដំណាច់ខែមីនា ក៏ដោយចុះ តែតម្លៃទំនិញសព្វសារពើនៅតែមានតម្លៃថ្លៃដដែល ហើយពិសេសម៉ាស់ និងអាល់កុល លាងសំអាតដៃ កើនឡើងថ្លៃខ្លាំង។ លោកក៏មានបំណងដូចអាជីវករមុននេះដែរ គឺចង់ឲ្យរដ្ឋាភិបាលពន្យារពេលបង់លុយធនាគារ ឲ្យបានច្រើនខែសិន ទម្រាំស្ងប់ស្ងាត់សភាពការណ៍ជំងឺកូវីដ១៩ នៅកម្ពុជាសិន ចាំឲ្យពលរដ្ឋបន្តបង់លុយវិញ ព្រោះពលរដ្ឋសុទ្ធតែធ្លាក់ចំណូលគ្រប់វិស័យ៖ « » មន្ត្រីនាំពាក្យក្រសួងពាណិជ្ជកម្ម លោក ស៊ាង ថៃ ប្រាប់សារព័ត៌មានក្នុងស្រុក ( ) ថា តម្លៃសាំងនៅកម្ពុជាធ្លាក់ចុះ តាមតម្លៃទីផ្សារប្រេងឆៅ នៅលើទីផ្សារសកលលោក។ លោកថា ប្រេងឆៅកំពុងធ្លាក់ចុះ ដោយសារបញ្ហា តម្រូវការប្រើប្រាស់ប្រេងថយចុះ ហើយមូលហេតុនេះ គឺបណ្ដាលមកពីរាតត្បាតនៃមេរោគ កូវីដ១៩ នៅលើពិភពលោក។ បច្ចុប្បន្នពលរដ្ឋកម្ពុជា កំពុងភ័យខ្លាចជំងឺកូវីដ១៩ ដោយលែងសូវហ៊ានចេញពីផ្ទះ ហើយរដ្ឋាភិបាលបានហាមប្រាម មិនឲ្យជួបជុំគ្នា ទ្រង់ទ្រាយធំ គ្រប់បែបយ៉ាង រាប់ទាំងពិធីសាសនា និងការប្រគំតន្ត្រី ជាដើម ដើម្បីកាត់បន្ថយហានិភ័យ ការឆ្លងជំងឺកូវីដ១៩។ និយាយពីពលរដ្ឋរស់នៅក្នុងសហគមន៍ចាក់សំរាម ដែលមានមុខរបរ ជាអ្នករើសសំរាមអាជីព នៅក្នុងបរិវេណទីលានចាក់សំរាម ក្នុងសង្កាត់ដង្កោ ជាយក្រុងភ្នំពេញវិញ ក៏បារម្ភពីសុខភាពដែរ។ អ្នករើសសំរាមម្នាក់ លោកស្រី សំអុល វ៉ារី ប្រាប់អាស៊ីសេរីថា អង្គការWorld Vision បានចុះទៅបង្រៀនចាស់ៗ រស់នៅក្នុងសហគមន៍ចាក់សំរាម ពីរបៀបអនាម័យ ការលាងដៃ ជាមួយសាប៊ូឲ្យជ្រះស្អាតល្អ ការហូបស្អាត និងពាក់ម៉ាស់ បង្ការជំងឺកូវីដ១៩។ លោកស្រី ប្រាប់ថា ការរស់នៅក្នុងសហគមន៍រើសសំរាម មិនសូវមានអនាម័យទេ ដោយសារម្នាក់ៗ ជាអ្នករើសសំរាម ទាំងគ្រួសារ ហើយមិនសូវបានគិតគូរពីសុខភាពទេ គឺគិតគូរពីជីវភាពជាធំ។ លោកស្រី សំអុល វ៉ារី ឲ្យដឹងថា មិនសូវបានដឹងច្បាស់ពីព័ត៌មានជំងឺកូវីដ១៩ ទេ សម្រាប់អ្នករស់នៅក្នុងសហគមន៍ចាក់សំរាម តែគ្រាន់លឺតគ្នាថា ជំងឺនេះសាហាវ ហើយឆ្លងបណ្ដាលឲ្យស្លាប់ ទើបមានអង្គការចុះមកបង្រៀនពីរបៀបអនាម័យខ្លួនប្រាណ និងការរស់នៅ៖ « ចំពោះជីវភាពវិញ ស្ត្រីប្រកបរបររើសអេតចាយរូបនេះ ឲ្យដឹងថា អ្នកក្នុងសហគមន៍នៅតែប្រកបរបររើសអេតចាយដដែល ហើយចំណូលបានមកពីការរើស និងលក់អេតចាយ មានល្មមទិញអាហារហូបសម្រាប់មួយពេលៗ ដដែល គ្មានការប្រែប្រួលទេ។ សម្រាប់អ្នករស់នៅតាមភូមិឃុំ ក្នុងជនបទវិញ ពីមុនមិនសូវបារម្ភទេ។ ប៉ុន្តែប៉ុន្មានថ្ងៃចុងក្រោយនេះ អ្នកតាមភូមិ ហាក់បង្កើនការព្រួយបារម្ភជាងមុន ដោយសារតែព័ត៌មាននៃការឆ្លងជំងឺកូវីដ១៩ លើពលរដ្ឋខ្មែរ កាន់តែកើនឡើង និងកំណើន កូនចៅអ្នកភូមិ ត្រលប់ទៅស្រុកកំណើតវិញ។ កសិករម្នាក់ រស់នៅស្រុកស្ទោង ខេត្តកំពង់ធំ លោក អ៊ុយ សែន ឲ្យដឹងថា តាមភូមិ មិនសូវស្ងាត់ទេ តែពួកគេបង្កើនការប្រុងប្រយ័ត្នជាងមុន និងមិនបានរើសអើង អ្នកទើបត្រលប់ពីភ្នំពេញ ឬទីប្រជុំជនចូលទៅក្នុងភូមិទេ។ លោកថា តាមភូមិនីមួយៗ ចាប់អារម្មណ៍ តែព័ត៌មានជំងឺកូវីដ១៩ ទេ ហើយអ្នកខ្លះប្រជុំគ្នា ស្ដាប់ព័ត៌មានពីជំងឺនេះ។ លោក អ៊ុយ សែន បន្តថា ចំពោះជីវភាពវិញ រងផលប៉ះពាល់ ចាប់តាំងពីអ្នកផ្សារកំពង់ធំ រហូតដល់អ្នកភូមិ និងកសិករ។ លោកថា ក្នុងគ្រួសារចាប់ផ្ដើមបាត់ចំណូល ដោយសារគ្មានអតិថិជន គ្រប់វិស័យ។ លោកថា អ្នកផ្សារខ្លះ ជាកូនបំណុលរបស់ម្ចាស់គម្រោងបង់រំលោះដី និងផ្ទះល្វែង ឯអ្នកភូមិភាគច្រើន សុទ្ធតែជាកូនបំណុលរបស់ធនាគារ ដូច្នេះទាំងអ្នកផ្សារ និងអ្នកភូមិ សុទ្ធតែកើតទុក្ខ រឿងអត់លុយសងបំណុល៖ « » គិតត្រឹមថ្ងៃទី១៨ មីនា រដ្ឋាភិបាល មិនបានដាក់ចេញវិធានការ ពន្យារពេលបង់លុយរំលោះដីធ្លី ឬសងធនាគារ នៅឡើយទេ។ ប្រធានសមាគមឯករាជ្យនៃសេដ្ឋកិច្ចក្រៅប្រព័ន្ធ លោក វន់ ពៅ ឲ្យដឹងថា ស្ថានការណ៍ជីវភាពអ្នករកស៊ីក្រៅប្រព័ន្ធពីមួយថ្ងៃ ទៅមួយថ្ងៃ កាន់តែដុនដាបទៅៗ។ លោកថា អ្នកប្រកបរបរតាមចិញ្ចើមផ្លូវ និងរត់ឌុប ធ្លាក់ចុះចំណូលខ្ទង់ ៧០ភាគរយ គិតត្រឹមថ្ងៃទី១៨ មីនា។ លោក វន់ ពៅ ទទួលស្គាល់ថា សាំងធ្លាក់ថ្លៃ បានជួយដល់អ្នកក្រៅប្រព័ន្ធ តែមុខទំនិញផ្សេងទៀត រឹតតែឡើងថ្លៃ លើតម្លៃសាំងធ្លាក់ចុះ។ ចំពោះបញ្ហាប្រឈមមុខនេះ លោក វន់ ពៅ ស្នើឲ្យរដ្ឋាភិបាល ដាក់ចេញវិធានការជួយសង្គ្រោះជីវភាពអ្នកប្រកបរបរក្រៅប្រព័ន្ធ ដោយត្រូវប្រកាសឲ្យផ្អាកបង់ប្រាក់ធនាគារមួយរយៈសិន និងស្នើសុំឲ្យបញ្ឈប់ការយកថ្លៃភាស៊ីតូប និងអ្នកប្រកបរបរក្រៅប្រព័ន្ធ ១ឆ្នាំ៖ « » បើទោះជា អាជ្ញាធររាជធានីភ្នំពេញ ប្រកាសឲ្យពលរដ្ឋ កុំនាំគ្នាសម្រុកទិញទំនិញស្ដុកទុកយ៉ាងណា ក៏ដោយ តែមកដល់ថ្ងៃទី១៨ មីនានេះ អ្នកលក់តាមផ្សារឲ្យដឹងថា ពលរដ្ឋបានសម្រុកទិញអង្ករ និងម្ហូបអាហារទុកបានយូរ ស្ដុកទុកតាមផ្ទះមួយចំនួនហើយ ព្រោះពួកគេមិនចង់ចេញក្រៅផ្ទះញឹកញាប់។ តែទោះជាយ៉ាងណា សហព័ន្ធស្រូវអង្ករកម្ពុជា បានអំពាវនាវដល់ពលរដ្ឋថា កុំមានព្រួយបារម្ភលើបញ្ហាខ្វះអង្ករ ព្រោះអង្ករនៅក្នុងស្ដុកមានពេញបរិបូរណ៍សម្រាប់ផ្គត់ផ្គង់នៅក្នុងប្រទេស និងមានអង្ករនាំចេញទៀតផង៕	2020-03-18T20:35:00+07:00	rfa.org	https://www.rfa.org/khmer/news/health/voice-of-concerns-of-public-on-covid-19-impact-03182020092303.html
580c0aeb-dea4-4fbf-8407-6d24ac996d1c	ក្រសួងសេដ្ឋកិច្ច ចេញសេចក្ដីណែនាំឲ្យមន្ត្រីរបស់ខ្លួន បង្កើនការប្រុងប្រយ័ត្នបន្ថែម បង្ការ និងទប់ស្កាត់ជំងឺកូរីដ១៩, មន្ត្រីមិនសូវមានការចាំបាច់នៅការិយាល័យ អាចធ្វើការតាមអនឡាញ	ក្រសួងសេដ្ឋកិច្ច និងហិរញ្ញវត្ថុ នៅថ្ងៃទី១៨ ខែមីនា ឆ្នាំ២០២០នេះ បានចេញសេចក្ដីណែនាំ ស្ដីពី ការពង្រឹង និងបង្កើនការប្រុងប្រយ័ត្នបន្ថែម លើការអនុវត្ដវិធានការបង្ការ និងទប់ស្កាត់ការរាតត្បាតនៃជំងឺកូរីដ១៩ ក្នុងក្រសួង ហើយសម្រាប់មន្ត្រីដែលមិនសូវមានការចាំបាច់នៅការិយាល័យ អាចធ្វើការតាមប្រព័ន្ធអនឡាញ៕	2020-03-18T19:47:00+07:00	freshnewsasia.com	https://m.freshnewsasia.com/index.php/en/localnews/151906-2020-03-18-05-47-53.html
a444300a-2e79-4e9e-9b9c-da84a2b27e22	ក្រសួងសាធារណការ និងដឹកជញ្ជូន ចេញសេចក្ដីណែនាំស្ដីពីវិធានការបង្ការ និងទប់ស្កាត់ការរាតត្បាតនៃជំងឺ Covid 19 នៅក្នុងក្រសួង (Video inside)	ក្រសួងសាធារណការ និងដឹកជញ្ជូន បានចេញសេចក្ដីណែនាំស្ដីអំពីការអនុវត្តន៍វិធានការបង្ការ និងទប់ស្កាត់ការរាតត្បាតនៃជំងឺកូវីដ១៩ នៅក្នុងក្រសួង សាធារណការ និងដឹកជញ្ជូន។ បុគ្គលិកមន្ត្រីរាជការទាំងអស់ត្រូវបង្កើនការប្រុងប្រយ័ត្ន រក្សាអនាម័យ ដោយត្រូវលាងដៃនឹងសាប៊ូជាប្រចាំ ឫទឹកអាល់កុលសម្អាតសម្លាប់មេរោគ ឱ្យបានច្រើនដង និងត្រូវពាក់ម៉ាស់ឱ្យបានជាប្រចាំត្រឹមត្រូវក្នុងករណីចាំបាច់ មន្ត្រីរដ្ឋបាលដែលធ្វើការដោយផ្ទាល់ ទទួល ប្រគល់ឯកសារ ឬមន្ត្រីចរាចរណ៍ឯកសារដែលមានការទាក់ទងជាមួយនឹងអង្គភាពខាងក្រៅត្រូវពាក់ម៉ាសជាប្រចាំ នឹងត្រូវប្រើប្រាស់ស្រោមដៃការពារ ហើយត្រូវលាងដៃដោយសាប៊ូ ឬទឹកអាកុលជាប្រចាំ មុននិងក្រោយពេលកាន់ឯកសារ។ រាល់ឯកសារចេញចូលទាំងឡាយ ត្រូវធ្វើការបាញ់ថ្នាំសម្លាប់មេរោគ ជាពិសេសឯកសារប្រគល់ទទួលនូវច្រកចូល ចេញនីមួយៗនៃការិយាល័យ ទទួលឯកសាររដ្ឋបាល។ រាល់ម៉ាស៊ីនឧបករណ៍ មធ្យោបាយបម្រើការងារប្រចាំថ្ងៃដែលប្រើប្រាស់រួមគ្នាជាប្រចាំ កន្លែងសាធារណៈដែលមានការប៉ះពាល់ច្រើនដូចជា ជណ្ដើរយន្ត បង្កាន់ដៃជណ្ដើរ បន្ទប់ទឹក បន្ទប់ប្រជុំ បរិក្ខារប្រើប្រាស់ក្នុងការិយាល័យដូចជា តុ កៅអី ជាដើម ត្រូវមានវិធានការលាង ឬជូតសម្អាតដោយអាកុល ឬបាញ់ថ្នាំសម្លាប់មេរោគជាប្រចាំ។ ត្រូវប្តូរឥរិយាបថពីការចាប់ដៃ មកជាការសំពះគ្នាវិញ និងរក្សាគម្លាតសមរម្យ ( ក្នុងរង្វង់ពី១.៥ម៉ែត្រ ទៅ២ម៉ែត្រ) ក្នុងអំឡុងពេលធ្វើការទំនាក់ទំនងជាមួយបុគ្គល ពីខាងក្រោយ និងសហការី។ ត្រូវកាត់បន្ថយសមាជិកចូលរួមប្រជុំឱ្យបានជាអតិបរមា ដោយកិច្ចប្រជុំមួយអាចមានការចូលរួមពីបុគ្គលដែលពាក់ព័ន្ធចាំបាច់ប៉ុណ្ណោះ ហើយកន្លែងអង្គុយប្រជុំ ត្រូវរក្សាឲ្យមានគម្លាតពីគ្នាសម្រាប់មន្ត្រីនីមួយៗ ត្រូវជំរុញនិងលើកទឹកចិត្តដល់គ្រប់អង្គភាពក្រោមឱវាទក្រសួង ដោយប្រើប្រាស់ប្រព័ន្ធទំនាក់ទំនង តេឡេក្រាម ក្នុងការបញ្ជូនប្រភេទឯកសារមួយចំនួន និងការឆ្លើយឆ្លងព័ត៌មានប្រចាំថ្ងៃ ដើម្បីបញ្ជៀសការជួបមុខគ្នាដោយផ្ទាល់។ ភ្នាក់ងារសន្តិសុខ ត្រូវត្រួតពិនិត្យវាស់កំដៅខ្លួនឲ្យបានម៉ត់ចត់ (មិនលើសពី ៣៧.២ អង្សារ) ចំពោះមន្ត្រីដែលមកបំពេញការងារប្រចាំថ្ងៃ ឬភ្ញៀវដែលមានភារកិច្ច និងទំនាក់ទំនងការងារនៅតាមច្រកចេញចូល។ ថ្នាក់ដឹកនាំ និងមន្ត្រីរាជការទាំងឡាយដែលវាស់កំដៅខ្លួនលើសពី ៣៧.២ អង្សារ ត្រូវអនុញ្ញាតឱ្យឈប់សម្រាកពីការងារ នឹងត្រូវទៅពិនិត្យសុខភាពផ្ទាល់ខ្លួន នៅមន្ទីរពេទ្យជាបន្ទាន់ក្នុងស្មារតីទទួលខុសត្រូវខ្ពស់។ សូមពិនិត្យមន្ត្រីដែលមកពីក្រៅប្រទេស ទាំងផ្លូវការ និងមិនផ្លូវការ ដោយប្រតិបត្តិការសារាចរណែនាំរបស់រាជរដ្ឋាភិបាលលេខ០១ សរណន ចុះថ្ងៃទី១៥ ខែមីនា ឆ្នាំ២០២០ ស្ដីពីវិធានការបង្ការ និងទប់ស្កាត់ការរីករាលដាលនៃជំងឺកូវីដ១៩៕	2020-03-18T19:21:00+07:00	freshnewsasia.com	https://m.freshnewsasia.com/index.php/en/localnews/151902-2020-03-18-05-21-07.html
d6966341-2cd9-4142-bcb7-a5cf96d09432	ក្រសួងព្រះបរមរាជវាំង សម្រេចផ្អាកការចូលទស្សនាព្រះបរមរាជវាំង ចាប់ពីថ្ងៃនេះរហូតមានការជូនដំណឹងថ្មី ដើម្បីទប់ស្កាត់ការរីករាលដាលជំងឺ Covid-19 (Video inside)	ក្រសួងព្រះបរមរាជវាំង នៅថ្ងៃទី១៨ ខែមីនា ឆ្នាំ២០២០នេះ បានសម្រេចផ្អាកការចូលទស្សនាព្រះបរមរាជវាំង ពីសំណាក់ភ្ញៀវជាតិ និងអន្តរជាតិ ចាប់ពីថ្ងៃនេះតទៅរហូតដល់មានការជូនដំណឹងថ្មី ដើម្បីជាវិធានការការពារការរីករាលដាលជំងឺ Covid-19។ សេចក្តីជូនដំណឹងព្រះបរមរាជវាំង ដែលបណ្តាញព័ត៌មាន Fresh News ទទួលបាននៅព្រឹកថ្ងៃទី១៨ ខែមីនានេះ បានបញ្ជាក់យ៉ាងដូច្នេះថា «ក្រសួងព្រះបរមរាជវាំង មានកិត្តិយសសូមជម្រាបជូនដំណឹង ចំពោះទីភ្នាក់ងារទេសចរណ៍ ភ្ញៀវទេសចរជាតិ និងអន្តរជាតិ មេត្តាជ្រាបថា ក្នុងស្ថានភាពជំងឺផ្លូវដង្ហើមកូរ៉ូណា (កូវីដ១៩) កំពុងរីករាលដាលជាសកល នាពេលបច្ចុប្បន្ន ក្រសួងព្រះបរមរាជវាំង សូមផ្អាកការចូលទស្សនាព្រះបរមរាជវាំង ចាប់ពីថ្ងៃទី១៨ ខែមីនា ឆ្នាំ២០២០នេះតទៅ។ ការបើកឲ្យចូលទស្សនាព្រះបរមរាជវាំងឡើងវិញ ក្រសួងព្រះបរមរាជវាំង នឹងជូនដំណឹងនៅពេលក្រោយ»។ បុរសជនជាតិចិន មកពីទីក្រុងវូហាន (ជាសះស្បើយ) បុរសជនជាតិខ្មែរ វ័យ៣៨ឆ្នាំ នៅខេត្តសៀមរាប ស្រ្តីជនជាតិអង់គ្លេស វ័យ៦៥ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម បុរសជនជាតិអង់គ្លេស វ័យ៧៣ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម ស្រីជនជាតិអង់គ្លេស វ័យ៦៩ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម បុរសជនជាតិកាណាដា អាយុ៤៩ឆ្នាំ នៅរាជធានីភ្នំពេញ បុរសជនជាតិប៊ែលហ្សិក អាយុ៣៣ឆ្នាំ នៅរាជធានីភ្នំពេញ បុរសជនជាតិបារាំង អាយុ៣៥ឆ្នាំ នៅរាជធានីភ្នំពេញ ទារកជនជាតិបារាំង អាយុ៤ខែ នៅរាជធានីភ្នំពេញ បុរសជនជាតិខ្មែរ នៅរាជធានីភ្នំពេញ បុរសជនជាតិខ្មែរ នៅខេត្តព្រះវិហារ អាយុ៣៥ឆ្នាំ នៅខេត្តព្រះវិហារ បុរសជនជាតិខ្មែរ អាយុ៣៩ឆ្នាំ នៅខេត្តព្រះវិហារ។ បុរសជនជាតិខ្មែរ នៅក្រុងសេរីសោភ័ណ ខេត្តបន្ទាយមានជ័យ បុរសជនជាតិខ្មែរ មកពីប្រទេសថៃ នៅភូមិព្រៃឫស្សី ក្រុងសេរីសោភ័ណ ខេត្តបន្ទាយមានជ័យ បុរសជនជាតិខ្មែរ ២នាក់ (អាយុ ៦៣ឆ្នាំ និង៦៤ឆ្នាំ) នៅព្រែកប្រា បុរសជនជាតិខ្មែរ (អាយុចន្លោះពី ៣៨ឆ្នាំ ដល់ ៤៥ឆ្នាំ) នៅក្នុងខេត្តបាត់ដំបង បុរសជនជាតិខ្មែរ អាយុ ៣០ឆ្នាំ នៅក្នុងខេត្តកំពត បច្ចុប្បន្នដាក់ព្យាបាលនៅមន្ទីរពេទ្យខេត្តកែប បុរសជនជាតិខ្មែរ អាយុ ៦១ឆ្នាំ នៅខេត្តត្បូងឃ្មុំ បច្ចុប្បន្នដាក់ក្នុងមន្ទីរពេទ្យខេត្តនៅពញាក្រែក បុរសជនជាតិខ្មែរ អាយុ ៧៥ឆ្នាំ នៅខេត្តកំពង់ឆ្នាំ ត្រូវបានដាក់ឱ្យព្យាបាលនៅមន្ទីរពេទ្យខេត្តកំពង់ឆ្នាំង។ បុរសជនជាតិខ្មែរ អាយុ ២៨ឆ្នាំ នៅខេត្តកំពង់ឆ្នាំ ត្រូវបានដាក់ឱ្យព្យាបាលនៅមន្ទីរពេទ្យខេត្តកំពង់ឆ្នាំង។ បុរសជនជាតិខ្មែរ អាយុ៤០ឆ្នាំ នៅខេត្តសៀមរាប បុរសជនជាតិខ្មែរ ២នាក់នៅរាជធានីភ្នំពេញ បុរសជនជាតិខ្មែរ នៅស្រុកកំពង់ត្រឡាច ខេត្តកំពង់ឆ្នាំង អាយុ៣៦ឆ្នាំ ជនជាតិម៉ាឡេស៊ី៣នាក់ នៅខេត្តកែប បុរសជនជាតិខ្មែរ នៅខេត្តកោះកុង បុរសជនជាតិខ្មែរ នៅខេត្តត្បូងឃ្មុំ អាយុ៥៣ឆ្នាំ។ ជនជាតិម៉ាឡេស៊ី ជនជាតិម៉ាឡេស៊ី៕	2020-03-18T18:37:00+07:00	freshnewsasia.com	https://m.freshnewsasia.com/index.php/en/localnews/151895-2020-03-18-04-37-37.html
a59034e0-f9de-445f-9312-18d16f2e41e4	មន្ត្រីសុខាភិបាលថា ការធ្វើតេស្តសុខភាពរកជំងឺកូវីដ១៩ មិនតម្រូវឲ្យបង់លុយ ខណៈអ្នកជំងឺកើនដល់ ៣៥នាក់	ក្រសួងសុខាភិបាលជូនដំណឹងថា អ្នកដែលទៅធ្វើតេស្តរកជំងឺកូវីដ-១៩ មិនតម្រូវឲ្យបង់លុយឡើយ ហើយក្រសួងកំពុងស្នើសុំអ្នកជំនាញពីប្រទេសចិន ដើម្បីជួយទប់ស្កាត់ការរីករាលដាលជំងឺឆ្លងនេះនៅកម្ពុជា។ ការលើកឡើងនេះ ខណៈក្រសួងរកឃើញអ្នកឆ្លងជំងឺកូវីដ-១៩ កើន ដល់ ៣៥ករណី គិតត្រឹមថ្ងៃទី១៨ ខែមីនា។ ក្រសួងសុខាភិបាលប្រកាសរកឃើញអ្នកជំងឺកូវីដ-១៩ ២ករណីទៀត នៅថ្ងៃទី១៨ ខែមីនា។ អ្នកជំងឺទាំង ពីរនេះ គឺជាជនជាតិម៉ាឡេស៊ី ហើយបច្ចុប្បន្ននេះ កំពុងដាក់ព្យាបាលនៅក្នុងមន្ទីរសុខាភិបាលខេត្តកែប។ តួលេខនេះ បានធ្វើឲ្យអ្នកឆ្លងនៅកម្ពុជា កើនឡើងដល់ ៣៥នាក់ ក្នុងចំណោមនោះ មានជនជាតិខ្មែរ ២២នាក់ ម៉ាឡេស៊ី ៥នាក់ អង់គ្លេស ៣នាក់ បារាំង ២នាក់ កាណាដា ១នាក់ ប៊ែលហ្ស៊ិក ១នាក់ និងជនជាតិចិនដែលបានព្យាបាលជាសះស្បើយហើយ ១នាក់។ ថ្លែងក្នុងសន្និសីទសារព័ត៌មានស្ដីពីបច្ចុប្បន្ននៃជំងឺកូវីដ-១៩ នៅថ្ងៃទី១៨ ខែមីនា អ្នកនាំពាក្យក្រសួងសុខាភិបាល អ្នកស្រី ឱ វណ្ណឌីន ថ្លែងថា ករណីឆ្លងជំងឺកូវីដទាំងនេះ ភាគច្រើនបំផុត គឺជាករណីនាំចូល មិនមែនជាការចម្លងពីគ្នាទៅវិញទៅមកនៅក្នុងសហគមន៍នៅឡើយទេ។ ទោះជាយ៉ាងណា អ្នកស្រី ព្រួយបារម្ភថា ករណីទាំងនេះ នឹងអាចមានការចម្លងទៅសមាជិកក្រុមគ្រួសាររបស់ពួកគេ ជាបឋម ដែលអាចធ្វើឲ្យចំនួនកើនឡើងបន្ថែមទៀត៖ ជាមួយគ្នានេះ អ្នកស្រី ឱ វណ្ណឌីន ឲ្យដឹងថា រហូតដល់ពេលពេលនេះ ក្រសួង បានធ្វើតេស្តរកជំងឺកូវីដ១៩ លើមនុស្សជាង ១ពាន់នាក់ (១.១១២នាក់) ហើយក្នុងនោះវិជ្ជមាន ៣៥នាក់។ អ្នកស្រី បញ្ជាក់ថា ចំពោះការធ្វើតេស្តសុខភាពរកជំងឺដ៏គ្រោះថ្នាក់នេះ គឺជាបន្ទុកចំណាយរបស់រដ្ឋាភិបាល៖ រដ្ឋលេខាធិការក្រសួងសុខាភិបាលរូបនេះ ថ្លែងបញ្ជាក់ដែរថា ករណីដែលប្រទេសចិន និងអាមេរិក ប្រកាសថា រកឃើញវ៉ាក់សាំងការពារជំងឺកូវីដ-១៩ នោះ គឺគ្រាន់តែការស្រាវជ្រាវបឋមតែប៉ុណ្ណោះ មិនទាន់មានការប្រកាសទទួលស្គាល់ចុងក្រោយពីអ្នកជំនាញរបស់អង្គការសុខភាពពិភពលោកនៅឡើយទេ។ ស្របពេលដែលតួលេខអ្នកឆ្លងជំងឺកូវីដនេះកើតឡើងជាបន្តបន្ទាប់នេះ គឺក្រសួងសុខាភិបាល បានដាក់ចេញវិធានការជាបន្តបន្ទាប់ ដើម្បីបង្ការ ក្នុងនោះដូចជា ប្រកាសផ្អាកការប្រគំតន្ត្រីតាម ទីសាធារណៈ ផ្អាកពិធីជួបជុំបែបសាសនានានា ផ្អាកពិធីមង្គលការ បិទសាលារដ្ឋ និងឯកជនទូទាំងប្រទេស បិទទីតាំងខារ៉ាអូខេ និងរោងភាពយន្ត ព្រមទាំងផ្អាកការផ្ដល់ទិដ្ឋាការដល់អ្នកដំណើរប្រទេសពីប្រទេសចំនួន៦ ក្នុងតំបន់អឺរ៉ុប សហរដ្ឋអាមេរិក និងប្រទេសអ៊ីរ៉ង់ជាដើម។ នៅថ្ងៃទី១៨ ខែមីនា ខាងក្រសួងព្រះបរមរាជវាំង ក៏បានប្រកាសផ្អាកឲ្យភ្ញៀវទេសចរជាតិ និងអន្តរជាតិ ចូលទស្សនាព្រះបរមរាជវាំង រហូតដល់មានសេចក្ដីជូនដំណឹងចុងក្រោយ។ ជាមួយគ្នានេះ ក្រសួង និងស្ថាប័នរដ្ឋមួយចំនួនក៏បានលើកពេលកិច្ចប្រជុំរបស់ខ្លួនដែរ និងណែនាំឲ្យមន្ត្រីរាជការទាំងអស់ អនុវត្តវិធានការបង្ការឲ្យបានខ្ជាប់ខ្ជួន ហើយមានក្រសួងខ្លះបានឱ្យមន្ត្រីរបស់ខ្លួនធ្វើការពីផ្ទះតាមប្រព័ន្ធអ៊ិនធើរណិតថែមទៀត។ ប្រធានមជ្ឈមណ្ឌលប្រជាពលរដ្ឋ ដើម្បីអភិវឌ្ឍន៍ និងសន្តិភាព លោក យង់ គិមអេង មានប្រសាសន៍ថា ការដាក់ចេញវិធានការថ្មីៗ នេះ គឺជាការឆ្លើយតបល្អមួយ ប៉ុន្តែលោកមានការព្រួយបារម្ភខ្លាំងនៅ ពេលអ្នកជំនាញប៉ាន់ប្រមាណថា អាចមានអ្នកជំងឺកើនឡើងបន្តទៀត ដោយសារមានការចម្លងពី អ្នកជំងឺទៅសមាជិកគ្រួសាររបស់ពួកគេ។ លោក កត់សម្គាល់ថា ប្រសិនបើរដ្ឋាភិបាល បានដាក់វិធានការទប់ស្កាត់តឹងតែងតាំងពីដំបូង និងមានវិធានការស្វែងរកអ្នកសង្ស័យឲ្យបានលឿននោះ នឹងមិនមានការកើនឡើងនោះទេ។ ម្យ៉ាងវិញទៀត លោកយល់ថា វិធានការរបស់ក្រសួងដែល តម្រូវឲ្យសមាជិកគ្រួសារអ្នកជំងឺអនុវត្តវិធានការចត្តាឡីស័ក ឬរស់នៅដាច់ដោយឡែកតាមផ្ទះរៀងៗ ខ្លួន គឺមិនសូវមានប្រសិទ្ធភាពឡើយ៖ ទន្ទឹមគ្នានេះ លោក យង់ គិមអេង ជំរុញឲ្យរដ្ឋាភិបាលកម្ពុជា គួរតែមានកិច្ចសហការជាមួយបណ្ដា ប្រទេសនានា ដើម្បីឲ្យជួយទប់ស្កាត់ការរីករាលដាលនៅកម្ពុជា។ លើសពីនេះ លោក នៅតែចង់ ឃើញ រដ្ឋាភិបាល បង្កើនការផ្សព្វផ្សាយអប់រំឲ្យបានទូលំទូលាយបំផុតទាំងតាមកញ្ចប់ទូរទស្សន៍ និង នៅតាមសាលាឃុំ-សង្កាត់ ព្រោះលោកពិនិត្យឃើញថា ពលរដ្ឋនៅតែមិនទាន់ទទួលបានព័ត៌មាន គ្រប់គ្រាន់នៅឡើយទេ៕	2020-03-18T18:30:00+07:00	rfa.org	https://www.rfa.org/khmer/news/health/health-ministry-affirms-covid-19-test-is-free-of-charge-03182020072144.html
7f7a837a-0910-4419-b200-e7e8c500a61b	ក្រសួងការពារជាតិ ចេញសេចក្ដីណែនាំ ស្ដីពីការប្រយុទ្ធទប់ស្កាត់ការរីករាលដាលជំងឺកូវីដ១៩ នៅក្នុងជួរកងទ័ព (Video inside)	នាយកដ្ឋានសុខាភិបាល នៃក្រសួងការពារជាតិ បានចេញសេចក្ដីណែនាំមួយ ស្ដីពី ការប្រយុទ្ធទប់ស្កាត់ការរីករាលដាល ជំងឺកូវីដ១៩ នៅក្នុងជួរកងទ័ព។ នេះបើតាមសេចក្ដីណែនាំ ដែលបណ្ដាញព័ត៌មាន Fresh News ទទួលបាននៅព្រឹកថ្ងៃទី១៨ ខែមីនា ឆ្នាំ២០២០។ ណែនាំដល់នាយទាហាន នាយទាហានរង និងពលទាហាន ព្រមទាំងក្រុមគ្រួសារទាំងអស់ ត្រូវយកចិត្តទុកដាក់អនុវត្តឲ្យមានប្រសិទ្ធភាព តាមសារាចរណែនាំលេខ០១ សរណន ចុះថ្ងៃទី១៥ ខែមីនា ឆ្នាំ២០២០ ស្ដីពីវិធានការបង្ការ និងទប់ស្កាត់ការរាតត្បាត នៃជំងឺកូវីដ១៩ របស់រាជរដ្ឋាភិបាល និងសេចក្ដីណែនាំរបស់ក្រសួងសុខាភិបាល ដែលបានចេញជាបន្ដបន្ទាប់។ សហការឲ្យបានជិតស្និទ្ធជាមួយមន្ទីរសុខាភិបាលរាជធានី-ខេត្ត ដែលជាសេនាធិការរបស់ក្រសួងសុខាភិបាល ដើម្បីចាត់វិធានការបង្កើនកិច្ចការពារ អប់រំ បង្ការ និងទប់ស្កាត់ការរីករាលដាល នៃការឆ្លងវីរុសកូវីដ១៩ នៅផ្ទៃក្នុងស្ថាប័ន អង្គភាពរបស់ខ្លួន តាមរយៈការធ្វើអនាម័យ លាងដៃឲ្យបានញឹកញាប់ សម្អាតបន្ទប់បំពេញការងារ បន្ទប់ស្នាក់នៅ បន្ទប់ទឹក បោកគក់សម្លៀកបំពាក់ និងគ្រឿងបរិក្ខារប្រើប្រាស់ផ្សេងៗ ឲ្យបានជាប់ជាប្រចាំ។ ពិនិត្យឃើញរោគសញ្ញាណាមួយដែលមានភាពសង្ស័យ ដូចជា ឡើងកំដៅ, ក្អក, ឈឺបំពង់ក, ហត់, ពិបាកដកដង្ហើម ឬបញ្ហាសុខភាពផ្សេងៗ ត្រូវរាយការណ៍បន្ទាន់ទៅកាន់ទូរស័ព្ទទាន់ហេតុការណ៍ ១១៥ ឬមន្ទីរសុខាភិបាលរាជធានី-ខេត្ត ឬការិយាល័យសុខាភិបាលស្រុកប្រតិបត្តិការ ឬមន្ទីរពេទ្យបង្អែកដែលនៅជិតផ្ទះ ឬមន្ទីរពេទ្យយោធានៅតំបន់ប្រតិបត្តិការសឹក កងពល យោធភូមិភាគ និងមន្ទីរពេទ្យព្រះកេតុមាលា។ សូមជម្រាបថា គិតត្រឹមព្រឹកថ្ងៃទី១៨ ខែមីនា ឆ្នាំ២០២០នេះ កម្ពុជាបានរកឃើញនូវករណីឆ្លងជំងឺ Covid-19 ចំនួន២ករណីថែមទៀត នៅលើខ្លួនជនជាតិម៉ាឡេស៊ី២នាក់ ដែលធ្វើឲ្យករណីឆ្លងសរុប នៅក្នុងប្រទេសកម្ពុជាបានកើនដល់៣៥នាក់។ ទី១៖ បុរសជនជាតិចិន មកពីទីក្រុងវូហាន (ជាសះស្បើយ) ទី២៖ បុរសជនជាតិខ្មែរ វ័យ៣៨ឆ្នាំ នៅខេត្តសៀមរាប ទី៣៖ ស្រ្តីជនជាតិអង់គ្លេស វ័យ៦៥ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម ទី៤៖ បុរសជនជាតិអង់គ្លេស វ័យ៧៣ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម ទី៥៖ ស្រីជនជាតិអង់គ្លេស វ័យ៦៩ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម ទី៦៖ បុរសជនជាតិកាណាដា អាយុ៤៩ឆ្នាំ នៅរាជធានីភ្នំពេញ ទី៧៖ បុរសជនជាតិប៊ែលហ្សិក អាយុ៣៣ឆ្នាំ នៅរាជធានីភ្នំពេញ ទី៨៖ បុរសជនជាតិបារាំង អាយុ៣៥ឆ្នាំ នៅរាជធានីភ្នំពេញ ទី៩៖ ទារកជនជាតិបារាំង អាយុ៤ខែ នៅរាជធានីភ្នំពេញ ទី១០៖ បុរសជនជាតិខ្មែរ នៅរាជធានីភ្នំពេញ ទី១១៖ បុរសជនជាតិខ្មែរ នៅខេត្តព្រះវិហារ អាយុ៣៥ឆ្នាំ នៅខេត្តព្រះវិហារ ទី១២៖ បុរសជនជាតិខ្មែរ អាយុ៣៩ឆ្នាំ នៅខេត្តព្រះវិហារ។ ទី១៣៖ បុរសជនជាតិខ្មែរ នៅក្រុងសេរីសោភ័ណ ខេត្តបន្ទាយមានជ័យ ទី១៤៖ បុរសជនជាតិខ្មែរ មកពីប្រទេសថៃ នៅភូមិព្រៃឫស្សី ក្រុងសេរីសោភ័ណ ខេត្តបន្ទាយមានជ័យ ទី១៥, ទី១៦៖ បុរសខ្មែរឥស្លាម ២នាក់ (អាយុ ៦៣ឆ្នាំ និង៦៤ឆ្នាំ) នៅព្រែកប្រា ទី១៧, ១៨, ១៩, ២០៖ បុរសខ្មែរឥស្លាម (អាយុចន្លោះពី ៣៨ឆ្នាំ ដល់ ៤៥ឆ្នាំ) នៅក្នុងខេត្តបាត់ដំបង ទី២១៖ បុរសជនជាតិខ្មែរ អាយុ ៣០ឆ្នាំ នៅក្នុងខេត្តកំពត បច្ចុប្បន្នដាក់ព្យាបាលនៅមន្ទីរពេទ្យខេត្តកែប ទី២២៖ បុរសជនជាតិខ្មែរ អាយុ ៦១ឆ្នាំ នៅខេត្តត្បូងឃ្មុំ បច្ចុប្បន្នដាក់ក្នុងមន្ទីរពេទ្យខេត្តនៅពញាក្រែក ទី២៣៖ បុរសជនជាតិខ្មែរ អាយុ ៧៥ឆ្នាំ នៅខេត្តកំពង់ឆ្នាំ ត្រូវបានដាក់ឱ្យព្យាបាលនៅមន្ទីរពេទ្យខេត្តកំពង់ឆ្នាំង។ ទី២៤៖ បុរសជនជាតិខ្មែរ អាយុ ២៨ឆ្នាំ នៅខេត្តកំពង់ឆ្នាំ ត្រូវបានដាក់ឱ្យព្យាបាលនៅមន្ទីរពេទ្យខេត្តកំពង់ឆ្នាំង។ ទី២៥៖ បុរសជនជាតិខ្មែរ អាយុ៤០ឆ្នាំ នៅខេត្តសៀមរាប ទី២៦ និង២៧៖ បុរសជនជាតិខ្មែរ ២នាក់នៅរាជធានីភ្នំពេញ ទី២៨៖ បុរសជនជាតិខ្មែរ នៅស្រុកកំពង់ត្រឡាច ខេត្តកំពង់ឆ្នាំង អាយុ៣៦ឆ្នាំ ទី២៩, ៣០ និង៣១៖ ជនជាតិម៉ាឡេស៊ី៣នាក់ នៅខេត្តកែប ទី៣២៖ បុរសជនជាតិខ្មែរ នៅខេត្តកោះកុង ទី៣៣៖ បុរសជនជាតិខ្មែរ នៅខេត្តត្បូងឃ្មុំ អាយុ៥៣ឆ្នាំ។ ទី៣៤៖ ជនជាតិម៉ាឡេស៊ី ទី៣៥៖ ជនជាតិម៉ាឡេស៊ី៕	2020-03-18T18:17:00+07:00	freshnewsasia.com	https://m.freshnewsasia.com/index.php/en/localnews/151890-2020-03-18-04-17-09.html
f7a3a3c4-59f4-4f2e-86f4-943d35b0a2c3	នាយឧត្តមសេនីយ៍ គៀត ច័ន្ទថារិទ្ធ៖ វៀតណាម បិទច្រកព្រំដែនមួយចំនួនជាបណ្តោះអាសន្នជាមួយកម្ពុជា ដើម្បីទប់ស្កាត់នឹងការឆ្លងជំងឺកូវីដ១៩	រដ្ឋាភិបាលវៀតណាម នៅថ្ងៃទី១៨ ខែមីនា ឆ្នាំ២០២០ បានសម្រេចបិទច្រកព្រំដែនមួយចំនួនជាបណ្តោះអាសន្នជាមួយប្រទេសកម្ពុជា ដើម្បីទប់ស្កាត់នឹងការឆ្លងជំងឺកូវីដ១៩ និងងាយស្រួលក្នុងការគ្រប់គ្រងស្ថានភាព។ នេះបើតាមនាយឧត្តមសេនីយ៍ គៀត ច័ន្ទថារិទ្ធ អគ្គនាយក នៃអគ្គនាយកដ្ឋានអន្តោប្រវេសន៍ ដែលបញ្ជាក់ប្រាប់បណ្តាញព័ត៌មាន Fresh News។ លោក គៀត ច័ន្ទថារិទ្ធ បានឱ្យដឹងថា រហូតមកដល់ពេលនេះ សម្រាប់ជនបរទេសដែលចង់ចូលទៅកាន់ប្រទេសវៀតណាម នឹងមិនអនុញ្ញាតឱ្យចូលទៀតទេ ចំណែកពលរដ្ឋខ្មែរដែលនៅជាប់ព្រំដែនដែលចង់ចូលទៅវៀតណាម នឹងត្រូវដាក់ឱ្យនៅដាច់ដោយឡែក១៤ថ្ងៃសិន មុននឹងអនុញ្ញាតឱ្យចូល។ យ៉ាងណាក៏ដោយព័ត៌មាននេះ មិនទាន់មានការបញ្ជាក់ផ្លូវការដោយវៀតណាមនោះទេ៕	2020-03-18T17:52:00+07:00	freshnewsasia.com	https://m.freshnewsasia.com/index.php/en/localnews/151886-2020-03-18-03-52-35.html
e685141e-bc31-49ca-bd8e-96505bf20292	TOP NEWS: លោកស្រី ឱ វណ្ណឌីន៖ តាមការប៉ាន់ប្រមាណជំហានដំបូង អ្នកជំងឺ Covid-19 នៅកម្ពុជាទាំង៣៥នាក់ អាចនឹងឆ្លងទៅដល់ក្រុមគ្រួសាររបស់ពួកគាត់ជាបឋម	លោកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល បានថ្លែងថា តាមការប៉ាន់ប្រមាណជំហានដំបូង អ្នកជំងឺ Covid-19 នៅកម្ពុជា អាចនឹងមានការឆ្លងទៅដល់ក្រុមគ្រួសាររបស់ពួកគាត់ជាបឋម ខណៈដែលកម្ពុជាគិតត្រឹមព្រឹកថ្ងៃទី១៨ ខែមីនា ឆ្នាំ២០២០នេះមានចំនួនអ្នកឆ្លងជំងឹ Covid-19 នេះមានចំនួន៣៥នាក់ហើយ។ លោកស្រី ឱ វណ្ណឌីន បានបញ្ជាក់ថា ជាមធ្យមក្នុងមួយគ្រួសារមានសមាជិក៣នាក់ ដូច្នេះយើងអាចគុណនឹងចំនួនអ្នកឆ្លងចំនួន៣៥នាក់ (តាមចំនួនតួលេខអាចមានលើសពី១០០នាក់) ប៉ុន្ដែក្រសួងកំពុងខិតខំទប់ស្កាត់ កុំឲ្យមានការចម្លងបន្ដទៅទៀត។ គិតត្រឹមព្រឹកថ្ងៃទី១៨ ខែមីនានេះ មិនទាន់មានការចម្លងណាមួយចូលទៅសហគមន៍នោះទេ។ ការលើកឡើងរបស់លោកស្រី ឱ វណ្ណឌីន ឆ្លើយតបនឹងសំណួររបស់អ្នកសារព័ត៌មាន តើក្រសួងសុខាភិបាលមានការប៉ាន់ប្រមាណទេថា តើអ្នកជំងឺ Covid-19 នៅកម្ពុជាអាចនឹងឆ្លងកើនដល់ចំនួនប៉ុន្មាន។ ជាមួយនោះដែរលោកស្រី ឱ វណ្ណឌីន បានបញ្ជាក់ថា ចំនួនអ្នកផ្ទុកវីរុសកូវីដ១៩ទាំងអស់នេះគឺជាករណីនាំចូល ហើយបច្ចុប្បន្នអ្នកទាំងអស់នោះ ត្រូវបានដាក់ឲ្យនៅដាច់ដោយឡែក ដើម្បីតាមដានព្យាបាល៕	2020-03-18T17:42:00+07:00	freshnewsasia.com	https://m.freshnewsasia.com/index.php/en/localnews/151884-2020-03-18-03-42-01.html
3ed53e56-6130-4f34-b583-c1de92beec0c	TOP NEWS: អ្នកនាំពាក្យក្រសួងសុខាភិបាល៖ អ្នកឆ្លងជំងឺ Covid-19 កើនឡើងដល់៣៥នាក់ ក្រោយរកឃើញលើជនជាតិម៉ាឡេស៊ី ២នាក់បន្ថែមទៀតកាលពីយប់មិញ	អ្នកនាំពាក្យក្រសួងសុខាភិបាល លោកស្រី ឱ វណ្ណឌីន បានប្រកាសថា កម្ពុជាបានរកឃើញនូវករណីឆ្លងជំងឺ Covid-19 ចំនួន២ករណីថែមទៀត នៅលើខ្លួនជនជាតិម៉ាឡេស៊ី២នាក់ ដែលធ្វើឲ្យករណីឆ្លងសរុបនៅក្នុងប្រទេសកម្ពុជាបានកើនដល់៣៥នាក់ គិតត្រឹមព្រឹកថ្ងៃទី១៨ ខែមីនា ឆ្នាំ២០២០នេះ។ ការប្រកាសរបស់អ្នកនាំពាក្យក្រសួងសុខាភិបាលកម្ពុជា បានធ្វើឡើងនៅក្នុងសន្និសីទកាសែតមួយ ដែលរៀបចំដោយអង្គភាពអ្នកនាំពាក្យរាជរដ្ឋាភិបាល នៅទីស្ដីការគណៈរដ្ឋមន្ត្រី នៅព្រឹកនេះ។ លោកស្រី ឱ វណ្ណឌីន បានបញ្ជាក់ថា ចំនួនអ្នកផ្ទុកវីរុសកូវីដ១៩ទាំងអស់នេះ គឺជាករណីនាំចូល ហើយបច្ចុប្បន្នអ្នកទាំងអស់នោះ ត្រូវបានដាក់ឲ្យនៅដាច់ដោយឡែក ដើម្បីតាមដានព្យាបាល។ អ្នកដែលរកឃើញឆ្លងជំងឺកូវីដនោះ រួមមាន នៅរាជធានីភ្នំពេញ, ខេត្តព្រះវិហារ, បន្ទាយមានជ័យ, បាត់ដំបង, កំពត, ត្បូងឃ្មុំ, កំពង់ឆ្នាំង, កោះកុង និងខេត្តកែបជាដើម។ អ្នកនាំពាក្យក្រសួងសុខាភិបាល អំពាវនាវគ្រប់សា្ថប័ន និងប្រជាពលរដ្ឋទាំងអស់ ត្រូវរួមគ្នាការពារ ព្រោះវិធានការការពារ ជារឿងចាំបាច់បំផុត ដែលត្រូវរួមគ្នាអនុវត្ត។ លោកស្រី ឱ វណ្ណឌីន បានក្រើនរំលឹកប្រជាពលរដ្ឋថា ត្រូវកាត់បន្ថយការយកដៃមកប៉ះពាល់មុខ ព្រោះប្រសិនបើដៃមានមេរោគងាយនឹងចម្លងជំងឺផ្សេងៗ ពិសេសកូវីដ១៩តែម្ដង។ ទី១៖ បុរសជនជាតិចិន មកពីទីក្រុងវូហាន (ជាសះស្បើយ) ទី២៖ បុរសជនជាតិខ្មែរ វ័យ៣៨ឆ្នាំ នៅខេត្តសៀមរាប ទី៣៖ ស្រ្តីជនជាតិអង់គ្លេស វ័យ៦៥ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម ទី៤៖ បុរសជនជាតិអង់គ្លេស វ័យ៧៣ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម ទី៥៖ ស្រីជនជាតិអង់គ្លេស វ័យ៦៩ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម ទី៦៖ បុរសជនជាតិកាណាដា អាយុ៤៩ឆ្នាំ នៅរាជធានីភ្នំពេញ ទី៧៖ បុរសជនជាតិប៊ែលហ្សិក អាយុ៣៣ឆ្នាំ នៅរាជធានីភ្នំពេញ ទី៨៖ បុរសជនជាតិបារាំង អាយុ៣៥ឆ្នាំ នៅរាជធានីភ្នំពេញ ទី៩៖ ទារកជនជាតិបារាំង អាយុ៤ខែ នៅរាជធានីភ្នំពេញ ទី១០៖ បុរសជនជាតិខ្មែរ នៅរាជធានីភ្នំពេញ ទី១១៖ បុរសជនជាតិខ្មែរ នៅខេត្តព្រះវិហារ អាយុ៣៥ឆ្នាំ នៅខេត្តព្រះវិហារ ទី១២៖ បុរសជនជាតិខ្មែរ អាយុ៣៩ឆ្នាំ នៅខេត្តព្រះវិហារ។ ទី១៣៖ បុរសជនជាតិខ្មែរ នៅក្រុងសេរីសោភ័ណ ខេត្តបន្ទាយមានជ័យ ទី១៤៖ បុរសជនជាតិខ្មែរ មកពីប្រទេសថៃ នៅភូមិព្រៃឫស្សី ក្រុងសេរីសោភ័ណ ខេត្តបន្ទាយមានជ័យ ទី១៥, ទី១៦៖ បុរសជនជាតិខ្មែរ ២នាក់ (អាយុ ៦៣ឆ្នាំ និង៦៤ឆ្នាំ) នៅព្រែកប្រា ទី១៧, ១៨, ១៩, ២០៖ បុរសជនជាតិខ្មែរ (អាយុចន្លោះពី ៣៨ឆ្នាំ ដល់ ៤៥ឆ្នាំ) នៅក្នុងខេត្តបាត់ដំបង ទី២១៖ បុរសជនជាតិខ្មែរ អាយុ ៣០ឆ្នាំ នៅក្នុងខេត្តកំពត បច្ចុប្បន្នដាក់ព្យាបាលនៅមន្ទីរពេទ្យខេត្តកែប ទី២២៖ បុរសជនជាតិខ្មែរ អាយុ ៦១ឆ្នាំ នៅខេត្តត្បូងឃ្មុំ បច្ចុប្បន្នដាក់ក្នុងមន្ទីរពេទ្យខេត្តនៅពញាក្រែក ទី២៣៖ បុរសជនជាតិខ្មែរ អាយុ ៧៥ឆ្នាំ នៅខេត្តកំពង់ឆ្នាំ ត្រូវបានដាក់ឱ្យព្យាបាលនៅមន្ទីរពេទ្យខេត្តកំពង់ឆ្នាំង។ ទី២៤៖ បុរសជនជាតិខ្មែរ អាយុ ២៨ឆ្នាំ នៅខេត្តកំពង់ឆ្នាំ ត្រូវបានដាក់ឱ្យព្យាបាលនៅមន្ទីរពេទ្យខេត្តកំពង់ឆ្នាំង។ ទី២៥៖ បុរសជនជាតិខ្មែរ អាយុ៤០ឆ្នាំ នៅខេត្តសៀមរាប ទី២៦ និង២៧៖ បុរសជនជាតិខ្មែរ ២នាក់នៅរាជធានីភ្នំពេញ ទី២៨៖ បុរសជនជាតិខ្មែរ នៅស្រុកកំពង់ត្រឡាច ខេត្តកំពង់ឆ្នាំង អាយុ៣៦ឆ្នាំ ទី២៩, ៣០ និង៣១៖ ជនជាតិម៉ាឡេស៊ី៣នាក់ នៅខេត្តកែប ទី៣២៖ បុរសជនជាតិខ្មែរ នៅខេត្តកោះកុង ទី៣៣៖ បុរសជនជាតិខ្មែរ នៅខេត្តត្បូងឃ្មុំ អាយុ៥៣ឆ្នាំ។ ទី៣៤៖ ជនជាតិម៉ាឡេស៊ី ទី៣៥៖ ជនជាតិម៉ាឡេស៊ី៕	2020-03-18T16:52:00+07:00	freshnewsasia.com	https://m.freshnewsasia.com/index.php/en/localnews/151881-2020-03-18-02-52-28.html
bf776ddd-e908-4ec0-a4f0-06d0b03db93d	TOP NEWS: ស្ថានទូតចិនប្រកាសថា ក្រុមស្រាវជ្រាវវេជ្ជសាស្រ្តយោធារបស់ចិន រកឃើញវ៉ាក់សាំងនៃជំងឺ Covid-19 បានយ៉ាងជោគជ័យ (Video inside)	ស្ថានទូតចិនប្រចាំនៅកម្ពុជា នៅព្រឹកថ្ងៃទី១៨ ខែមីនា ឆ្នាំ២០២០នេះ បានចេញប្រកាសព័ត៌មានដ៏សំខាន់មួយសម្រាប់ពិភពលោកទាំងមូលថា ក្រុមស្រាវជ្រាវវេជ្ជសាស្រ្តយោធារបស់ចិន រកឃើញវ៉ាក់សាំងនៃជំងឺ Covid-19 បានយ៉ាងជោគជ័យ។ Facebook ផ្លូវការរបស់ស្ថានទូតចិនប្រចាំនៅកម្ពុជា បានបញ្ជាក់យ៉ាងដូច្នេះថា៖ ។ សូមជំរាបថា គិតត្រឹមល្ងាចថ្ងៃទី១៧ ខែមីនា ឆ្នាំ២០២០នេះ COVID-19 ដែលត្រូវបានអង្គការសុខភាពពិភពលោក WHO ប្រកាសចាត់ទុកជា «ជំងឺរាតត្បាតជាសកល» បានវាយលុកចូលដល់ប្រទេស និងដែនដីសរុបចំនួន ១៦២ ហើយនៅទូទាំងសកលលោក ពោលវាបានសាយភាយពាសពេញទ្វីបទាំងអស់លើភពផែនដី លើកលែងតែទ្វីបទឹកកកអង់តាក់ទិកមួយប៉ុណ្ណោះ។ ជំងឺរាតត្បាតដ៏កាចសាហាវមួយនេះ វាបានចម្លងទៅមនុស្សសរុបចំនួន ១៨៣,៦៥៨ ករណី ដែលក្នុងនោះ ៧,១៧៧ នាក់ស្លាប់ និង ៧៩,៩១១ នាក់ ជាសះស្បើយនៅទូទាំងសកលលោក៕	2020-03-18T16:26:00+07:00	freshnewsasia.com	https://m.freshnewsasia.com/index.php/en/localnews/151879-2020-03-18-02-26-13.html
08ca4a89-67b9-42a1-b0fa-d035ba215da0	ក្នុងពេលតែ២៤ម៉ោងអ្នកជំងឺ៣៤៥នាក់ទៀតស្លាប់នៅអ៉ីតាលី, សិស្សថ្នាក់វេជ្ជបណ្ឌិត ១០,០០០នាក់ នឹងចេញមកជួយទប់ទល់ COVID-19 (Video inside)	នៅក្នុងរយៈពេលតែ ២៤ម៉ោងប៉ុណ្ណោះ (ពេញមួយថ្ងៃអង្គារម្សិលមិញ) មនុស្សសរុប ៣៤៥នាក់់បន្ថែមទៀតបានស្លាប់ ដោយសារតែជំងឺរាតត្បាតសកល COVID-19 នៅក្នុងប្រទេសអ៉ីតាលី ដែលប្រការនេះធ្វើឲ្យចំនួនមនុស្សស្លាប់សរុប កើនឡើងរហូតដល់ ២,៥០៣នាក់ ក្នុងចំណោមករណីឆ្លងសរុបដែលបានកើនឡើងដល់ ៣១,៥០៦ករណី។ នេះបើតាមការចេញផ្សាយដោយសារព័ត៌មាន CNA នាព្រឹកថ្ងៃពុធ ទី១៨ ខែមីនា ឆ្នាំ២០២០។ អាជ្ញាធរអ៉ីតាលីក៏បានបញ្ជាក់ផងដែរថា សិស្សថ្នាក់វេជ្ជបណ្ឌិតប្រមាណ ១០,០០០នាក់ នឹងត្រូវបញ្ចេញមុនកាលកំណត់ ដើម្បីជួយប្រទេសជាតិទប់ស្កាត់ការឆ្លង និងរីករាលដាលដ៏អាក្រក់នៃវីរុសកូរ៉ូណាថ្មី (COVID-19) ខណៈអ៉ីតាលី បានក្លាយជាប្រទេសកំពុងរងគ្រោះ ធ្ងន់ធ្ងរជាគេលើពិភពលោកនាពេលបច្ចុប្បន្ន ហើយប្រទេសអឺរ៉ុបមួយនេះ ក៏កំពុងខ្វះខាតមន្ទីរពេទ្យ គ្រឿងបរិក្ខាពេទ្យ និងបុគ្គលិកពេទ្យយ៉ាងច្រើនផងដែរ។ គួរបញ្ជាក់ថា ក្រៅពីប្រទេសអ៉ីតាលី ប្រទេសអឺរ៉ុបមួយទៀតក៏កំពុងរងគ្រោះធ្ងន់ធ្ងរ ដោយសារតែជំងឺរាតត្បាតសកល COVID-19 ផងដែរនោះគឺអេស្ប៉ាញ ដោយនៅទីនោះមានអ្នកឆ្លងលើស ១០,០០០ករណី និងអ្នកជំងឺជិត៥០០នាក់ស្លាប់៕	2020-03-18T16:03:00+07:00	freshnewsasia.com	https://m.freshnewsasia.com/index.php/en/internationalnews/151878-2020-03-18-02-03-33.html
62a71e5a-d156-44fc-b257-a695a8e45652	ថ្មីចែសទៀតហើយ! គ្រូឱសថបុរាណខ្មែរម្នាក់ ទូរស័ព្ទទៅគ្រូពេទ្យខេត្តសៀមរាប សុំព្យាបាលជំងឺកូវីដ-១៩	នៅប៉ុន្មានថ្ងៃចុងក្រោយនេះ ជំងឺកូវីដ-១៩ បានឆ្លងរីករាលដាលចំនួន៣៥ករណីហើយ នៅក្នុងទឹកដីកម្ពុជាយើង គិតត្រឹមថ្ងៃទី១៨ ខែមីនា ឆ្នាំ២០២០ ហើយអ្នកជំងឺទាំងនោះ កំពុងតែទទួលបានការព្យាបាលថែទាំ ពីសំណាក់ក្រសួងសុខាភិបាលកម្ពុជា យ៉ាងយកចិត្តទុកដាក់បំផុត។ ដោយឡែក នៅឯខេត្តសៀមរាប វិញ ក៏មានអ្នកឆ្លងជំងឺកូវីដ-១៩ ចំនួន២ករណីផងដែរ ។ ជាមួយគ្នានោះដែរ ក៏មានគ្រូឱសថបុរាណខ្មែរម្នាក់ បានទូរស័ព្ទទៅគ្រូពេទ្យ ដើម្បីសុំចូលខ្លួនមកព្យាបាលអ្នកជំងឺដែលវីរុសកូវីដ-១៩ នេះ តែត្រូវប្រធានមន្ទីរសុខាភិបាលខេត្តសៀមរាប បដិសេធ ក្រោមហេតុផលការព្យាបាលបែបនេះ គ្មានលក្ខណៈបច្ចេកទេស និងវិទ្យាសាស្ត្រត្រឹមត្រូវ៕ សូមប្រិយមិត្តអានលិខិតបដិសេធរបស់ប្រធានមន្ទីរសុខាភិបាលខេត្តសៀមរាប ដូចខាងក្រោម៖	2020-03-18T16:02:43+07:00	kbnnews.com	https://kbn.news/archives/154680
61fad6e5-3d28-4976-b0a1-b4c9c24f0dde	ពិនិត្យហើយនាវា៥គ្រឿង ទាំងនាវិកនិងភ្ញៀវទេសចរណ៍ ២០០នាក់ គ្មានវីរុសកូវីដ-១៩ ទេ	រាជធានីភ្នំពេញ ៖ នាវាទេសចរណ៍៥គ្រឿង ដែលបានចូលមកដល់ដែនដីប្រទេសកម្ពុជាវិញ និងកំពុងចតនៅកំពង់ផែភ្នំពេញ ហើយត្រូវបានក្រុមការងារជំនាញ ចត្តាឡីស័ក នៃក្រសួងសុខាភិបាលកម្ពុជា ធ្វើតេស្តសុខភាពពិនិត្យ ទាំងនាវិក បុគ្គលិក និងភ្ញៀវទេសចរណ៍ទាំងអស់ ២០០នាក់ គឺមានកម្តៅធម្មតាទេ មិនមានឆ្លង វីរុសកូវីត-១៩ ឡើយ ។ នៅម៉ោងជិត៩ព្រឹក ថ្ងៃទិ១៨ មីនា ២០២០នេះ ភ្ញៀវទេសចរណ៍ប្រទេសន័រវេស ចំនួន៣៤នាក់ ក៏បានធ្វើដំណើរចេញទៅប្រទេសកំណើតពួកគេវិញ តាមព្រលានយន្តហោះអន្តរជាតិភ្នំពេញ និងបន្តតាមជើងហោះប្រទេសថៃ ។ លោក ផាន សុបិន្ត បានលើកឡើងថា ចំពោះថ្លៃសំបុត្រសម្រាប់ការចេញដំណើររបស់ភ្ញៀវទេសចរណ៍ ទៅកាន់ប្រទេសកំណើតពួកគេវិញ គឺក្រុមហ៊ុនទេសចរណ៍ ជាអ្នករ៉ាប់រង ព្រោះភ្ញៀវទេសចរណ៍ខកជើងយន្តហោះ នៅប្រទេសវៀតណាម ។ ដោយឡែក ភ្ញៀវទេសចរណ៍ ដែលនៅសល់លើនាវា ក៍និងចេញដំណើរ ទៅប្រទេសរៀងៗវិញដែរ នៅថ្ងៃទី១៩ មីនា ស្អែកនេះ ។ គួរបញ្ជាក់ថា ប៉ុស្តិ៍នគរបាលច្រកទ្វារព្រំដែនអន្តរជាតិក្អមសំណ កាលពីថ្ងៃទី១៧ មីនា បានអនុញ្ញាតឲ្យនាវាទេសចរណ៍ចំនួន០៥គ្រឿង បានវិលត្រឡប់ចូលប្រទេសវិញ បន្ទាប់ពីប្រទេសវៀតណាមបានបដិសេដមិនឲ្យចូលប្រទេសគេ ។ មន្ត្រីនគរបាលអន្តោប្រវេសន៍ប៉ុស្តិ៍ បានឲ្យដឹងថា នាវាទេសចរណ៍ទាំង០៥គ្រឿងនេះ មាន ១. ឈ្មោះ AQUA MEKONG ផ្ទុកនាវិក ៣១នាក់ មាន ០៣សញ្ជាតិ, ២. ឈ្មោះ RA LAN DIEP ផ្ទុកនាវិក ២២នាក់ មាន ០២សញ្ជាតិ, ៣.ឈ្មោះ INDOCHINE ផ្ទុកនាវិក ២៤នាក់ មាន ០២សញ្ជាតិ រួមទាំងភ្ញៀវទេសចរណ៍ ៣៦នាក់ មាន ០២សញ្ជាតិ រុស្ស៊ី ០២នាក់, បារាំង ៣៤នាក់ ស្រី ១៩នាក់, ៤. ឈ្មោះ RV TOUM TIOU II ផ្ទុកនាវិក ១៦នាក់ មាន ០២សញ្ជាតិ រួមទាំងភ្ញៀវទេសចរណ៍ ០៦នាក់ មាន ០៤សញ្ជាតិ កាណាដា ០២នាក់ ស្រី ០១នាក់, ស្វីស ០២នាក់ ស្រី ០១នាក់, អាមេរិក ០១នាក់, ខ្មែរ ០១នាក់ និង៥. ឈ្មោះ INDOCHINE II ផ្ទុកនាវិក ២៩នាក់ មាន ០៤សញ្ជាតិ រួមទាំងភ្ញៀវទេសចរណ៍ ៣៤នាក់ មាន ០២សញ្ជាតិ ដាណាម៉ាក ៣៣នាក់ ស្រី ១៧នាក់, បារាំង ០១នាក់។ បន្ទាប់ពីមានការត្រួតពិនិត្យរួចមក កម្លាំងនគរបាលអន្តោប្រវេសន៍ បានធ្វើការអមនាវាទាំង០៥គ្រឿងខាងលើឆ្ពោះទៅកាន់កំពង់ផែអន្តរជាតិភ្នំពេញ ៕	2020-03-18T12:43:27+07:00	kbnnews.com	https://kbn.news/archives/154651
8db448e7-da35-4950-81db-517f27c985d1	ក្រោយមានអ្នកឆ្លងជំងឺកូវីដ-១៩ ៣៥នាក់! ព្រះបរមរាជវាំងប្រកាសផ្អាកឲ្យសាធារណៈជនចូលទស្សនា	មុននេះបន្តិច ក្រសួងព្រះបរមរាជវាំង បានបង្ហោះសេចក្ដីជូនដំណឹង ស្ដីការផ្អាកឲ្យសាធារណៈជន ចូលទស្សនាព្រះបរមរាជវាំង ចាប់ពីថ្ងៃទី ១៨ ខែ មីនា នេះតទៅ ។ ការបើកឲ្យចូលទស្សនាឡើងវិញ ក្រសួងព្រះបរមរាជវាំង នឹងជូនដំណឹងនៅពេលក្រោយ ។ សូមអានសេចក្ដីជំណឹងទាំងស្រុង ខាងក្រោមនេះ ៖	2020-03-18T12:09:15+07:00	kbnnews.com	https://kbn.news/archives/154645
9ab73f4a-cd21-4eb6-9611-90a380cf49b1	ក្រសួងសុខាភិបាល ៖ មិនអាចប៉ាន់ស្មានថា នឹងមានអ្នកឆ្លងជំងឺកូវីដ ប៉ុន្មានបានឡើយ	គិតត្រឹមព្រឹកថ្ងៃទី១៨មីនា នេះ អ្នកឆ្លងជំងឺកូវីដ-១៩ មានការកើនឡើងចំនួន៣៥នាក់ហើយ នៅប្រទេសកម្ពុជាយើង។ ទោះយ៉ាងណា ខណៈពេលនេះ ក្រសួងសុខាភិបាល មិនអាចធ្វើការប៉ាន់ស្មានថា នឹងមានអ្នកឆ្លងជំងឺកូវីដ ប៉ុន្មាននាក់ទៀតឡើយ។ នៅក្នុងសន្និសីទសារព័ត៌មាន ស្ដីពី «បច្ចុប្បន្នភាពជំងឺរលាកសួត បង្កដោយវីរុសកូវីដ១៩» និង «វឌ្ឍនភាព និងទិសដៅការងារបន្ដរបស់រដ្ឋបាលខេត្តកំពង់ឆ្នាំង» នៅសាលប្រជុំ B នៃទីស្ដីការគណៈរដ្ឋមន្ដ្រ កាលពីព្រឹកថ្ងៃទី១៨ ខែមីនា ឆ្នាំ២០២០ លោកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល បានបញ្ជាក់ថា គិតមកដល់ព្រឹកនេះ កម្ពុជារកឃើញអ្នកឆ្លងជំងឺកូវីដ-១៩ ចំនួន៣៥ករណី ។ លោកស្រី រដ្ឋលេខាធិការ សង្កត់ធ្ងន់ថា អ្នកឆ្លងជំងឺកូវីដ-១៩ ចំនួន៣៥ករណី ភាគីច្រើននាំចូលមកពីក្រៅប្រទេស ។ ជាបឋម ក្រសួងសុខាភិបាល គិតថាអ្នកជំងឺទាំង៣៥នាក់ មានសមាជិកគ្រួសារចំនួន៣នាក់ ហើយសមាជិកគ្រួសារទាំងនោះជាអ្នកប្រឈមខ្លាំងជាងគេ ហើយពេលនេះ ក្រសួងកំពុងមានវិធានការទប់ស្កាត់លើករណីនេះ ដើម្បីបង្ការមិនឲ្យឆ្លងទៅសហគមន៍ទៀត៕	2020-03-18T11:44:42+07:00	kbnnews.com	https://kbn.news/archives/154635
b23d5df8-74e4-456a-9f60-2e672b089347	លោកស្រី ឱ វណ្ណឌីន៖ បុរសខ្មែរនៅសៀមរាប ឆ្លង Covid-19 កំពុងតែវិវត្តទៅរកសភាពល្អប្រសើរ ហើយអាចជាសះស្បើយក្នុងពេលឆាប់ៗនេះ	នាព្រឹកថ្ងៃទី១៨ ខែមីនា ឆ្នាំ២០២០ បុរសខ្មែរអាយុ៣៨ឆ្នាំ ដែលឆ្លងCovid-19 និងកំពុងសម្រាកព្យាបាលនៅមន្ទីរពេទ្យបង្អែកខេត្តសៀមរាម មានសុខភាពធម្មតា ដោយមិនមានសភាពធ្ងន់ធ្ងរឡើយ ហើយអាចវិវត្តទៅរកការជាសះស្បើយវិញ។ នេះបើតាមការបញ្ជាក់របស់លោកស្រីឱ វណ្ណឌីន អ្នកនាំពាក្យក្រសួងសុខាភិបាល នៅក្នុងសន្និសីទព័ត៌មានស្ដីពី «បច្ចុប្បន្នភាពជំងឺរលាកសួត បង្កដោយវីរុសកូវីដ១៩»នៅទីស្ដីការគណៈរដ្ឋមន្ដ្រី កាលពីព្រឹកថ្ងៃទី១៨ ខែមីនា ឆ្នាំ២០២០២។ អ្នកស្រី បានបន្ថែមទៀតថា អ្នកមានវីរុស Covid-19 ផ្សេងទៀត នៅកម្ពុជា ដែលមានអាយុចន្លោះពី២០ឆ្នាំ ទៅ៤០ឆ្នាំ គឺមានកម្លាំងខ្លាំង ហើយសុខភាពរបស់ពួកគាត់ មិនគួរឲ្យមានការព្រួយបារម្ភឡើយ។ ប៉ុន្តែ អ្នកស្រី និយាយថា លើកលែងតែជនជាតិអង់គ្លេស៣នាក់ប៉ុណ្ណោះ ដែលមានសុខភាពមិនសូវល្អដូចគេ ដោយសារពួកគាត់ មានវ័យចាស់ជរា ដោយមានអាយុចាប់ពី៦០ឆ្នាំឡើងទៅ ដូច្នេះហើយសង្ឃឹមនៃាការជាសះស្បើយគឺមានតិចណាស់។ គួរបញ្ជាក់ថា គិតមកទល់ថ្ងៃនេះកម្ពុជា បានរកឃើញអ្នកឆ្លង Covid-19 ចំនួន៣៥នាក់ ដែលនៅក្នុងនោះមានពលរដ្ឋខ្មែរចំនួន២២នាក់ ហើយមាន១ករណីជាជនជាតិចិនបានជាសះស្បើយ ៕	2020-03-18T11:15:15+07:00	kbnnews.com	https://kbn.news/archives/154626
dedd7e32-9078-4093-a69a-fa054c0e7ad9	ឈប់យល់ច្រឡំ ! រាល់ការធ្វើតេស្តរកវីរុសកូវីដ១៩ ទោះលទ្ធផលវិជ្ជមាន និងអវិជ្ជមាន ពុំមានយកប្រាក់ឡើយ	លោកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល បានបញ្ជាក់ថា ប្រជាពលរដ្ឋដែលទៅធ្វើតេស្តរកវីរុសកូវីដ-១៩ ទោះបីជាលទ្ធផលទាំងវិជ្ជមាន និងអវិជ្ជមាន ពុំមានយកប្រាក់កម្រៃអ្វីទាំងអស់។ នៅក្នុងសន្និសីទសារព័ត៌មាន ស្ដីពី «បច្ចុប្បន្នភាពជំងឺរលាកសួត បង្កដោយវីរុសកូវីដ១៩» និង «វឌ្ឍនភាព និងទិសដៅការងារបន្ដរបស់រដ្ឋបាលខេត្តកំពង់ឆ្នាំង» នៅសាលប្រជុំ B នៃទីស្ដីការគណៈរដ្ឋមន្ដ្រ កាលពីព្រឹកថ្ងៃទី១៨ ខែមីនា ឆ្នាំ២០២០២ លោកស្រី រដ្ឋលេខាធិការ និងជាអ្នកនាំពាក្យក្រសួងសុខាភិបាល បានបញ្ជាក់ថា គិតមកដល់ព្រឹកនេះ ពលរដ្ឋដែលមកធ្វើតេស្តរកវីរុសកូវីដ-១៩ មានចំនួន១១១២ករណី ក្នុងនោះលទ្ធផលវិជ្ជមានចំនួន៣៥ករណី ។ លោកស្រីរដ្ឋលេខាធិការ សង្កត់ធ្ងន់ថា រាល់ពលរដ្ឋដែលមកធ្វើតេស្តរកវីរុសកូវីដ-១៩ ទាំង១១១២ករណី ពុំមានការយកប្រាក់កម្រៃទាំងអស់ ដោយរាជរដ្ឋាភិបាលជាអ្នករាប់រងបន្ទុកនេះទាំងស្រុង ហើយលោកស្រីថ្លែងបញ្ជាក់បែបនេះ ជាលើកទី៣ហើយ ដូច្នេះសូមពលរដ្ឋឈប់យល់ច្រឡំលើក្រសួងសុខាភិបាលទៀត៕	2020-03-18T11:09:28+07:00	kbnnews.com	https://kbn.news/archives/154630
34edc2e8-a3f3-4ae7-9bc2-c9c3db53c964	អាសូរកូនកំលោះក្រមុំ ! មង្គលការ១ រៀបតុរួចជាស្រេច តែគ្មានភ្ញៀវចូលរួម ព្រោះខ្លាចឆ្លងជំងឺកូវីដ	កាលពីប៉ុន្មានមុន មានគណនីហ្វេសប៊ុកមួយ បានបង្ហោះរូបភាពតុការ ដែលមានការរៀបចំទុកជាស្រេច តែមិនមានភ្ញៀវចូលរួមសោះ ដោយសារចាញ់អំណាចជំងឺកូវីដ១៩ ។ យោងតាមគណនីហ្វេសប៊ុក អេឡិច ប៉ារះថង ដែលបានបង្ហោះរូបភាពរៀបចំតុការ តែគ្មានភ្ញៀវទៅចូលរួម កាលពី៩ម៉ោងមុន ភ្ជាប់ជាមួយនឹងសំណេរថា « យូរៗចេញច្រៀងខាងក្រៅម្តងយំលែងចេញហើយ Corona Virus Disease 2019 ប្រហាររោងការហើយ អាណិតម្ចាស់កម្មវិធីណាស់លោកអើយ បើខ្ញុំមានលុយច្រៀងអត់យកលុយទេរោងមួយនេះ តែបើខ្ញុំក្រដែរត្រូវតែយកលុយហើយ ហ៊ា អើយ…. សង្ឃឹមថាបងប្អូនដែលត្រូវម្ចាស់កម្មវិធីហៅនោះជួយផ្ញើចំណងដៃអោយគាត់ផង…. ព្រោះអត់មានភ្ញៀវចូលរួមទេបងប្អូន.។ រក្សាសិទ្ធដោយលោក អេឡិច ប៉ារះថង»។ ម្ចាស់គណនីហ្វេសប៊ុកខាងលើមិនបានបញ្ជាក់ថា មង្គលការខាងលើនេះ នៅថ្ងៃណា និងនៅក្នុងមូលដ្ឋានណាទេ ហើយក៏មិនដឹងថា ករណីគ្មានភ្ញៀវទៅចូលរួមហូបការនេះ មានភាពការពិតកម្រិតណាដែរ តែយ៉ាងណា យើងរង់ចាំការបកស្រាយពីគ្រប់ភាគីពាក់ព័ន្ធទាំងអស់៕	2020-03-18T10:39:18+07:00	kbnnews.com	https://kbn.news/archives/154615
73640138-ea7d-4518-b2e6-5d8d4e110371	ច្បាស់ហើយ ! អ្នកនាំពាក្យក្រសួងសុខាភិបាល ៖ គិតត្រឹមព្រឹកនេះ អ្នកឆ្លងជំងឺកូវីដ៣៥នាក់ហើយ	លោកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល បានបញ្ជាក់ថា អ្នកឆ្លងជំងឺកូវីដ១៩ គិតត្រឹមព្រឹកនេះ កើតឡើងដល់៣៥នាក់ហើយ។ សូមបញ្ជាក់ថា លោកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល ថ្លែងបញ្ជាក់បែបនេះ នៅក្នុងសន្និសីទសារព័ត៌មាន ស្ដីពី «បច្ចុប្បន្នភាពជំងឺរលាកសួត បង្កដោយវីរុសកូវីដ១៩» និង «វឌ្ឍនភាព និងទិសដៅការងារបន្ដរបស់រដ្ឋបាលខេត្តកំពង់ឆ្នាំង» នៅសាលប្រជុំ B នៃទីស្ដីការគណៈរដ្ឋមន្ដ្រី កាលពីព្រឹកថ្ងៃទី១៨ ខែមីនា ឆ្នាំ២០២០២ ៕	2020-03-18T09:55:19+07:00	kbnnews.com	https://kbn.news/archives/154598
fb8ae6c2-c277-4aa9-9239-ee8e79c791ae	អាជ្ញាធរថា នាវាដឹកភ្ញៀវទេសចរទាំង ៥គ្រឿង ដែលវៀតណាមមិនឲ្យចូលចតមក ដល់កម្ពុជាវិញអស់ហើយ និងគ្មានផ្ទុកជំងឺកូវីដ១៩ ទេ	អាជ្ញាធរខេត្តកណ្ដាល ឲ្យដឹងថា នាវាដឹកភ្ញៀវទេសចរ កម្សាន្តតាមទន្លេមេគង្គ ទាំង៥គ្រឿង ដែលអាជ្ញាធរប្រទេសវៀតណាម មិនឲ្យចូលចត បានត្រលប់មកដល់កម្ពុជាវិញអស់ហើយ គិតត្រឹមព្រឹក ថ្ងៃទី១៧ មីនា។ ឯអ្នកជិះលើនាវា ទាំងនាវិក និងភ្ញៀវទេសចរណ៍គ្មានផ្ទុកជំងឺកូវីដ១៩ ទេ។ អភិបាលខេត្តកណ្ដាល លោក គង់ សុភ័ណ្ឌ ប្រាប់អាស៊ីសេរី តាមទូរស័ព្ទ ក្រោយពេលលោក បានចុះទៅដល់ច្រកក្អមសំណ ថា កាណូតដឹកភ្ញៀវទេសចរណ៍ចំនួន២គ្រឿង បានត្រលប់មកដល់ច្រកព្រំដែនអន្តរជាតិក្អមសំណ កាលពីយប់ថ្ងៃទី១៦ មីនា ឯ ៣គ្រឿងទៀត បានត្រឡប់មកដល់ព្រមៗ គ្នា នៅព្រឹក ថ្ងៃទី១៧ មីនា។ លោក ឲ្យដឹងថា កាណូតទាំង ៥គ្រឿងនោះ មិនបានចូលអែបខាងឡើងគោកទេ គឺមន្ត្រីចត្តាឡឺស័ក នៃក្រសួងសុខាភិបាល បានទៅត្រួតពិនិត្យសុខភាពអ្នកនៅលើនាវាទាំង៥គ្រឿង លើផ្ទៃទន្លេ។ លោកអភិបាលខេត្ត បន្តថា ក្រោយការត្រួតពិនិត្យសុខភាពរួច មនុស្សទាំងអស់ នៅលើនាវាទាំង៥គ្រឿង សរុប ១៩២នាក់ គ្មានផ្ទុកជំងឺកូវីដ១៩ (Covid-19) ទាំងអស់គ្នា។ លោក អះអាងថា អាជ្ញាធរវៀតណាម បានជូនដំណឹងថា គ្រូពេទ្យនៅប្រទេសវៀតណាម ក៏បានត្រួតពិនិត្យសុខភាពអ្នកនៅលើនាវាម្ដងរួចហើយដែរ ហើយបញ្ជាក់ថា គ្មានជំងឺកូវីដ១៩ ទេ តែដោយសារបម្រាបរបស់រដ្ឋាភិបាលវៀតណាម ទើបមិនអាចឲ្យចូលអែបខាងបាន។ លោក ថា គិតត្រឹមថ្ងៃត្រង់ ថ្ងៃទី១៧ មីនា នាវាទាំងអស់ បានអនុញ្ញាតឲ្យធ្វើដំណើរទៅកំពង់ផែក្រុងភ្នំពេញ ហើយមន្ត្រីសុខាភិបាល នឹងបន្តត្រួតពិនិត្យសុខភាពអ្នកលើនាវាទាំងអស់ម្ដងទៀត មុននឹងអនុញ្ញាតឲ្យត្រលប់ទៅតាមគោលដៅរៀងៗ ខ្លួន ដោយលែងស្ថិតក្នុងការឃ្លាំមើលទៀតហើយ៖ » ចំណែកជនបរទេសនៅលើនាវាទេសចរណ៍ទាំងអស់វិញ លោក គង់ សុភ័ណ្ឌ ឲ្យដឹងថា តាមការលើកឡើងរបស់មន្ត្រីក្រសួងសាធារណការ ថ្លែងប្រាប់ក្រុមអ្នកសារព័ត៌មាន នៅច្រកក្អមសំណ គឺម្ចាស់នាវា ឲ្យកក់សំបុត្រយន្តហោះឲ្យជនបរទេសទាំងអស់ត្រលប់ ទៅប្រទេសកំណើតពួកគេវិញរៀងៗ ខ្លួន បន្ទាប់ពីចុះពីលើនាវាទេសចរណ៍ភ្លាម។ អភិបាលខេត្តកណ្ដាល បញ្ជាក់ថា អស់មានកាណូតទេសចរណ៍កម្ពុជា ជាប់នៅក្នុងប្រទេសវៀតណាមទៀតហើយ។ មូលហេតុ ដែលកាណូតទេសចរណ៍ទាំង៥ ជាប់នៅកណ្ដាលទន្លេប្រទេសវៀតណាម រកទីចតពុំបាន គឺដោយសារតែកាណូតទេសចរណ៍ទាំងនោះ បានដឹកអ្នកដំណើរចេញក្រៅប្រទេស មុនថ្ងៃទី១៣ មីនា ដែលមានសេចក្ដីណែនាំឲ្យផ្អាកការដឹកអ្នកដំណើរទេសចរណ៍តាមច្រកក្អមសំណ ខណៈដែលអាជ្ញាធរវៀតណាម ក៏បានដាក់បម្រាមឲ្យផ្អាកការដឹកភ្ញៀវទេសចរណ៍ចេញចូលតាមព្រំដែនទឹកនេះដូចគ្នា។ ទោះយ៉ាងណា លោក អភិបាលខេត្តកណ្ដាល ប្រាប់ថា ច្រកព្រំដែនអន្តរជាតិក្អមសំណ នឹងត្រូវបិទចរាចរណ៍កាណូតដឹកមនុស្សចេញចូលតាមសេចក្ដីណែនាំរបស់រដ្ឋាភិបាលដដែល លើកលែងតែការចរាចរណ៍ទំនិញ ដែលនៅតែបន្ត ជាធម្មតា ព្រោះមិនមានសេចក្ដីណែនាំឲ្យបិទឡើយ។ អនុរដ្ឋលេខាធិការក្រសួងសាធារណការ និងដឹកជញ្ជូន លោក រស់ វណ្ណា បានប្រាប់ក្រុមអ្នកសារព័ត៌មាននៅច្រកព្រំដែនក្អមសំណ ថា កាណូតទេសចរណ៍ ដែលមានម្ចាស់ជាជនជាតិវៀតណាម ចំនួន៥គ្រឿង កំពុងនៅលើទឹកដីកម្ពុជា។ ប៉ុន្តែនាវាទាំង៥នោះ មានតែនាវិកទេ គ្មានអ្នកដំណើរទេ ហើយម្ចាស់នាវា កំពុងស្នើសុំ ទៅអាជ្ញាធរវៀតណាម ដើម្បីសុំចូលចតនៅប្រទេសវៀតណាមវិញ៖ » អគ្គនាយកដ្ឋានដឹកជញ្ជូនផ្លូវទឹក ផ្លូវសមុទ្រ និងកំពង់ផែ នៃក្រសួងសាធារណការ និងដឹកជញ្ជូន បានជូនដំណឹងឲ្យផ្អាកការធ្វើដំណើរតាមច្រកព្រំដែនទឹកក្អមសំណ តាមនាវាទេសចរណ៍ទាំងអស់ ចាប់ពីថ្ងៃទី១៣ មីនាទៅ។ បម្រាបនេះ ធ្វើឡើងក្រោយពេលក្រសួងសុខាភិបាល បានប្រកាសពីការរកឃើញ អ្នកដំណើរជនជាតិអង់គ្លេស ចំនួន៣នាក់ ក្នុងចំណោមអ្នកដំណើរជាង៦០នាក់ តាមនាវាទេសចរណ៍មួយគ្រឿងឈ្មោះ វ៉ាយឃីង គូ្រស ជ្យូណី (Viking Cruise Journey) ដែលចាកចេញពីប្រទេសវៀតណាម ហើយបានចូលចត នៅទីរួមខេត្តកំពង់ចាម មានផ្ទុកជំងឺកូវីដ១៩។ លោក រស់ វណ្ណា ប្រាប់ក្រុមអ្នកសារព័ត៌មានថា បម្រាបផ្អាកនាវាទេសចរណ៍ តាមច្រកក្អមសំណនេះ ដោយសារក្រសួងសាធារណការ ទទួលបានដំណឹងថា អាជ្ញាធរវៀតណាម បានចេញបម្រាបឲ្យហាមឃាត់នាវាដឹកភ្ញៀវទេសចរណ៍ទាំងអស់ មិនឲ្យចូលចតអែបខាងចូលគោកឡើង ដោយសារខ្លាចមានជំងឺកូវីដ១៩។ ប្រធានសហព័ន្ធសហជីពកម្មករនិយោជិកវិស័យទេសចរណ៍ និងសេវាកម្មកម្ពុជា លោក ម៉ម រិទ្ធី ស្វាគមន៍ ការសម្របសម្រួល និងវិធានការសុខាភិបាលលើអ្នកដំណើរលើនាវាទេសចរណ៍ទាំង៥គ្រឿង ដែលវិលត្រលប់នេះ។ ទោះយ៉ាងណា លោក ម៉ម រិទ្ធិ ផ្ដល់យោបល់ឲ្យរដ្ឋាភិបាល ត្រូវបង្កើនសមត្ថភាពសុខាភិបាលឲ្យពលរដ្ឋជឿជាក់ និងការយកចិត្តទុកដាក់ ត្រួតពិនិត្យសុខភាព ពលរដ្ឋខ្មែរ ដែលទើបធ្វើដំណើរពីក្រៅប្រទេសចូលមកកម្ពុជា៖ » មកដល់ពេលនេះ បើទោះរដ្ឋាភិបាល បានបង្ហាញវិធានការច្រើន ក្នុងការទប់ទល់នឹងការរាតត្បាតជំងឺកូវីដ១៩ ក៏ដោយចុះ ក៏នៅតែមានសេចក្ដីរាយការណ៍ពីពលរដ្ឋ សង្ស័យថា ការរីករាលដាលជំងឺកូវីត១៩ មានសភាពច្រើននៅលើពលរដ្ឋខ្មែរដែរ។ តែយ៉ាងណា រដ្ឋាភិបាល បានអំពាវនាវឲ្យពលរដ្ឋ ប្រុងប្រយ័ត្នខ្លួន ដោយរក្សាអនាម័យជានិច្ច និងត្រូវរាយការណ៍ ទៅក្រសួងសុខាភិបាលភ្លាមៗ ប្រសិនបើសង្ស័យថា ខ្លួនឯង ឬអ្នកដទៃ ឆ្លងជំងឺកូវីដ១៩។ ក្រសួងសុខាភិបាល ស្នើសុំឲ្យពលរដ្ឋ ជឿជាក់ តែលើព័ត៌មានផ្លូវការ នៃការវិវត្តរបស់ជំងឺកូវីដ១៩ នៅកម្ពុជា តាមដំណឹងផ្លូវការរបស់ក្រសួងសុខាភិបាលតែមួយគត់បានហើយ ដើម្បីបង្ការហានិភ័យផ្សេងៗ៕	2020-03-18T09:30:00+07:00	rfa.org	https://www.rfa.org/khmer/news/health/five-tourist-ships-barred-by-vietnam-have-returned-to-cambodia-03182020055000.html
0afbf993-8140-48ab-912b-d5d9f3b3c1a2	រដ្ឋសភាចាប់ផ្ដើមឲ្យមន្ត្រីធ្វើការងារតាមអនឡាញពីផ្ទះ ដើម្បីកាត់បន្ថយហានិភ័យជំងឺកូវីដ ១៩	អគ្គលេខាធិការ និងជាអ្នកនាំពាក្យរដ្ឋសភា លោក ឡេង ប៉េងឡុង ប្រាប់អាស៊ីសេរី នៅព្រលប់ថ្ងៃទី១៧ មីនា ថា រដ្ឋសភា បានចេញគោលការណ៍ឲ្យមន្ត្រីជំនាញធ្វើការងារតាមអនឡាញ (Online) ពីផ្ទះទៅរៀងៗខ្លួន ដើម្បីកាត់បន្ថយហានិភ័យឆ្លងជំងឺកូវីដ១៩ (Covid-19)។ លោក ប្រាប់ថា មន្ត្រី ដែលធ្វើការតាមអនឡាញ ពីផ្ទះ គឺមន្ត្រីផ្នែកឯកសារ ព្រោះបារម្ភពីការឆ្លងជំងឺតាមរយៈឯកសារ ដែលគ្រប់ក្រសួងស្ថាប័ន បញ្ជូនទៅរដ្ឋសភា។ ឯមន្ត្រីក្នុងគណៈកម្មការជំនាញរដ្ឋសភា ក៏នឹងអាចធ្វើការតាមអនឡាញ ពីផ្ទះទៅដែរ លើកលែងតែកិច្ចគណៈកម្មាធិការអចិន្ត្រៃយ៍ ឬកិច្ចប្រជុំសភា ដែលត្រូវទៅចូលរួមដោយផ្ទាល់ នៅរដ្ឋសភាជាតិ៖ » មកដល់ពេលនេះ មានតែរដ្ឋសភាតែមួយគត់ ដែលបានប្រកាសវិធានការធ្វើការងារតាមផ្ទះ ជាផ្លូវការ ដើម្បីបន្ថយហានិភ័យ ជំងឺ កូវីដ ១៩។ រីឯក្រសួង ស្ថាប័នផ្សេងទៀត មិនទាន់មានការប្រកាសពីវិធានការ ការងារតាមផ្ទះទេ។ លើកលែងក្រសួងចំនួន២ ដែលលេចធ្លាយសំឡេងរបស់រដ្ឋមន្ត្រី បង្គាប់ឲ្យបុគ្គលិក ធ្វើការងារតាមផ្ទះ ដើម្បីបន្ថយហានិភ័យជំងឺកូវីដ១៩ គឺ ក្រសួងការបរទេស និងសហប្រតិបត្តិការអន្តរជាតិ និងក្រសួងឧស្សាហកម្ម និងថាមពល៕	2020-03-18T09:00:00+07:00	rfa.org	https://www.rfa.org/khmer/news/health/parliamentarians-starts-working-from-homes-03182020052948.html
3b5750b9-bbda-4b22-9804-b68d0fa38850	ព្រឹកនេះកម្ពុជា រកឃើញអ្នកឆ្លង Covid-19 ចំនួន២នាក់បន្ថែមទៀត សរុបទាំងអស់កើនដល់៣៥នាក់	ព័ត៌មានបឋម ក្នុងបទសម្ភាសន៍ជាមួយបណ្តាញផ្សព្វផ្សាយក្នុងស្រុកនាព្រឹកថ្ងៃទី១៨មីនា២០២០នេះ លោកជំទាវ ឱ វណ្ណឌីន អ្នកនាំពាក្យក្រសួងសុខាភិបាលថ្លែងថា ក្រោយធ្វើតេស្តរួច បានរកឃើញជនជាតិម៉ាឡេសុីចំនួន២នាក់ទៀតមានមេរោគcovid19 ក្នុងចំណោមជនជាតិម៉ាឡេសុីចំនួន៥នាក់នៅខេត្តកែប ដែលអាចសរុបជាបណ្តោះអាសន្ន នៅកម្ពុជាគិតត្រឹមព្រឹកថ្ងៃ១៨មីនាមានអ្នកជម្ងឺទាំងជនជាតិខ្មែរនិងជនបរទេសចំនួន៣៥នាក់ ហើយករណីនេះក្រសួងសុខាភិបាលនឹងចេញប្រកាសនៅពេលបន្តិចទៀត។ ចំពោះវិធានការ ចំពោះមុខ លោកជំទាវថ្លែងថា ក្រៅពីវិធានការចាំបាច់មួយចំនួនដែលរាជរដ្ឋាភិបាលកំពុងដាក់ចេញ ដូចជាការបិទផ្អាកមិនអោយមានការជួបជុំមនុស្សច្រើនជាដើមនោះ លោកជំទាវអ្នកនាំពាក្យបានណែនាំអោយពលរដ្ឋចូលរួមប្រុងប្រយត្ន័ទាំងអស់គ្នា តាមរយៈអនាមយ័ ការឈរឃ្លាតឆ្ងាយពីគ្នា រាល់ពេលនិយាយប្រាស្រយ័ទាក់ទងកិច្ចការផ្សេងៗ ហើយក្នុងករណីមិនចាំបាច់ពលរដ្ឋគួរផ្អាកការធ្វើដំណើរចេញក្រៅប្រទេសជាបណ្តោះអាសន្ន «ការពារបានម្នាក់មិនអោយឆ្លងនឹងជួយការពារបានមួយគ្រួសារនិងក្នុងសហគមន៍» ៕ ប្រភព៖ Huy Bunleng News	2020-03-18T08:27:49+07:00	kbnnews.com	https://kbn.news/archives/154592
ecdcabba-8038-4700-b4c9-8865961eba6f	ពលករខ្មែរធ្វើការនៅថៃខ្លះទិញស្បៀងបម្រុងទុកដោយខ្លាចជំងឺកូវិដ១៩ រាតត្បាតខ្លាំង	ពលករខ្មែរធ្វើការនៅប្រទេសថៃភាគច្រើនសម្រេចចិត្តមិនទៅលេងផ្ទះក្នុងពេលបុណ្យចូលខ្មែរ នៅពេលខាងមុខទេ ដោយសារខ្លាចឆ្លងជំងឺកូវិដ១៩។ទន្ទឹមគ្នានេះដែរ ស្ថានទូតខ្មែរប្រចាំនៅទីក្រុងបាងកក បានជូនដំណឹងដល់ពលរដ្ឋខ្លួនដែលកំពុងស្នាក់នៅប្រទេសនេះ ឱ្យចៀសវាងការធ្វើដំណើរចេញពីប្រទេសថៃ បើមិនមានការចាំបាច់ ដើម្បីចូលរួមទប់ស្កាត់ជំងឺមេរោគផ្លូវដង្ហើមនេះ។ ពលករខ្មែរធ្វើការនៅប្រទេសថៃ លើកឡើងស្រដៀងគ្នាថា ពួកគេតាមដានព័ត៌មានពីការរាលដាលជំងឺកូវិដ១៩នៅក្នុងប្រទេសថៃនិងកម្ពុជាយ៉ាងដិតដល់ជារៀងរាល់ថ្ងៃ ដើម្បីត្រៀមការពារសុវត្ថិភាពរបស់ខ្លួន ឱ្យរួចផុតពីការឆ្លងជំងឺផ្លូវដង្ហើមនេះ។ ពលករធ្វើការរោងចក្រផលិតគ្រឿងបន្លាស់រថយន្តនៅខេត្តអយុធ្យា (Ayutthaya) ប្រទេសថៃ លោក សឹម ស្វាង ប្រាប់អាស៊ីសេរីនៅថ្ងៃទី១៧មីនាថា នៅកន្លែងធ្វើរបស់លោកមានពលករខ្មែរជិត១០០នាក់ គឺធ្វើការទាំងភិតភ័យ ពីព្រោះខ្លាចជំងឺកូវិដ១៩រាតត្បាតមកដល់កន្លែងធ្វើការធ្វើឱ្យប៉ះពាល់ដល់ការរកប្រាក់ចំណូលរបស់ពួកគេនៅពេលខាងមុខ។ពលកររូបនេះ បន្ថែមថា សព្វថ្ងៃនេះមុនពេលចូលធ្វើការ ថៅកែរោងចក្រឱ្យពួកគេតម្រង់ជួរវាសកម្ដៅនៅលើថ្ងាសដើម្បីពិនិត្យសុខភាព ហើយប្រសិនអ្នកណាមានសុខភាពល្អ ទើបថៅកែអនុញ្ញាតឱ្យចូលធ្វើការ ព្រោះខ្លាចឆ្លងជំងឺកូវិដ១៩។ លោកបន្តថា បច្ចុប្បន្ននេះពួកគេធ្វើការបណ្ដើរតាមដានព័ត៌មានពីការរាលដាលជំងឺមេរោគរលាកផ្លូវដង្ហើមបណ្ដើរ ដើម្បីឱ្យទាន់ស្ថានការណ៍ ហើយប្រុងប្រយ័ត្នកុំឱ្យឆ្លងជំងឺកូវិដ១៩៖ « លោកបន្ថែមថា ចាប់តាំងថ្ងៃទី១៣ មីនា ជាទូទៅក្រោយពេលចេញពីធ្វើការពួកគេតែងតែត្រឡប់ទៅសម្រាកក្នុងបន្ទប់ គឺពុំមានអ្នកណាហ៊ានចេញដើរទៅនៅកន្លែងដែលមានមនុស្សកុះករដូចពេលមុនឡើយ។ ស្រដៀងគ្នានេះដែរ ពលករធ្វើការនៅខេត្តជាប់ទីក្រុងបាងកក លោក នួន ម៉ែត្រ វិញ ថ្លែងថា ក្នុងឱកាសបុណ្យចូលឆ្នាំខ្មែរនៅខែមេសាខាងមុខនេះ លោកនិងអ្នករួមការងារប្រមាណ ២០នាក់សម្រេចចិត្តមិនទៅលេងស្រុកកំណើតទេ ដោយនាំគ្នាសម្រាកនៅកន្លែងធ្វើការក្នុងប្រទេសថៃ ដើម្បីការពារកុំខ្លួនឱ្យឆ្លងជំងឺកូវិដ១៩ ក្នុងធ្វើពេលធ្វើដំណើរ។ លោកបន្ថែមថា ថ្វីត្បិតតែជំងឺនេះរាតត្បាតនៅខ្លាំងនៅលើពិភពលោក និងនៅប្រទេសថៃក៏ដោយ ក៏លោកនៅតែទៅធ្វើការងារជាធម្មតាដដែល ដើម្បីសន្សំប្រាក់ទុកចាយវាយខ្លួនឯងផង និងផ្ញើទៅឱ្យឪពុកម្ដាយនៅផ្ទះផង ក៏ប៉ុន្តែលោកថា ធ្វើការងារដោយប្រុងប្រយ័ត ដូចជាពាក់ម៉ាស់ និងលាងសំអាតដៃឱ្យបានញឹកញាប់ជាដើម៖ « លោកបន្ថែមទៀត រហូតមកទល់ពេលនេះ មិនទាន់មានពលករណាត្រូវបានថៅកែបញ្ឈប់ពីការងារ ដោយសារប៉ះពាល់ពីជំងឺកូវិដ១៩នៅឡើយទេ។ ទោះជាយ៉ាងណាមានពលករខ្លះចាប់ផ្ដើមទិញស្បៀងបម្រុងទុកប្រើប្រាស់បណ្ដើរៗហើយ ដោយខ្លាចជំងឺរលាកផ្លូវដង្ហើមនេះ រាតត្បាតខ្លាំងទៅមុខទៀតមិនមានអាហារហូបចុក។ ពលករទៅធ្វើការនៅក្រុមហ៊ុន កាប់សាច់ជ្រូកនៅខេត្តសមុទ្រប្រាកាន (Samut Prakan) លោក មាស បូរ៉ា ឱ្យដឹងថា ពលករខ្មែរធ្វើការជាមួយលោកជាច្រើននាក់ នាំគ្នាទិញអង្ករ ត្រីខកំប៉ុង និងមីជាច្រើនកេះ ទុកសម្រាប់ហូបរៀងៗ ខ្លួន ព្រោះខ្លាចជំងឺកូវិដ១៩រាតត្បាតកាន់តែខ្លាំង ហើយមិនអាចចេញទៅខាងក្រៅទិញស្បៀងអាហារមកទុកហូបនៅពេលខាងមុខ៖ « ទាក់ទងនឹងបញ្ហានេះ ស្ថានទូតខ្មែរប្រចាំនៅទីក្រុងបាងកក កាលពីថ្ងៃទី១៦ មីនា បានជូនដំណឹងដល់ពលករខ្មែរធ្វើការនៅប្រទេសថៃ ឱ្យចូលរួមសហការជាមួយម្ចាស់ផ្ទះនៅក្នុងអំឡុងពេលបុណ្យចូលឆ្នាំប្រពៃណីខ្មែរខាងមុខ ប្រសិនបើមិនមានការចាំបាច់ទេ សូមជៀសវាងការធ្វើដំណើរចេញពីប្រទេសថៃ ដើម្បីបង្ការ និងទប់ស្កាត់ការរាតត្បាតជំងឺកូវិដ១៩។ ដោយឡែកអ្នកដែលមានបំណងធ្វើដំណើរចូលមកប្រទេសថៃ គឺត្រូវតាមដានព័ត៌មាន អំពីវិធានការរបស់កម្ពុជានិងថៃឱ្យបានច្បាស់លាស់ និងពិចារណាឱ្យបានហ្មត់ចត់មុននឹងធ្វើដំណើរ។ប្រភពដដែល បន្ថែមថា ប្រសិនបើពលករខ្មែរណាមានរោគសញ្ញា ផ្លូវដង្ហើម ដូចជាក្អក ឈឺបំពង់ក ហៀរ សំបោរ ដកដង្ហើមថប់ណែន និងមានគ្រុនក្ដៅខ្លាំង សូមទាក់ទងមន្ត្រីក្រសួងសុខាភិបាលរបស់ថៃ តាមលេខទូរស័ព្ទ ០២ ៥៩០ ៣០០០ ឬលេខបន្ទាន់ ១៤២២ និងលេខស្ថានទូតខ្មែរ ០១២ ៨០៥ ០៥៦១ និង ០៩៤ ០៩២៥៩០៥។ គិតត្រឹមថ្ងៃទី១៧ មីនា នៅប្រទេសថៃមានអ្នកឆ្លងជំងឺកូវិដ១៩ ជិត ២០០នាក់ ហើយនៅទីក្រុងបាងកកមានអ្នកកើតជំងឺនេះច្រើនជាងគេ។ ប្រធានផ្នែកពលករចំណាកស្រុកនៃអង្គការសិទ្ធិការងារសង់ត្រាល់ លោកឌី ថេហូយ៉ា មានប្រសាសន៍ថា ពលករខ្មែរនៅប្រទេសថៃមួយចំនួនប្រឈមនឹងអត់ការងារធ្វើនៅពេលខាងមុខ ប្រសិនបើស្ថានការណ៍ជំងឺកូវិដ១៩ នៅតែបន្តអូសបន្លាយពេលទៅមុខទៀត ដោយសារផលប៉ះពាល់ដល់សេដ្ឋកិច្ចនៅក្នុងប្រទេសនេះ។ លោកបន្ថែមទៀតថា រហូតមកទល់ពេលនេះ មានរោងចក្រនិងក្រុមហ៊ុនខ្លះបានប៉ះពាល់អាជីវកម្មរបស់ខ្លួន និងកាត់បន្ថយបុគ្គលិកបណ្ដើរៗ ហើយ៖ « របាយការណ៍របស់ក្រសួងការងារបង្ហាញថា ពលករខ្មែរកំពុងធ្វើការប្រទេសថៃមានជាង ១ លាន ១ សែននាក់(១.១០០.០០០) ។ប៉ុន្តែរបាយការណ៍របស់អង្គការសង់ត្រាល់ ឱ្យដឹងថា មានពលករខ្មែរស្របច្បាប់និងខុសច្បាប់ប្រមាណ២លាននាក់(២.០០០.០០០)កំពុងធ្វើនៅប្រទេសថៃ៕	2020-03-18T08:20:00+07:00	rfa.org	https://www.rfa.org/khmer/news/health/workers-in-thailand-buy-foods-to-stock-in-fear-of-covid-19-spreading-03182020044111.html
c872e3b3-8286-4a0d-9f1f-e24ad7349952	ធនាគារជាតិនៃកម្ពុជា ដាក់ចេញវិធានការ៥ចំណុច ដើម្បីជួយបង្កើនសាច់ប្រាក់ដល់គ្រឹះស្ថានធនាគារ និងហិរញ្ញវត្ថុ រួមចំណែកកាត់បន្ថយផលប៉ះពាល់ពីជំងឺ Covid-19 (Video inside)	បន្ថែមលើវិធានការដែលធនាគារជាតិនៃកម្ពុជា បានដាក់ចេញកាលពីពេលថ្មីៗនេះ ធនាគារជាតិនៃកម្ពុជា នៅថ្ងៃទី១៧ ខែមីនា ឆ្នាំ២០២០នេះ បានដាក់ចេញនូវវិធានការគាំទ្រចំនួន៥ចំណុចបន្ថែមទៀត ដើម្បីផ្ដល់សន្ទនីយភាព (បង្កើនសាច់ប្រាក់ក្នុងដៃ) បន្ថែមដល់គ្រឹះស្ថានធនាគារ និងហិរញ្ញវត្ថុ សំដៅរួមចំណែកកាត់បន្ថយផលប៉ះពាល់ពីជំងឺ Covid-19 មកលើសេដ្ឋកិច្ចកម្ពុជា ស្របតាមគោលនយោបាយរបស់រាជរដ្ឋាភិបាល។ ពន្យារពេលឲ្យគ្រឹះស្ថានធនាគារ និងហិរញ្ញវត្ថុរក្សាកម្រិតទ្រនាប់ដើមទុនខនស៊ើវេសិន (CCB) ត្រឹម៥០ភាគរយ។ កាត់បន្ថយអត្រាការប្រាក់អប្បបរិមា នៃប្រតិបត្តិការផ្ដល់សន្ទនីយភាព ដោយមានការធានា (LPCO) ចំនួន០.៥ភាគរយចំពោះគ្រប់ឥណទាន។ កាត់បន្ថយអត្រាការប្រាក់ លើមូលបត្រអាចជួញដូរបាន (NCD) ចារឹកជារៀល និងជាដុល្លារអាមេរិក ក្នុងកម្រិតសមស្រប។ កាត់បន្ថយអត្រាប្រាក់បម្រុងកាតព្វកិច្ច (RRR) ពី៨ភាគរយចំពោះប្រាក់រៀល និង១២.៥ភាគរយចំពោះរូបិយប័ណ្ណ មកត្រឹម៧ភាគរយទាំងចំពោះប្រាក់រៀល និងរូបិយប័ណ្ណ ក្នុងរយៈពេល៦ខែចាប់ពីខែមេសា ឆ្នាំ២០២០។ កាត់បន្ថយកម្រិតអនុបាតក្របខ័ណ្ឌសន្ទនីយភាព (LCR) ក្នុងកម្រិតសមស្របតាមការចាំបាច់។ ធនាគារជាតិនៃកម្ពុជា បញ្ជាក់ទៀតថា ខ្លួននឹងបន្ដតាមដានយ៉ាងប្រុងប្រយ័ត្ន លើស្ថានភាពវឌ្ឍនភាពវិស័យធនាគារ, បញ្ហាប្រឈម និងហានិភ័យនានា ដែលអាចកើតឡើងជាយថាហេតុ ក្នុងគោលដៅរក្សានិរន្ដរភាព និងស្ថិរភាពនៃវិស័យធនាគារ និងហិរញ្ញវត្ថុ និងរួមចំណែកគាំទ្រកំណើនសេដ្ឋកិច្ច ប្រកបដោយចីរភាព៕	2020-03-18T04:36:00+07:00	freshnewsasia.com	https://m.freshnewsasia.com/index.php/en/localnews/151868-2020-03-17-14-36-37.html
162e39e3-ac7d-4137-a364-92046c19527a	លោកស្រី កុយ ពិសី សម្រេចលើកពេលចូលរោងជ័យ ដើម្បីកាត់បន្ថយការរីករាលដាលជំងឺកូវីត១៩	លោកស្រី កុយ ពិសី រដ្ឋលេខាធិការក្រសួងទេសចរណ៍ និងជាអនុប្រធានគណៈកម្មការព្រំដែនកម្ពុជា បានសម្រេចលើកពេលរៀបអាពិពាហ៍ពិពាហ៍របស់ខ្លួន ដើម្បីចូលរួមកាត់បន្ថយការរីករាលដាលនៃជំងឺកូវីត១៩។ តាមរយៈការលើកពេលចូលរោងជ័យនេះ នាំឱ្យគេមើលឃើញពីកាយវិការទទួលខុសត្រូវលើកសុខទុក្ខ មើលឃើញពីបញ្ហារួម ជាជាងមើលតែតម្រូវការផ្ទាល់ខ្លួនរបស់លោកស្រី។ បន្ទាប់ពីបានរង់ចាំអស់រយៈពេលយ៉ាងយូរលោកស្រី កុយ ពិសី គ្រោងចូលរោងជ័យក្រាបសំពះផ្ទឹមនៅថ្ងៃទី២៤ និង២៥ ខែមីនា ឆ្នាំ២០២០ខាងមុខនេះ។ តែពេលវេលាដ៏មានអត្ថន័យសម្រាប់ជីវិត របស់លោកស្រី ត្រូវបានពន្យារពេលទៅវិញ ហើយរង់ចាំរហូតដល់ស្ថានភាពរីករាលដាលនៃជំងឺកូវីត១៩ ត្រូវបានស្ងប់ស្ងាត់ទៅវិញ។ លោកស្រី កុយ ពិសី បានបញ្ជាក់លើទំព័រ Facebook នៅថ្ងៃទី១៧ ខែមីនា នេះថា ។ លោកស្រី បានសូមអភ័យទោសដល់ភ្ញៀវកិត្តិយសទាំងអស់ ចំពោះការលើកពេលនេះផងដែរ។ តាមទំនៀបទម្លាប់ប្រពៃណីរបស់ខ្មែរថ្ងៃមកដល់នៃការរៀបអាពាហ៍ពិពាហ៍ ថ្ងៃចូលរោងជ័យជាពេលវេលាដែលស្រ្តីខ្មែរគ្រប់រូបប្រាថ្នាចង់ឃើញ និងចង់ឱ្យបានឆាប់មកដល់។ តែលោកស្រី កុយ ពិសី បានសម្រេចពន្យារពេល លើកពេលថ្ងៃជាក្តីស្រម័យរបស់ខ្លួនទៅវិញ។ ក្រៅតែពីការព្រមលះបង់នូវសេចក្តីសុខ និងក្តីប្រាថ្នារបស់ខ្លួនហើយនោះ ការលើកពេលនេះរៀបមង្គលការនេះ ក៏ធ្វើឱ្យខាតបង់នូវថវិកាដែលបានកក់សម្រាប់កម្មវិធីផ្សេងៗនៅក្នុងថ្ងៃអាពាហ៍ពិពាហ៍នោះផងដែរ។ តាមរយៈកាយវិការនេះ ជាការបង្ហាញឱ្យឃើញពីការលះបង់នូវសេចក្តីសុខផ្ទាល់ខ្លួនរបស់លោកស្រី ដើម្បីធានាទៅដល់សុវត្ថិភាពរបស់ភ្ញៀវដែលត្រូវចូលរួមក្នុងពិធីមង្គលរបស់លោកស្រីនោះ។ មួយវិញទៀត ដោយសារលោកស្រី កុយ ពិសី ជាមន្ត្រីជាន់ខ្ពស់ក្នុងជួររាជរដ្ឋាភិបាល ដូច្នេះភ្ញៀវចូលរួមក្នុងពិធីច្បាស់ណាស់ថា នឹងជាថ្នាក់ដឹកនាំរាជរដ្ឋាភិបាល ក្រសួងស្ថាប័ន និងជាមន្ត្រីរាជការ កងកម្លាំងប្រដាប់អាវុធភាគច្រើន។ ការសម្រេចផ្អាកនេះ ក៏ជាការកាត់បន្ថយនូវការលំបាករបស់ថ្នាក់ដឹកនាំរាជរដ្ឋាភិបាល ថ្នាក់ដឹកនាំតាមក្រសួងស្ថាប័ន មន្ត្រីរាជការ កងកម្លាំងប្រដាប់អាវុធ ដែលកំពុងជាប់ដៃរួមគ្នាប្រយុទ្ធនឹងជំងឺកូវីត១៩ ក៏ដូចជាដោះស្រាយទុក្ខលំបាកទាំងឡាយបង្កឡើដោយជំងឺកូវីត១៩នេះ៕	2020-03-18T01:59:00+07:00	freshnewsasia.com	https://m.freshnewsasia.com/index.php/en/localnews/151856-2020-03-17-11-59-50.html
ef820802-44b8-4644-a18e-da268e038a28	អ្នកជំងឺ COVID-19 ម្នាក់ដំបូងបាត់បង់ជីវិតនៅម៉ាឡេស៊ី ខណៈប្រទេសនេះ រងគ្រោះធ្ងន់ជាងគេនៅអាស៊ីអាគ្នេយ៍	បុរសវ័យ ៦០ឆ្នាំម្នាក់នៅរដ្ឋសារ៉ាវ៉ាក (Sarawak) បានក្លាយជាអ្នកជំងឺ COVID-19 ដំបូងដែលបានបាត់បង់ជីវិត នៅក្នុងប្រទេសម៉ាឡេស៊ី ដែលបច្ចុប្បន្នជាប្រទេសកំពុងរងគ្រោះធ្ងន់ធ្ងរជាងគេ នៅអាស៊ីអាគ្នេយ៍។ នេះបើតាមការដកស្រង់ការផ្សាយចេញពីសារព័ត៌មាន CNA នៅល្ងាចថ្ងៃអង្គារ ទី១៧ ខែមីនា ឆ្នាំ២០២០។ បុរសម្នាក់នោះគឺជាគ្រូគង្វាលនៅព្រះវិហារគ្រិស្តសាសនាមួយកន្លែង ក្នុងទីក្រុងគូឈីង (Kuching) នៃរដ្ឋ Sarawak ដោយបានបាត់បង់ជីវិត កាលពីម៉ោង ១១៖០០នាទីព្រឹកថ្ងៃអង្គារនេះនៅមន្ទីរពេទ្យធំប្រចាំរដ្ឋ Sarawak។ មនុស្សសរុប ១៩៣នាក់ ដែលមានទំនាក់ទំនងជិតស្និទ្ធជាមួយជនរងគ្រោះ ត្រូវបានណែនាំឲ្យស្ថិតក្នុងដាច់ដោយឡែកក្នុងផ្ទះ ដើម្បីតាមដានសុខភាព។ កាលពីយប់ថ្ងៃចន្ទ នាយករដ្ឋមន្រ្តីម៉ាឡេស៊ី លោក មូហ៍យីដឌីន រ៉ាស់ស៊ីន (Muhyiddin Yassin) បានប្រកាសពីការហាមឃាត់ មិនឲ្យពលរដ្ឋម៉ាឡេស៊ី ចាកចេញពីប្រទេស និងមិនឲ្យជនបរទេសចូលក្នុងម៉ាឡេស៊ី សម្រាប់រយៈពេល ០២សប្តាហ៍ ដោយចាប់ផ្តើមពីថ្ងៃពុធសប្តាហ៍នេះ ដើម្បីកាត់បន្ថយការរីករាលដាលនៃជំងឺសកល COVID-19 នៅក្នុងប្រទេសលោក។ មិនតែប៉ុណ្ណោះការជួបជុំដូចជា កម្មវិធីសាសនា កីឡា សកម្មភាពសង្គម និងវប្បធម៌ក៏នឹងត្រូវហាមឃាត់ដូចគ្នា។ រីឯកន្លែងថ្វាយបង្គំ និងក្រុមហ៊ុន-កន្លែងអាជីវកម្មស្ទើរតែទាំងអស់ ក៏ត្រូវបិទទ្វារផងដែរ លើកលែងតែសេវាកម្មចាំបាច់ដូចជា ផ្នែកទឹក ភ្លើង ថាមពល ទូរគមនាគមន៍ ដឹកជញ្ជូន ប្រេង សាំង សុវត្ថិភាព និងការពារជាតិជាដើម។ គួរជម្រាបថា ជាមួយករណីឆ្លងច្រើនជាង ៥០០ករណី ម៉ាឡេស៊ីបច្ចុប្បន្ន គឺជាប្រទេសដែលរងគ្រោះខ្លាំងជាងគេ ដោយសារជំងឺរាតត្បាតសកល COVID-19 ប្រចាំនៅតំបន់អាស៊ីអាគ្នេយ៍ ប៉ុន្តែមិនមែនជាប្រទេសតែមួយដែលមានអ្នកជំងឺស្លាប់ នៅក្នុងតំបន់នេះឡើយ ដោយឥណ្ឌូណេស៊ី ហ្វីលីពីន និងថៃក៏មានអ្នកស្លាប់ដែរ៕	2020-03-18T00:14:00+07:00	freshnewsasia.com	https://m.freshnewsasia.com/index.php/en/internationalnews/151837-2020-03-17-10-14-17.html
516fd854-d678-4b05-8346-530c822182b5	មន្ត្រីសុខាភិបាលស្វីស ព្រមានពីការដួលរលំនៃមន្ទីរពេទ្យនានា បើអ្នកជំងឺ COVID-19 នៅតែបន្តកើនឡើង	មន្ត្រីសុខាភិបាលជាន់ខ្ពស់ស្វីសម្នាក់ បានព្រមានថា មន្ទីរពេទ្យនានានៅក្នុងប្រទេសអឺរ៉ុបមួយនេះអាចនឹងដួលរលំ (ខ្វះខាតគ្រឿងបរិក្ខា ឬជាប់គាំង ដោយសារអ្នកជំងឺច្រើនលើសការកំណត់) បើសិនជាករណីឆ្លងថ្មីនៃជំងឺ COVID-19 នៅតែបន្តកើនឡើង យ៉ាងឆាប់រហ័សដូចសព្វថ្ងៃ។ នេះបើតាមការចេញផ្សាយដោយទីភ្នាក់ងារព័ត៌មាន Reuters នៅថ្ងៃអង្គារ ទី១៧ ខែមីនា ឆ្នាំ២០២០។ លោក ដានីញែល ខូច (Daniel Koch) ជាប្រធានអង្គភាពប្រយុទ្ធប្រឆាំងជំងឺឆ្លង នៃទីភ្នាក់ងារសុខាភិបាលសហព័ន្ធស្វីស ក៏បានជំរុញផងដែរឱ្យប្រជាជនស្វីសទាំងអស់ អនុវត្តតាមវិធានការរបស់រដ្ឋាភិបាល ដើម្បីបង្ការ និងទប់ស្កាត់ការរាតត្បាតរបស់ COVID-19។ ថ្លែងនៅក្នុងបទសម្ភាសន៍ជាមួយវិទ្យុ SRF លោក Koch បានគូសបញ្ជាក់ដូច្នេះថា ។ គួរជម្រាបថា មកទល់នឹងបច្ចុប្បន្ន ស្វីសមានអ្នកឆ្លង COVID-19 ច្រើនជាង ២,៣៣០នាក់ ក្នុងនោះមាន១៤នាក់បានស្លាប់។ ជាវិធានការទប់ស្កាត់ រដ្ឋាភិបាលស្វីស ក៏ បានដាក់ពង្រាយផងដែរកាលពីថ្ងៃចន្ទ នូវកងកម្លាំង ៨,០០០នាក់ ព្រមទាំងហាមឃាត់រាល់ការប្រមូលផ្ដុំនៅតាមទីសាធារណៈ និងលក្ខណៈឯកជន បន្ទាប់ពីប្រកាស ពីភាពអាសន្នពិសេសប្រឆាំង COVID-19៕	2020-03-17T22:28:00+07:00	freshnewsasia.com	https://m.freshnewsasia.com/index.php/en/internationalnews/151823-2020-03-17-08-28-53.html
58bee5a9-4ad7-4519-979a-ab6669ccc33f	កែប រកឃើញជនជាតិម៉ាឡេស៊ីឆ្លងវីរុស Covid-19 ៣នាក់ ក្នុងចំនោម៥នាក់	នៅមុននេះបន្តិច នាថ្ងៃទី១៧ ខែមីនា ឆ្នាំ២០២០ មន្ទីរសុខាភិបាលខេត្តកែប បានចេញលិខិតមួយដើម្បីជម្រាបជូនទៅរដ្ឋមន្រ្ដីក្រសួងសុខាភិបាល លោក ម៉ម ប៊ុនហេង រដ្ឋមន្ត្រីក្រសួងសុខាភិបាល ដើម្បីស្នើសុំសម្ភារៈPPE សម្រាប់ឆ្លើយតបអ្នកឆ្លងជំងឺកូវីដ១៩ ដែលសុទ្ធសឹងតែជាជនជាតិម៉ាឡេស៊ីទាំង៣។ លិខិតរបស់មន្ទីរសុខាភិបាលខេត្តកែបចុះថ្ងៃទី១៧ ខែមីនា ឆ្នាំ២០២០ បាន គោរពជូនរដ្ឋមន្ត្រីក្រសួងសុខាភិបាលថា មកដល់ថ្ងៃទី១៧ ខែមីនា ឆ្នាំ២០២០ ខេត្តកែបមានករណីវិជ្ជមានCovid-19ចំនួន៣ករណី ក្នុងនោះជាជនជាតិម៉ាឡេស៊ីទាំង៣ មាន អាយុ៥៨ឆ្នាំ ៦១ឆ្នាំ និង៦៦ឆ្នាំ ក្នុងចំណោមជនជាតិម៉ាឡេស៊ីទាំង៥ ដែលមកពីប្រទេសម៉ាឡេស៊ី ហើយពួកគេទាំង៣នាក់នោះ ត្រូវបានកំពុងសម្រាកព្យាបាលនៅមន្ទីរពេទ្យបង្អែកខេត្តកែប។ ចំណែក២នាក់ទៀត ដាក់ឲ្យនៅដាច់ដោយឡែកពីគេនៅក្នុងព្រះវិហារឥស្លាមខេត្តកែប ដើម្បីតាមដានសុខភាពរយៈពេល១៤ថ្ងៃ។ ដូច្នេះមន្ទីរសុខាភិបាលខេត្តកែបតម្រូវការចាំបាច់នូវសម្ភារPPEមួយចំនួនដូចមានភ្ជាប់មកជាមួយនូវតារាងស្នើសុំមួយច្បាប់៕	2020-03-17T21:45:00+07:00	kbnnews.com	https://kbn.news/archives/154544
0e5dd55b-630d-4709-8089-d77b5c3d5011	ប្រធានាធិបតីអាមេរិក ដូណាល់ ត្រាំ កំពុងពិចារណាសង់មន្ទីរពេទ្យបណ្ដោះអាសន្ន សម្រាប់អ្នកជំងឺ COVID-19 (Video inside)	ប្រធានាធិបតីអាមេរិក លោក ដូណាល់ ត្រាំ បាននិយាយថាសហរដ្ឋអាមេរិក កំពុងពិចារណាសាងសង់មន្ទីរពេទ្យបណ្ដោះអាសន្ន ប្រឈមមុខនឹង ការរាតត្បាតនៃជំងឺ COVID-19។ នេះបើតាមការចេញផ្សាយដោយសារព័ត៌មាន Le Figaro នៅថ្ងៃអង្គារ ទី១៧ ខែមីនា ឆ្នាំ២០២០។ លោក ដូណាល់ ត្រាំ ធ្វើការកត់សម្គាល់បែបនេះ ឆ្លើយតបទៅនឹងសំនួរអ្នកសារព័ត៌មានដែលសួរពីលទ្ធភាពនៃអន្តរាគមន៍ពីសំណាក់យោធាអាមេរិក ក្នុងការសាងសង់ មន្ទីរពេទ្យបណ្ដោះអាសន្ន សម្រាប់អ្នកជំងឺ COVID-19។ ឆ្លើយតបទៅនឹងសំនួរ លោកប្រធានាធិបតីអាមេរិក បានគូសបញ្ជាក់ដូច្នេះថា៖ ។ គិតត្រឹមថ្ងៃចន្ទម្សិលមិញ សហរដ្ឋអាមេរិកមានអ្នកឆ្លង COVID-19 ច្រើនជាង ៤,៦០០ករណី និងស្លាប់ ៨៥នាក់ ហើយបើតាមសាកលវិទ្យាល័យ ចនស៍ ហូបឃីនស៍ (Johns Hopkins University) ករណីឆ្លងនៅទូទាំងពិភពលោកកើនដល់ច្រើនជាង ១៨០,០០០នាក់ និងស្លាប់ជាង ៧,១០០នាក់។ ប្រឈមមុខនឹងវិបត្តិនេះ លោក ត្រាំ បានណែនាំប្រជាជនអាមេរិក កុំឲ្យជួបជុំគ្នាចាប់ពី១០នាក់ឡើងទៅ ខណៈរូបលោកផ្ទាល់ទទួលស្គាល់ថា ការប្រកាសដាក់ប្រទេសក្នុងគ្រាមានអាសន្នអាចនឹង បញ្ចប់រហូតដល់ចប់រដូវក្ដៅ (អំឡុងខែមិថុនា) ឬអាចយូរជាងនេះក៏ថាបាន៕	2020-03-17T21:43:00+07:00	freshnewsasia.com	https://m.freshnewsasia.com/index.php/en/internationalnews/151818-2020-03-17-07-43-32.html
ee1ad87f-bc94-4f75-9077-4c0f4eda28bc	ស្នងការរងខេត្តតាកែវ ប្រាប់ឱ្យសមត្ថកិច្ចមូលដ្ឋានចុះផ្សព្វផ្សាយអប់រំ ពលរដ្ឋកុំឱ្យមានការភ័យខ្លាចករណីជំងឺកូវីត១៩ តាមរយៈការបង្ហោះព័ត៌មានបំពុលសង្គម	លោកវរសេនីយ៍ឯក ឆឹង រតនៈ ស្នងការរង ទទួលផែនការងារគ្រប់គ្រងធនធានមនុស្ស នៃស្នងការដ្ឋាននគបាលខេត្តតាកែវ បានណែនាំដល់អធិការក្រុងស្រុក ប៉ុស្តិ៍រដ្ឋបាលទាំងអស់ នៅក្នុងខេត្តតាកែវ ត្រូវចុះអប់រំផ្សព្វផ្សាយ ដល់ប្រជាពលរដ្ឋក្នុងមូលដ្ឋានរបស់ខ្លួន កុំឱ្យមានការភ័យខ្លា ឬមានការព្រួយបារម្ភពាក់ព័ន្ធទៅ និងការផ្ទុះជំងឺ Covid-19 ដែលបញ្ហានេះរាជរដ្ឋាភិបាល តាមរយៈក្រសួងសុខាភិបាល បានចាត់វិធានការណ៍ជាច្រើន ដើម្បីធ្វើយ៉ាងណាទប់ស្កាត់ជំងឺនេះ កុំឱ្យរីករាលដាលនៅក្នុងប្រទេសកម្ពុជា។ ថ្លែងនៅចំពោះមុខសមត្ថកិច្ចជាច្រើននាក់ នៅក្នុងឱកាសអញ្ជើញជាអធិបតីភាពក្នុងពិធីប្រកាស់នាយប៉ុស្តិ៍នគរបាលរដ្ឋបាលបឹងត្រាញ់ខាងជើង នៃអធិការដ្ឋាននគរបាលស្រុកសំរោង ស្ថិតនៅឃុំបឹងត្រាញ់ ស្រុកសំរោង ខេត្តតាកែវ នៅព្រឹកថ្ងៃទី១៧ ខែមីនា ឆ្នាំ២០២០នេះ លោក ឆឹង រតនៈ បានថ្លែងថា បច្ចុប្បន្ននេះ ជំងឺកូវីត១៩ កំពុងតែផ្ទុះឡើងក្លាំងក្លានៅប្រទេសមួយចំនួន ជាពិសេសនៅតំបន់អឺរ៉ុប។ ដោយឡែកប្រទេសកម្ពុជា ទើបតែកើតជំងឺនេះ ឡើងប៉ុន្មានករណីប៉ុណ្ណោះ ហើយរាជរដ្ឋាភិបាលកម្ពុជាក៏បានដាក់ចេញនូវវិធានការណ៍មួយចំនួន ដើម្បីធ្វើការទប់ស្កាត់កុំឱ្យមានការរីករាលដាលនៃជំងឺនេះ ដោយក្នុងនោះជនបរទេសមួយចំនួនមិនត្រូវបានអនុញ្ញាតឱ្យចូលប្រទេសកម្ពុជានោះទេ។ ដូច្នោះ បញ្ហាជំងឺកូវីត១៩នេះ សមត្ថកិច្ចមូលដ្ឋានត្រូវចុះផ្សព្វផ្សាយអប់រំ ប្រជាពលរដ្ឋកុំឱ្យមានការភ័យខ្លាច និងអប់រំប្រជាពលរដ្ឋឱ្យចេះការពារខ្លួន តាមរយៈការធ្វើអនាម័យឱ្យបានត្រឹមត្រូវទៅតាមការណែនាំរបស់ក្រសួងសុខាភិបាល។ លោកស្នងការរងខេត្តតាកែវ បានសំដែងនូវក្ដីរំពឹងថា នៅពេលដែលសមត្ថកិច្ច ចុះអប់រំផ្សព្វផ្សាយឱ្យប្រជាពលរដ្ឋមានការយល់ដឹងពីជំងឺកូវីត១៩នេះ វានឹងធ្វើឱ្យសតិអារម្មណ៍របស់ប្រជាពលរដ្ឋលែងភិតភ័យ ហើយការបង្ហោះព័ត៌មានក្លែងក្លាយ នៅតាមបណ្ដាញសង្គមក៏នឹងលែងកើតមានទៀតដែរ ព្រោះប្រជាពលរដ្ឋមានការយល់ដឹងនឹងមិនជឿ ឬចាញ់បោកការបង្ហោះព័ត៌មានក្លែងក្លាយទៀតនោះទេ។ ឱកាសនោះផងដែរ លោក ឆឹង រតនៈ ក៏បានធ្វើការណែនាំដល់សមត្ថកិច្ចមូលដ្ឋានទាំងអស់ ត្រូវប្រឹងប្រែងការពារសន្តិសុខ សណ្ដាប់ធ្នាប់សាធារណៈ ជូនប្រជាពលរដ្ឋជាពិសេសការបម្រើសេវាសាធារណៈឱ្យបានល្អប្រសើរ ដើម្បីធ្វើយ៉ាងណាឱ្យប្រជាពលរដ្ឋមានជំនឿទុកចឹត្តមកលើសមត្ថកិច្ច៕	2020-03-17T21:39:00+07:00	freshnewsasia.com	https://m.freshnewsasia.com/index.php/en/localnews/151817-2020-03-17-07-39-48.html
7b9e070b-2c9f-43d9-9a9e-de4434b3b1ac	អ្នកជំនាញព្រមាន៖ មន្ទីរពេទ្យក្នុងសហរដ្ឋអាមេរិក អាចនឹងប្រឈមមុខខ្វះខាតគ្រែ សម្រាប់អ្នកជំងឺ COVID-19	វេជ្ជបណ្ឌិត លោក Thomas Tsai បានព្រមានថាសហរដ្ឋអាមេរិក អាចនឹងប្រឈមមុខនឹងការខ្វះខាត គ្រែ ឧបករណ៍វាស់ស្ថានភាពអ្នកជំងឺ និងម៉ាស ស្របពេលចំនួនអ្នកឆ្លង COVID-19 កើនឡើងជាបន្តបន្ទាប់ ដែលនេះអាចនឹងបង្ខំឱ្យក្រុមគ្រូពេទ្យ ត្រូវជ្រើសរើសអ្នកជំងឺសម្រាប់ព្យាបាល។ នេះបើតាមការចេញ ផ្សាយដោយសារព័ត៌មាន Straitstimes នៅថ្ងៃអង្គារ ទី១៧ ខែមីនា ឆ្នាំ២០២០។ លោក វេជ្ជបណ្ឌិត Thomas Tsai ដែលជាគ្រូពេទ្យជំនាញវះកាត់ និងជាជំនួយការសាស្ត្រាចារ្យម្នាក់ នៅឯសាលា Harvard's School of Public Health ធ្វើការព្រមានបែបនេះ បន្ទាប់ពីក្រសួងសុខាភិបាលអាមេរិកវាយតម្លៃថា សហរដ្ឋអាមេរិក អាចនឹងត្រូវការគ្រែសម្រាប់បន្ទប់សង្រ្គោះបន្ទាន់ ឬ ICU យ៉ាង ហោច ២០០,០០០គ្រែ ក្នុងវិបត្តិមានលក្ខណៈមធ្យម និងអាចនឹងកើនដល់ ២.៩លានគ្រែ នៅក្នុងវិបត្តិធ្ងន់ធ្ងរ។ លោក Thomas បានបន្ថែមដូច្នេះថា៖« អ្នកទាំងអស់គ្នា បានឃើញហើយថានៅលើថ្នើរនៅតាមផ្សារនានា គឺទទេស្អាត ដែលនេះបង្កជាកង្វល់...ហើយអ្នកសាកស្រមៃទៅមើល ស្ថានភាពគួរឱ្យបារម្ភបែបនេះក៏អាចនឹង កើតឡើងផងដែរ បើសិនជាមន្ទីរពេទ្យខ្វះខាតសម្ភារៈការពារសម្រាប់គ្រូពេទ្យ និងឧបករណ៍វាស់ស្ថានភាពអ្នកជំងឺ ក្នុងករណីស្ថានភាពបច្ចុប្បន្ន កាន់តែយ៉ាប់យ៉ឺន នៅប៉ុន្មានថ្ងៃ ឬសប្ដាហ៍ខាងមុខទៀតនេះ»។ គិតត្រឹមថ្ងៃចន្ទសប្ដាហ៍នេះ សហរដ្ឋអាមេរិក មានអ្នកឆ្លង COVID-19 ច្រើនជាង ៤,៦០០ករណី និងស្លាប់៨៥នាក់៕	2020-03-17T21:29:00+07:00	freshnewsasia.com	https://m.freshnewsasia.com/index.php/en/internationalnews/151813-2020-03-17-07-29-40.html
f82f464e-c3dd-4b93-98ed-450616285593	ប្រធានមន្ទីរសុខាភិបាលខេត្តស្វាយរៀង អំពាវនាវដល់ពលរដ្ឋចូលរួមគ្នាបង្ការ និងទប់ស្កាត់ជំងឺ Covid-19 ទោះបីនៅក្នុងខេត្ត មិនទាន់មានអ្នកឆ្លងពីជំងឺនេះក៏ដោយ	លោកវេជ្ជបណ្ឌិត កែរ រដ្ឋា ប្រធានមន្ទីរសុខាភិបាលខេត្តស្វាយរៀង នៅក្នុងកិច្ចសម្ភាសន៍ជាមួយភ្នាក់ងារអង្គភាព Fresh News ប្រចាំខេត្តស្វាយរៀង នៅថ្ងៃទី១៧ ខែមីនា ឆ្នាំ២០២០នេះ បានថ្លែងអំពាវនាវដល់ប្រជាពលរដ្ឋក៏ និងអ្នកដែលពាក់ព័ន្ធទាំងអស់នៅខេត្តស្វាយរៀង ចូលរួមទប់ស្កាត់ និងការបង្ការជំងឺ Covid-19 ដែលកំពុងរាតត្បាតពាសពេញពិភពលោក បើទោះបីសម្រាប់ខេត្តស្វាយរៀង មិនទាន់មានប្រជាពលរដ្ឋណាម្នាក់ឆ្លងជំងឺនេះនៅឡើយក៏ដោយ។ ប្រធានមន្ទីររូបនេះ ក៏សូមសំណូមពរដល់ប្រជាពលរដ្ឋអ្នកចែកចាយព័ត៌មាន ពាក់ព័ន្ធនឹងជំងឺកូវីដ១៩ កុំឱ្យបំពុលសង្គម ត្រូវធ្វើអ្វីយោងទៅលើសេចក្តីប្រកាស របស់ក្រសួងសុខាភិបាលជាមុនសិន ចៀសវាងការផ្សាយនូវព័ត៌មាន មិនពិតអាចនឹងប្រឈមចំពោះមុខច្បាប់។ លោកវេជ្ជបណ្ឌិត បានបន្តថា បច្ចុប្បន្ននេះ ទោះបីខេត្តស្វាយរៀង មិនទាន់មានប្រជាពលរដ្ឋណាម្នាក់ឆ្លងជំងឺ Covid-19 ក្តី តែវិធានទប់ស្កាត់ និងបង្ការមានដូចភ្លៀងរលឹមដោយយើងមានសំលៀក បំពាក់ការពារសម្រាប់យកសំណាកទៅពិនិត្យ ហើយកន្លងមក មន្ត្រីសុខាភិបាលបាន ចុះទៅតាមរោងចក្រនានានៅខេត្តស្វាយរៀង ដោយសង្ស័យទៅលើជនជាតិចិន មានអាការៈក្តៅខ្លួនហើយបាន យកសំណាកពួកគាត់ទៅពិនិត្យវិទ្យាស្ថានប៉ាស្ទ័រកម្ពុជា ជាលទ្ធផលគឺអវិជ្ជមានទាំងអស់។ លោកបានបន្ថែមទៀត នៅច្រកទ្វាព្រំដែនអន្តរជាតិបាវិត ការត្រួតពិនិត្យវីរុសកូរ៉ូណានេះ ដោយបំពាក់ម៉ាស៊ីនស្គែនគ្រប់ភ្ញៀវទាំងអស់ ប្រសិនបើមានរោគសញ្ញាសង្ស័យ ដែលមានកំដៅចាប់ពី ៣៨អង្សារទ្បើងទៅ មន្ត្រីជំនាញនឹងនាំភ្ញៀវនោះចូលក្នុងបន្ទប់សុវត្ថិភាពពិនិត្យ និងវាស់កំដៅសាជាថ្មី បើរកឃើញថា វិជ្ជមាននៅលើភ្ញៀវ មន្ត្រីចត្តាឡីស័កត្រូវពាក់សំលៀកបំពាក់ការពារសុវត្ថិភាព ហើយបញ្ជូនជននោះទៅកាន់អគារសុវត្ថិភាព ឱ្យដេកនៅលើគ្រែពេទ្យដែលមានបំពាក់បំពង់ខ្យល់អុកស៊ីហ្សែន និងមានគ្រូពេទ្យប្រចាំការពិនិត្យតាមដាន និងសង្គ្រោះ។ បើត្រូវបញ្ជូនជនរងគ្រោះ គេក៏មានរថយន្តសាមុយ ១គ្រឿង យកមកពីមន្ទីរពេទ្យបង្អែកស្រុកប្រតិបត្តិជីភូមកប្រចាំការ ២៤ម៉ោង ដោយមានបំពាក់បរិក្ខាពេទ្យ និងគ្រូពេទ្យត្រៀមប្រចាំការផងដែរ។ ក្នុងនោះសម្រាប់អ្នកបើបររថយន្ត និងអ្នកជិះតាមម៉ូតូ ក៏មានមន្ត្រីចាំបាញ់កំដៅដោយម៉ាស៊ីនប្រើដៃ គឺបានពិនិត្យយ៉ាងម៉ត់ចត់មិនថ្លោះធ្លោយនោះទេ។ លោកវេជ្ជបណ្ឌិត កែរ រដ្ឋា បានឱ្យដឹងថា នៅខេត្តក៏មានការបណ្តុះបណ្តាលមន្ត្រីសុខាភិបាល ពាក់សំលៀកបំពាក់ការពារ និងបានបើកវគ្គអប់រំ ផ្សព្វផ្សាយអំពីជំងឺ Covid-19 ទាំងប្រជុំធំ តូចនៅមន្ទីរសុខាភិបាលខេត្ត និងតាមមន្ទីរពេទ្យនានាផងដែរ គឺបានធ្វើការងារនេះច្រើន។ ក្នុងនោះក៏ផ្តល់ជូនបដាសារអប់រំផ្សព្វផ្សាយ អំពីវិធានការការពារជំងឺ Covid-19 បិតនៅមណ្ឌលសុខភាព មន្ទីរពេទ្យបង្អែក សាលារៀន និងតាមសហគមន៍ មានដូចជា សារអប់រំ ការពាក់ម៉ាស លាងដៃនិងសាប៊ូ លើកដៃសំពះដែលជាទំនៀមទំលាប់ខ្មែរ យកក្រមា ឬកន្សែងខ្ទប់មាត់ជាដើម និងត្រូវបរិភោគសាច់បន្លែឆ្អិន និងអ្នកនៅកសិដ្ឋានត្រូវមានអាវការពារកុំប៉ះពាល់សត្វចិញ្ចឹម បក្សី សត្វពាហនៈ សត្វព្រៃ និងការឈរនិយាយគ្នា ឱ្យមានចង្ងាយឆ្ងាយពី ២ម៉ែត្រ ទៅ៣ម៉ែត្រ ព្រមទាំងមិនត្រូវជួបគ្នាដែលមានមនុស្សច្រើន និងសេចក្តីណែនាំជាច្រើនទៀត របស់ក្រសួងសុខាភិបាល ដែលត្រូវចៀសវាងជាពិសេសនៅខេត្តស្វាយរៀង គឺបានត្រៀមលក្ខណៈរួចជាស្រេចដោយខេត្ត មានបន្ទប់ដាច់ដោយឡែក សម្រាប់អ្នកជំងឺ ដែលមានការសង្ស័យផងដែរ ដើម្បីតាមដានទប់ស្កាត់ និងបង្ការឱ្យទាន់ពេលវេលាផងដែរ៕	2020-03-17T21:28:00+07:00	freshnewsasia.com	https://m.freshnewsasia.com/index.php/en/localnews/151812-2020-03-17-07-28-38.html
76ee4089-8cf5-497f-84e6-a922f21bad3b	ផ្សារ និងទីសត្តឃាតដ្ឋាននៅក្នុងស្រុកក្រុងទាំង៩ ក្នុងខេត្តកំពង់ធំ ត្រូវបានបាញ់ថ្នាំសម្លាប់មេរោគ ការពាជំងឺផ្តាសាយបក្សី	លោក តាន់ ម៉េងឆាង ប្រធានការិយាល័យផលិតកម្ម និងបសុព្យាបាល នៃមន្ទីរកសិកម្មខេត្តកំពង់ធំ បានដឹកនាំក្រុមការងារ (សុវត្ថិភាពនៅទីសត្តឃាតដ្ឋាន) ចុះបាញ់ថ្នាំសម្លាប់មេរោគការពារផ្ដាសាយបក្សីនៅតាមទីសត្តឃាតដ្ឋាន និងទីផ្សារក្នុងខេត្តមាន ៩ ក្រុងស្រុកក្នុងខេត្តកំពង់ធំ ដើម្បីលើកកម្ពស់សុខមាលភាពរបស់ប្រជាពលរដ្ឋ ឱ្យបានកាន់តែល្អប្រសើរ។ ប្រតិបត្តិការនេះ ធ្វើឡើងក្រោមបញ្ជាលោក សុខ លូ អភិបាលខេត្តកំពង់ធំ និង លោក ប៉ែន វណ្ណរិទ្ធ ប្រធានមន្ទីរកសិកម្ម រុក្ខាប្រមាញ់ និងនេសាទ ដោយផ្អែកតាមការណែនាំអគ្គនាយកដ្ឋាន ផលលិតកម្ម និងសុខភាពសត្វនៃក្រសួងកសិកម្ម រុក្ខាប្រមាញ់ និងនេសាទ។ លោក តាន់ ម៉េងឆាង បានបញ្ជាក់ផងដែរថា ការបាញ់ថ្នាំសម្លាប់មេរោគការពារផ្តាសាយបក្សី និងប៉េសអាហ្វ្រិក ធ្វើឡើងនៅទីសត្តឃាតដ្ឋាន និងទីផ្សារទាំង៩ក្រុងស្រុកក្នុងខេត្តកំពង់ធំ រៀងរាល់មួយសប្តាហ៍ម្តងៗ ព្រមទាំងបានបាញ់ទៅលើរថយ្តន រឺម៉កដែលបានដឹកសត្វចូលមកទីសត្តឃាត ហើយនេះគឺជាវិធានការមួយ ក្នុងការការពារការឆ្លងរីករាលដាលទៅដល់សត្វ ដែលបានដឹកជញ្ជូនពីប្រភពខាងក្រៅ។ លោកបានបន្តទៀតថា សត្វដែលបានដឹកជញ្ជូនពីក្រៅខេត្តផ្សេងៗមកចូលក្នុងខេត្តកំពង់ធំមុ ននឹងកាប់សម្លាប់ត្រូវបានពិនិត្យសុខភាព និងត្រួតពិនិត្យទៅលើអាជ្ញាប័ណ្ណនាំចូលបានត្រឹមត្រូវ ដើម្បីគិតគូរពីសុខមាលភាពរបស់ប្រជាពលរដ្ឋ។ ជាមួយគ្នានេះដែរ តាងនាមឲ្យមន្ទីរកសិកម្មរុក្ខាប្រមាញ់ និងនេសាទលោក តាន់ ម៉េងឆាង សូមសំណូមពរដល់ប្រជាពលរដ្ឋទាំងអស់ ចូលរួមសហការជាមួយជំនាញ និងចាត់វិធានការការពារក្នុងការការពារជំងឺឆ្លង ក៏ដូចជាមុននឹងទិញសាច់ត្រូវពិនិត្យមើលថា តើសាច់ណាមានការបោះត្រាខាងពេទ្យសត្វ ឬទេ៕	2020-03-17T21:00:00+07:00	freshnewsasia.com	https://m.freshnewsasia.com/index.php/en/localnews/151809-2020-03-17-07-00-22.html
478f7460-4b60-420a-947c-9703ff8b782c	ក្ដៅៗ ! ក្រសួងសុខាភិបាល រកឃើញអ្នកឆ្លង Covid-19 ចំនួន៩នាក់ថ្មីទៀត សរុបទាំងអស់កើនដល់៣៣នាក់	ភ្នំពេញ៖ ក្រសួងសុខាភិបាល បានប្រកាសរកឃេីញ០៩នាក់ វិជ្ជមានវីរុសកូវីដ១៩ នៅថ្ងៃទី១៧ ខែមីនា ឆ្នាំ២០២០ នេះ។ លម្អិតសូមអានសេចក្តីជូនព័ត៌មានខាងក្រោមនេះ៖	2020-03-17T20:53:05+07:00	kbnnews.com	https://kbn.news/archives/154543
f4d8ec37-40a6-4b32-ae9e-3c998859b872	សមាជិកព្រឹទ្ធសភាហ្វីលីពីនម្នាក់ ឆ្លងជំងឺ COVID-19	មេដឹកនាំសំឡេងភាគច្រើននៅក្នុងព្រឹទ្ធសភាហ្វីលីពីន លោក Juan Miguel Zubiri កាលពីថ្ងៃចន្ទម្សិលមិញ បានប្រកាសឲ្យដឹងថា រូបលោកបានឆ្លងជំងឺ COVID-19។ នេះបើតាមការដកស្រង់ការផ្សាយចេញពីសារព័ត៌មាន CNN Philippines នៅថ្ងៃអង្គារ ទី១៧ ខែមីនា ឆ្នាំ២០២០។ លោក Zubiri បានបញ្ជាក់ថា ទោះជាយ៉ាងនេះក្តី លោកមិនទាន់ចេញរោគសញ្ញាអ្វីឡើយ ហើយកំពុងតែនៅដាច់ដោយឡែកពីគេក្នុងផ្ទះ។ លោក Zubiri បានបន្តថា លោកបានធ្វើតេស្តរក COVID-19 កាលពីថ្ងៃសុក្រសប្តាហ៍មុន ហើយលទ្ធផលទើបចេញកាលពីថ្ងៃចន្ទម្សិលមិញ។ បើតាមសមាជិកសភាហ្វីលីពីនរូបនេះ លោកទទួលបានដំណឹងពីរដ្ឋមន្រ្តីសុខាភិបាលហ្វីលីពីនថា លោកបានធ្វើប្រាស្រ័យទាក់ទងជាមួយ អ្នកជំងឺ COVID-19 ម្នាក់ ទើបបណ្តាលឲ្យលោកឆ្លងបែបនេះ។ គួរជម្រាបថា ប្រការនេះបានធ្វើឲ្យសមាជិកព្រឹទ្ធសភាហ្វីលីពីនជាច្រើននាក់ផ្សេងទៀត នាំគ្នាអនុវត្តវិធានការនៅដាច់ដោយឡែក ដើម្បីតាម ដានសុខភាព។ បច្ចុប្បន្ន ហ្វីលីពីនបានរកឃើញអ្នកឆ្លង COVID-19 សរុប១៤២នាក់ ក្នុងនោះស្លាប់១២នាក់៕	2020-03-17T20:46:00+07:00	freshnewsasia.com	https://m.freshnewsasia.com/index.php/en/internationalnews/151805-2020-03-17-06-46-20.html
2a46587c-e9aa-41ac-8c59-a641e99db162	TOP NEWS: ក្រសួងសុខាភិបាល ប្រកាសឱ្យបិទ KTV និងរោងភាពយន្តទាំងអស់ នៅក្នុងប្រទេសកម្ពុជា ដើម្បីទប់ស្កាត់ការរីករាលដាល់ជំងឺកូវីដ១៩ (Video inside)	ក្រសួងសុខាភិបាល នៅថ្ងៃទី១៧ ខែមីនា ឆ្នាំ២០២០នេះ បានស្នើរដ្ឋមន្រ្តីក្រសួងទេសចរណ៍ និងអភិបាលរាជធានី-ខេត្តទាំងអស់ឱ្យបិទ KTV និងរោងភាពយន្តទាំងអស់ នៅក្នុងប្រទេសកម្ពុជា ចាប់ពីថ្ងៃទី១៧ ខែមីនា ឆ្នាំ២០២០នេះតទៅ ដើម្បីទប់ស្កាត់ការរីករាលដាល់ជំងឺកូវីដ១៩។ នេះបើតាមលិខិតរបស់ រដ្ឋមន្រ្តីក្រសួងសុខាភិបាល លោក ម៉ម ប៊ុនហេង ដែលបណ្តាញព័ត៌មាន Fresh News ទទួលបាន។ ការប្រកាសឱ្យបិទខារ៉ាអូខេ និងរោងភាពយន្តនេះ បានធ្វើឡើងបន្ទាប់ពីកម្ពុជា បានរកឃើញអ្នកឆ្លងថ្មីចំនួន១២នាក់ ដែលធ្វើឱ្យចំនួនអ្នកឆ្លងកូវីដ១៩ នៅក្នុងប្រទេសកម្ពុជា សរុបកើនដល់ ២៤នាក់ហើយ។ ការសម្រេចឱ្យបិទខារ៉ាអូខេ (KTV) និងរោងភាពយន្តទូទាំងប្រទេសនេះ បានធ្វើឡើងតាមអនុសាសន៍ដ៏ខ្ពង់ខ្ពស់របស់សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា។ បើតាមលិខិតរបស់ រដ្ឋមន្ត្រីក្រសួងសុខាភិបាល ផ្ញើទៅរដ្ឋមន្ត្រីក្រសួងទេសចរណ៍ និងអភិបាលរាជធានី-ខេត្ត បានឲ្យដឹងថា ដោយបានគោលការណ៍ដ៏ខ្ពង់ខ្ពស់ពី សម្ដេចតេជោ ហ៊ុន សែន សូមឱ្យបិទខារ៉ាអូខេ និងរោងភាពយន្តនៅទូទាំងប្រទេសចាប់ពីថ្ងៃ១៧ ខែមីនា រហូតដល់ពេលជម្ងឺបានធូរស្រាល។ បុរសជនជាតិចិន មកពីទីក្រុងវូហាន (ជាសះស្បើយ) បុរសជនជាតិខ្មែរ វ័យ៣៨ឆ្នាំ នៅខេត្តសៀមរាប ស្រ្តីជនជាតិអង់គ្លេស វ័យ៦៥ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម បុរសជនជាតិអង់គ្លេស វ័យ៧៣ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម ស្រីជនជាតិអង់គ្លេស វ័យ៦៩ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម បុរសជនជាតិកាណាដា អាយុ៤៩ឆ្នាំ នៅរាជធានីភ្នំពេញ បុរសជនជាតិប៊ែលហ្សិក អាយុ៣៣ឆ្នាំ នៅរាជធានីភ្នំពេញ បុរសជនជាតិបារាំង អាយុ៣៥ឆ្នាំ នៅរាជធានីភ្នំពេញ ទារកជនជាតិបារាំង អាយុ៤ខែ នៅរាជធានីភ្នំពេញ បុរសជនជាតិខ្មែរ នៅរាជធានីភ្នំពេញ បុរសខ្មែរឥស្លាម នៅខេត្តព្រះវិហារ អាយុ៣៥ឆ្នាំ នៅខេត្តព្រះវិហារ បុរសខ្មែរឥស្លាម អាយុ៣៩ឆ្នាំ នៅខេត្តព្រះវិហារ។ បុរសជនជាតិខ្មែរឥស្លាម នៅក្រុងសេរីសោភ័ណ ខេត្តបន្ទាយមានជ័យ បុរសជនជាតិខ្មែរ មកពីប្រទេសថៃ នៅភូមិព្រៃឫស្សី ក្រុងសេរីសោភ័ណ ខេត្តបន្ទាយមានជ័យ បុរសខ្មែរឥស្លាម ២នាក់ (អាយុ ៦៣ឆ្នាំ និង៦៤ឆ្នាំ) នៅព្រែកប្រា បុរសខ្មែរឥស្លាម (អាយុចន្លោះពី ៣៨ឆ្នាំ ដល់ ៤៥ឆ្នាំ) នៅក្នុងខេត្តបាត់ដំបង បុរសខ្មែរឥស្លាម អាយុ ៣០ឆ្នាំ នៅក្នុងខេត្តកំពត បច្ចុប្បន្នដាក់ព្យាបាលនៅមន្ទីរពេទ្យខេត្តកែប បុរសខ្មែរឥស្លាម អាយុ ៦១ឆ្នាំ នៅខេត្តត្បូងឃ្មុំ បច្ចុប្បន្នដាក់ក្នុងមន្ទីរពេទ្យខេត្តនៅពញាក្រែក បុរសខ្មែរឥស្លាម អាយុ ៧៥ឆ្នាំ និង ២៨ឆ្នាំ នៅខេត្តកំពង់ឆ្នាំ ត្រូវបានដាក់ឱ្យព្យាបាលនៅមន្ទីរពេទ្យខេត្តកំពង់ឆ្នាំង៕	2020-03-17T20:14:00+07:00	freshnewsasia.com	https://m.freshnewsasia.com/index.php/en/localnews/151801-2020-03-17-06-14-08.html
1f8c5e61-bc44-4597-981d-1ca428b36b6b	ជប៉ុនអះអាងថាចំនួនអ្នកឆ្លង COVID-19 កើនដល់៨២១ករណី ក្នុងនោះអ្នកជំងឺ៣៥នាក់ស្លាប់! (Video inside)	ក្រសួងសុខាភិបាលជប៉ុនបានប្រកាសនៅថ្ងៃអង្គារ ទី១៧ ខែមីនា ឆ្នាំ២០២០ នេះថា ចំនួនអ្នកឆ្លងជំងឺរាតត្បាតសកល COVID-19 នៅក្នុងប្រទេសដីកោះមួយនេះ បានកើនឡើងដល់ ៨២១ករណីហើយ ដោយក្នុងនោះអ្នកជំងឺ ៣៥នាក់បានស្លាប់។ នេះបើតាមការចេញផ្សាយដោយ ទីភ្នាក់ងារព័ត៌មានចិនស៊ីនហួរ នារសៀលថ្ងៃអង្គារ។ ក្រសួងសុខាភិបាលជប៉ុនបានបញ្ជាក់ថា នៅក្នុងចំណោមអ្នកឆ្លងទាំង ៨២១ករណីនោះ គឺមាន ១៥២ករណីនៅខេត្តហុកកៃដូ (Hokkaido) ដែលកំពុងស្ថិតនៅក្នុងការប្រកាសអាសន្ននៅឡើយ ខណៈនៅខេត្តអាយឈិ (Aichi) មានអ្នកឆ្លង ១២៣ករណី, អូសាកា (Osaka) ១០៨ករណី, ហ៊ីយ៉ូកុ (Hyogo) ៨២ករណី និងកាណាហ្គាវ៉ា (Kanagawa) ៥៥ករណី។ គួរបញ្ជាក់ថា ក្នុងចំណោមអ្នកជំងឺទាំង ៣៥នាក់ដែលបានបាត់់បង់ជីវិតនោះ គឺភាគច្រើនបំផុតជាមនុស្សមានវ័យចាស់ជរា ហើយតួលេខនេះក៏ត្រូវបាន រាប់បញ្ចូលទាំងអ្នកដែលបានបាត់បង់ជីវិតចំនួន ០៧នាក់ ក្រោយចុះចេញពីកប៉ាល់ទេសចរណ៍ ដាយមិនដ៍ ព្រីសេស (Diamond Princess) ផងដែរ។ សម្រាប់តួលេខខាងលើនេះ គឺអាជ្ញាធរជប៉ុនមិនបានធ្វើការរាប់បញ្ចូលករណីឆ្លង COVID-19 ដែលត្រូវបានរកឃើញចំនួនជាង ៧០០ករណីនៅលើកប៉ាល់ Diamond Princess ទៅក្នុងបញ្ជីនៃអ្នកឆ្លងសរុប ក្នុងប្រទេសរបស់ខ្លួនឡើយ៕	2020-03-17T19:54:00+07:00	freshnewsasia.com	https://m.freshnewsasia.com/index.php/en/internationalnews/151797-2020-03-17-05-54-31.html
5c7d52d1-2b9d-4cf0-ae15-42076d80c325	អ្នកកើតជំងឺកូវីដ១៩ នៅកម្ពុជាកើនដល់ ៣៣នាក់ ក្រសួងសុខាភិបាលប្រកាសបិទពិធីជួបជុំសាសនាជាបណ្ដោះអាសន្ន	រហូតមកដល់យប់ថ្ងៃទី១៧ មីនា ក្រសួងសុខាភិបាលប្រកាសថា មានពលរដ្ឋខ្មែរចំនួន ៩នាក់ទៀត បានឆ្លងជំងឺកូវីដ១៩។ អ្នកឆ្លងថ្មីទាំង ៩នាក់នេះ ជាអ្នកនៅក្នុងចំណោមអ្នកដែលទៅចូលរួមពិធីសាសនានៅប្រទេសម៉ាឡេស៊ី។ សរុបតួលេខអ្នកឆ្លង ៩នាក់ចុងក្រោយនេះទៀត ធ្វើឱ្យចំនួនអ្នកឆ្លងនៅកម្ពុជាឡើងដល់ ៣៣នាក់។ នៅល្ងាចថ្ងៃទី១៧ មីនាដដែល ក្រសួងសុខាភិបាលប្រកាសបិទពិធីជួបជុំសាសនានានា ជាការប្រមូលផ្ដុំមនុស្សច្រើន ដូចជា ពិធីសាសនា ឬពិធីមង្គលការជាដើម ដែលត្រូវបានគេពិចារណាថា អាចនាំឱ្យមានការឆ្លងរាលដាលនៃជំងឺកូវីដ១៩ នៅក្នុងសហគមន៍។ លិខិតរបស់ក្រសួងសុខាភិបាល ចុះហត្ថលេខាដោយរដ្ឋមន្ត្រី ម៉ម ប៊ុនហេង ដែលអាស៊ីសេរីទទួលបាននៅល្ងាចថ្ងៃទី១៧ មីនា បានណែនាំដល់គណៈអភិបាលរាជធានីខេត្តទាំងអស់ ឱ្យបិទការជួបជុំបែបសាសនាគ្រប់ប្រភេទទាំងអស់ នៅទូទាំងប្រទេសជាបណ្ដោះអាសន្ន ក្នុងស្ថានភាពកំពុងរាលដាលជាសកល។ លិខិតដដែលបញ្ជាក់បន្ថែមថា ការបិទជាបណ្ដោះអាសន្ននេះ គឺទាំងការជួបជុំបែបសាសនាព្រះពុទ្ធ សាសនាឥស្លាម សាសនាគ្រិស្ត និងសាសនាផ្សេងៗ ទៀត ចាប់ពីថ្ងៃទី១៧ ខែមីនា ឆ្នាំ២០២០ រហូតដល់ជំងឺកូវីដ១៩ បានធូរស្រាលវិញ។ ក្រោយពេលរកឃើញជំងឺថ្មីនេះជាច្រើនករណីនៅក្នុងប្រទេស រហូតមកដល់ពេលនេះ រដ្ឋាភិបាលសម្រេចបិទពិធីជួបជុំសាសនានានា ដែលជាការប្រមូលផ្ដុំមនុស្សច្រើន បន្ថែមលើវិធានការទប់ទល់នឹងជំងឺកូវីដ១៩ ដែលមានស្រាប់ មានជាអាទិ៍ ការបិទសាលារដ្ឋ និងឯកជនទូទាំងប្រទេស បិទទីតាំងខារ៉ាអូខេ និងរោងភាពយន្ត ព្រមទាំងផ្អាកការផ្ដល់ទិដ្ឋាការដល់ពលរដ្ឋ ៥ប្រទេសក្នុងតំបន់អឺរ៉ុប និងសហរដ្ឋអាមេរិកជាដើម។ ជាមួយគ្នានេះ ក្រសួង និងស្ថាប័នរដ្ឋមួយចំនួនក៏បានលើកពេលកិច្ចប្រជុំរបស់ខ្លួនដែរ ហើយមានក្រសួងខ្លះបានឱ្យមន្ត្រីរបស់ខ្លួនធ្វើការពីផ្ទះតាមប្រព័ន្ធអ៊ិនធើរណិតថែមទៀត។ ការចេញវិធានការបន្តបន្ទាប់នេះ គឺក្រោយពេលដែលក្រសួងសុខាភិបាលរកឃើញករណីពលរដ្ឋខ្មែរចំនួន ១២នាក់ទៀត ធ្វើតេស្តវិជ្ជមានឆ្លងជំងឺកូវីដ១៩ កាលពីព្រឹកថ្ងៃទី១៧ មីនា។ ទោះជាយ៉ាងនេះក្ដី ក្រសួងអំពាវនាវដល់ប្រជាពលរដ្ឋកុំឱ្យមានការភិតភ័យ និងត្រូវរក្សាអនាម័យជាប់ជាប្រចាំ។ ក្រសួងសុខាភិបាលឱ្យដឹងតាមសេចក្ដីប្រកាសព័ត៌មានថា នៅយប់ថ្ងៃទី១៧ មីនា លទ្ធផលពិនិត្យសំណាកពីវិទ្យាស្ថានប៉ាស្ទ័រ បានបង្ហាញថា ករណីវិជ្ជមាន ៩ករណីថ្មីទៀត។ ក្នុងចំណោម ៩ករណីថ្មីនេះ គឺមានខ្មែរឥស្លាម ៦នាក់ និងជនជាតិម៉ាឡេស៊ី ៣នាក់ ដែលអ្នកទាំងអស់នេះមកពីប្រទសម៉ាឡេស៊ីដូចគ្នា។ អ្នកទាំងនេះ គឺមាននៅខណ្ឌឫស្សីកែវ រាជធានីភ្នំពេញ ២នាក់ នៅសៀមរាបម្នាក់ កំពង់ឆ្នាំងម្នាក់ កែប ៣នាក់ កំពតម្នាក់ និងខេត្តត្បូងឃ្មុំម្នាក់។ អ្នកឆ្លងថ្មីទាំង ៩នាក់នេះ គឺមានអាយុចន្លោះពី ២៧ឆ្នាំ ទៅ ៦៦ឆ្នាំ ហើយត្រូវបានដាក់ឱ្យនៅដោយឡែកនៅតាមតំបន់រៀងៗ ខ្លួនហើយ។ កាលពីពេលរកឃើញ ១២ករណីដំបូង នៅវេលាព្រឹក ក្រសួងឱ្យដឹងលម្អិតថា ក្នុងចំណោមអ្នកឆ្លងថ្មីទាំងនេះ មាន ៤ករណី ជាបុរសឥស្លាម អាយុចន្លោះពី ៣៨ឆ្នាំដល់ ៤៥ឆ្នាំ រស់នៅខេត្តបាត់ដំបង ហើយក្រសួងថា ពេលនេះពួកគាត់ត្រូវបានដាក់ឱ្យនៅព្យាបាលក្នុងមន្ទីរពេទ្យខេត្តបាត់ដំបង។ ចំណែកនៅរាជធានីភ្នំពេញ និងខេត្តកំពង់ឆ្នាំង មាន ២ករណីដូចគ្នា កើតលើបុរសឥស្លាមអាយុ ២៨ឆ្នាំ និង ៧៥ឆ្នាំ។ ក្រសួងបញ្ជាក់ថា អ្នកជំងឺនៅភ្នំពេញ ត្រូវបានដាក់ឱ្យនៅព្យាបាលក្នុងមន្ទីរពេទ្យមិត្តភាពខ្មែរ-សូវៀត ហើយអ្នកជំងឺខេត្តកំពង់ឆ្នាំត្រូវបានដាក់ឱ្យនៅព្យាបាលក្នុងមន្ទីរពេទ្យខេត្តកំពង់ឆ្នាំង។ ដោយឡែកនៅខេត្តបន្ទាយមានជ័យវិញ ក៏មានអ្នកកើតជំងឺកូវីដ១៩ ចំនួន ២ករណីផងដែរ ដោយក្នុងនោះម្នាក់ជាបុរសឥស្លាម និងម្នាក់ទៀតជាបុរសជនជាតិខ្មែរ ដែលត្រឡប់មកពីប្រទេសថៃ។ ពួកគាត់ទាំងពីរមានទីលំនៅក្នុងក្រុងសិរីសោភ័ណ ដូចគ្នា ហើយពេលនេះមន្ត្រីសុខាភិបាលបានយកពួកគាត់ទៅដាក់ព្យាបាលក្នុងមន្ទីរពេទ្យខេត្តបន្ទាយមានជ័យរួចហើយ។ ជាមួយគ្នានេះ នៅខេត្តកំពត និងខេត្តត្បូងឃ្មុំមាន១ ករណីដូចគ្នា កើតលើបុរសឥស្លាម អាយុ ៣០ឆ្នាំ និង ៦១ឆ្នាំ។ ក្រសួងបញ្ជាក់ថា អ្នកជំងឺនៅខេត្តកំពត ត្រូវបានដាក់ឱ្យព្យាបាលនៅមន្ទីរពេទ្យខេត្តកែប ដោយសារគាត់ជាអ្នកបកប្រែឱ្យជនជាតិម៉ាឡេស៊ីធ្វើការនៅខេត្តកែប ចំណែកអ្នកជំងឺនៅខេត្តត្បូងឃ្មុំត្រូវបានដាក់ឱ្យនៅព្យាបាលក្នុងមន្ទីរពេទ្យពញាក្រែក។ ក្រសួងសុខាភិបាលអះអាងទៀតថា អាជ្ញាធរពាក់ព័ន្ធកំពុងតាមដានរកអ្នកប៉ះពាល់យ៉ាងសកម្មជនជាមួយអ្នកកើតជំងឺកូវីដ១៩ នេះបន្ថែមទៀត ជាពិសេសក្រុមជនជាតិចាមដែលបានទៅចូលរួមពិធីសាសនានៅប្រទេសម៉ាឡេស៊ី។ ទន្ទឹមនឹងនេះ ក្រសួងក៏កំពុងស្រាវជ្រាវករណីថ្មីបន្តទៀតពាក់ព័ន្ធនឹងជំងឺកូវីដ១៩ នេះដែរ ហើយក្រសួងថា នឹងផ្សព្វផ្សាយឱ្យសាធារណជនបានដឹង ប្រសិនបើរកឃើញករណីវិជ្ជមានថ្មីទៀតនោះ។ កាលពីចុងខែកុម្ភៈកន្លងទៅ សាសនិកឥស្លាមប្រមាណ១ ម៉ឺន ៦ពាន់នាក់ មកពីប្រទេសជាច្រើនលើពិភពលោកបានទៅជួបជុំគ្នាបែបសាសនាឥស្លាមនៅរដ្ឋស្លាងង៉ (Selangor) ក្បែរក្រុងកូឡាឡាំពួរ ប្រទេសម៉ាឡេស៊ី ។ ក៏ប៉ុន្តែ ស្រាប់តែមកដល់សប្ដាហ៍ទី៣ នៃខែមីនា នេះ អាជ្ញាធរប្រទេសម៉ាឡេស៊ីបានរកឃើញពលរដ្ឋរបស់ខ្លួនជិត ៣រយនាក់ បានឆ្លងជំងឺកូវីដ១៩ ដោយពួកគេទាំងនោះភាគច្រើនបំផុត បានទៅចូលរួមក្នុងពិធីជួបជុំគ្នានោះ។ ក្រៅពីនេះ អាជ្ញាធរប្រ៊ុយណេបានរកឃើញពលរដ្ឋរបស់ខ្លួនចំនួន ១២នាក់ ហើយសិង្ហបុរីរកឃើញពលរដ្ឋខ្លួន ២នាក់ ដែរ បានកើតជំងឺកូវីដ១៩ នេះ បន្ទាប់ពីទៅចូលរួមក្នុងពិធីសាសនានោះ។ ដោយឡែកចំពោះកម្ពុជាវិញ មានពលរដ្ឋជនជាតិចាមចំនួន ៧៩នាក់ បានទៅចូលរួមក្នុងពិធីនោះ ហើយពួកគាត់បានត្រឡប់មកដល់កម្ពុជាវិញនៅអំឡុងថ្ងៃទី៣ មីនា។ គិតត្រឹមព្រឹកថ្ងៃទី១៧ មីនា ពួកគាត់ចំនួន ២២នាក់ហើយ ត្រូវបានក្រសួងសុខាភិបាលរកឃើញថា មានផ្ទុកជំងឺកូវីដ១៩ ហើយតួលេខនេះអាចនឹងមានការកើនឡើង ព្រោះសំណាកវិភាគរបស់ជនជាតិចាមខ្លះទៀត ទើបតែត្រូវបានបញ្ជូនមកពិនិត្យនៅវិទ្យាស្ថានប៉ាស្ទ័រ។ ជាងនេះទៅទៀត ការអះអាងរបស់មន្ត្រីជាន់ខ្ពស់រដ្ឋាភិបាលទទួលបន្ទុកកិច្ចការឥស្លាម ឱ្យដឹងថា ពលរដ្ឋជនជាតិចាមទាំងនោះបានចេញទៅប្រកបរបររៀងៗខ្លួន តាំងពីមកដល់កម្ពុជាវិញម្ល៉េះ ដោយសារពួកគាត់មិនបានដឹងពីហានិភ័យនៃការឆ្លងជំងឺកូវីដ១៩ នោះឡើយ។ ម្យ៉ាងវិញទៀត អាជ្ញាធរសុខាភិបាលនៅតែប្រើវិធានការអំពាវនាវឱ្យពួកគាត់មកពិនិត្យសុខភាពដោយខ្លួនឯង ជាជាងការចុះទៅស្វែងរកពួកគាត់នៅតាមមូលដ្ឋាន ដែលនេះអាចជាបញ្ហាចន្លោះប្រហោងមួយ សម្រាប់ការឆ្លងរាលដាលនៅតាមសហគមន៍ ប្រសិនបើពួកគាត់ណាម្នាក់បានឆ្លងជំងឺកូវីដ១៩។ ប្រធាននាយកដ្ឋានប្រយុទ្ធនឹងជំងឺឆ្លងនៃក្រសួងសុខាភិបាល គឺលោក លី សូវ៉ាន់ ដែលមានតួនាទីជាអ្នកឆ្លើយឆ្លងជាមួយអ្នកសារព័ត៌មាននោះ មិនបានលើកទូរស័ព្ទទេ ពេលអាស៊ីសេរីព្យាយាមទូរស័ព្ទទៅលោក ដើម្បីសាកសួរបន្ថែមអំពីរឿងនេះ។ ចំណែកអ្នកនាំពាក្យមួយរូបទៀត គឺអ្នកស្រី ឱ វណ្ណឌីន ក៏មិនលើកទូរស័ព្ទដូចគ្នានៅថ្ងៃអង្គារ ទី១៧ មីនា។ គិតត្រឹមព្រឹកថ្ងៃទី១៧ មីនា ចំនួនអ្នកកើតជំងឺកូវីដ១៩ នៅកម្ពុជា បានកើនចំនួនដល់ ៣៣នាក់ហើយ ក្នុងនោះ ២២ករណីជាពលរដ្ឋខ្មែរ និង ១១ករណីទៀត ជាជនបរទេស។ ទោះជាយ៉ាងណា ក្រសួងសុខាភិបាលអះអាងថា ក្នុងសភាពការណ៍បច្ចុប្បន្ននេះ កម្ពុជាមិនទាន់មានការរាតត្បាតក្នុងសហគមន៍នៅឡើយទេ ហើយថា ករណីទាំងអស់ដែលមាននៅពេលនេះ គឺសុទ្ធតែជាករណីនាំចូលពីក្រៅប្រទេស។ ក្រសួងអំពាវនាវដល់ប្រជាពលរដ្ឋឱ្យរក្សាភាពនឹងនក្នុងចិត្ត កុំមានការភ័យខ្លាច ហើយជឿទុកចិត្តលើវិធានការប្រយុទ្ធនឹងជំងឺកូវីដ១៩ របស់រដ្ឋាភិបាល។ ជាមួយគ្នានេះ ក្រសួងបន្តអំពាវនាវដល់ពលរដ្ឋឱ្យថែរក្សាអនាម័យដៃ ខ្លួនប្រាណ ចំណីអាហារ និងបរិស្ថានជុំវិញខ្លួនឱ្យបានជាប់ជាប្រចាំ៕	2020-03-17T18:50:00+07:00	rfa.org	https://www.rfa.org/khmer/news/health/12-more-covid19-cases-found-in-cambodia-03172020003142.html
ddaa6478-ed61-4286-8cb4-dff62a5f1cf9	សម្ភារៈប្រយុទ្ធនឹងជំងឺកូវីត១៩ របស់ចិន នឹងដឹកមកដល់កម្ពុជានៅយប់នេះ (Video inside)	សម្ភារៈប្រើប្រាស់សម្រាប់ប្រយុទ្ធនឹងជំងឺកូវីត១៩ (COVID-19) ដែលជំនួយរបស់រដ្ឋាភិបាលចិន អាចនឹងដឹកមកដល់ប្រទេសកម្ពុជានៅយប់ថ្ងៃទី១៧ ខែមីនា ឆ្នាំ២០២០នេះ។ នេះបើតាមការបញ្ជាក់របស់ស្ថានទូតចិនប្រចាំនៅកម្ពុជា តាមរយៈទំព័រ Facebook។ បើតាមការបញ្ជាក់ស្ថានទូតចិន សម្ភារៈប្រើសម្រាប់ប្រយុទ្ធប្រឆាំងជំងឺកូវីត១៩ ឬហៅថា «Detection Reagent» គឺសម្រាប់មនុស្សប្រមាណ ២ពាន់នាក់។ សម្ភារៈនេះ នឹត្រូវប្រគល់ជូនទៅក្រសួងសុខាភិបាល។ ស្ថានទូតចិន បានអះអាងទៀតថា ប្រទេសចិន នឹងបន្តផ្តល់ជំនួយជាសម្លៀកបំពាក់ការពារ ម៉ាសវេជ្ជសាស្រ្ត និងសម្ភារៈផ្សេងទៀតជាបន្តបន្ទាប់ ហើយក៏នឹងខិតខំផ្តល់ជាកម្លាំងគាំទ្រក្នុងកិច្ចការទប់ស្កាត់ជំងឺកូវីត១៩ផងដែរ។ បុរសជនជាតិចិន មកពីទីក្រុងវូហាន (ជាសះស្បើយ) បុរសជនជាតិខ្មែរ វ័យ៣៨ឆ្នាំ នៅខេត្តសៀមរាប ស្រ្តីជនជាតិអង់គ្លេស វ័យ៦៥ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម បុរសជនជាតិអង់គ្លេស វ័យ៧៣ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម ស្រីជនជាតិអង់គ្លេស វ័យ៦៩ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម បុរសជនជាតិកាណាដា អាយុ៤៩ឆ្នាំ នៅរាជធានីភ្នំពេញ បុរសជនជាតិប៊ែលហ្សិក អាយុ៣៣ឆ្នាំ នៅរាជធានីភ្នំពេញ បុរសជនជាតិបារាំង អាយុ៣៥ឆ្នាំ នៅរាជធានីភ្នំពេញ ទារកជនជាតិបារាំង អាយុ៤ខែ នៅរាជធានីភ្នំពេញ បុរសជនជាតិខ្មែរ នៅរាជធានីភ្នំពេញ បុរសខ្មែរឥស្លាម នៅខេត្តព្រះវិហារ អាយុ៣៥ឆ្នាំ នៅខេត្តព្រះវិហារ បុរសខ្មែរឥស្លាម អាយុ៣៩ឆ្នាំ នៅខេត្តព្រះវិហារ។ បុរសជនជាតិខ្មែរឥស្លាម នៅក្រុងសេរីសោភ័ណ ខេត្តបន្ទាយមានជ័យ បុរសជនជាតិខ្មែរ មកពីប្រទេសថៃ នៅភូមិព្រៃឫស្សី ក្រុងសេរីសោភ័ណ ខេត្តបន្ទាយមានជ័យ , បុរសខ្មែរឥស្លាម ២នាក់ (អាយុ ៦៣ឆ្នាំ និង៦៤ឆ្នាំ) នៅព្រែកប្រា បុរសខ្មែរឥស្លាម (អាយុចន្លោះពី ៣៨ឆ្នាំ ដល់ ៤៥ឆ្នាំ) នៅក្នុងខេត្តបាត់ដំបង បុរសខ្មែរឥស្លាម អាយុ ៣០ឆ្នាំ នៅក្នុងខេត្តកំពត បច្ចុប្បន្នដាក់ព្យាបាលនៅមន្ទីរពេទ្យខេត្តកែប បុរសខ្មែរឥស្លាម អាយុ ៦១ឆ្នាំ នៅខេត្តត្បូងឃ្មុំ បច្ចុប្បន្នដាក់ក្នុងមន្ទីរពេទ្យខេត្តនៅពញាក្រែក បុរសខ្មែរឥស្លាម អាយុ ៧៥ឆ្នាំ និង ២៨ឆ្នាំ នៅខេត្តកំពង់ឆ្នាំ ត្រូវបានដាក់ឱ្យព្យាបាលនៅមន្ទីរពេទ្យខេត្តកំពង់ឆ្នាំ៕	2020-03-17T17:43:00+07:00	freshnewsasia.com	https://m.freshnewsasia.com/index.php/en/localnews/151779-2020-03-17-03-43-27.html
6e7adde8-6670-4807-afaa-d75f6341f0de	ផ្សារ និងទីសត្តឃាតដ្ឋាននៅក្នុងស្រុកក្រុងទាំង៩ ក្នុងខេត្តកំពង់ធំ បានបាញ់ថ្នាំសម្លាប់មេរោគដើម្បីការពាជំងឺផ្តាសសាយបក្សី	ផ្អែកតាមការណែនាំរបស់អគ្គនាយកដ្ឋានផលិតកម្ម និងសុខភាពសត្វនៃក្រសួងកសិកម្ម រុក្ខាប្រមាញ់ និងនេសាទ លោក សុខ លូ អភិបាលខេត្តកំពង់ធំ លោក ប៉ែន វណ្ណរិទ្ធ ប្រធានមន្ទីរកសិកម្ម រុក្ខាប្រមាញ់និងនេសាទ បានបញ្ជារឲ្យលោក តាន់ ម៉េងឆាង ប្រធានការិយាល័យផលិតកម្ម និងបសុព្យាបាលនៃមន្ទីរកសិកម្មខេត្តកំពង់ធំ បានដឹកនាំក្រុមការងារ ចុះបាញ់ថ្នាំសម្លាប់មេរោគ ដើម្បីការពារជំងឺផ្ដាសាយបក្សីនៅតាមទីសត្តឃាតដ្ឋាន និងទីផ្សារ ក្នុងខេត្តកំពង់ធំ ដែលមាន៩ ក្រុង ស្រុក ដើម្បីលើកកម្ពស់សុខមាលភាពរបស់ប្រជាពលរដ្ឋឱ្យបានកាន់តែល្អប្រសើរ។ លោក តាន់ ម៉េងឆាង បានបញ្ជាក់ថា ការបាញ់ថ្នាំសម្លាប់មេរោគការពារជំងឺផ្តាសាយបក្សី នឹងប៉េសអាហ្វ្រិកនេះ គឺធ្វើឡើងនៅទីសត្តឃាតដ្ឋាន និងទីផ្សារទាំង៩ក្រុង ស្រុក ក្នុងខេត្តកំពង់ធំ ជារៀងរាល់មួយសប្តាហ៍ម្តងៗ ព្រមទាំងបានបាញ់ទៅលើរថយន្ត រ៉ឺម៉ក ដែលបានដឹកសត្វចូលមកទីសត្វឃាត ហើយនេះគឺជាវិធានការមួយក្នុងការការពារ ការឆ្លងរីករាលដាល ទៅដល់សត្វដែលបានដឹកជញ្ជូនមកពីប្រភពខាងក្រៅ។ លោក តាន់ ម៉េងឆាង បានបន្តថា សត្វដែលបានដឹកជញ្ជូនពីក្រៅខេត្តផ្សេងៗមកចូលក្នុងខេត្តកំពង់ធំ មុននឹងកាប់សម្លាប់ត្រូវបានពិនិត្យសុខភាព និងត្រួតពិនិត្យ ទៅលើអាជ្ញាប័ណ្ណនាំចូលបានត្រឹមត្រូវ ដើម្បីគិតគូរពីសុខមាលភាពរបស់បងប្អូនប្រជាពលរដ្ឋផងដែរ។ លោក តាន់ ម៉េងឆាង បានសំណូមពរដល់បងប្អូនប្រជាពលរដ្ឋទាំងអស់សូមចូលរួមសហការជាមួយមន្ត្រីជំនាញ និងចាត់វិធានការការពារជំងឺឆ្លង ក៏ដូចជាមុននឹងទិញសាច់ត្រូវពិនិត្យមើលថា តើសាច់ណាមានការបោះត្រាខាងពេទ្យសត្វហើយរឺនៅ៕	2020-03-17T17:34:00+07:00	freshnewsasia.com	https://m.freshnewsasia.com/index.php/en/localnews/151777-2020-03-17-03-34-14.html
52c7aaa2-4f89-4501-a6df-7885b1b01b20	BREAKING NEWS: រាជរដ្ឋាភិបាលសម្រេចប្រើប្រាស់សណ្ឋាគារ Great Duke ជាមន្ទីរពេទ្យសម្រាប់ពិនិត្យ ថែទាំ និងព្យាបាលជំងឺកូវីដ១៩ (Video inside)	រាជរដ្ឋាភិបាលតាមរយៈក្រសួងសុខាភិបាល បានសម្រេចប្រើប្រាស់សណ្ឋាគារ Great Duke ជាមន្ទីរពេទ្យសម្រាប់ពិនិត្យ ថែទាំ និងព្យាបាលជំងឺកូវីដ១៩ នេះបើយោងតាមសេចក្តីជូនដំណឹងរបស់ក្រសួងសុខាភិបាល ដែលបណ្តាញព័ត៌មាន Fresh News ទើបទទួលបានមុននេះបន្តិចនាព្រឹកថ្ងៃទី១៧ ខែមីនា ឆ្នាំ២០២០។ ក្រសួងក៏បានប្រកាសដែលថា បើទោះបីជំងឺកូវីត១៩នេះរាតត្បាតជាសកល ប៉ុន្តែក្នុងពេលនេះ កម្ពុជាមិនទាន់មានការរាតត្បាតក្នុងសហគមន៍របស់យើងនៅឡើយទេ។ ករណីទាំងអស់សុទ្ធជាករណីនាំចូលពីក្រៅប្រទេស។ ដើម្បីបញ្ចៀសនូវការចម្លងក្នុងសហគមន៍ជាយថាហេតុ រាជរដ្ឋាភិបាលបានឲ្យក្រសួងសុខាភិបាលសហការជាមួយកងកម្លាំងសុខាភិបាលនៃកងយោធពលខេមរភូមិន្ទរបស់ក្រសួងការពារជាតិ និងកងកម្លាំសុខាភិបាលនៃនគរបាលជាតិរបស់ក្រសួងមហាផ្ទៃ ដើម្បីរួមសហការគ្នាប្រយុទ្ធនឹងជំងឺកូវីដ១៩ ឲ្យកាន់តែមានប្រសិទ្ធិភាព។	2020-03-17T16:43:00+07:00	freshnewsasia.com	https://m.freshnewsasia.com/index.php/en/localnews/151772-2020-03-17-02-43-59.html
8a44f49b-c0ca-41a4-8116-b185bb45a05a	TOP NEWS: ក្រសួងសុខាភិបាល ប្រកាសរកឃើញអ្នកឆ្លងជំងឺកូវីត១៩ ចំនួន១២នាក់ថ្មីទៀត	ក្រសួងសុខាភិបាលរកឃើញអ្នកឆ្លងជំងឺកូវីត១៩ (COVID-19) ចំនួន១២នាក់ថ្មីទៀត។ អ្នកឆ្លងជំងឺថ្មីទាំង១២នាក់ មាននៅខេត្តបន្ទាយមានជ័យ រាជធានីភ្នំពេញ កំពង់ឆ្នាំង បាត់ដំបង កំពត និងត្បូងឃ្មុំ នេះបើយោងតាមសេចក្តីប្រកាសព័ត៌មានដែលបណ្តាញព័ត៌មាន Fresh News ទើបទទួលបានមុននេះបន្តិចនាព្រឹកថ្ងៃទី១៧ ខែមីនា ឆ្នាំ២០២០នេះ។ ក្នុងសេចក្តីប្រកាសព័ត៌មាននេះ បានបញ្ជាក់ថា អ្នកឆ្លងថ្មីជាខ្មែរ-ឥស្លាម ១១នាក់ គឺជាជនដែលបានវិលត្រឡប់មកពីចូលរួមពិធីសាសនានៅប្រទេសម៉ាឡេស៊ីសរុបចំនួន៧៩នាក់។ ក្រសួងបានបញ្ជាក់ថា ក្រុមការងារឆ្លើយតបបន្ទាន់ និងក្រុមគ្រូពេទ្យថ្នាក់ជាតិ និងក្រោមជាតិ កំពុងបន្តតាមដានរកអ្នកប៉ះពាល់យ៉ាងសកម្ម ជាពិសេសអ្នកដែលបានចូលរួមនៅក្នុងពិធីសាសនាឥស្លាម នៅប្រទេសម៉ាឡេស៊ី។ សូមបញ្ជាក់ថា បូកទាំងករណីថ្មី១២នេះផង អ្នកកើតជំងឺកូវីត១៩នៅក្នុងប្រទេសកម្ពុជា កើនដល់ ២៤នាក់ហើយ។ អ្នកទាំង២៤នាក់នោះរួមមាន៖ ទី១៖ បុរសជនជាតិចិន មកពីទីក្រុងវូហាន (ជាសះស្បើយ) ទី២៖ បុរសជនជាតិខ្មែរ វ័យ៣៨ឆ្នាំ នៅខេត្តសៀមរាប ទី៣៖ ស្រ្តីជនជាតិអង់គ្លេស វ័យ៦៥ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម ទី៤៖ បុរសជនជាតិអង់គ្លេស វ័យ៧៣ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម ទី៥៖ ស្រីជនជាតិអង់គ្លេស វ័យ៦៩ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម ទី៦៖ បុរសជនជាតិកាណាដា អាយុ៤៩ឆ្នាំ នៅរាជធានីភ្នំពេញ ទី៧៖ បុរសជនជាតិប៊ែលហ្សិក អាយុ៣៣ឆ្នាំ នៅរាជធានីភ្នំពេញ ទី៨៖ បុរសជនជាតិបារាំង អាយុ៣៥ឆ្នាំ នៅរាជធានីភ្នំពេញ ទី៩៖ ទារកជនជាតិបារាំង អាយុ៤ខែ នៅរាជធានីភ្នំពេញ ទី១០៖ បុរសជនជាតិខ្មែរ នៅរាជធានីភ្នំពេញ ទី១១៖ បុរសខ្មែរឥស្លាម នៅខេត្តព្រះវិហារ អាយុ៣៥ឆ្នាំ នៅខេត្តព្រះវិហារ ទី១២៖ បុរសខ្មែរឥស្លាម អាយុ៣៩ឆ្នាំ នៅខេត្តព្រះវិហារ។ ទី១៣៖ បុរសជនជាតិខ្មែរឥស្លាម នៅក្រុងសេរីសោភ័ណ ខេត្តបន្ទាយមានជ័យ ទី១៤៖ បុរសជនជាតិខ្មែរ មកពីប្រទេសថៃ នៅភូមិព្រៃឫស្សី ក្រុងសេរីសោភ័ណ ខេត្តបន្ទាយមានជ័យ ទី១៥, ទី១៦៖ បុរសខ្មែរឥស្លាម ២នាក់ (អាយុ ៦៣ឆ្នាំ និង៦៤ឆ្នាំ) នៅព្រែកប្រា ទី១៧, ១៨, ១៩, ២០៖ បុរសខ្មែរឥស្លាម (អាយុចន្លោះពី ៣៨ឆ្នាំ ដល់ ៤៥ឆ្នាំ) នៅក្នុងខេត្តបាត់ដំបង ទី២១៖ បុរសខ្មែរឥស្លាម អាយុ ៣០ឆ្នាំ នៅក្នុងខេត្តកំពត បច្ចុប្បន្នដាក់ព្យាបាលនៅមន្ទីរពេទ្យខេត្តកែប ទី២២៖ បុរសខ្មែរឥស្លាម អាយុ ៦១ឆ្នាំ នៅខេត្តត្បូងឃ្មុំ បច្ចុប្បន្នដាក់ក្នុងមន្ទីរពេទ្យខេត្តនៅពញាក្រែក ទី២៣, ២៤៖ បុរសខ្មែរឥស្លាម អាយុ ៧៥ឆ្នាំ និង ២៨ឆ្នាំ នៅខេត្តកំពង់ឆ្នាំង ត្រូវបានដាក់ឱ្យព្យាបាលនៅមន្ទីរពេទ្យខេត្តកំពង់ឆ្នាំ។	2020-03-17T16:40:00+07:00	freshnewsasia.com	https://m.freshnewsasia.com/index.php/en/localnews/151771-2020-03-17-02-40-56.html
c6708fdf-4de8-4964-aafa-751dd557b59b	ប្រសើរណាស់! ឧកញ៉ាឌួង ឆាយ ប្រកាសបិទក្លឹបកម្សាន្ត SOUND រហូតដល់ជំងឺកូវីដ-19 បានធូរស្រាល	ក្រោយពេលសម្តេចហ៊ុន សែន បានបញ្ជាឲ្យអភិបាលរាជធានី ខេត្ត-ក្រុងទាំងអស់បិទ KTV និងរោងភាពយន្ត ទាំងអស់នៅទូទាំងប្រទេស ចាប់ពីថ្ងៃទី១៧ ខែមីនា ឆ្នាំ២០២០ រហូតដល់ជំងឺកូវីដ-១៩ បានធូរស្រាលនោះ លោកឧកញ៉ាឌួង ឆាយ ដែលជាម្ចាស់ក្លឹបកម្សាន្ត SOUND ក៏បានប្រកាសបិទក្លឹបកម្សាន្តរបស់លោកផងដែរ ដើម្បីចូលរួមបង្ការការរីករាលដាលជំងឺកូវីដនេះ។ ឧកញ៉ា ឌួង ឆាយ បានបង្ហោះសារលើគណនីហ្វេសប៊ុកផ្លូវការរបស់លោក កាលពី២ម៉ោងមុន មានខ្លឹមសារថា “ខ្ញុំបាទសូមគាំទ្រ និងស្ម័គ្រចិត្តនឹងបិទក្លឹប សោនក្លឹប SOUND CLUB ក្នុងការចូលរួមអនុវត្តតាមការណែនាំរបស់ក្រសួងសុខាភិបាល។ ឆ្លៀតក្នុងឱកាសនេះក៏សូមអរគុណយ៉ាងស្មោះអស់ពីបេះដូងចំពោះមន្រ្តីសុខាភិបាលទាំងអស់ដែលជាវីរៈជន វីរជៈនារីដែលបានប្រថុយជីវិតដើម្បីជួយប្រជាជនរបស់យើង”។ គួរបញ្ជាក់ រាជរដ្ឋាភិបាលបានបញ្ជាឲ្យអភិបាលរាជធានី ខេត្ត-ក្រុងទាំងអស់បិទ KTV និងរោងភាពយន្ត នៅទូទាំងប្រទេស ចាប់ពីថ្ងៃទី១៧ ខែមីនា ឆ្នាំ២០២០ រហូតដល់ជំងឺកូវីដ-១៩ បានធូរស្រាលនោះ តាមការស្នើសុំរបស់ក្រសួងសុខាភិបាល៕	2020-03-17T16:09:30+07:00	kbnnews.com	https://kbn.news/archives/154505
91482619-59b9-488c-9bf0-9e810b96d3d5	តែមួយថ្ងៃសោះមនុស្ស ៣៤៩នាក់ទៀតស្លាប់នៅអ៉ីតាលី, ចំនួនអ្នកជំងឺ COVID-19 ដែលស្លាប់សរុបគឺ ២,១៥៨នាក់! (Video inside)	នៅក្នុងរយៈពេលពេញមួយថ្ងៃចន្ទម្សិលមិញនេះ អ្នកជំងឺសរុប ៣៤៩នាក់បន្ថែមទៀតបានបាត់បង់ជីវិត ដែលប្រការនេះបានធ្វើឲ្យចំនួនមនុស្សស្លាប់ ដោយសារតែជំងឺរាតត្បាតសកល COVID-19 កើនឡើងដល់២,១៥៨នាក់។ នេះបើតាមការចេញផ្សាយដោយ CNA នាព្រឹកថ្ងៃអង្គារ ទី១៧ ខែមីនា ឆ្នាំ២០២០។ ចំនួនអ្នកជំងឺដែលបានស្លាប់ប្រចាំថ្ងៃដោយសារតែ COVID-19 ត្រូវបានអាជ្ញាធរអ៉ីតាលីរកឃើញថា បានកើនឡើងទ្វេដងនៅក្នុងរយៈពេល ០២ថ្ងៃចុងក្រោយនេះ បើគិតចាប់តាំងពីការអ៉ីតាលីទើបមានអ្នកជំងឺស្លាប់ រហូតដល់ខ្ទង់១,០០០នាក់នោះ។ បច្ចុប្បន្នអ្នកឆ្លង COVId-19 នៅអ៉ីតាលីមានសរុប២៧,៩៨០ករណី ប្រៀបធៀបជាមួយរយៈពេល ០៤ថ្ងៃមុន ដែលមានចំនួនតែ ១៥,១១៣ករណីប៉ុណ្ណោះ។ គួរបញ្ជាក់ថា ប្រទេសអ៉ីតាលីមានប្រជាជានរស់នៅជាង ៦០លាននាក់ គឺកំពុងស្ថិតនៅក្នុងការបិទទ្វារនៅឡើយ ដើម្បីប្រយុទ្ធប្រឆាំងនឹងជំងឺរាតត្បាតសកល COVID-19។ សម្រាប់តំបន់ដែលរងគ្រោះខ្លាំងជាងគេគឺ ឡុមបាឌី (Lombardy) ដោយនៅទីនោះមនុស្សរហូតដល់ ១,៤២០នាក់ឯណោះបាត់បង់ជីវិតដោយសារតែ COVID-19 ដែលភាគច្រើនបំផុតជាមនុស្សមានវ័យចាស់ជរា។ តំបន់នេះរ៉ាប់រង៦៦% នៃករណីស្លាប់ដោយសារ COVID-19 នៅទូទាំងអ៉ីតាលី៕	2020-03-17T16:06:00+07:00	freshnewsasia.com	https://m.freshnewsasia.com/index.php/en/internationalnews/151769-2020-03-17-02-06-26.html
c30919e0-8163-40c0-bace-c88db5d09a84	ចេតរ៉ូយ! ឈ្មួញនាំសត្វជ្រូករាប់រយក្បាល ឆ្លងដែនទៅវៀតណាម តាមច្រករបៀងក្នុងស្រុកកំពង់ត្របែក សង្ស័យគ្មានការត្រួតពិនិត្យពីមន្ត្រីជំនាញ…	ក្រុមឈ្មួញកំពុងសម្រុកដឹកសត្វជ្រូក រស់រាប់រយក្បាល តាមរថយន្តកូរ៉េធុនតូចជាច្រើនគ្រឿង ឆ្លងដែនទៅប្រទេសវៀតណាម ទាំងថ្ងៃទាំងយប់ តាមច្រករបៀងប្រឡាយ ចន្លោះច្រកស្វាយអាង៉ោង និងពាមន្ទារស្ថិតនៅក្នុងឃុំចាម ស្រុកកំពង់ត្របែក ដោយគ្មានមន្ត្រីត្រួតពិនិត្យ ធ្វើឲ្យពលរដ្ឋបារម្ភខ្លាចជ្រូកទាំងនោះមានជំងឺ ព្រោះក្រុមឈ្មួញបានអះអាងថា មានច្បាប់ដឹកជ្រូកពីប្រទេសថៃ ឆ្លងកាត់ថែមទៀតផង។ ប្រភពពីសមត្ថកិច្ច បានបង្ហើបឲ្យដឹងថា ក្រុមឈ្មួញដឹកជ្រូករាប់រយក្បាលឆ្លងដែនទៅប្រទេសវៀតណាម នេះ មាន៣នាក់ រួមមាន៖ ថៅកែឡូវ ថៅកែតុង និងចែមុំ ដែលល្បីខាងនាំសត្វជ្រូកចេញទៅវៀតណាមតាមច្រករបៀង ដោយគ្មានការបង់ពន្ធ និងត្រួតពិនិត្យពីមន្ត្រីជំនាញ ប្រចាំច្រកព្រំដែនស្វាយអាង៉ោង និងពាមន្ទារ នោះទេ ព្រោះពួកខ្លួនត្រូវដងត្រូវផ្លែជាមួយពេទ្យសត្វអស់ហើយ។ លោក ចិន វិសាល មន្ត្រីការិយាល័យផលិតកម្ម និងបសុព្យាបាលមន្ទីរកសិកម្មខេត្ត បានថ្លែងថា មានក្រុមហ៊ុនតែមួយគត់ដែលមានអាជ្ញាប័ណ្ណអនុញ្ញាតឆ្លងកាត់ ហើយជាឡានធុនធំប្រភេទយីឌុប ដែលមានសត្វជ្រូកចំនួន៣០០ក្បាលក្នុងជើង។ ចំពោះរថយន្តកូរ៉េធុនតូច លួចដឹកជ្រូកដូចខាងលើនោះ គឺគ្មានច្បាប់នោះទេ តែក៏មិនខុសច្បាប់ដែរ ព្រោះពួកគេសេងជ្រូកពីឡានក្រុមហ៊ុនដែលមានច្បាប់។ តែជាក់ស្តែង សកម្មភាពដឹកសត្វជ្រូកឆ្លងដែនទៅប្រទេសវៀតណាម ទាំងថ្ងៃទាំងយប់ ហាក់ដូចជាខុសប្រក្រតី ព្រោះជ្រូកមិនបាននាំចេញតាមច្រកព្រំដែនផ្លូវការនោះទេ បែរជានាំចេញតាមប្រឡាយទឹក តាមទូកទៅវិញ ហើយរាល់សត្វជ្រូក ទាំងនោះមិនបានយកជ្រូកពីឡានក្រុមហ៊ុននោះទេ គឺដឹកតាមច្រកផ្សេងៗគ្នា មកពីខាងក្រៅ។ សូមបញ្ជាក់ថា ក្រសួងមហាផ្ទៃ បានចេញសេចក្តីប្រកាសរួចមកហើយថា មិនអនុញ្ញាតឲ្យនាំនូវផលិតផលសត្វ និងផលិតផលដែលមានដើមកំណើត ពីសត្វចេញចូលតាមច្រករបៀងទេ ទូទាំងប្រទេស ក៏ប៉ុន្តែឈ្មួញបានគប់គិត ជាមួយសមត្ថកិច្ច និងមន្ត្រីជំនាញ លួចនាំសត្វជ្រូករស់ពីប្រទេសថៃ ឆ្លងដែនចេញទៅប្រទេសវៀតណាម តាមច្រករបៀងដែលជាច្រកហាមឃាត់ដដែល៕	2020-03-17T14:36:44+07:00	kbnnews.com	https://kbn.news/archives/154486
d060883b-1952-427d-8aeb-bae5c5aa8941	រដ្ឋាភិបាលយកសណ្ឋាគារ The Great Duke ធ្វើជាកន្លែងពិនិត្យ ព្យាបាល និងថែទាំអ្នកជំងឺកូវីដ១៩ និងសុំពលរដ្ឋឱ្យជឿទុកលើវិធានការប្រយុទ្ធនឹងជំងឺនេះ	ក្រសួងសុខាភិបាលបន្តអំពាវនាវឲ្យជឿទុកចិត្តលើវិធានការរបស់រដ្ឋាភិបាល ក្នុងការប្រយុទ្ធប្រឆាំងនឹងជំងឺកូវីដ-១៩ ដោយអះអាងថា ក្រសួងបានត្រៀមរួចជាស្រេចនូវឧបករណ៍ សម្ភារៈបរិក្ខារពេទ្យ ធនធាន និងមធ្យោបាយនានា ដើម្បីឆ្លើយតបជំងឺ។ រីឯសង្គមស៊ីវិល ពិនិត្យឃើញថា វិធានការរដ្ឋាភិបាលនៅមានភាពយឺតយ៉ាវ និងស្នើសុំឲ្យបង្កើនការផ្សព្វផ្សាយអប់រំដល់ពលរដ្ឋឲ្យកែប្រែទម្លាប់រស់នៅប្រចាំថ្ងៃមួយចំនួនដែលមានហានិភ័យក្នុងការឆ្លងរោគពីគ្នាទៅវិញទៅមក។ ក្រសួងសុខាភិបាលសម្រេចប្រើប្រាស់សណ្ឋាគារ ដឺ ហ្ក្រេត ឌ្យូក ភ្នំពេញ (THE GREAT DUKE ) ធ្វើជាមន្ទីរពេទ្យសម្រាប់ ពិនិត្យ ថែទាំ និងព្យាបាលអ្នកជំងឺកូវីដ១៩។ បន្ថែមពីនេះក្រសួង សម្រេចបន្ថែមអាគារថែទាំព្យាបាលដែល មានចំណុះ១០០គ្រែបន្ថែមទៀត នៅអតីតមណ្ឌលសុខភាពចាក់អង្រែ ក្នុងខណ្ឌមានជ័យ រាជធានី ភ្នំពេញ។ លើសពីនេះ ក្រសួង ក៏បានអំពាវនាវសុំជំនួយពីក្រុមគ្រូពេទ្យស្ម័គ្រចិត្តរបស់លោក ហ៊ុន សែន ចូលរួមប្រយុទ្ធនឹងជំងឺឆ្លងនេះដែរ ហើយក្រសួង នឹងបណ្ដុះបណ្ដាលបន្ថែមដល់គ្រូពេទ្យណាដែលចុះឈ្មោះស្ម័គ្រចិត្តចូលរួមជាមួយមន្ត្រី និងបុគ្គលិកសុខាភិបាល។ កន្លងមក ក្រសួងសុខាភិបាល បានរៀបចំកន្លែងថែទាំ និងព្យាបាលអ្នកជំងឺកូវីដ-១៩ នៅមន្ទីរពេទ្យ រុស្ស៊ី មន្ទីរពេទ្យកុមារជាតិ មន្ទីរពេទ្យគន្ធបុប្ផានៅភ្នំពេញ និងនៅសៀមរាប ព្រមទាំងមន្ទីរពេទ្យបង្អែក ចំនួន២៤ខេត្ត។ អាស៊ីសេរី មិនអាចសុំការឆ្លើយតបពីអ្នកនាំពាក្យក្រសួងសុខាភិបាល លោក លី សូវ៉ាន់ និងអ្នកស្រី ឱ វណ្ណឌីន បានទេ ដោយទូរស័ព្ទចូលពុំមានអ្នកទទួល។ បច្ចុប្បន្ននេះ កម្ពុជារកឃើញអ្នកឆ្លងជំងឺកូវីដ-១៩ ចំនួន ៣៣ករណីហើយ។ ក្នុងនោះមានចំនួន ១២នាក់ កំពុងដាក់ថែទាំ និងព្យាបាលនៅមន្ទីរពេទ្យរុស្ស៊ី ហើយ ៤នាក់ទៀតនៅមន្ទីរពេទ្យខេត្តបាត់ដំបង រីឯមន្ទីរពេទ្យខេត្តបន្ទាយមានជ័យ មាន ២នាក់ ព្រះវិហារ ២នាក់ កំពង់ឆ្នាំង ៣នាក់ សៀមរាប ២នាក់ ត្បូងឃ្មុំ ២នាក់ ខេត្តកំពត ១នាក់ ហើយជនជាតិចិនម្នាក់ទៀតនៅខេត្តព្រះសីហនុ ដែលបានជាសះស្បើយហើយ។ ប្រធានមន្ទីរសុខាភិបាលខេត្តបន្ទាយមានជ័យ លោកវេជ្ជបណ្ឌិត កែវ សុភ័ក្ត្រា មានប្រសាសន៍ថា ក្នុងចំណោមអ្នកជំងឺទាំង ២នាក់នោះ មានម្នាក់ជាជនជាតិខ្មែរទើបមកពីប្រទេសថៃ គឺមានស្ថានភាពធ្ងន់ធ្ងរបន្តិច ដូចជា ក្អក ឈឺក និងពិបាកដកដង្ហើម ចំណែកអ្នកជំងឺជាពលរដ្ឋខ្មែរឥស្លាមដែល មកពីម៉ាឡេស៊ី គឺមានស្ថានភាពធម្មតានៅឡើយ។ អ្នកជំងឺទាំងពីរកំពុងដាក់ក្នុងបន្ទប់ដាច់ដោយឡែក និងព្យាបាលដោយចិត្តទុកដាក់បំផុត។ លោក ឲ្យដឹងដែរថា នៅថ្ងៃទី១៧ ខែមីនា ក្រុមគ្រូពេទ្យ ក៏បានយកសំណាករបស់ សមាជិកគ្រួសារអ្នកជំងឺទាំងពីរ ចំនួន ១២នាក់ បូករួមទាំងជនជាតិឥណ្ឌាពីរនាក់ប្ដីប្រពន្ធ ដែលទើបមកពីឥណ្ឌាទៀត សរុបទាំងអស់ ១៤នាក់បន្ថែមទៀត។ មនុស្សទាំង១៤ នាក់នេះ តម្រូវឲ្យនៅដាច់ដោយឡែកក្នុងផ្ទះរបស់ពួកគេរយៈពេល ១៤ថ្ងៃ ដើម្បីរង់ចាំលទ្ធផលធ្វើតេស្ត។ ប្រធានមន្ទីរពេទ្យរូបនេះ បញ្ជាក់ទៀតថា សម្រាប់មន្ទីរពេទ្យបង្អែកខេត្តបន្ទាយមានជ័យ បានត្រៀមលក្ខណៈរួចជាស្រេចក្នុងការប្រយុទ្ធជាមួយជំងឺកូវីដ-១៩ ដូចជាមានឧបករណ៍ និងសម្ភារៈ រួមទាំង ឱសថព្យាបាលចាំបាច់គ្រប់គ្រាន់៖ រីឯប្រធានមន្ទីរពេទ្យបង្អែកខេត្តស្វាយរៀង លោកវេជ្ជបណ្ឌិត កែរ រដ្ឋា មានប្រសាសន៍ថា ថ្វីដ្បិតតែខេត្តស្វាយរៀង មិនទាន់រកឃើញករណីឆ្លងជំងឺកូវីដ-១៩ក្តី ប៉ុន្តែលោកអះអាងថា គ្រប់មន្ទីរពេទ្យបង្អែកក្នុងខេត្តមួយនេះ ត្រូវបានបណ្ដុះបណ្ដាល និងបានត្រៀមរួចជាស្រេច ដើម្បីឆ្លើយតបឲ្យបានទាន់ពេលវេលាក្នុងករណីកើតឡើងជាយថាហេតុ។ លោកបន្ថែមថា មន្ទីរសុខាភិបាលខេត្ត ក៏បានចុះផ្សព្វផ្សាយអប់រំនៅតាមសហគមន៍ និងតាមសាលារៀនដែរ អំពីរបៀបធ្វើអនាម័យខ្លួនប្រាណនិងវិធីការពារជំងឺ។ លោកថាក្រៅពីនេះ មន្ទីរសុខាភិបាលខេត្តស្វាយរៀង ក៏បានដាក់មន្ត្រី និង ម៉ាស៊ីនស្កែនកម្ដៅប្រចាំនៅច្រកទ្វារអន្តរជាតិបាវិត និងមានរៀបចំបន្ទប់ដាច់ដោយឡែកនៅទីនោះផងដែរ។ ចំពោះសម្ភារៈការពារ និងថ្នាំសង្កូវវិញ គឺប្រធានមន្ទីរពេទ្យរូបនេះ អះអាងថា ក្រសួងសុខាភិបាល បានផ្ដល់ឲ្យគ្រប់គ្រាន់តាមតម្រូវការ៖ ប្រធានមជ្ឈមណ្ឌលប្រជាពលរដ្ឋ ដើម្បីអភិវឌ្ឍន៍ និងសន្តិភាព លោក យង់ គិមអេង គាំទ្រចំពោះវិធានការទាំងឡាយរបស់រដ្ឋាភិបាលក្នុងការត្រៀមទប់ទល់ជាមួយជំងឺកូវីដ-១៩ ប៉ុន្តែលោកពិនិត្យឃើញថា វិធានការខ្លះហាក់យឺតយ៉ាវ ដូចជា ការប្រកាសរកក្រុមគ្រូពេទ្យស្ម័គ្រចិត្តបន្ថែមទៀតក្តី។ ចំពោះការត្រៀមកន្លែងសម្រាប់ដាក់អ្នកជំងឺវិញ លោកយល់ថា គឺជារឿងល្អ ប៉ុន្តែកន្លែងទាំងនោះ ត្រូវតែរៀបចំឲ្យមានស្តង់ដារត្រឹមត្រូវ ដើម្បីកុំឲ្យប៉ះពាល់ដល់សតិអារម្មណ៍របស់អ្នកជំងឺ។ ជាមួយគ្នានេះ លោកស្នើសុំឲ្យរដ្ឋាភិបាលកាត់បន្ថយការផ្សព្វផ្សាយ គ្រឿងស្រវឹងតាមកញ្ចក់ទូរទស្សន៍ ហើយបង្កើនការផ្សព្វផ្សាយព័ត៌មានអំពីការវិវត្តន៍នៃជំងឺកូវីដ និងអំពាវនាវឲ្យមានការប្រុងប្រយ័ត្ន ការចូលរួមពីប្រជាពលរដ្ឋ និងភាគីពាក់ព័ន្ធ ព្រមទាំងផ្សព្វផ្សាយ សារអប់រំផ្សេងៗ ដើម្បីកែប្រែទម្លាប់រស់នៅប្រចាំថ្ងៃរបស់ពលរដ្ឋមួយចំនួន ដែលអាចមានហានិភ័យក្នុងការឆ្លងមេរោគ៖ លោក យង់ គិមអេង ក៏អំពាវនាវដល់ក្រុមអង្គការសង្គមស៊ីវិល និងពលរដ្ឋទូទៅ ឱ្យចូលរួមផ្សព្វផ្សាយ សារអប់រំ និងសេចក្ដីណែនាំដែលចេញដោយក្រសួងសុខាភិបាលផងដែរ៕	2020-03-17T14:25:00+07:00	rfa.org	https://www.rfa.org/khmer/news/health/gov-choose-the-great-duke-hotel-as-covid19-care-center-03172020031511.html
dadea53d-75c7-493b-9cc9-84bce79aacd8	ក្រោយពីមានអ្នកឆ្លងជំងឺកូវីដ២៤នាក់! ក្រសួងសុខាភិបាល ប្រកាសឲ្យបិទKTV និងរោងភាពយន្តទាំងអស់	ក្រោយពីមានអ្នកឆ្លងជំងឺកូវីដ-19 ចំនួន២២នាក់ នៅថ្ងៃទី១៧ ខែមីនា ឆ្នាំ២០២០ នេះ ក្រសួងសុខាភិបាល បានស្នើរដ្ឋមន្រ្តីក្រសួងទេសចរណ៍ និងអភិបាលរាជធានី-ខេត្តទាំងអស់ឱ្យបិទ KTV និងរោងភាពយន្តទាំងអស់ នៅក្នុងប្រទេសកម្ពុជា ចាប់ពីថ្ងៃទី១៧ ខែមីនា ឆ្នាំ២០២០នេះតទៅ ដើម្បីទប់ស្កាត់ការរីករាលដាល់ជំងឺកូវីដ១៩។ លិខិតរបស់ រដ្ឋមន្ត្រីក្រសួងសុខាភិបាល ផ្ញើទៅរដ្ឋមន្ត្រីក្រសួងទេសចរណ៍ និងអភិបាលរាជធានី-ខេត្ត បានឲ្យដឹងថា ដោយបានគោលការណ៍ដ៏ខ្ពង់ខ្ពស់ពី សម្ដេចតេជោ ហ៊ុន សែន សូមឱ្យបិទខារ៉ាអូខេ និងរោងភាពយន្តនៅទូទាំងប្រទេសចាប់ពីថ្ងៃ១៧ ខែមីនា រហូតដល់ពេលជំងឺបានធូរស្រាល។ សូមបញ្ជាក់ថា គិតត្រឹមរសៀលថ្ងៃទី១៧មីនា នេះ នៅកម្ពុជាយើងមានអ្នកឆ្លងជំងឺកូវីដ-១៩ កើនឡើងចំនួន២៤នាក់ហើយ រួមមាន៖ ទី១-បុរសជនជាតិចិន មកពីទីក្រុងវូហាន (ជាសះស្បើយ) ។ ទី២- បុរសជនជាតិខ្មែរ វ័យ៣៨ឆ្នាំ នៅខេត្តសៀមរាប ។ ទី៣- ស្រ្តីជនជាតិអង់គ្លេស វ័យ៦៥ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម ។ ទី៤- បុរសជនជាតិអង់គ្លេស វ័យ៧៣ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម ។ ទី៥- ស្រីជនជាតិអង់គ្លេស វ័យ៦៩ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម ។ ទី៦- បុរសជនជាតិកាណាដា អាយុ៤៩ឆ្នាំ នៅរាជធានីភ្នំពេញ ។ ទី៧- បុរសជនជាតិប៊ែលហ្សិក អាយុ៣៣ឆ្នាំ នៅរាជធានីភ្នំពេញ។ ទី៨- បុរសជនជាតិបារាំង អាយុ៣៥ឆ្នាំ នៅរាជធានីភ្នំពេញ ។ ទី៩- ទារកជនជាតិបារាំង អាយុ៤ខែ នៅរាជធានីភ្នំពេញ ។ ទី១០- បុរសជនជាតិខ្មែរ នៅរាជធានីភ្នំពេញ ។ ទី១១- បុរសខ្មែរ-អ៊ិស្លាម នៅខេត្តព្រះវិហារ អាយុ៣៥ឆ្នាំ នៅខេត្តព្រះវិហារ ។ ទី១២- បុរសខ្មែរ-អ៊ិស្លាម អាយុ៣៩ឆ្នាំ នៅខេត្តព្រះវិហារ។ ទី១៣- បុរសជនជាតិខ្មែរ-អ៊ិស្លាម នៅក្រុងសិរីសោភ័ណ ខេត្តបន្ទាយមានជ័យ ។ ទី១៤- បុរសជនជាតិខ្មែរ មកពីប្រទេសថៃ នៅភូមិព្រៃឫស្សី ក្រុងសិរីសោភ័ណ ខេត្តបន្ទាយមានជ័យ ។ ទី១៥, ទី១៦- បុរសខ្មែរ-អ៊ិស្លាម ២នាក់ (អាយុ ៦៣ឆ្នាំ និង៦៤ឆ្នាំ) នៅព្រែកប្រា ។ ទី១៧, ១៨, ១៩, ២០- បុរសខ្មែរឥស្លាម (អាយុចន្លោះពី ៣៨ឆ្នាំ ដល់ ៤៥ឆ្នាំ) នៅក្នុងខេត្តបាត់ដំបង។ ទី២១- បុរសខ្មែរ-អ៊ិស្លាម អាយុ៣០ឆ្នាំ នៅក្នុងខេត្តកំពត បច្ចុប្បន្នដាក់ព្យាបាលនៅមន្ទីរពេទ្យខេត្តកែប ។ ទី២២- បុរសខ្មែរ-អ៊ិស្លាម អាយុ៦១ឆ្នាំ នៅខេត្តត្បូងឃ្មុំ បច្ចុប្បន្នដាក់ក្នុងមន្ទីរពេទ្យខេត្តនៅពញាក្រែក ។ ទី២៣, ២៤- បុរសខ្មែរ-អ៊ិស្លាម អាយុ៧៥ឆ្នាំ និង ២៨ឆ្នាំ នៅខេត្តកំពង់ឆ្នាំង ត្រូវបានដាក់ឱ្យព្យាបាលនៅមន្ទីរពេទ្យខេត្តកំពង់ឆ្នាំ៕	2020-03-17T14:14:56+07:00	kbnnews.com	https://kbn.news/archives/154461
8ca7a98d-9630-4a4a-945a-e0cb1dbe23d0	BREAKING NEWS: បារាំងប្រកាសបិទប្រទេសទាំងស្រុង ដើម្បីទប់ទល់ការរាតត្បាតជំងឺ COVID-19 (Video inside)	យោងតាមការផ្សាយរបស់វិទ្យុបារាំងអន្តរជាតិ RFI បានឱ្យដឹងនៅថ្ងៃទី១៧ ខែមីនា ឆ្នាំ២០២០នេះថា រដ្ឋាភិបាលបារាំង បានសម្រេចបិទប្រទេសទាំងស្រុងលែងឱ្យប្រជាជនចេញពីផ្ទះ លើកលែងតែករណីចាំបាច់បំផុត ដើម្បីទប់ស្កាត់ការរីករាតត្បាតនៃជំងឺផ្លូវដង្ហើមថ្មី COVID-19។ ប្រទេសបារាំង កំពុងព្រួយបារម្ភយ៉ាងខ្លាំង ចំពោះការរីករាតត្បាតនៃជំងឺមួយនេះ។ យោងតាមរបាយការណ៍ បានបញ្ជាក់ថា ប្រទេសបារាំង មានអ្នកឆ្លងជំងឺ COVID-19 រហូតដល់ទៅ ៥,៤៣៧នាក់ ហើយមនុស្ស ១២៧នាក់ហើយ បានស្លាប់បាត់បង់ជីវិត។ លោកប្រធានាធិបតី អេម៉ានុយអែល ម៉ាក្រុង នៅយប់ថ្ងៃចន្ទ ទី១៦ ខែមីនា បានចេញមុខថ្លែងសារដោយផ្ទាល់ទៅកាន់ប្រជាជនបារាំងសារជាថ្មីម្តងទៀត ជុំវិញវិធានការថ្មី ក្នុងការទប់ស្កាត់ការរីករាលដាលនៃកូវីដ១៩។ លោកប្រធានាធិបតីបារាំងបានប្រកាសឲ្យប្រជាជនទាំងអស់នៅទូទាំងប្រទេសបារាំងស្ថិតនៅតែក្នុងផ្ទះ ដោយហាមមិនឲ្យធ្វើដំណើរចេញក្រៅផ្ទះ លើកលែងតែក្នុងករណីចាំបាច់បំផុត។ លោកក៏បានលើកឡើងផងដែរ ម្តងហើយម្តងទៀតថា បារាំងនៅពេលនេះ "កំពុងស្ថិតក្នុង «ស្ថានភាពសង្រ្គាម» គឺសង្រ្គាមទល់នឹងមេរោគកូរ៉ូណាថ្មី។ បើតាមតាមការចេញផ្សាយរបស់ RFI នៅក្នុងសេចក្តីថ្លែងសារនោះ លោក ម៉ាក្រុង ដែលបានថ្លែងបញ្ជាក់ថា «គ្រប់កន្លែងទាំងអស់ បូករួមទាំងនៅតាមដែនដីនាយសមុទ្រផង ការធ្វើដំណើរចេញទៅក្រៅផ្ទះអាចធ្វើតែបានតែនៅក្នុងករណីចាំបាច់បំផុតតែប៉ុណ្ណោះ ដូចជាករណីចាំបាច់ត្រូវចេញទៅទិញម្ហូបអាហារ ហើយក៏ត្រូវមានវិន័យផងដែរ គឺត្រូវឈរឆ្ងាយពីគ្នាយ៉ាងតិច១ម៉ែត្រ ហើយមិនត្រូវចាប់ដៃគ្នា, ករណីចាំបាច់ត្រូវទៅពេទ្យ, ករណីចាំបាច់ត្រូវទៅធ្វើការ ក្នុងករណីដែលការធ្វើការពីផ្ទះមិនអាចធ្វើទៅបាន និងការចេញទៅក្រៅធ្វើកីឡា ហើយក្នុងករណីនេះ ក៏មិនអនុញ្ញាតឲ្យទៅជួបមិត្តភ័ក្តិ ឬសាច់ញាតិនោះដែរ»។ នៅក្នុងសេចក្តីថ្លែងការណ៍នេះ លោកប្រធានាធិបតីបារាំង ក៏បានលើកឡើងផងដែរថា បារាំង «កំពុងស្ថិតក្នុងស្ថានភាពសង្រ្គាម» គឺសង្រ្គាមប្រឆាំងនឹងមេរោគកូរ៉ូណា។ ក្នុងស្ថានភាពនេះ លោកប្រធានាធិបតីបារាំងបានសម្រេចលើកពេលនៃការបោះឆ្នោតឃុំសង្កាត់ជុំទី២ ដែលគ្រោងធ្វើនៅថ្ងៃអាទិត្យក្រោយ ចំណែកអង្គភាពពេទ្យទាហាននឹងត្រូវបញ្ជូនឲ្យចេញជួយពេទ្យស៊ីវិល នៅតាមតំបន់ដែលកំពុងប្រឈមនឹងកូវីដ១៩ខ្លាំងជាងគេ ហើយក្នុងពេលជាមួយគ្នា លោកម៉ាក្រុងក៏បានប្រកាសផងដែរថា ដោយមានការព្រមព្រៀងគ្នាជាមួយមេដឹកនាំអឺរ៉ុបផ្សេងទៀត ចាប់ពីថ្ងៃត្រង់ថ្ងៃអង្គារនេះទៅ ព្រំដែន រវាងសហភាពអឺរ៉ុប និងប្រទេសក្រៅអឺរ៉ុប នឹងត្រូវបិទជាបណ្តោះអាសន្ន រយៈពេល ៣០ថ្ងៃ។ ចំពោះសហគ្រាសឯកជនវិញ លោកម៉ាក្រុងបានប្រកាសពន្យារការបង់ពន្ធ និងវិភាគទានផ្សេងទៀត ចំណែកឯការបង់ថ្លៃទឹក ថ្លៃភ្លើង និងថ្លៃជួលអគារក៏ត្រូវផ្អាកជាបណ្តោះអាសន្ន។ ដូចគ្នាដែរចំពោះបំណុលដែលសហគ្រាសជំពាក់ធនាគារ ហើយដែលដល់ពេលសង ក៏ត្រូវលើកពេលសង ដោយរដ្ឋជាអ្នកចេញមុខធានាបំណុល ក្នុងទំហំទឹកប្រាក់រហូតដល់ទៅ ៣០០ពាន់លានអឺរ៉ូ។ លោកប្រធានាធិបតីបារាំងបានសន្យាថា រដ្ឋាភិបាលនឹងមិនទុកបណ្តោយឲ្យក្រុមហ៊ុនបារាំងណាមួយ ទោះជាក្រុមហ៊ុនធំ ឬតូចប៉ុណ្ណោះក៏ដោយ ត្រូវប្រឈមនឹងការក្ស័យធន ដោយសារតែវិបត្តិកូវីដ១៩នេះជាដាច់ខាត ចំណែកឯប្រជាជនទូទៅ ដែលត្រូវប្រឈមនឹងការអត់ការងារធ្វើដោយសារតែក្រុមហ៊ុនផ្អាកសកម្មភាព ក្នុងអំឡុងវិបត្តិកូវីដ១៩នេះ ក៏រដ្ឋនឹងចេញមុខបើកប្រាក់ខែឲ្យទាំងស្រុងផងដែរ៕	2020-03-17T14:03:00+07:00	freshnewsasia.com	https://m.freshnewsasia.com/index.php/en/localnews/151766-2020-03-17-00-03-04.html
968d2713-6f17-408d-bf77-18aeefb20527	អ្នកកើតជំងឺកូវីដ-១៩ នៅកម្ពុជា កើនដល់ ២៤នាក់	ក្រសួងសុខាភិបាលប្រកាសនៅថ្ងៃទី១៧ មីនា នេះថា ក្រសួងរកឃើញករណីពលរដ្ឋខ្មែរចំនួន១២ នាក់ទៀត បានឆ្លងជំងឺកូវីដ-១៩។ ក្នុងចំណោមអ្នកឆ្លងថ្មីទាំងនេះមាន ១១នាក់ ជាជនជាតិចាមដែលបានចូលរួមពិធីសាសនានៅប្រទេសម៉ាឡេស៊ី និងម្នាក់ទៀតជាជនជាតិខ្មែរដែលត្រឡប់មកពីប្រទេសថៃ។ គិតត្រឹមព្រឹកថ្ងៃទី១៧ មីនា ចំនួនអ្នកកើតជំងឺកូវីដ-១៩ នៅកម្ពុជា បានកើនចំនួនដល់ ២៤នាក់ហើយ។ សូមលោកអ្នកនាងរង់ចាំស្តាប់ព័ត៌មាននេះពិស្ដារក្នុងកម្មវិធីផ្សាយរបស់យើង!	2020-03-17T11:27:00+07:00	rfa.org	https://www.rfa.org/khmer/news/health/update-covid-19-in-Cambodia-03172020002744.html
fbcd22e3-5046-42f9-9a7a-ddae5e70fefa	ដំណឹងល្អ! ចិន បញ្ជូនសម្ភារៈប្រើប្រាស់សម្រាប់ប្រយុទ្ធជំងឺកូវីដ១៩ មកដល់កម្ពុជា នៅយប់នេះ	យោងតាមហ្វេសប៊ុកផ្លូវការរបស់ស្ថានទូតចិនប្រចាំនៅកម្ពុជា បានបញ្ជាក់ថា សម្ភារៈប្រើប្រាស់សម្រាប់ប្រយុទ្ធនឹងជំងឺកូវីដ១៩ (COVID-19) ដែលជំនួយរបស់រដ្ឋាភិបាលចិន អាចនឹងដឹកមកដល់ប្រទេសកម្ពុជា នៅយប់ថ្ងៃទី១៧ ខែមីនា ឆ្នាំ២០២០ នេះ។ ស្ថានទូតចិនប្រចាំនៅកម្ពុជា បញ្ជាក់ថា សម្ភារៈប្រើសម្រាប់ប្រយុទ្ធប្រឆាំងជំងឺកូវីត១៩ ឬហៅថា «Detection Reagent» គឺសម្រាប់មនុស្សប្រមាណ២ពាន់នាក់។ សម្ភារៈនេះ មានសម្លៀកបំពាក់ការពារ ម៉ាសវេជ្ជសាស្រ្ត និងសម្ភារៈផ្សេងទៀតជាបន្តបន្ទាប់ ដែលនឹងត្រូវប្រគល់ជូនទៅក្រសួងសុខាភិបាល៕	2020-03-17T11:11:17+07:00	kbnnews.com	https://kbn.news/archives/154454
e73d8133-2800-45ec-8921-30f925e538be	Update: មកស្គាល់អត្តសញ្ញាណ និងទីតាំងអ្នកឆ្លងជំងឺកូវីដ-19 ទាំង២៤នាក់	គិតត្រឹមព្រឹកថ្ងៃទី១៧នេះ អ្នកឆ្លងជំងឺកូវីដ-19 នៅទូទាំងប្រទេសកម្ពុជាយើង កើនឡើងដល់ចំនួន២៤នាក់ហើយ។ ខាងក្រោមនេះជាតួលេខអ្នកឆ្លងជំងឺកូវីដ-19 ទាំង២៤នាក់ ៖ ទី១- បុរសជនជាតិចិន មកពីទីក្រុងវូហាន (ជាសះស្បើយ) ។ ទី២- បុរសជនជាតិខ្មែរ វ័យ៣៨ឆ្នាំ នៅខេត្តសៀមរាប។ ទី៣- ស្រ្តីជនជាតិអង់គ្លេស វ័យ៦៥ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម។ ទី៤- បុរសជនជាតិអង់គ្លេស វ័យ៧៣ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម។ ទី៥- ស្រីជនជាតិអង់គ្លេស វ័យ៦៩ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម។ ទី៦- បុរសជនជាតិកាណាដា អាយុ៤៩ឆ្នាំ នៅរាជធានីភ្នំពេញ ។ ទី៧- បុរសជនជាតិប៊ែលហ្សិក អាយុ៣៣ឆ្នាំ នៅរាជធានីភ្នំពេញ ។ ទី៨- បុរសជនជាតិបារាំង អាយុ៣៥ឆ្នាំ នៅរាជធានីភ្នំពេញ ។ ទី៩- ទារកជនជាតិបារាំង អាយុ៤ខែ នៅរាជធានីភ្នំពេញ ។ ទី១០- បុរសជនជាតិខ្មែរ នៅរាជធានីភ្នំពេញ ។ ទី១១- បុរសខ្មែរ- អ៊ិស្លាម នៅខេត្តព្រះវិហារ អាយុ៣៥ឆ្នាំ នៅខេត្តព្រះវិហារ ។ ទី១២- បុរសខ្មែរ- អ៊ិស្លាម អាយុ៣៩ឆ្នាំ នៅខេត្តព្រះវិហារ។ ទី១៣- បុរសជនជាតិខ្មែរ- អ៊ិស្លាម នៅក្រុងសិរីសោភ័ណ ខេត្តបន្ទាយមានជ័យ ។ ទី១៤- បុរសជនជាតិខ្មែរ មកពីប្រទេសថៃ នៅភូមិព្រៃឫស្សី ក្រុងសិរីសោភ័ណ ខេត្តបន្ទាយមានជ័យ ។ ទី១៥ និង១៦- បុរសខ្មែរ- អ៊ិស្លាម ២នាក់ (អាយុ ៦៣ឆ្នាំ និង៦៤ឆ្នាំ) នៅព្រែកប្រា ។ ទី១៧, ១៨, ១៩, ២០ បុរសខ្មែរ- អ៊ិស្លាម (អាយុចន្លោះពី ៣៨ឆ្នាំ ដល់៤៥ឆ្នាំ) នៅក្នុងខេត្តបាត់ដំបង ។ ទី២១- បុរសខ្មែរ- អ៊ិស្លាម អាយុ៣០ឆ្នាំ នៅក្នុងខេត្តកំពត បច្ចុប្បន្នដាក់ព្យាបាលនៅមន្ទីរពេទ្យខេត្តកែប ។ ទី២២- បុរសខ្មែរ- អ៊ិស្លាម អាយុ៦១ឆ្នាំ នៅខេត្តត្បូងឃ្មុំ បច្ចុប្បន្នដាក់ក្នុងមន្ទីរពេទ្យខេត្តនៅពញាក្រែក ។ ទី២៣ និង២៤- បុរសខ្មែរ- អ៊ិស្លាម អាយុ៧៥ឆ្នាំ និងទី២៨ឆ្នាំ នៅខេត្តកំពង់ឆ្នាំ ត្រូវបានដាក់ឱ្យព្យាបាលនៅមន្ទីរពេទ្យខេត្តកំពង់ឆ្នាំ៕	2020-03-17T11:02:32+07:00	kbnnews.com	https://kbn.news/archives/154450
5965e9fd-7e1b-4a36-8146-8e2ef2ab3fae	មុននេះបន្តិច ! ក្រសួងសុខាភិបាល សម្រេចយកអតីតសណ្ឋាគារលំដាប់ផ្កាយ៥ អ៊ីនធើរខន (អាំងទែកុងទីតង់តាល់) សម្រាប់ពិនិត្យ ថែទាំ និងព្យាបាលជំងឺកូវីដ-១៩	មុននេះបន្តិច ដោយមានការសម្រេចពីរាជរដ្ឋាភិបាល ក្រសួងសុខាភិបាលកម្ពុជា សហការជាមួយអភិបាលរាជធានីភ្នំពេញ បានប្រកាសថា នឹងប្រើប្រាស់សណ្ឋាគារ Great Duke (អតីតសណ្ឋាគារ អាំងទែកុងទីណង់តាល់) ជាមន្ទីរពេទ្យ សម្រាប់ពិនិត្យ ថែទាំ និងព្យាបាលអ្នកជំងឺកូវីដ១៩ ។ ជាមួយគ្នានេះដែរ រាជរដ្ឋាភិបាលបានឲ្យក្រសួងសុខាភិបាល សហការជាមួយកងកម្លាំងសុខាភិបាលនៃកងយោធពលខេមរភូមិន្ទរបស់ក្រសួងការពារជាតិ និងកងកម្លាំសុខាភិបាល នៃនគរបាលជាតិរបស់ក្រសួងមហាផ្ទៃ ដើម្បីរួមសហការគ្នាប្រយុទ្ធនឹងជំងឺកូវីដ-១៩ ឲ្យកាន់តែមានប្រសិទ្ធភាព។ សូមរម្លឹកថា ការសម្រេចយកសណ្ឋាគារផ្កាយប្រាំ Great Duke នៅជិតផ្សារដើមគរ ធ្វើជាមន្ទីរពេទ្យ សម្រាប់អ្នកជំងឺកូវីដ នៅពេលនេះ បានធ្វើឡើងភ្លាមៗ បន្ទាប់ពីក្រសួងសុខាភិបាល ទើបប្រកាសរកឃើញអ្នកជំងឺថ្មី ចំនួន ១២នាក់ផ្សេងទៀត ក្នុងនោះ មាន ១១នាក់ ជាខ្មែរឥស្លាម ស្ថិតក្នុងចំណោមខ្មែរឥស្លាម ៧៩នាក់ ដែលទើបមកពីពិធីបុណ្យឥស្លាម នៅប្រទេសម៉ាឡេស៊ី។ សរុបមកដល់ព្រឹកថ្ងៃទី១៧ ខែមីនានេះ កម្ពុជាបានរកឃើញអ្នកជំងឺកូវីដ១៩ ឬកូរ៉ូណា សរុប ២៤នាក់ហើយ៕	2020-03-17T10:23:05+07:00	kbnnews.com	https://kbn.news/archives/154429
3213ef9e-c321-48d5-aea8-67d6b89535b5	ជំងឺកូវីដ១៩! ស្ថានទូតខ្មែរប្រចាំប្រទេសថៃ អំពាវនាវដល់ពលរដ្ឋខ្មែរនៅថៃ បើមិនមានភាពចាំបាច់ សូមមេត្តាជៀសវាងការធ្វើដំណើរចេញពីប្រទេសថៃ ដើម្បីបង្ការទប់ស្កាត់ជំងឺកូវីដ១៩	ដើម្បីទប់ស្កាត់ជៀងវាងការឆ្លងជំងឺកូវីដ១៩ស្ថានទូតខ្មែរប្រចាំនៅប្រទេសបានអំពាវនាវដល់ប្រជាពលរដ្ឋ សិស្ស និស្សិត ពលករ អាជីវករ បើអាចមិនមានភាពចាំបាច់កុំធ្វើដំណើរមកស្រុកនៅក្នុងឳកាសបុណ្យចូលឆ្នាំប្រពៃណីជាតិខ្មែរដែលខិតជិតមកដល់ខាងមុខ។ នេះបើយោងតាមសេចក្តីជូនដំណឹងរបស់ស្ថានទូត កម្ពុជាប្រចាំនៅប្រទេស ចេញផ្សាយនៅថ្ងៃទី១៦មីនា។ ស្ថានទូតបន្ថែមថា បងប្អូនប្រជាពលរដ្ឋខ្មែរ ដែលកំពុងស្នាក់នៅ សិក្សា នឹងធ្វើការនៅក្នុងប្រទេសថៃ មេត្តាជ្រាបថា បច្ចុប្បន្ននេះជំងឺកូវីដ ១៩ បាននឹងកំពុងរីករាលដាលទៅកាន់ប្រទេស នឹង ដែនដីចំនួម១៥២ទូទាំងពិលោក ។ គិតត្រឹមថ្ងៃទី១៦មីនា ឆ្នាំ២០២០ នៅ ប្រទេសកម្ពុជាមានអ្នកឆ្លងជំងឺកូវីដ១៩ចំនួន១២នាក់ និងប្រទេសថៃ មានចំនួនអ្នកឆ្លងចំនួន១៤៧នាក់ផងដែរ។ ស្ថានទូតបាន បន្តថាកន្លងមកស្ថានទូតធ្លាប់បានជម្រាបជូនដំណឹងដល់សាធារណជន អំពីវិធានការជាច្រើនដែលរដ្ឋាភិបាលថៃបានប្រកាសក្នុងការបង្ការ នឹងទបើស្កាត់ការរាតត្បាតនៃជំងឺនេះជាពិសេសស្ថានទូតបានផ្សព្វផ្សាយកាលពីថ្ងៃទូ២៥ ខែមករា ឆ្នាំ២០២០។ ស្ថានទូតបានគូសបញ្ជាក់ថា”ក្នុងឱកាសនៃពិធីបុណ្យចូលឆ្នាំប្រពៃណីជាតិខ្មែរនាពេលខាងមុខ សូមបងប្អូន ពលករ សិស្ស និស្សិតនឹងអាជីវករ ដែលកំពុងសិក្សា ធ្វើការនឹងរស់នៅ ក្នុងប្រទេសថៃ មេត្តាចូលរួមសហការជាមួយប្រទេសម្ចាស់ផ្ទះបើមិន មានភាពចាំបាច់ សូមមេត្តាជៀសវាងការធ្វើដំណើរចេញពីប្រទេសថៃ ដើម្បី ចូលរួមចំណែកក្នុងការបង្ការ នឹងទប់ស្កាត់ការរាតត្បាតនៃជំងឺកូវីដ១៩ទាំងអស់គ្នា។ ទន្ទឹមនឹងនេះដែបងប្អូនពលរដ្ឋខ្មែរដែលមានបំណងចូលមកប្រទេសថៃសូមមេត្តាតាមដានព័ត៌មានស្តីពីវិធានការនានារបស់ប្រទេសទាំងពីរ ឲ្យបានច្បាស់លាស់ នឹថពិចារណាឲ្យបានហ្មត់ចត់មុនសម្រេចចិត្តធ្វើដំណើរ”៕	2020-03-17T10:01:25+07:00	kbnnews.com	https://kbn.news/archives/154418
473dfadf-06d8-4aec-a8b2-8127c482ac67	មុននេះបន្តិច! រកឃើញអ្នកឆ្លងជំងឺកូវីដ ១២នាក់ទៀតហើយ សរុបកើនឡើង ២៤នាក់	នាព្រឹកថ្ងៃទី១៧ ខែមីនា ឆ្នាំ២០២០ ក្រសួងសុខាភិបាលកម្ពុជា បានប្រកាសរកឃើញ១២ករណីដែលឆ្លង COVID-19 ក្នុងនោះមានខេត្តបន្ទាយមានជ័យមាន ០២ករណី រាជធានីភ្នំពេញមាន ០២ករណី កំពង់ឆ្នាំង ០២ករណី បាត់ដំបង ០៤ករណី កំពត ០១ករណី និងត្បូងឃ្មុំ ០១ករណី ។ សូមអានសេចក្តីជូនព័ត៌មានខាងក្រោមនេះ ៖	2020-03-17T09:49:14+07:00	kbnnews.com	https://kbn.news/archives/154412
9c3a7a96-1e89-4e68-8489-d8d27c798e84	ក្រសួងសុខាភិបាលបន្ថែមកន្លែងថែទាំព្យាបាលអ្នកជំងឺ COVID-19 និងស្នើក្រុមគ្រូពេទ្យស្ម័គ្រចិត្ត ចូលរួមប្រយុទ្ធជំងឺមួយនេះ	ក្រសួងសុខាភិបាល សម្រេចបន្ថែមអគារថែទាំព្យាបាលជំងឺកូវីដ១៩ ដែលមានចំណុះ១០០គ្រែមួយទីតាំងទៀត ស្ថិតនៅអតីតមណ្ឌលសុខភាពចាក់អង្រែ ក្នុងសង្កាត់ចាក់អង្រែក្រោម ខណ្ឌមានជ័យ រាជធានីភ្នំពេញ។ យោងតាមសេចក្តីជូនព័ត៌មានរបស់ក្រសួងសុខាភិបាលនៅយប់ថ្ងៃទី១៦ ខែមីនា ឆ្នាំ២០២០នេះ បានឱ្យដឹងថា ការសម្រេចបន្ថែមអគារថែទាំព្យាបាលជំងឺកូវីដនេះ បន្ទាប់ពីក្រសួងបានពិនិត្យឃើញថា មានការកើនឡើងនៃអ្នកស្នើសុំពិនិត្យធ្វើតេស្តរកជំងឺកូវីដ១៩នេះ។ ក្រៅពីទីតាំងទើបបន្ថែមថ្មីនេះ ក្រសួងសុខាភិបាល បានរៀបចំកន្លែងថែទាំ និងព្យាបាលអ្នកជំងឺកូវីដ១៩ នៅទីតាំងជាច្រើនមានដូចជានៅមន្ទីរពេទ្យមិត្តភាពខ្មែរ-សូវៀត មន្ទីរពេទ្យកុមារជាតិ មន្ទីរពេទ្យគន្ធបុប្ផាភ្នំពេញ មន្ទីរពេទ្យជ័យវរ្ម័នទី៧សៀមរាប និងនៅមន្ទីរពេទ្យខេត្តទាំង២៤។ ក្នុងសេចក្តីជូនព័ត៌មាននេះ ក្រសួងសុខាភិបាល ក៏បានអំពាវនាវដល់ក្រុមគ្រូពេទ្យស្ម័គ្រចិត្ត ចូលរួមក្នុងប្រតិបត្តិការប្រយុទ្ធប្រឆាំងជំងឺកូវីដ១៩ផងដែរ។ បើទោះបីជាយ៉ាងណា ក្រសួងសុខាភិបាល បានអះអាងថា មកដល់ពេលនេះ កម្ពុជាមិនទាន់មានការរាតត្បាតក្នុងសហគមន៍នៅឡើយនោះទេ។ ករណីជំងឺកូវីដ១៩នៅកម្ពុជា សុទ្ធតែជាករណីនាំចូលពីក្រៅប្រទេស។ ទី១៖ បុរសជនជាតិចិន មកពីទីក្រុងវូហាន (ជាសះស្បើយ) ទី២៖ បុរសជនជាតិខ្មែរ វ័យ៣៨ឆ្នាំ នៅខេត្តសៀមរាប ទី៣៖ ស្រ្តីជនជាតិអង់គ្លេស វ័យ៦៥ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម ទី៤៖ បុរសជនជាតិអង់គ្លេស វ័យ៧៣ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម ទី៥៖ ស្រីជនជាតិអង់គ្លេស វ័យ៦៩ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម ទី៦៖ បុរសជនជាតិកាណាដា អាយុ៤៩ឆ្នាំ នៅរាជធានីភ្នំពេញ ទី៧៖ បុរសជនជាតិប៊ែលហ្សិក អាយុ៣៣ឆ្នាំ នៅរាជធានីភ្នំពេញ ទី៨៖ បុរសជនជាតិបារាំង អាយុ៣៥ឆ្នាំ នៅរាជធានីភ្នំពេញ ទី៩៖ ទារកជនជាតិបារាំង អាយុ៤ខែ នៅរាជធានីភ្នំពេញ ទី១០៖ បុរសជនជាតិខ្មែរ នៅរាជធានីភ្នំពេញ ទី១១៖ បុរសខ្មែរឥស្លាម នៅខេត្តព្រះវិហារ អាយុ៣៥ឆ្នាំ នៅខេត្តព្រះវិហារ ទី១២៖ បុរសខ្មែរឥស្លាម អាយុ៣៩ឆ្នាំ នៅខេត្តព្រះវិហារ។ ដើម្បីទប់ស្កាត់ការរីករាលដាលជំងឺ Covid-19 នាពេលថ្មីៗ ក្រសួងសុខាភិបាល បានសម្រេចដាក់បម្រាមមិនឲ្យជនបរទេស មកពីប្រទេសអ៉ីតាលី អាល្លឺម៉ង់ អេស្ប៉ាញ បារាំង អាមេរិក និងអ៉ីរ៉ង់ ចូលប្រទេសរយៈពេល៣០ថ្ងៃ ចាប់ពីថ្ងៃទី១៧ ខែមីនាតទៅ។ នៅយប់ថ្ងៃទី១៥ ខែមីនា ឆ្នាំ២០២០ រាជរដ្ឋាភិបាលកម្ពុជាសម្តេចតេជោ ហ៊ុន សែន បានដាក់ចេញនូវវិធានការមួយចំនួន តាមរយៈសារាចរណែនាំដូចខាងក្រោម៖ ទី១៖ ណែនាំដល់ប្រជាពលរដ្ឋទាំងអស់ សូមកុំធ្វើដំណើរទៅកាន់បណ្ដាប្រទេសនៅអឺរ៉ុប សហរដ្ឋអាមេរិក និងអ៊ីរ៉ង់ ប្រសិនបើមិនមានការចាំបាច់បំផុតដែលខានពុំបាន។ ទី២៖ គ្រប់ក្រសួង ស្ថាប័នរដ្ឋទាំងអស់ ទាំងនៅថ្នាក់ជាតិ និងថ្នាក់ក្រោមជាតិមិនត្រូវអនុញ្ញាតឲ្យមន្ត្រីរាជការ បុគ្គលិកគ្រប់លំដាប់ថ្នាក់ ធ្វើដំណើរចូលរួមកិច្ចប្រជុំគ្រប់ប្រភេទ ទៅកាន់បណ្ដាប្រទេសនៅអឺរ៉ុប សហរដ្ឋអាមេរិក និងអ៊ីរ៉ង់ឡើយ។ ទី៣៖ ក្នុងករណីចាំបាច់ខានមិនបាន ដែលតម្រូវឲ្យមានតំណាងរបស់កម្ពុជា ចូលរួមប្រជុំនៅបណ្ដាប្រទេសដូចជាបញ្ជាក់ខាងលើ ក្រសួង ស្ថាប័នពាក់ព័ន្ធនីមួយៗ ត្រូវធ្វើសំណើទៅកាន់ក្រសួងការបរទេស និងសហប្រតិបត្តិការអន្តរជាតិ ដើម្បីចាត់តំណាងស្ថានទូតប្រចាំនៅប្រទេសម្ចាស់ផ្ទះនៃការប្រជុំ ឲ្យចូលរួមជំនួស។ ទី៤៖ ចំពោះមន្ត្រីរាជការ និងប្រជាពលរដ្ឋកម្ពុជាទាំងឡាយណា ដែលទើបវិលត្រឡប់ពីបណ្ដាលប្រទេសនៅអឺរ៉ុប សហរដ្ឋអាមេរិក និងអ៊ីរ៉ង់ ត្រូវដាក់ខ្លួនឱ្យនៅដោយឡែក ក្នុងរយៈពេល១៤ថ្ងៃ គិតចាប់ពីថ្ងៃដែលបានត្រឡប់មកដល់ប្រទេសកម្ពុជាវិញ ស្របតាមនីតិវិធីកំណត់ដោយក្រសួងសុខាភិបាល៕	2020-03-17T05:30:00+07:00	freshnewsasia.com	https://m.freshnewsasia.com/index.php/en/localnews/151762-2020-03-16-15-30-57.html
24cc63e9-f605-420f-80b0-c611b55edfba	ក្នុងមួយថ្ងៃ! អ្នកដំណើរតែ ១២០,០០០នាក់ ចូលមកក្នុងទឹកដីចិន ចាប់តាំងពី COVID-19 ក្លាយជា «ជំងឺរាតត្បាតសកល» (Video inside)	រដ្ឋបាលអន្តោប្រវេសន៍ជាតិចិន NIA បានរាយការណ៍ឲ្យដឹង នៅថ្ងៃចន្ទនេះថា អ្នកធ្វើដំណើរចូលទឹកដីចិន សរុបទាំងអស់ រួមមានទាំងអ្នកធ្វើដំណើរតាមផ្លូវគោក ផ្លូវទឹក និងផ្លូវអាកាសមានប្រមាណត្រឹមតែ ១២០,០០០នាក់ប៉ុណ្ណោះជារៀងរាល់ថ្ងៃ បើគិតចាប់តាំងពីអង្គការសុខភាពពិភពលោ ក WHO បានប្រកាសចាត់ទុកជំងឺ COVID-19 ជាជំងឺរាតត្បាតសកល កាលពីថ្ងៃទី ១១ ខែមីនាកន្លងទៅនេះ។ នេះបើយោងតាមការដកស្រង់ការផ្សាយចេញពីទីភ្នាក់ងារសាព័ត៌មានស៊ីនហួរ នៅថ្ងៃចន្ទ ទី១៦ ខែមីនា ឆ្នាំ២០២០។ លោក លីវ ហៃតាវ (Liu Haitao) ដែលជាមន្ត្រីជាន់ខ្ពស់របស់ NIA បានថ្លែងឲ្យដឹងនៅក្នុងសន្និសីទកាសែតមួយថា តួលេខខាងលើនេះ គឺទាបជាង ៨០% បើប្រៀបធៀបទៅនឹង រយៈពេលដូចគ្នាកាលពីឆ្នាំ ២០១៩ កន្លងទៅនេះ។ លោក លីវ បានបន្ថែមទៀតថា ក្នុងរយៈពេលនេះមានមនុស្សប្រមាណ ២០,០០០នាក់ប៉ុណ្ណោះដែលចូលប្រទេសចិន ជារៀងរាល់ថ្ងៃ តាមរយៈជើងហោះហើរអន្តរជាតិ ដោយក្នុងនោះប្រហែល ១០% ជាជនបរទេស។ គួរជម្រាបថា ពិភពលោកបច្ចុប្បន្នដែលកំពុងប្រឈមមុខនឹងវិបត្តិជំងឺរាតត្បាតសកល COVID-19 បាន និងកំពុងចាត់វិធានការរៀងៗខ្លួន ដើម្បីទប់ស្កាត់ការរីករាលដាលនៃជំងឺ ដ៏កាចសាហាវមួយនេះ។ ក្នុងចំណោមវិធានការដែលត្រូវបានគេជឿជាក់ថា មានប្រសិទ្ធភាពជាងគេនោះ គឺការហាមឃាត់ការធ្វើដំណើរនេះឯង។ ប្រការនេះត្រូវបាន អ្នកជំនាញ មើលឃើញថា វាបានប៉ះពាល់ដោយផ្ទាល់ដល់វិស័យធំៗចំនួនពីរ គឺវិស័យអាកាសចរណ៍អន្តរជាតិ និងទេសចរណ៍៕	2020-03-17T03:52:00+07:00	freshnewsasia.com	https://m.freshnewsasia.com/index.php/en/internationalnews/151756-2020-03-16-13-52-32.html
1f6ae62c-30d5-48a3-91ff-8807f2a7057f	ក្រសួងសុខាភិបាល ស្នើឱ្យរាជធានី-ខេត្តទាំងអស់ បង្កើតគណៈកម្មការដើម្បីប្រយុទ្ធនឹងជំងឺកូវីដ១៩ (Video inside)	ក្រសួងសុខាភិបាល នៅថ្ងៃទី១៦ ខែមីនា ឆ្នាំ២០២០នេះ បានស្នើឱ្យអភិបាល-រាជធានីខេត្តទាំងអស់ បង្កើតគណៈកម្មការដើម្បីប្រយុទ្ធនឹងជំងឺកូវីដ១៩។ នេះបើតាមលិខិតរបស់លោក ម៉ម ប៊ុនហេង រដ្ឋមន្រ្តីក្រសួងសុខាភិបាលបានផ្ញើទៅកាន់អភិបាលរាជធានី-ខេត្ត ដែលបណ្តាញព័ត៌មាន Fresh News ទទួលបានរសៀលថ្ងៃទី១៦ ខែមីនា ឆ្នាំ២០២០។	2020-03-17T00:08:00+07:00	freshnewsasia.com	https://m.freshnewsasia.com/index.php/en/localnews/151722-2020-03-16-10-08-16.html
59d3678b-286a-43c5-9778-3a95e53827da	ក្រសួងសុខាភិបាល សម្រេចបន្ថែមគ្រែ១០០ទៀត សម្រាប់ព្យាបាលអ្នកជំងឺ Covid-19	ក្រសួងសុខាភិបាល សម្រេចបន្ថែមអគារថែទាំព្យាបាលជំងឺកូវីដ១៩ ដែលមានចំណុះ១០០គ្រែមួយទីតាំងទៀត ស្ថិតនៅអតីតមណ្ឌលសុខភាពចាក់អង្រែ ក្នុងសង្កាត់ចាក់អង្រែក្រោម ខណ្ឌមានជ័យ រាជធានីភ្នំពេញ។ យោងតាមសេចក្តីជូនព័ត៌មានរបស់ក្រសួងសុខាភិបាលនៅយប់ថ្ងៃទី១៦ ខែមីនា ឆ្នាំ២០២០នេះ បានឱ្យដឹងថា ការសម្រេចបន្ថែមអគារថែទាំព្យាបាលជំងឺកូវីដនេះ បន្ទាប់ពីក្រសួងបានពិនិត្យឃើញថា មានការកើនឡើងនៃអ្នកស្នើសុំពិនិត្យធ្វើតេស្តរកជំងឺកូវីដ១៩នេះ។ ក្រៅពីទីតាំងទើបបន្ថែមថ្មីនេះ ក្រសួងសុខាភិបាល បានរៀបចំកន្លែងថែទាំ និងព្យាបាលអ្នកជំងឺកូវីដ១៩ នៅទីតាំងជាច្រើនមានដូចជានៅមន្ទីរពេទ្យមិត្តភាពខ្មែរ-សូវៀត មន្ទីរពេទ្យកុមារជាតិ មន្ទីរពេទ្យគន្ធបុប្ផាភ្នំពេញ មន្ទីរពេទ្យជ័យវរ្ម័នទី៧សៀមរាប និងនៅមន្ទីរពេទ្យខេត្តទាំង២៤។ ក្នុងសេចក្តីជូនព័ត៌មាននេះ ក្រសួងសុខាភិបាល ក៏បានអំពាវនាវដល់ក្រុមគ្រូពេទ្យស្ម័គ្រចិត្ត ចូលរួមក្នុងប្រតិបត្តិការប្រយុទ្ធប្រឆាំងជំងឺកូវីដ១៩ផងដែរ។ បើទោះបីជាយ៉ាងណា ក្រសួងសុខាភិបាល បានអះអាងថា មកដល់ពេលនេះ កម្ពុជាមិនទាន់មានការរាតត្បាតក្នុងសហគមន៍នៅឡើយនោះទេ។ ករណីជំងឺកូវីដ១៩នៅកម្ពុជា សុទ្ធតែជាករណីនាំចូលពីក្រៅប្រទេស ៕	2020-03-16T23:50:18+07:00	kbnnews.com	https://kbn.news/archives/154389
2cdab493-379f-4051-aacd-cb7ba483aee1	មន្ទីរសុខាភិបាលតាមខេត្តបញ្ជូនជាបន្តបន្ទាប់ សំណាកជនជាតិចាមដែលត្រឡប់មកពីម៉ាឡេស៊ី ដើម្បីពិនិត្យរកកូវីដ១៩	មន្ទីរសុខាភិបាលតាមខេត្តបានបញ្ជូនសំណាកជនជាតិចាមទៅពិនិត្យនៅវិទ្យាស្ថានប៉ាស្ទ័រជាបន្តបន្ទាប់ ក្រោយពេលផ្ទុះការឆ្លងរាលដាលនៃជំងឺកូវីដ១៩ ទៅលើសាសនិកឥស្លាម ដែលបានទៅចូលរួមពិធីសាសនាដ៏ធំមួយ នៅប្រទេសម៉ាឡេស៊ី កាលពីពេលថ្មីៗ នេះ។ សង្គមស៊ីវិលអំពាវនាវដល់ក្រសួងសុខាភិបាលឱ្យបញ្ចេញព័ត៌មានលម្អិតអំពីករណីជនជាតិចាមទាំងនេះ ដើម្បីបង្កើនការប្រុងប្រយ័ត្នខ្ពស់ទប់ទល់នឹងការឆ្លងរាលដាលជំងឺកូវីដ១៩ នៅកម្ពុជា។ អាជ្ញាធរសុខាភិបាលនៅតាមខេត្តមួយចំនួនឱ្យដឹងថា ពួកគេបានសម្រេចបញ្ជូនសំណាកជនជាតិចាមដែលបានទៅចូលរួមពិធីសាសនានៅប្រទេសម៉ាឡេស៊ីនោះ ទៅពិនិត្យនៅវិទ្យាស្ថានប៉ាស្ទ័រហើយ បើទោះបីជាជនជាតិចាមទាំងនោះមិនទាន់លេចចេញរោគសញ្ញាជំងឺកូវីដ១៩ ក៏ដោយ។ ប្រធានមន្ទីរសុខាភិបាលខេត្តកោះកុង លោកវេជ្ជបណ្ឌិត ទៅ ម៉ឹង ឱ្យអាស៊ីសេរីដឹងថា ក្រុមការងាររបស់លោកបានបញ្ជូនសំណាករបស់ជនជាតិចាម ៣នាក់ ដែលបានចូលរួមពិធីសាសនានៅប្រទេសម៉ាឡេស៊ី ទៅពិនិត្យរកជំងឺកូវីដ១៩ ហើយ នៅថ្ងៃទី១៦ មីនា។ លោកបញ្ជាក់ថា លទ្ធផលអាចនឹងដឹងនៅថ្ងៃទី១៧ មីនា ហើយក្រសួងសុខាភិបាលជាអ្នកប្រកាសពីលទ្ធផលនៃការធ្វើសំណាកនេះ។ លោកវេជ្ជបណ្ឌិត ទៅ ម៉ឹង ឱ្យដឹងទៀតថា ជនជាតិចាមទាំង ៣នាក់នោះ មិនមែនជាពលរដ្ឋរស់នៅក្នុងខេត្តកោះកុងនោះទេ។ លោកថា ពួកគាត់ ២នាក់ជាអ្នករស់នៅក្រុងកំពត ខេត្តកំពត និងម្នាក់ទៀតជាអ្នកស្រុកព្រៃនប់ ខេត្តព្រះសីហនុ។ លោកបញ្ជាក់ថា ជនជាតិចាមទាំង៣ បានធ្វើដំណើរមកដល់ខេត្តកោះកុង ដើម្បីជួបជុំជាមួយសហគមន៍ចាមផ្សេងទៀត ប៉ុន្តែដោយសារសហគមន៍ចាមបានដឹងពីការអំពាវនាវរបស់អាជ្ញាធរ ទើបពួកគេជំរុញឱ្យអ្នកទាំង៣ មកពិនិត្យសុខភាពនៅមន្ទីរពេទ្យខេត្តកោះកុង។ លោកអះអាងថា ពេលនេះអ្នកទាំង៣ មានសុខភាពល្អធម្មតាទេ ហើយពួកគាត់ត្រូវបានដាក់ឱ្យនៅដាច់ដោយឡែកនៅពីអ្នកដទៃ៖ ដោយឡែក នៅឯខេត្តបាត់ដំបងវិញ ប្រធានមន្ទីរសុខាភិបាលខេត្តនេះ គឺលោកវេជ្ជបណ្ឌិត វឿង ប៊ុនរ៉េត ឱ្យអាស៊ីសេរីដឹងថា មន្ត្រីរបស់លោកបានបញ្ជូនសំណាកជនជាតិចាម ៦នាក់ដែលបានត្រឡប់មកពីប្រទេសម៉ាឡេស៊ី ទៅធ្វើតេស្តនៅវិទ្យាស្ថានប៉ាស្ទ័ររួចហើយ នៅថ្ងៃទី១៦ មីនា។ លោកបញ្ជាក់ថា មន្ត្រីសុខាភិបាលបានដាក់ពួកគាត់ឱ្យនៅដាច់ដោយឡែកសិន ដើម្បីរង់ចាំលទ្ធផល។ ចំណែក នៅខេត្តព្រះវិហារឯណោះវិញ អាជ្ញាធរសុខាភិបាលខេត្តនេះ បានយកជនជាតិចាម ២នាក់ទៅថែទាំ និងព្យាបាលនៅមន្ទីរពេទ្យ ១៦ មករា ដែលជាមន្ទីរពេទ្យបង្អែកខេត្ត ក្រោយពេលក្រសួងបានប្រកាសនៅយប់ថ្ងៃទី១៥ មីនាថា លទ្ធផលវិភាគបង្ហាញថា ពួកគាត់ទាំង ២នាក់ មានផ្ទុកជំងឺកូវីដ១៩។ មន្ទីរសុខាភិបាលខេត្តព្រះវិហារឱ្យដឹងតាមសេចក្ដីប្រកាសព័ត៌មាននៅថ្ងៃទី១៦ មីនាថា ជនជាតិចាមដែលផ្ទុកជំងឺកូវីដ១៩ នោះ ម្នាក់អាយុ ៣៥ឆ្នាំ និងម្នាក់ទៀត អាយុ ៣៩ឆ្នាំ ហើយអ្នកទាំងពីររស់នៅភូមិឡឥដ្ឋ សង្កាត់កំពង់ប្រណាក ក្រុងព្រះវិហារ។ មន្ទីរសុខាភិបាលខេត្តព្រះវិហារឱ្យដឹងទៀតថា អាជ្ញាធរកំពុងតាមដានស្រាវជ្រាវរកអ្នកដែលរស់នៅជិតស្និទ្ធ និងប៉ះពាល់ដោយផ្ទាល់ជាមួយអ្នកជំងឺទាំងពីរនាក់នេះ។ ខេត្តព្រះវិហារ មានជនជាតិចាមចំនួន១០ នាក់ បានទៅចូលរួមពិធីសាសនាឥស្លាមនៅប្រទេសម៉ាឡេស៊ី កាលពីចុងខែកុម្ភៈ ហើយពួកគេបានត្រឡប់មកដល់កម្ពុជាវិញនៅថ្ងៃទី៣ មីនា។ លុះដល់ថ្ងៃទី១៤ មីនា ក្រោយពេលផ្ទុះព័ត៌មានថា អ្នកទៅចូលរួមពិធីសាសនានៅម៉ាឡេស៊ីជាច្រើននាក់ ត្រូវបានរកឃើញថា បានឆ្លងជំងឺកូវីដ១៩ មន្ទីរសុខាភិបាលខេត្តព្រះវិហារក៏បានយកសំណាកពលរដ្ឋចំនួន ៨នាក់ ទៅពិនិត្យ ហើយលទ្ធផលចេញមកគឺវិជ្ជមាន ២នាក់។ ដោយឡែកជនជាតិចាម២ នាក់ទៀត ក្រសួងសុខាភិបាលបញ្ជាក់ថា មានម្នាក់បានចេញទៅខេត្តស្ទឹងត្រែង ហើយមន្ទីរសុខាភិបាលខេត្តស្ទឹងត្រែងបានយកសំណាកវត្ថុវិភាគពីបុគ្គលនោះរួចហើយ នៅថ្ងៃទី១៥ មីនា ចំណែកនៅសល់ម្នាក់ទៀតនោះ មន្ទីរសុខាភិបាលខេត្តព្រះវិហារត្រូវបញ្ជូនសំណាកមកពិនិត្យនៅថ្ងៃទី១៦ មីនា។ គិតត្រឹមពេលនេះ ចំនួនអ្នកចូលរួមក្នុងពិធីជួបជុំបែបសាសនាឥស្លាមនៅជិតទីក្រុងកូឡាឡាំពួរ ដែលបានឆ្លងជំងឺកូវីដ១៩ បានកើនឡើងដល់ជាង ២០០នាក់ហើយ ក្នុងនោះប្រមាណ ១៩០នាក់ ជាពលរដ្ឋម៉ាឡេស៊ី ១២នាក់ជាពលរដ្ឋប្រ៊ុយណេ ២នាក់ជាពលរដ្ឋសិង្ហបុរី ហើយ ២នាក់ទៀតជាពលរដ្ឋកម្ពុជា។ ទោះជាយ៉ាងណា ចំនួនអ្នកឆ្លងជំងឺកូវីដ១៩ អាចនឹងមានច្រើនជាងនេះទៅទៀត ពីព្រោះកម្មវិធីនោះ មានអ្នកចូលរួមរហូតដល់ទៅជាង ១ម៉ឺន ៦ពាន់នាក់ ហើយក្នុងនោះមាន ៧៩នាក់ ជាពលរដ្ឋកម្ពុជា។ ទោះជាយ៉ាងណា គិតត្រឹមថ្ងៃទី១៦ មីនា ក្រសួងសុខាភិបាលមិនទាន់បានផ្ដល់ព័ត៌មានលម្អិតជូនសាធារណជនថា តើមានជនជាតិចាមប៉ុន្មាននាក់ ដែលត្រូវបានយកសំណាកទៅវិភាគនោះឡើយ ក្រៅពីជនជាតិចាម ១០នាក់ នៅខេត្តព្រះវិហារនោះ។ អាស៊ីសេរីបានព្យាយាមទាក់ទងសុំការបំភ្លឺរឿងនេះពីរដ្ឋមន្ត្រីក្រសួងសុខាភិបាល លោក ម៉ម ប៊ុនហេង និងអ្នកនាំពាក្យ លោក លី សូវ៉ាន់ ប៉ុន្តែមិនមានអ្នកលើកទូរស័ព្ទនោះទេ។ ជាមួយគ្នានេះ អាស៊ីសេរីក៏បានព្យាយាមទាក់ទងទៅមន្ទីរសុខាភិបាលតាមខេត្តមួយចំនួនដែលមានពលរដ្ឋចាមរស់នៅច្រើន ដូចជា នៅខេត្តកណ្ដាល កំពត កំពង់ឆ្នាំង និងរាជធានីភ្នំពេញ ជាដើម ដើម្បីសាកសួរថា តើនៅក្នុងតំបន់ទាំងនោះមានជនជាតិចាមបានទៅចូលរួមពិធីសាសនា នៅប្រទេសម៉ាឡេស៊ី ដែរ ឬមួយក៏អត់? ហើយបើមានថា តើខាងមន្ទីរបានយកសំណាករបស់ពួកគេទៅធ្វើការវិភាគ ហើយឬនៅ? ក៏ប៉ុន្តែ ប្រធានមន្ទីរសុខាភិបាលតាមខេត្តទាំងនេះ មិនបានលើកទូរស័ព្ទនោះឡើយ។ ទេសរដ្ឋមន្ត្រីទទួលបន្ទុកបេសកកម្មពិសេសកិច្ចការឥស្លាម លោក អូស្មាន ហាស្សាន់ ធ្លាប់ឱ្យអាស៊ីសេរីដឹងថា ជនជាតិចាមដែលបានទៅចូលរួមពិធីសាសនានៅម៉ាឡេស៊ីនោះ មាន ១១នាក់ នៅខេត្តកំពង់ឆ្នាំង ១០ នាក់នៅខេត្តព្រះវិហារ និង៦ នាក់នៅខេត្តបាត់ដំបង ចំណែកមនុស្ស៥២ នាក់ទៀត លោកមិនដឹងប្រាកដនោះទេ។ លោកថា ពួកគេរស់នៅតាមបណ្ដាខេត្តនានា ហើយបានចាប់ផ្ដើមប្រកបរបររៀងៗ ខ្លួនវិញ តាំងពីពេលមកដល់កម្ពុជាវិញនៅដើមខែមីនា។ គិតត្រឹមថ្ងៃទី១៦ មីនា តួលេខដែលអាស៊ីសេរីប្រមូលបានពីអាជ្ញាធរសុខាភិបាលខេត្តបាត់ដំបង និងខេត្តកោះកុង បូករួមជាមួយតួលេខដែលក្រសួងបានប្រកាស មានជនជាតិចាមតែ ១៩នាក់ប៉ុណ្ណោះ ដែលត្រូវបានយកសំណាកមកពិនិត្យ ហើយចេញលទ្ធផលវិជ្ជមានផ្ទុកកូវីដ១៩ ចំនួន ២នាក់។ ដោយឡែក ជនជាតិចាម ៦០នាក់ផ្សេងទៀត ដែលបានទៅចូលរួមពិធីសាសនានៅម៉ាឡេស៊ីដែរនោះ មិនទាន់ដឹងថា តើអាជ្ញាធរបានរកពួកគាត់ឃើញ ហើយឬនៅ ឬមួយក៏ថា តើអាជ្ញាធរសុខាភិបាលបានពិនិត្យសុខភាពឱ្យពួកគាត់ហើយ ឬនៅនោះទេ ពីព្រោះសប្ដាហ៍នេះជាអំឡុងពេលដែលអាចចេញរោគសញ្ញា ប្រសិនបើពួកគាត់ណាម្នាក់បានឆ្លងជំងឺកូវីដ១៩ ។ នាយកប្រតិបត្តិមជ្ឈមណ្ឌលសម្ពន្ធភាពការងារ និងសិទ្ធិមនុស្ស (CENTRAL) លោក មឿន តុលា មានប្រសាសន៍ថា ដំណាក់កាលនេះ ក្រសួងសុខាភិបាលគួរតែបង្ហាញព័ត៌មានលម្អិតអំពីករណីជនជាតិចាមទាំងអស់ ដែលបានទៅធ្វើពិធីសាសនានៅប្រទេសម៉ាឡេស៊ី ដើម្បីសាធារណជនមានការប្រុងប្រយ័ត្នខ្ពស់៖ អ្នកការពារសិទ្ធិមនុស្ស លោក មឿន តុលា អំពាវនាវដល់មន្ត្រីសុខាភិបាលគួរតែសហការជាមួយអាជ្ញាធរពាក់ព័ន្ធ ដើម្បីកំណត់អត្តសញ្ញាណជនជាតិចាមទាំងនោះ ហើយយកពួកគាត់មកពិនិត្យសុខភាព ដើម្បីព្យាបាលបានទាន់ពេលវេលា ក្នុងករណីដែលពួកគាត់ឆ្លងជំងឺកូវីដ១៩។ ជាមួយគ្នានេះ លោកជំរុញឱ្យប្រជាពលរដ្ឋរាយការណ៍ទៅអាជ្ញាធរមានសមត្ថកិច្ច ប្រសិនបើសង្ស័យ ឬដឹងថា សាសនិកឥស្លាមណាម្នាក់ បានទៅចូលរួមពិធីសាសនានៅប្រទេសម៉ាឡេស៊ី ហើយមិនទាន់ទទួលបានការពិនិត្យសុខភាពពីមន្ត្រីសុខាភិបាល។ គិតត្រឹមថ្ងៃទី១៦ មីនា ក្រសួងសុខាភិបាលបានរកឃើញជំងឺកូវីដ១៩ នៅកម្ពុជាចំនួន ១៣ករណីហើយ ក្នុងនោះ ៥នាក់ ជាពលរដ្ឋខ្មែរ និង ៨ករណីគឺជាជនបរទេស៕	2020-03-16T23:10:00+07:00	rfa.org	https://www.rfa.org/khmer/news/health/health-departments-in-provinces-continue-sending-samples-from-islamic-people-return-from-malaysia-for-covid-19-test-03162020115300.html
099bb871-719e-4e2b-a7ce-2ea923b19e76	ទីបំផុត! ខេត្តចំនួន១៣ របស់ចិន លែងមានករណីឆ្លង COVID-19 ខណៈអ្នកជំងឺក៏បានជាសះស្បើយ (Video inside)	ប្រព័ន្ធផ្សព្វផ្សាយរដ្ឋចិន CCTV នៅថ្ងៃចន្ទនេះ បានរាយការណ៍ថា ខេត្តចំនួន១៣ នៅក្នុងប្រទេសលែងមានករណីឆ្លងថ្មីនៃ COVID-19 ហើយអ្នកជំងឺទាំងអស់ ក៏ត្រូវបានព្យាបាលជាសះស្បើយផងដែរ គិតត្រឹមម៉ោង ១១នាទីព្រឹក (នៅក្នុងតំបន់)។ 1. Tibet autonomous regions 2. Xinjiang autonomous region 3. Qinghai 4. Fujian 5. Anhui 6. Jiangxi 7. Shanxi 8. Hunan 9. Jiangsu 10. Chongqing 11. Guizhou 12. Jilin 13. Tianjin municipality	2020-03-16T22:01:00+07:00	freshnewsasia.com	https://m.freshnewsasia.com/index.php/en/internationalnews/151704-2020-03-16-08-01-38.html
7ca8308f-2599-4039-8066-52985acc7e93	រដ្ឋាភិបាលដាក់ចេញវិធានការមួយចំនួន ដើម្បីទប់ទល់ជាមួយជំងឺកូវីដ-១៩	រដ្ឋាភិបាល សម្រេចបិទគ្រឹះស្ថានសិក្សាទាំងរដ្ឋ និងឯកជនទូទាំងប្រទេស ហើយណែនាំឲ្យពលរដ្ឋ និងមន្ត្រីរាជការ ដែលទើបត្រឡប់មកពីអាមេរិក តំបន់អឺរ៉ុប និងអ៊ីរ៉ង់ ត្រូវនៅដាច់ដោយឡែករយៈ ពេល ១៤ថ្ងៃសិន ដើម្បីបង្ការទប់ស្កាត់ការរីករាលដាលជំងឺកូវីដ-១៩។ អ្នកជំនាញផ្នែកសុខភាព សាធារណៈ ពិនិត្យឃើញថា វិធានការរដ្ឋាភិបាលឆ្លើយតបទាន់ពេលវេលា និងរំពឹងថា អាចទប់ទល់ជាមួយជំងឺឆ្លងកូវីដ-១៩ បាន។ ស្របពេលដែលក្រសួងសុខាភិបាល ប្រកាសរកឃើញអ្នកឆ្លងជំងឺកូវីដ-១៩ ជាបន្តបន្ទាប់នោះ ក្រសួងស្ថាប័នពាក់ព័ន្ធ បានដាក់ចេញវិធានការផ្សេងៗ គ្នា ដើម្បីទប់ស្កាត់ការរីករាលដាលនៃជំងឺឆ្លងមួយនេះដែរ។ ក្រសួងអប់រំយុវជន និងកីឡា នៅថ្ងៃទី១៦ ខែមីនា បានចេញសេចក្ដីណែនាំស្ដីពីការចាប់ផ្ដើមវិស្សម កាលតូច និងការឈប់សម្រាកមុនកាលកំណត់សម្រាប់គ្រឹះស្ថានសិក្សាគ្រប់កម្រិត គ្រប់ប្រភេទទាំងសាធារណៈ និងឯកជនទូទាំងប្រទេស រហូតដល់មានការជូនដំណឹងជាថ្មី។ ចំណែកក្រសួងសុខាភិបាល បានចេញសេចក្ដីណែនាំស្ដីពីវិធីដាក់ខ្លួនឯងឲ្យនៅដាច់ដោយឡែក ក្នុងរយៈពេល ១៤ថ្ងៃ នៅតាមផ្ទះជាលក្ខណៈបុគ្គលរៀងៗ ខ្លួន សម្រាប់បុគ្គលដែលសង្ស័យឆ្លងជំងឺ កូវីដ-១៩។ វិធីទាំងនោះ មានដូចជា ត្រូវរស់នៅក្នុងបន្ទប់ដាច់ដោយឡែក មានខ្យល់ចេញចូលល្អ ត្រូវធ្វើអនាម័យខ្លួនប្រាណ និងកាត់បន្ថយការប្រើប្រាស់កន្លែងរស់នៅរួមគ្នា ដូចជា ផ្ទះបាយ និងបន្ទប់ទឹក ហើយបើមានអាការៈក្តៅខ្លួន ក្អក ឈឺបំពង់ក ពិបាកដកដង្ហើម និងរោគសញ្ញាផ្សេងៗ ទៀត ត្រូវទាក់ទងក្រសួងសុខាភិបាលតាមរយៈលេខ១១៥ ឬទៅអាជ្ញាធរខេត្ត និងមន្ទីរពេទ្យបង្អែកដែលនៅជិតផ្ទះ។ ក្រសួង ក៏បានណែនាំដល់អាជ្ញាធរមូលដ្ឋានឲ្យតាមដានបុគ្គលដែលតម្រូវឲ្យរស់នៅដាច់ដោយឡែកទាំងនោះដែរ។ ក្រសួងមួយនេះ ក៏ចេញលិខិតមួយទៀត នៅរសៀលថ្ងៃទី១៦ ខែមីនា ស្នើឲ្យអភិបាលរាជធានី-ខេត្តក្រុងទាំងអស់បង្កើតគណៈកម្មការប្រយុទ្ធប្រឆាំងនឹងជំងឺកូវីដ-១៩ តាមរាជធានី-ខេត្តរបស់ខ្លួន។ ក្រៅពីនេះ ប្រមុខរដ្ឋាភិបាលកម្ពុជា លោក ហ៊ុន សែន បានចេញសារាចរណែនាំស្ដីពីវិធានការ បង្ការ និងទប់ស្កាត់ការរាតត្បាតនៃជំងឺកូវីដ១៩ កាលពីយប់ថ្ងៃទី១៥ ខែមីនា។ សារាចរនោះ គឺណែនាំដល់ពលរដ្ឋ និងមន្ត្រីតាមក្រសួងស្ថាប័ននានា កុំធ្វើដំណើរទៅកាន់ប្រទេសអាមេរិក អឺរ៉ុប និងអីរ៉ង់ ប្រសិនបើមិនមានករណីចាំបាច់។ ចំពោះមន្ត្រីរាជការ និង ប្រជាពលរដ្ឋកម្ពុជាទាំងឡាយណា ដែលទើបវិលត្រឡប់មកពីបណ្ដាប្រទេសនៅអឺរ៉ុប សហរដ្ឋអាមេរិក និងអ៊ីរ៉ង់ ត្រូវដាក់ខ្លួនឲ្យនៅដាច់ដោយឡែកក្នុងរយៈពេល ១៤ថ្ងៃ គិតចាប់ពីថ្ងៃមកដល់កម្ពុជាវិញ ស្របតាមនីតិវិធីណែនាំរបស់ក្រសួងសុខាភិបាល។ ទន្ទឹមគ្នានេះ លោក ហ៊ុន សែន ក៏សម្រេចផ្អាកកម្មវិធីវេទិការាជរដ្ឋាភិបាល និងផ្នែកឯកជនលើក ទី១៩ ដែលគ្រោងធ្វើឡើងនៅថ្ងៃទី១ ខែមេសា និងផ្អាកកម្មវិធីសំណេះសំណាលជាមួយក្រុមកីឡាករ ដែលគ្រោងធ្វើនៅថ្ងៃទី៤ ខែមេសាខាងមុខ ដោយសារតែជំងឺកូវីដ-១៩ផងដែរ។ ចំណែក អាជ្ញាធររាជធានី-ខេត្តមួយចំនួន ក៏បានប្រកាសលុបចោលកម្មវិធីអង្គរសង្ក្រាន្តឆ្នាំថ្មីផងដែរ។ អាស៊ីសេរី មិនអាចសុំការបញ្ជាក់បន្ថែមអំពីការត្រៀមវិធានការដទៃទៀត ពីខាងអ្នកនាំពាក្យ ក្រសួងសុខាភិបាល លោក លី សូវ៉ាន់ និងអ្នកស្រី ឱ វណ្ណឌីន ព្រមទាំងរដ្ឋមន្ត្រីក្រសួងសុខាភិបាល លោក ម៉ម ប៊ុនហេង បានទេ ដោយទូរស័ព្ទចូលពុំមានអ្នកទទួល។ ចំណែកប្រធានអង្គភាពអ្នកនាំពាក្យរដ្ឋាភិបាល លោក ផៃ ស៊ីផាន ក៏មិនទទួលទូរស័ព្ទដែរ។ អគ្គនាយកក្រុមហ៊ុន ម៉េងលី ជេ. គួច អេឌ្យូខេសិន (J.Quach Education) និងជាវេជ្ជបណ្ឌិត គឺឧកញ៉ា គួច ម៉េងលី មានប្រសាសន៍ថា លោកជឿទុកចិត្តចំពោះវិធានការរដ្ឋាភិបាលកម្ពុជាថា អាច យកឈ្នះជំងឺកូវីដ-១៩ បាន ព្រោះលោកពិនិត្យឃើញថា វិធានការរបស់អាជ្ញាធរ និងក្រសួងស្ថាប័នពាក់ព័ន្ធ គឺសហការគ្នាបានល្អ និងឆ្លើយតបបានលឿន និងទាន់ហេតុការណ៍។ ទោះជាយ៉ាងណាក្ដី អ្នកជំនាញផ្នែកសុខភាពសាធារណៈរូបនេះ មិនអាចវាយតម្លៃបានទេថា តើក្រសួងសុខាភិបាល បាន ត្រៀមបរិក្ខារពេទ្យ និងបុគ្គលិកជំនាញគ្រប់គ្រាន់បែបណានោះទេ។ ប៉ុន្តែលោកមានជំនឿថា ក្នុងករណីកម្ពុជា មានអាសន្នធំជាងបច្ចុប្បន្ន គឺនឹងមានប្រទេសសម្ព័ន្ធមិត្តជាច្រើនចូលរួមជួយជ្រោមជ្រែងកម្ពុជា៖ កាលពីថ្ងៃទី១៤ ខែមីនា សហរដ្ឋអាមេរិក បានផ្ដល់ជំនួយដល់កម្ពុជាចំនួន ២លានដុល្លារដល់កម្ពុជាសម្រាប់ការងារទប់ស្កាត់ការរីករាលដាលជំងឺកូវីដ១៩។ ចំណែកប្រទេសជប៉ុនវិញ កាលពីថ្ងៃទី១៥ ខែកុម្ភៈ កន្លងទៅ បានផ្ដល់នូវសម្ភារៈបរិក្ខារពេទ្យមួយចំនួនធំដល់កម្ពុជា ដូចជា អាវបំពង់ អាល់កុលសម្លាប់មេរោគ និងវ៉ែនតាការពារសុវត្ថិភាព ព្រមទាំងស្រោមដៃគូ ជាដើម។ ប្រធានមជ្ឈមណ្ឌលប្រជាពលរដ្ឋ ដើម្បីអភិវឌ្ឍន៍ និងសន្តិភាព លោក យង់ គិមអេង មានប្រសាសន៍ថា ស្ថានភាពជំងឺកូវីដ-១៩ កំពុងក្លាយជាក្តីបារម្ភសម្រាប់សហគមន៍ហើយ បន្ទាប់ពីមានករណីកើត លើពលរដ្ឋខ្មែរជាបន្តបន្ទាប់រយៈពេលប៉ុន្មានថ្ងៃចុងក្រោយនេះ។ លោកព្រួយបារម្ភថា ប្រសិនបើជំងឺនេះ ឆ្លងរីករាលក្នុងសហគមន៍ គឺប្រហែលជារដ្ឋាភិបាលកម្ពុជា ពិបាកគ្រប់គ្រងស្ថានការណ៍។ លោក ស្នើសុំឲ្យក្រសួងសុខាភិបាល បណ្ដុះបណ្ដាលបុគ្គលិកពេទ្យជំនាញឲ្យបានច្រើនថែមទៀត ត្រៀម សម្ភារៈបរិក្ខារពេទ្យឲ្យបានគ្រប់គ្រាន់ ហើយត្រូវធ្វើសកម្មស្វែងរកអ្នកប៉ះពាល់ជាមួយអ្នកជំងឺឲ្យបាន លឿន ដើម្បីកុំឲ្យមានការចម្លងពីម្នាក់ទៅម្នាក់។ ម្យ៉ាងវិញ លោកក៏ស្នើសុំឲ្យរដ្ឋាភិបាល កាត់បន្ថយ ការផ្សព្វផ្សាយគ្រឿងស្រវឹង ហើយបង្កើនការផ្សព្វផ្សាយព័ត៌មាន និងអប់រំដល់ពលរដ្ឋឲ្យកែប្រែទម្លាប់ មួយចំនួន ដែលមានហានិភ័យដល់ការឆ្លងជំងឺ៖ កាលពីថ្ងៃទី៤ ខែមីនា រដ្ឋាភិបាលកម្ពុជា បានប្រកាសត្រៀមថវិកា៣០លានដុល្លារអាមេរិកដើម្បីការពារវីរុសកូវីដ-១៩។ អ្នកនាំពាក្យក្រសួងសុខាភិបាល អ្នកស្រី ឱ វណ្ណាឌីន បញ្ជាក់ក្នុងពេល នោះថា កញ្ចប់ថវិកាទាំងនេះ នឹងប្រើប្រាស់ក្នុងការត្រៀមគ្រូពេទ្យប្រចាំការតាមបណ្ដារាជធានីខេត្តមួយចំនួន ការត្រៀមឱសថចាំបាច់ និងការព្យាបាល និងសម្ភារៈអប់រំផ្សេងៗ ។ ប៉ុន្តែគេនៅមិនទាន់ដឹង អំពីផែនការ និងខ្ទង់ចំណាយលំអិតនៃការប្រើប្រាក់៣០លានដុល្លារនោះនៅឡើយទេ។ រដ្ឋាភិបាលកម្ពុជា ហាក់ដូចជាទើបមានជំហរប្រុងប្រយ័ត្នក្នុងពេលថ្មីៗ នេះ ខណៈកន្លងមក លោក ហ៊ុន សែន ប្រកាសថា ជំងឺកូវីដ-១៩គ្មានអ្វីគួរឲ្យខ្លាចនោះទេ និងថាអ្វីដែលគួរឲ្យខ្លាចនោះ គឺជំងឺភ័យខ្លាចជ្រុលហួសហេតុទៅវិញទេ។ គិតត្រឹមថ្ងៃទី១៦ ខែមីនា កម្ពុជាបានរកឃើញអ្នកឆ្លងជំងឺកូវីដ-១៩ ចំនួន ១៣ករណីហើយ ក្នុងនោះមានពលរដ្ឋខ្មែរ ៥នាក់ ក្រៅពីនោះជាជនជាតិបរទេស៕	2020-03-16T21:48:00+07:00	rfa.org	https://www.rfa.org/khmer/news/health/gov-hands-down-some-measure-for-combating-covid-19-03162020103142.html
db59c702-a182-4b40-8767-6f75c0b7cdfe	ស្ថាប័នរដ្ឋ និងឯកជន ចាប់ផ្តើមអនុវត្តន៍វិធានការ ទប់ស្កាត់ការឆ្លងជំងឺ COVID-19 (Video inside)	មកដល់ត្រឹមថ្ងៃទី១៦ ខែមីនា ឆ្នាំ២០២០នេះ កម្ពុជារកឃើញអ្នកកើតជំងឺកូវីត១៩ (COVID-19) ចំនួន ១២ករណីហើយ។ ទាំង១២ករណីនេះ មានប្រជាពលរដ្ឋខ្មែរ និងខ្មែរ-ឥស្លាមចំនួន ៤ករណី និង៨ករណីផ្សេងទៀតជាជនបរទេស។ ដោយបារម្ភខ្លាចមានការរីករាលដាលនៃជំងឺនេះកាន់តែខ្លាំងគេបានសង្កេតឃើញថា នៅតាមក្រសួង ស្ថាប័នទាំងរដ្ឋ និងឯកជន កំពុងអនុវត្តន៍នូវវិធានការមួយចំនួន ដើម្បីបង្កាការឆ្លងជំងឺកូវីត១៩នេះ។ នៅតាមក្រសួងស្ថាប័នរបស់រដ្ឋមន្ត្រី ត្រូវបានមន្ត្រីរាជការមុនចូលទៅដល់កន្លែងធ្វើការត្រូវបានវាស់កំដៅ និងតម្រូវឱ្យលាងដៃ ឬបាញ់ដៃនឹងអាល់កុលសម្លាប់មេរោគជាដើម។ តាមកម្មវិធីប្រជុំនិងកម្មវិធីផ្សេងៗរបស់ក្រសួង ស្ថាប័នទាំងនោះ អ្នកចូលរួមប្រជុំក្នុងកម្មវិធី ក៏តម្រូវវាស់កំដៅ លាងដៃ ឬបាញ់សម្លាប់មេរោគជាដើម ខណៈកន្លែងខ្លះទៀត មិនវាស់កំដៅនោះទេ គឺតម្រូវឱ្យត្រឹមលាងដៃ ឬបាញ់អាល់កុលសម្លាប់មេរោគលើដៃប៉ុណ្ណោះ។ ក្រៅពីស្ថាប័នរបស់រដ្ឋ នៅតាមស្ថាប័នរបស់ឯកជននៅតាមក្រុមហ៊ុន អគារពាណិជ្ជកម្ម អាហារដ្ឋានជាដើម ក៏ត្រូវបានអនុវត្តន៍នូវវិធានទាំងនេះផងដែរ។ សូមបញ្ជាក់ថា ដើម្បីទប់ស្កាត់ការរីករាលជំងឺកូវីត១៩នេះ នៅយប់ថ្ងៃទី១៥ ខែមីនា ឆ្នាំ២០២០ រាជរដ្ឋាភិបាល ក៏បានចេញសារាចរណ៍ណែនាំមួយចំនួនផងដែរ។ ក្នុងសារាចរនោះ ហាមធ្វើដំណើរទៅកាន់បណ្ដាប្រទេសនៅអឺរ៉ុប សហរដ្ឋអាមេរិក និងអ៉ីរ៉ង់ បើមិនមានការចាំបាច់បំផុតដែលខានពុំបាន, គ្រប់ក្រសួង ស្ថាប័នរដ្ឋទាំងអស់ ទាំងនៅថ្នាក់ជាតិ និងថ្នាក់ក្រោមជាតិមិនត្រូវអនុញ្ញាតឱ្យមន្ត្រីរាជការ បុគ្គលិកគ្រប់លំដាប់ថ្នាក់ ធ្វើដំណើរចូលរួមកិច្ចប្រជុំគ្រប់ប្រភេទ ទៅកាន់បណ្ដាប្រទេសនៅអឺរ៉ុប សហរដ្ឋអាមេរិក និងអ៉ីរ៉ង់ឡើយ។ សរាចរណ៍បន្ថែមថា ក្នុងករណីចាំបាច់ខានមិនបាន ដែលតម្រូវឲ្យមានតំណាងរបស់កម្ពុជា ចូលរួមប្រជុំនៅបណ្ដាប្រទេសដូចជាបញ្ជាក់ខាងលើ ក្រសួង ស្ថាប័នពាក់ព័ន្ធនីមួយៗ ត្រូវធ្វើសំណើទៅកាន់ក្រសួងការបរទេស និងសហប្រតិបត្តិការអន្តរជាតិ ដើម្បីចាត់តំណាងស្ថានទូតប្រចាំ នៅប្រទេសម្ចាស់ផ្ទះនៃការប្រជុំ ឲ្យចូលរួមជំនួស។ ចំពោះមន្ត្រីរាជការ និងប្រជាពលរដ្ឋកម្ពុជាទាំងឡាយណា ដែលទើបវិលត្រឡប់ពីបណ្ដាលប្រទេសនៅអឺរ៉ុប សហរដ្ឋអាមេរិក និងអ៉ីរ៉ង់ ត្រូវដាក់ខ្លួនឱ្យនៅដោយឡែក ក្នុងរយៈពេល១៤ថ្ងៃ គិតចាប់ពីថ្ងៃដែលបានត្រឡប់មកដល់ប្រទេសកម្ពុជាវិញ ស្របតាមនីតិវិធីកំណត់ដោយក្រសួងសុខាភិបាល។ ក្រៅពីនេះរាជរដ្ឋាភិបាលកម្ពុជា តាមរយៈក្រសួងអប់រំ យុវជន និងកីឡា ក៏បានសម្រេចវិស្សមកាលតូចមុនកាលកំណត់ នៅគ្រប់គ្រឹះស្ថានអប់រំទាំងរដ្ឋ និងឯកជន ចាប់ពីមត្តេយ្យសិក្សា ដល់ឧត្តមសិក្សា៕	2020-03-16T20:48:00+07:00	freshnewsasia.com	https://m.freshnewsasia.com/index.php/en/localnews/151697-2020-03-16-06-48-28.html
49f32867-134a-461d-9cdf-3835a922099c	អង់គ្លេសត្រៀមប្រកាស ឲ្យមនុស្សចាស់អាយុ៧០ឆ្នាំឡើង ស្នាក់នៅក្នុងផ្ទះរាប់សប្តាហ៍ និងបង្ខំឲ្យអ្នកជំងឺ COVID-19 ស្នាក់នៅដាច់ពីគេឯង (Video inside)	អង់គ្លេសនឹងតម្រូវឱ្យប្រជាជនរបស់ខ្លួនដែលមានវ័យចំណាស់ ស្ថិតនៅក្នុងផ្ទះរាប់សប្ដាហ៍ ហើយបង្ខំឱ្យអ្នកឆ្លង COVID-19 នៅដាច់ដោយឡែកពីគេ ជាផ្នែកមួយនៃការបង្កើនការប្រយុទ្ធប្រឆាំង នឹងជំងឺរាតត្បាតសកលមួយនេះ ដែលបាននិងកំពុងលុកលុយយ៉ាងខ្លាំងលើតំបន់អឺរ៉ុប។ នេះបើតាមការចេញផ្សាយ ដោយសារព័ត៌មាន Straits Times នៅរសៀលថ្ងៃចន្ទ ទី១៦ ខែមីនា ឆ្នាំ២០២០។ បើតាមរដ្ឋមន្ត្រីសុខាភិបាលចក្រភពអង់គ្លេស (Secretary of State for Health of the United Kingdom) លោក ម៉ាត់ ហានខក់ (Matt Hancock) មនុស្សចាស់មានវ័យ ៧០ឆ្នាំឡើងទៅ នឹងត្រូវតម្រូវឱ្យស្ថិតនៅក្នុងផ្ទះរយៈពេល ០៤ខែ ខណៈការប្រកាសជាផ្លូវការពីវិធានការនេះ នឹងត្រូវធ្វើឡើងក្នុងពេលឆាប់ៗនេះ។ លោក Hancock បានបន្ថែមដូច្នេះថា ។ គួរជម្រាបថា គិតត្រឹមថ្ងៃទី១៥ ខែមីនា អង់គ្លេសមានអ្នកឆ្លង COVID-19 ១,១៤០ករណី ក្នុងនោះអ្នកជំងឺ ២១នាក់បានស្លាប់ ហើយដែលស្លាប់ទៀតសោត ភាគច្រើនគឺជាមនុស្សមានវ័យចំណាស់ និងមានជំងឺប្រចាំកាយ៕	2020-03-16T20:06:00+07:00	freshnewsasia.com	https://m.freshnewsasia.com/index.php/en/internationalnews/151688-2020-03-16-06-06-20.html
3c950b0e-8317-44ca-8aee-3dc3be2deedf	នាយកដ្ឋានប្រយុទ្ធនឹងជំងឺឆ្លង អំពាវនាវឲ្យអ្នកដំណើរតាមជើងហោះហើរ PG933 ពីបាំងកក មកកាន់កម្ពុជា ទៅពិនិត្យសុខភាព ខណៈដែលមានអ្នកដំណើរម្នាក់ ធ្វើតេស្តវិជ្ជមានជំងឺកូវីដ-១៩	មុននេះបន្តិច នាយកដ្ឋានប្រយុទ្ធនឹងជំងឺឆ្លង CDC បានចេញសេចក្ដីប្រកាសព័ត៌មានមួយ អំពាវនាវឲ្យអ្នកដែលធ្វើដំណើរតាមជើងហោះហើរ PG933 មកពី បាំងកក ចុះចតនៅកម្ពុជា នាថ្ងៃទី 09-03-2020 ត្រូវតែតាមដានសុខភាពរយៈពេល ១៤ ចំណែកអ្នកដែលអង្គុយកៅអីជួរលេខ 22, 23, 24, 25, ឬ 26 ត្រូវទាក់ទងទៅក្រសួងសុខាភិបាលដោយទូរស័ព្ទទៅលេខ ១១៥ ។ ការប្រកាសនេះ ធ្វើឡើងបន្ទាប់ពី មានអ្នកដំណើរម្នាក់ដែលធ្វើដំណើរតាមជើងហោះហើរខាងលើ ពី បាំងកក ចុះចតនៅកម្ពុជា នាថ្ងៃទី 09-03-2020 បានធ្វើតេស្តវិជ្ជមានជំងឺកូវីដ-១៩ ។ នាយកដ្ឋានប្រយុទ្ធនឹងជំងឺឆ្លង CDC បានឲ្យដឹងយ៉ាងដូច្នេះថា ៖ «ករណីចាស់ទី ៩: អ្នកដំណើរម្នាក់នៅថ្ងៃទី 09-03-2020 លើជើងហោះហើរលេខ PG933 មកពី បាំងកក(BANGKOK) បានធ្វើតេស្តវិជ្ជមានជំងឺកូវីដ-១៩ ។ ប្រសិនបើអ្នកនៅលើជើងហោះហើរតែមួយខាងលើ ហើយអង្គុយនៅជួរទី 22, 23, 24, 25, ឬ 26 អ្នកត្រូវទាក់ទងទៅក្រសួងសុខាភិបាលដោយទូរស័ព្ទទៅលេខ ១១៥ ។ សម្រាប់អ្នកដំណើរផ្សេងទៀត ដែលធ្វើដំណើរតាមជើងហោះហើរលេខ PG933 អ្នកត្រូវត្រួតពិនិត្យតាមដានសុខភាពរបស់អ្នករយៈពេល ១៤ ថ្ងៃចាប់ពីថ្ងៃដែលជើងហោះហើរចុះចតនៅប្រទេសកម្ពុជា ហើយទាក់ទងក្រសួងសុខាភិបាលដោយទូរស័ព្ទទៅលេខ ១១៥ ប្រសិនបើអ្នកមានរោគសញ្ញាណាមួយ»៕	2020-03-16T17:07:11+07:00	kbnnews.com	https://kbn.news/archives/154347
c9f4d770-b97e-4770-93dc-1f2b39199532	ចាំអ៊ុតទាំងអស់គ្នានៅបន្តិចទៀត ! ជនជាតិខ្មែរ-អ៊ិស្លាម៣នាក់ ដែលក្រសួងសុខាភិបាលយកសំណាកធ្វើតេស្តរកជំងឺកូវីដ-១៩ នឹងចេញលទ្ធផលបែបណា	ក្រុមមន្ត្រីសុខាភិបាលខេត្តកោះកុង បានបញ្ជូនសំណាកជនជាតិខ្មែរ-អ៊ិស្លាមចំនួន៣នាក់ ទៅរាជធានីភ្នំពេញ ដើម្បីធ្វើតេស្តស្វែងរកជំងឺកូវីដ-១៩ បន្ទាប់ពីពួកគាត់ទាំង៣នាក់ បានចូលរួមកម្មវិធីបុណ្យសាសនាមួយនៅប្រទេសម៉ាឡេស៊ី ខណៈដែលប្រទេសនេះកំពុងតែផ្ទុះជំងឺកូវីដខ្លាំង និងវិលត្រឡប់មកកម្ពុជាវិញ ។ សូមបញ្ជាក់ថា កម្ពុជាយើងក្រសួងសុខាភិបាល បានរកឃើញអ្នកកើតជំងឺCovid-19 សរុបចំនួន១២ករណី ដោយករណី ទី១- បុរសជនជាតិចិន មកពីទីក្រុងវូហាន (ជាសះស្បើយ)។ ទី២- បុរសជនជាតិខ្មែរ វ័យ៣៨ឆ្នាំ នៅខេត្តសៀមរាប ។ ទី៣- ស្រ្តីជនជាតិអង់គ្លេស វ័យ៦៥ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម ។ ទី៤- បុរសជនជាតិអង់គ្លេស វ័យ៧៣ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម ។ ទី៥- ស្រីជនជាតិអង់គ្លេស វ័យ៦៩ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម។ ទី៦- បុរសជនជាតិកាណាដា អាយុ៤៩ឆ្នាំ នៅរាជធានីភ្នំពេញ ។ ទី៧- បុរសជនជាតិប៊ែលហ្សិក អាយុ៣៣ឆ្នាំ នៅរាជធានីភ្នំពេញ ទី៨- បុរសជនជាតិបារាំង អាយុ៣៥ឆ្នាំ នៅរាជធានីភ្នំពេញ។ ដោយឡែក កាលពីថ្ងៃទី១៥ ខែមីនា មិ្សលមិញ ក្រសួងសនៅយប់ថ្ងៃទី១៥ ខែមីនា ឆ្នាំ២០២០ ក្រសួងសុខាភិបាល បានចេញសេចក្តីប្រកាសថា រកឃើញករណីកូវីដ-១៩ ចំនួន៤ករណីទៀត ។ ករណីទី១ កើតលើកូនប្រុសរបស់ជនជាតិបារាំងឈ្មោះ Michelle Dezon Crus ដែលមានផ្ទុះវីរុសកូវីដ-19 កូននេះ មានអាយុ៤ខែ ។ ក្មេងរូបនេះ ត្រូវបានរៀបចំដាក់នៅបន្ទប់ដោយឡែក នៅមន្ទីរពេទ្យកុមារជាតិ។ ករណីទី២ កើតឡើងលើបុរសខែ្មរ ក្រោយពេលបុរសរូបនេះ ទើបត្រឡប់មកពីប្រទេសបារាំង ។ បុរសនេះ ត្រូវបានដាក់នៅបន្ទាប់ដាច់ដោយឡែកនៅក្នុងមន្ទីរពេទ្យមិត្តខ្មែរ-សូវៀត ។ រីឯករណីទី៣ និងទី៤ កើតឡើងលើបុរសខ្មែរ-អ៊ិស្លាម នៅខេត្តព្រះវិហារ( អាយុ៣៥ម្នាក់ និង៣៩ម្នាក់) ។ បុរសទាំង២នាក់នេះ បានទៅចូលរួម ពិធីបុណ្យសាសនាមួយនៅប្រទេសកូឡាឡាំពួក កាលពីថ្ងៃទី២៩ ខែកុម្ភៈ ជាមួយនឹងមនុស្ស៨នាក់ផ្សេងទៀត ហើយពេលនេះអ្នកទាំង៨ ត្រូវបានយកសំណាកទៅធ្វើតេស្តរកវីរុសកូវីដ-១៩៕	2020-03-16T15:53:12+07:00	kbnnews.com	https://kbn.news/archives/154340
1074ca99-7f99-4f82-972c-59ab0b96e317	អបអរសាទរ ! វ៉ាក់សាំងការពារវីរុស COVID-19 នឹងធ្វើតេស្តលើមនុស្សលើកដំបូងនៅអាទិត្យក្រោយ	ការសាកល្បងចាក់វ៉ាក់សាំងការពារមេរោគឆ្លងCovid-19 លើមនុស្សជាលើកដំបូងនឹងចាប់ផ្ដើមនៅអាទិត្យក្រោយ លើមនុស្សមានសុខភាពល្អនិងមិនមានផ្ទុកវីរុសឡើយ ដើម្បីធ្វើតេស្តរកផលប៉ះពាល់ណាមួយដែលអាចកើតមាន។ មន្ត្រីសុខាភិបាលអាមេរិក បានថ្លែងប្រាប់សារព័ត៌មាន Associated Press ថា ការសាកល្បងនេះ ផ្ដល់ដោយមូលនិធិវិទ្យាស្ថានសុខភាពជាតិនៅទីក្រុង Seattle ដោយនឹងចាប់ផ្ដើមជាមួយអ្នកស្ម័គ្រចិត្ត ដែលមានសុខភាពល្អចំនួន៤៥នាក់ នៅឯវិទ្យាស្ថានស្រាវជ្រាវសុខភាព Kaiser Permanente វ៉ាស៊ីនតោន។ អ្នកជំនាញសុខាភិបាលរូបនេះបញ្ជាក់ថា ការសាកល្បងនេះ អាចចំណាយពេលជាងមួយឆ្នាំ ដើម្បីអភិវឌ្ឍន៍ និងសាកល្បងវ៉ាក់សាំងនេះបានពេញលេញ៕	2020-03-16T15:30:08+07:00	kbnnews.com	https://kbn.news/archives/154337
e7b3a5a1-bda4-4a0f-bc48-9543de52c496	ក្រសួងសុខាភិបាល ណែនាំពីវិធីដាក់ខ្លួនឯងឲ្យនៅដាច់ដោយឡែកពីគេ ដើម្បីបង្ការពីឆ្លងវីរុសកូវីដ១៩	នៅថ្ងៃទី១៦ ខែមីនា ឆ្នាំ២០២០នេះ ក្រសួងសុខាភិបាល បានចេញសេចក្ដីណែនាំ ពីវិធីដាក់ខ្លួនឯងឲ្យនៅដាច់ដោយឡែក ក្នុងរយៈពេល១៤ថ្ងៃ ដើម្បីបង្ការ និងទប់ស្កាត់ជំងឺកូវីដ១៩ នៅតាមផ្ទះជាលក្ខណៈបុគ្គល។ ក្រៅពីការបង្ហាញនីតិវិធីដាក់ខ្លួនឲ្យនៅដាច់ដោយឡែកពីគេ ក្រសួងសុខាភិបាល ក៏បានណែនាំទៅអាជ្ញាធរមូលដ្ឋាន និងមន្ដ្រីសុខាភិបាលមូលដ្ឋាន ត្រូវតាមឃ្លាំមើលជានិច្ចដើម្បីឲ្យប្រាកដថា បុគ្គលដែលត្រូវបានធ្វើចត្តាឡីស័កដោយខ្លួនឯង អនុវត្តតាមត្រឹមត្រូវតាមការណែនាំនេះ។ សូមប្រិយមិត្តអានសេចក្តីណែនាំរបស់ក្រសួងសុខាភិបាលដូចខាងក្រោម៖	2020-03-16T14:35:31+07:00	kbnnews.com	https://kbn.news/archives/154320
534d844a-107e-44ca-9b7e-277898dd301f	មន្រ្តីសុខាភិបាលខេត្តកោះកុង កំពុងធ្វើតេស្តខ្មែរឥស្លាម៣នាក់ទៀត រកវីរុសឆ្លង	ខេត្តកោះកុង ៖ នៅព្រឹកថ្ងៃទី១៦ ខែមីនា ឆ្នាំ២០២០នេះ ក្រុមមន្ត្រីនៃមន្ទីរសុខាភិបាលខេត្តកោះកុង បានកំពុងបញ្ជូនសំណាកជនជាតិខ្មែរឥស្លាម៣នាក់ ទៅពិនិត្យនៅវិទ្យាស្ថានប៉ាស្ទ័រ នៅរាជធានីភ្នំពេញ ដើម្បីធ្វើតេស្តស្វែងរក ជំងឺកូវីដ-១៩ ។ លោកវេជ្ជបណ្ឌិត ទៅ ម៉ឹង ប្រធានមន្ទីរសុខាភិបាលខេត្តកោះកុង ថ្លែងថា ការសង្ស័យនេះ បន្ទាប់ពីពួកគាត់ទាំង៣នាក់ បានចូលរួមកម្មវិធីបុណ្យសាសនាមួយ នៅប្រទេសម៉ាឡេស៊ី និងបានវិលត្រឡប់មកកម្ពុជាវិញ ។ ទោះបីជាយ៉ាងណាលោក បន្ថែមថា យើងរង់លទ្ធផលពីវិទ្យាស្ថានប៉ាស្ទ័រជាមុនសិន ទើបអាចប្រាប់បាន ។ បើតាមទំព័រហ្វេសប៊ុករបស់មន្ទីរសុខាភិបាលខេត្តកោះកុង បានបញ្ជាក់ថា សូមបងប្អូនប្រជាពលរដ្ឋតាមដានព័ត៌មានដែលមានប្រភពច្បាស់លាស់ មកដល់បច្ចុប្បន្ននេះ ខេត្តកោះកុងមិនទាន់រកឃើញករណី វិជ្ជមាន កូវីដ១៩ នៅឡើយទេ ។ សូមរម្លឹកផងដែរថា ប្រទេសម៉ាឡេស៊ី កាលពីថ្ងៃទី១៥ មីនា ម្សិលមិញនេះ បានរកឃើញករណីថ្មី មានអ្នកឆ្លងវីរុសកូវីដ-១៩ ដល់ទៅ១៩០នាក់ ដែលភាគច្រើនទាក់ទងនឹងវិហារអ៊ីស្លាមមួយនៅម៉ាឡេស៊ី ធ្វើឲ្យប្រទេសនេះ មានចំនួនអ្នកឆ្លងវីរុសខ្ពស់បំផុត ក្នុងតំបន់អាស៊ាន ។ លោករដ្ឋមន្ត្រីក្រសួងសុខាភិបាលម៉ាឡេស៊ី បាននិយាយថា “ផ្អែកលើការស៊ើបអង្កេតដំបូង ភាគច្រើននៃករណីថ្មីនេះ ត្រូវបានផ្សារភ្ជាប់ទៅនឹងការប្រមូលផ្តុំគ្នានៅវិហារអ៊ីស្លាមមួយ ក្នុងរយៈពេលតែមួយថ្ងៃ មានអ្នកឆ្លងវីរុសដល់១៩០នាក់” ។ ក្រសួងសុខាភិបាល ក៏បានប្រកាសកាលពីថ្ងៃសៅរ៍ សប្តាហ៍មុន ដែរថា មានមនុស្ស ៧៧នាក់ បានបញ្ជាក់ថា ពួកគេបានឆ្លងវីរុស Covid-19 ពាក់ព័ន្ធជាមួយនឹងព្រឹត្តិការណ៍សាសនា ដែលធ្វើឡើងនៅវិហារអ៊ីស្លាមមួយ ក្នុងទីក្រុង Selangor ។ ការជួបជុំនេះ មានអ្នកចូលរួមប្រមាណ ១៦.០០០ នាក់ មកពីប្រទេសមួយចំនួន ៕	2020-03-16T14:01:34+07:00	kbnnews.com	https://kbn.news/archives/154308
df4fcee6-2ec7-44a8-aa29-8ba381de17c3	សម្ដេច ហ៊ុន សែន សម្រេចផ្អាកកាសំណេះសំណាលជាមួយក្រុមកីឡាករ-កីឡាការិនី ដោយសារជំងឺ Covid-19	សម្ដេច ហ៊ុន សែន បានសម្រេចផ្អាកការជួបសំណេះសំណាលជាមួយកីឡាករ-កីឡាការិនី ដែលគ្រោងនឹងធ្វើឡើងនៅថ្ងៃទី០៤ ខែមេសា ឆ្នាំ២០២០ ខាងមុខនេះ ដើម្បីបង្ការការរីករាលដាលនៃជំងឺកូវីដ១៩។ លោក ថោង ខុន រដ្ឋមន្ត្រីក្រសួងទេសចរណ៍ និងជាប្រធានគណៈកម្មាធិការជាតិអូឡាំពិកកម្ពុជា បានប្រាប់បណ្ដាញព័ត៌មាន ក្នុងស្រុក នៅព្រឹកថ្ងៃទី១៦ ខែមីនា ឆ្នាំ២០២០ ថា សម្តេចហ៊ុន សែន បានសម្រេចផ្អាកការជួបជុំជាមួយក្រុមកីឡាកររាប់ពាន់នាក់ ដែលគ្រោងធ្វើនៅថ្ងៃទី០៤ ខែមេសា ខាងមុខ ដើម្បីទប់ស្កាត់ការរីករាលដាលជំងឺ Covid-19 ។ ជាមួយគ្នានេះ សម្តេចនាយរដ្ឋមន្ត្រី បានដាក់ចេញនូវវិធានការមួយចំនួន តាមរយៈសារាចរណែនាំដូចខាងក្រោម៖ ១- ណែនាំដល់ប្រជាពលរដ្ឋទាំងអស់ សូមកុំធ្វើដំណើរទៅកាន់បណ្ដាប្រទេសនៅអឺរ៉ុប សហរដ្ឋអាមេរិក និងអ៊ីរ៉ង់ ប្រសិនបើមិនមានការចាំបាច់បំផុតដែលខានពុំបាន។ ២- គ្រប់ក្រសួង ស្ថាប័នរដ្ឋទាំងអស់ ទាំងនៅថ្នាក់ជាតិ និងថ្នាក់ក្រោមជាតិមិនត្រូវអនុញ្ញាតឲ្យមន្ត្រីរាជការ បុគ្គលិកគ្រប់លំដាប់ថ្នាក់ ធ្វើដំណើរចូលរួមកិច្ចប្រជុំគ្រប់ប្រភេទ ទៅកាន់បណ្ដាប្រទេសនៅអឺរ៉ុប សហរដ្ឋអាមេរិក និងអ៊ីរ៉ង់ឡើយ។ ៣- ក្នុងករណីចាំបាច់ខានមិនបាន ដែលតម្រូវឲ្យមានតំណាងរបស់កម្ពុជា ចូលរួមប្រជុំនៅបណ្ដាប្រទេសដូចជាបញ្ជាក់ខាងលើ ក្រសួង ស្ថាប័នពាក់ព័ន្ធនីមួយៗ ត្រូវធ្វើសំណើទៅកាន់ក្រសួងការបរទេស និងសហប្រតិបត្តិការអន្តរជាតិ ដើម្បីចាត់តំណាងស្ថានទូតប្រចាំនៅប្រទេសម្ចាស់ផ្ទះនៃការប្រជុំ ឲ្យចូលរួមជំនួស។ ៤-ចំពោះមន្ត្រីរាជការ និងប្រជាពលរដ្ឋកម្ពុជាទាំងឡាយណា ដែលទើបវិលត្រឡប់ពីបណ្ដាលប្រទេសនៅអឺរ៉ុប សហរដ្ឋអាមេរិក និងអ៊ីរ៉ង់ ត្រូវដាក់ខ្លួនឱ្យនៅដោយឡែក ក្នុងរយៈពេល១៤ថ្ងៃ គិតចាប់ពីថ្ងៃដែលបានត្រឡប់មកដល់ប្រទេសកម្ពុជាវិញ ស្របតាមនីតិវិធីកំណត់ដោយក្រសួងសុខាភិបាល៕	2020-03-16T10:26:34+07:00	kbnnews.com	https://kbn.news/archives/154272
1413848d-df85-4439-bc94-c3229be40533	រដ្ឋមន្ត្រីក្រសួងការបរទេស បង្គាប់ឲ្យមន្ត្រីរបស់ខ្លួន ធ្វើការតាមផ្ទះ ដើម្បីចៀសផុតពីការឆ្លងជំងឺកូវីត១៩	រដ្ឋមន្រ្តីក្រសួងការបរទេស បាននិយាយនៅក្នុងខ្សែអាត់ផ្ញើទៅក្នុងគ្រុប ឬក្រុមការងាររបស់លោក ហើយបានបែកធ្លាយតាមបណ្ដាញសង្គម ដែលអាស៊ីសេរីទទួលបាននៅថ្ងៃទី១៥ មីនា លោក ប្រាក់ សុខុន បានដាក់វិធានការចំនួន ៤ចំណុចទៅមន្រ្តីក្រសួងការបរទេសទាំងអស់ ឲ្យប្រុងប្រយ័ត្ន ចំពោះការរីករាលដាលជំងឺកូវី១៩ ខណៈជំងឺនេះ កំពុងតែវាយលុកប្រទេសផ្សងៗ រួមទាំងកម្ពុជាផង។ លោក ប្រាក់ សុខ អះអាងថា មន្ត្រីក្រសួងការបរទេស ត្រូវធ្វើការតាមផ្ទះជំនួសឲ្យទៅធ្វើការដោយផ្ទាល់នៅឯក្រសួងការបរទេស បើសិនជាគ្មានការអ្វីចាំបាច់៖ « អាស៊ីសេរីមិនអាចទាក់ទង លោក ប្រាក់ សុខុន ឧបនាយករដ្ឋមន្ត្រី រដ្ឋមន្ត្រីក្រសួងការបរទេស ដើម្បីសុំការអត្ថាធិប្បាយបន្ថែមជុំវិញរឿងនេះបានទេ កាលពីរាត្រីថ្ងៃទី១៥ មីនា។ កាលពីយប់ថ្ងៃទី១៥មីនានេះដែរ លោក នាយករដ្ឋមន្ត្រី ហ៊ុន សែន បានដាក់វិធានការចំនួន៤ ដើម្បីទប់ស្កាត់ការរីករាលដាលឆ្លងជំងឺកូវីត១៩ ដែរនោះ គឺទី១ មិនឲ្យពលរដ្ឋធ្វើដំណើរទៅកាន់បណ្ដាប្រទេសនៅអឺរ៉ុប សហរដ្ឋអាមេរិក និងអ៊ីរ៉ង់ ប្រសិនបើមិនមានការអ្វីចាំបាច់បំផុត ដែលខានពុំបាន។ ទី២ គ្រប់ក្រសួង ស្ថាប័នរដ្ឋទាំងអស់ ទាំងនៅថ្នាក់ជាតិ និងថ្នាក់ក្រោមជាតិមិនត្រូវអនុញ្ញាតឲ្យមន្ត្រីរាជការ បុគ្គលិកគ្រប់លំដាប់ថ្នាក់ ធ្វើដំណើរចូលរួមកិច្ចប្រជុំគ្រប់ប្រភេទ ទៅកាន់បណ្ដាប្រទេសនៅអឺរ៉ុប សហរដ្ឋអាមេរិក និងអ៊ីរ៉ង់។ ទី៣ ក្នុងករណីចាំបាច់ខានមិនបាន ដែលតម្រូវឲ្យមានតំណាងរបស់កម្ពុជា ចូលរួមប្រជុំនៅបណ្ដាប្រទេសទាំងនេះ ក្រសួង ស្ថាប័នពាក់ព័ន្ធនីមួយៗ ត្រូវធ្វើសំណើទៅកាន់ក្រសួងការបរទេស និងសហប្រតិបត្តិការអន្តរជាតិ ដើម្បីចាត់តំណាងស្ថានទូតប្រចាំនៅប្រទេសម្ចាស់ផ្ទះនៃការប្រជុំ ឲ្យចូលរួមជំនួស។ ទី៤ ចំពោះមន្ត្រីរាជការ និងប្រជាពលរដ្ឋកម្ពុជាទាំងឡាយណា ដែលទើបវិលត្រឡប់ពីបណ្ដាលប្រទេសនៅអឺរ៉ុប សហរដ្ឋអាមេរិក និងអ៊ីរ៉ង់ ត្រូវដាក់ ឱ្យនៅដោយឡែកពីគេ ក្នុងរយៈពេល ១៤ថ្ងៃ គិតចាប់ពីថ្ងៃដែលបានត្រឡប់មកដល់ប្រទេសកម្ពុជាវិញ ស្របតាមនីតិវិធីកំណត់ដោយក្រសួងសុខាភិបាល។ វិធានការហាមឃាត់របស់លោក ហ៊ុន សែន ដែលមិនបានដាក់បញ្ចូលប្រទេសចិន ដែលជាប្រទេសប្រភពដើមនៃការចម្លងជំងឺរលាកផ្លូវដង្ហើមប្រភេទថ្មីនេះ គឺរងការរិះគន់ពីអង្គការសង្គមស៊ីវិល ថា លោក ហ៊ុន សែន គួរតែដាក់ចិនជាប្រទេសមិនឲ្យជនជាតិចិនចូលកម្ពុជា ឬហាមពលរដ្ឋកម្ពុជាមិនឲ្យចូលទៅប្រទេសចិនដូចគ្នា ដើម្បីចៀសវាងការឆ្លងជំងឺកូវីត១៩ នេះ៕	2020-03-16T10:10:00+07:00	rfa.org	https://www.rfa.org/khmer/news/health/foreign-minister-orders-his-subordinates-to-take-measure-of-covid19-prevention-03162020062817.html
22e8bace-f589-4b7e-a036-45033df80847	បញ្ហាជំងឺកូវីដ-19 ! សម្តេច ហ៊ុន សែន សម្រេចលើកពេលរៀបចំវេទិការាជរដ្ឋាភិបាលផ្នែកឯកជន	សម្តេច ហ៊ុន សែន សម្រេចលើកពេលរៀបចំកម្មវិធីវេទិការាជរដ្ឋាភិបាល-ផ្នែកឯកជនលើកទី១៩ ដែលគ្រោងធ្វើឡើងនៅថ្ងៃទី០១ ខែមេសា ឆ្នាំ២០២០ ខាងមុខនេះទៅថ្ងៃក្រោយវិញ ដើម្បីបង្ការជំងឺ Covid-19 ។ លោក សុខ ចិន្តាសោភា រដ្ឋមន្ត្រីប្រតិភូអមនាយករដ្ឋមន្ត្រី និងជាអគ្គលេខាធិការក្រុមប្រឹក្សាអភិវឌ្ឍន៍កម្ពុជា ប្រាប់បណ្តាញសារព័ត៌មានក្នុងស្រុកនៅព្រឹកថ្ងៃទី១៦ ខែមីនា ឆ្នាំ២០២០ ថា សម្តេចនាយករដ្ឋមន្ត្រី បានសម្រេចលើកកម្មវិធី វេទិការាជរដ្ឋាភិបាលផ្នែកឯកជន ដែលបានគ្រោងរៀបចំនៅថ្ងៃទី០១ ខែមេសា ឆ្នាំ២០២០២ ទៅថ្ងៃក្រោយ ដើម្បីបង្ការរីករាលដាលនៃជំងឺ Covid-19 ដោយជៀសវាងការប្រមូលផ្តុំ ដែលនាំមកនូវហានិភ័យនៃផ្សេងៗ។ សូមបញ្ជាក់ថា វេទិការាជរដ្ឋាភិបាល-ផ្នែកឯកជន រាជរដ្ឋាភិបាលកម្ពុជា ធ្វើឡើងក្នុងរយៈពេល១ឆ្នាំម្តង ជាយន្តការសន្ទនាមួយដែលមានសម្តេច ហ៊ុន សែន ជាអ្នកដឹកនាំផ្ទាល់ និងដោយមានការចូលរួមពីរដ្ឋមន្ត្រីគ្រប់ក្រសួង ស្ថាប័ន អភិបាលគ្រប់រាជធានី-ខេត្ត តំណាងផ្នែកឯកជនគ្រប់វិស័យ ឯកអគ្គរដ្ឋទូតប្រចាំកម្ពុជា និងតំណាងស្ថាប័នអន្តរជាតិមួយចំនួន។ វេទិកានេះ ផ្តល់ឱកាសឱ្យផ្នែកឯកជន លើកឡើងនូវបញ្ហាប្រឈម និងសំណូមពរជូនរាជរដ្ឋាភិបាលពិនិត្យ និងចាត់វិធាន ការសមស្របដើម្បីដោះស្រាយ ហើយរាល់ការសម្រេចនៅក្នុងវេទិកានេះ ត្រូវបានចាត់ទុកជាការសម្រេចរបស់គណៈរដ្ឋមន្ត្រី៕	2020-03-16T09:54:34+07:00	kbnnews.com	https://kbn.news/archives/154261
c8abed35-b548-4b39-8304-70b89ad1f4c4	តំណាងរាស្ដ្រកំពង់ចាម ចុះអប់រំប្រជាពលរដ្ឋនៅស្រុកជើងព្រៃ ពីវិធានការការពារ និងរួមគ្នាប្រយុទ្ធប្រឆាំងនឹងជំងឺកូវីដ-១៩	តំណាងរាស្ដ្រមណ្ឌលខេត្ដកំពង់ចាម និងជាប្រធានក្រុមការងារចុះជួយស្រុកជើងព្រៃ លោកបណ្ឌិត ម៉ា ឈឿន នៅថ្ងៃទី១៥ ខែមីនា ឆ្នាំ២០២០នេះ បានអញ្ជើញចុះអប់រំប្រជាពលរដ្ឋនៅតាមភូមិឃុំចំនួន២ (ឃុំសូទិព្ទ និងស្រម៉) នៅស្រុកជើងព្រៃ ពីការអនុវត្ដវិធានការការពារសុខភាព ក្នុងការបង្ការឆ្លងវីរុសកូវីដ-១៩ តាមសេក្ដីប្រកាសរបស់ក្រសួងសុខាភិបាល។ ជាពិសេស ពន្យល់ណែនាំពីរោគសញ្ញានៃជំងឺកូវីដ-១៩ និងអំពាវនាវដល់ប្រជាពលរដ្ឋ កុំភ័យខ្លាចស្លន់ស្លោពេក តែក៏មិនត្រូវធ្វេសប្រហែសដែរ គឺត្រូវប្រកាន់ភ្ជាប់នូវអនាម័យជាប់ជានិច្ច ដោយត្រូវហូបស្អាត រស់នៅស្អាត និងកុំទៅកាន់ប្រទេសណា ឬទីតាំងណាដែលកំពុងផ្ទុយខ្លាំងនូវមេរោគមួយនេះ។ បើមានអាការៈមិនប្រក្រតី សូមប្រញាប់ទៅកាន់មន្ទីរពេទ្យ។ តំណាងរាស្ដ្រ ម៉ា ឈឿន បានលើកឡើងក្នុងឱកាសចុះបឋមសិលាបើកការដ្ឋានសាងសង់អាគារស្នាក់ការគណបក្សប្រជាជន នៅឃុំ សូទិព្ទ ស្រុកជើងព្រៃទៀតថា ។ ដូច្នេះ ។ ក្នុងឱកាសនោះ លោកបណ្ឌិត ម៉ា ឈឿន ក៏បានជំរុញដល់អាជ្ញាធរដែនដី ជាពិសេស សមាជិកគណបក្សប្រជាជនកម្ពុជាស្រុកជើងព្រៃ ត្រូវចុះទៅស្វែងយល់ពីសុខទុក្ខ និងបញ្ហាប្រឈមរបស់ប្រជាពលរដ្ឋយើង ហើយត្រូវជួយសម្រាល និងដោះស្រាយទុក្ខលំបាករបស់ពួកគាត់ភ្លាមៗ។ ក្នុងនោះ បើមានផ្ទះប្រជាពលរដ្ឋយើងណា ធ្វើផ្ទះ ឬដំបូង ប្រក់ពីស្បូវ ត្រូវប្ដូរ និងជួសជុសថ្មីប្រក់ជាសង្ក័សីតាមករណីជាក់ស្ដែង ចៀសវាងពីហានិភ័យផ្សេងៗ៕	2020-03-16T01:16:00+07:00	freshnewsasia.com	https://m.freshnewsasia.com/index.php/en/localnews/151625-2020-03-15-11-16-08.html
5d76da5b-bc8d-4a67-93d1-a657c36fc51f	កម្ពុជារកឃើញអ្នកមានជំងឺកូវីដ-១៩ ៤នាក់ទៀត ក្នុងនោះខ្មែរ ៣នាក់	ក្រសួងសុខាភិបាលប្រកាសនៅយប់ថ្ងៃទី១៥ មីនាថា បានរកឃើញអ្នកវិជ្ជមានជំងឺកូវីដ-១៩ (Covid-19) ៤នាក់ទៀត ហើយក្នុងនោះ មានខ្មែរ ៣នាក់។ តាមលទ្ធផលនេះ កម្ពុជាមានអ្នកឆ្លងជំងឺរលាកផ្លូវដង្ហើម កូវីដ១៩ នេះ កើនដល់ ១២នាក់ហើយ។ ៤ករណីថ្មីនេះ ២នាក់ជាជនជាតិខ្មែរឥស្លាម នៅខេត្តព្រះវិហារ ដែលទើបត្រឡប់ពីចូលរួមពិធីជួបជុំសាសនាមួយនៅប្រទេសម៉ាឡេស៊ី។ ម្នាក់ទៀតជា ខ្មែរទើបមកពីប្រទេសបារាំង និងទារកអាយុ ៤ខែម្នាក់ទៀត ជាកូនរបស់ជនជាតិបារាំងអាយុ ៣៥ឆ្នាំ ដែលទើបធ្វើតេស្តរកឃើញជំងឺនេះ នៅថ្ងៃទី១៥ ខែមីនា។	2020-03-16T00:14:00+07:00	rfa.org	https://www.rfa.org/khmer/news/health/new-4-case-positive-of-Covid-19-03152020131116.html
34e855a7-2c79-480b-b2eb-391e58744e78	ក្រសួងសុខាភិបាលរកឃើញអ្នកឆ្លងជំងឺកូវីដ-១៩មួយករណីទៀត កើតលើជនជាតិបារាំង	ក្រសួងសុខាភិបាលកម្ពជា ប្រកាសរកឃើញអ្នកឆ្លងជំងឺកូវីដ-១៩ មួយករណីទៀតនៅថ្ងៃទី១៥ ខែមីនា។ ករណីទី៨ នេះ កើតលើជនជាតិបារាំង ដែលធ្វើដំណើរចូលកម្ពុជា កាលពីថ្ងៃទី១៤ ខែមីនា ឆ្លងកាត់ប្រទេសសិង្ហបុរី។ ទន្ទឹមនឹងការរកឃើញនេះ រដ្ឋាភិបាលកម្ពុជា កំពុងហាមអ្នកដំណើរពីប្រទេសចំនួន ៦ មិនឱ្យចូលប្រទេសកម្ពុជា រយៈពេល ៣០ថ្ងៃ។ មន្ត្រីសង្គមស៊ីវិល យល់ថា វិធានការរដ្ឋាភិបាលនេះ នៅមានភាពយឺតយ៉ាវ និងស្នើសុំឱ្យរដ្ឋាភិបាល ហាមឃាត់អ្នកដំណើរពីប្រទេសចិនផងដែរ។ ក្រសួងសុខាភិបាលកម្ពុជាប្រកាសថា អ្នកជំងឺជនជាតិបារាំងដែលមានកូវីដ១៩ នោះ អាយុ ៣៥ឆ្នាំ ហើយបច្ចុប្បន្ន កំពុងស្ថិតក្នុងមន្ទីរពេទ្យរុស្ស៊ី។ ចំណែកភរិយា និងកូនអាយុ ៤ខែ របស់ជនជាតិបារាំងនោះ ត្រូវបានគ្រួពេទ្យកម្ពុជា យកសំណាកទៅធ្វើតេស្ត តែមិនទាន់បង្ហាញលទ្ធផលនៅឡើយ។ សេចក្តីប្រកាសក្រសួងសុខាភិបាលឱ្យដឹងថា បុរសជនជាតិបារាំង និងគ្រួសារបានធ្វើដំណើរពីប្រទេសបារាំង ដល់ប្រទេសសិង្ហបុរី កាលពីថ្ងៃទី១៣ ខែមីនា។ គ្រូពេទ្យសិង្ហបុរី ក៏បានធ្វើតេស្តលើ បុរសនោះដែរ ប៉ុន្តែមិនទាន់ទទួលបានលទ្ធផលផង ស្រាប់តែបុរសនោះនាំគ្រួសារឡើងយន្តហោះមកដល់កម្ពុជា កាលពីថ្ងៃទី១៤ ខែមីនា។ បន្ទាប់មកគ្រូពេទ្យសិង្ហបុរី រកឃើញថា លទ្ធផលតេស្ត សុខភាពរបស់បុរសនោះ មានវិជ្ជមានកូវីដ-១៩ ហើយក៏បានជូនដំណឹងដល់កម្ពុជា ហើយក្រសួងសុខាភិបាលកម្ពុជា បានរកឃើញបុរសនោះ កាលពីម៉ោងជាង ៨យប់ ថ្ងៃទី១៤ ខែមីនា និងបានយក សំណាកទៅពិនិត្យម្តងទៀត។ លទ្ធផលដែលទទួលបាននៅថ្ងៃទី១៥ ខែមីនា បង្ហាញថា បុរសនោះ មានវិជ្ជមានកូវីដ-១៩ ដដែល។ ក្រសួងសុខាភិបាល កំពុងរកអ្នកប៉ះពាល់ដោយផ្ទាល់ និងប្រយោលជាមួយជនជាតិបារាំងនោះបន្តទៀត។ ទន្ទឹមនឹងការរកឃើញករណីឆ្លងជំងឺកូវីដ-១៩ លើជនជាតិបរទេស មានសញ្ជាតិផ្សេងៗជាបន្តបន្ទាប់នេះ ក្រសួងសុខាភិបាល កំពុងដាក់វិធានការហាមឃាត់អ្នកដំណើរពីប្រទេសចំនួន៦ មិនឱ្យចូលកម្ពុជា រយៈពេល ៣០ថ្ងៃ គិតចាប់ពីថ្ងៃទី១៧ ខែមីនា។ ប្រទេសទាំងនោះ រួមមាន៖ ប្រទេសអ៊ីរ៉ង់ អ៊ីតាលី អេស្ប៉ាញ អាល្លឺម៉ង់ បារាំង និងអាមេរិក។ សេចក្តីប្រកាសព័ត៌មានរបស់ក្រសួងសុខាភិបាល ចុះថ្ងៃទី១៥ ខែមីនា ឱ្យដឹងថា វិធានការផ្អាកអ្នកដំណើរពីប្រទេសទាំង៦ នេះ គឺដើម្បីទប់ស្កាត់ការនាំមេរោគកូវីដ-១៩ ចូលក្នុងប្រទេសកម្ពុជា ដូច្នេះ ក្រសួងស្ថាប័ន និងអាជ្ញាធរពាក់ព័ន្ធ ចូលរួមអនុវត្តវិធានការនេះឱ្យមានប្រសិទ្ធភាព។ ទោះជាយ៉ាងណា រដ្ឋាភិបាលកម្ពុជា នៅតែមិនបានបូកចូលប្រទេសចិន ដែលជាប្រទេសនៃប្រភពកើតជំងឺរលាក ផ្លូវដង្ហើមកូវីដ-១៩ នោះទេ។ អាស៊ីសេរី មិនអាចសុំការបញ្ជាក់បន្ថែមពីអ្នកនាំពាក្យក្រសួងសុខាភិបាល លោក លី សូវ៉ាន់ និងអ្នកស្រី ឱ វណ្ណឌីន បានទេ ដោយទូរស័ព្ទចូលពុំមានអ្នកទទួល។ ថ្លែងក្នុងពិធីបុណ្យទន្លេ នាខេត្តបាត់ដំបង កាលពីថ្ងៃទី១៤ ខែមីនា លោកនាយករដ្ឋមន្ត្រី ហ៊ុន សែន លើកឡើងថា ការហាមអ្នកដំណើរពីប្រទេសទាំងនេះ តែមិនបូកចូលប្រទេសចិន គឺមិន មែនជាការរើសអើងទេ ប៉ុន្តែជាវិធានការទប់ស្កាត់ការរីករាលដាលជំងឺ កូវីដ-១៩ ដោយសារតែលោកមើលឃើញថា បច្ចុប្បន្ននេះ អាមេរិក និងប្រទេសលោកខាងលិចមួយចំនួនទៀត កំពុងស្ថិតក្នុងស្ថានភាពប្រកាសអាសន្ន ខណៈស្ថានភាពនៅប្រទេសចិន បានធូរស្រាល។ ជាមួយគ្នានេះ លោក ហ៊ុន សែន បានចាត់ទុកអ្នកដែលទាមទារឱ្យផ្អាកអ្នកដំណើរពីប្រទេសចិនថា ជាក្រុមអគតិ ដែលមិនសមជាពលរដ្ឋខ្មែរ៖ « »។ ជំងឺកូវីដ-១៩ មានប្រភពផ្ទុះការរីកដាលពីក្រុងវូហាន ប្រទេសចិន។ តាំងពីដើមទីមក មេដឹកនាំក្រុងភ្នំពេញ នៅតែបើកចំហជើងមេឃសម្រាប់ជនជាតិចិន និងថែមទាំងទុកនិស្សិតខ្មែរឱ្យរស់នៅក្នុងតំបន់ប្រឈមការឆ្លងនោះទៀត ក្រោមហេតុផលថា ដើម្បីបង្ហាញភាពស្មោះត្រង់ រក្សាទំនាក់ទំនងល្អ និងកំណើនសេដ្ឋកិច្ច។ ទំនាក់ទំនងរវាងកម្ពុជា-ចិន កាន់តែជិតស្និតដល់កម្រិតកំពូល បន្ទាប់ពី មហាអំណាចកុម្មុយនិស្តចិន ចេញមុខគាំទ្ររបបលោក ហ៊ុន សែន ជាចំហ ខណៈក្រុមប្រទេសលោកសេរី ថ្កោលទោស និងដាក់ទណ្ឌកម្មលើរបបលោក ហ៊ុន សែន ដោយសារបំផ្លាញ ប្រជាធិបតេយ្យ និងការរំលោភសិទ្ធិមនុស្សនៅកម្ពុជា។ នាយកប្រតិបត្តិមជ្ឈមណ្ឌលសម្ពន្ធភាពការងារនិងសិទ្ធិមនុស្ស (CENTRAL) លោក មឿន តុលា មានប្រសាសន៍ថា ប្រសិនបើកម្ពុជា មានវិធានការតឹងរ៉ឹងគ្រប់ជ្រុងជ្រោយតាំងពីដំបូង ប្រហែលជា កម្ពុជា មិនមានករណីឆ្លងជំងឺកូវីដ-១៩ ជាបន្តបន្ទាប់នោះទេ។ លោក យល់ថា ចំពោះវិធានការផ្អាកអ្នកដំណើរពីប្រទេសលោកខាងលិច ដែលកំពុងផ្ទុះការរីករាលដាលជំងឺកូវីដ-១៩ មិនទាន់គ្រប់គ្រាន់ឡើយ ។ លោក នៅតែចង់ឃើញរដ្ឋាភិបាល ហាមអ្នកដំណើរពីប្រទេសចិនដែរ ព្រោះចិន គឺជាប្រភពនៃការផ្ទុះមេរោគ ហើយបច្ចុប្បន្ន ក៏នៅតែមានអត្រាអ្នកឈឺ និងស្លាប់ច្រើនដដែល។ លោក មឿន តុលា បន្តទៀតថា ការដែលរដ្ឋាភិបាលបន្តឱ្យអ្នកដំណើរពីប្រទេសចិននេះ អាចធ្វើឱ្យសាធារណជនសង្ស័យថា វិធានការបែបនេះ មិនផ្អែកលើការវាយតម្លៃតាមបែបបច្ចេកទេសទាំងស្រុងនោះទេ៖ « »។ នាយកប្រតិបត្តិមជ្ឈមណ្ឌលសម្ពន្ធភាពការងារនិងសិទ្ធិមនុស្ស (CENTRAL) រូបនេះ ព្រួយបារម្ភដែរថា វិធានការផ្អាកអ្នកដំណើរពីលោកខាងលិចនេះ អាចនឹងធ្វើឱ្យប៉ះពាល់បន្ថែមទៀតដល់វិស័យទេសចរណ៍កម្ពុជា៖ « »។ រីឯប្រធានសហព័ទ្ធសហជីពកម្មករនិយោជិតវិស័យទេសចរណ៍សេវាកម្មកម្ពុជា លោក ម៉ម រិទ្ធី គាំទ្រចំពោះវិធានការទាំងឡាយណាដែលការពារអាយុជីវិតពលរដ្ឋខ្មែរ ប៉ុន្តែវិធានការនោះ ត្រូវធ្វើឡើងឱ្យស្មើភាពគ្នា និងការវាយតម្លៃអំពីហានិភ័យឱ្យបានត្រឹមត្រូវ ដើម្បីកុំឱ្យមានប៉ះពាល់ដល់សេដ្ឋកិច្ច ជាពិសេសវិស័យទេសចរណ៍៖ « »។ លោក ម៉ម រិទ្ធី នៅតែយល់ថា វិធានការរដ្ឋាភិបាលនេះ គឺមានចរិតបែបនយោបាយ ព្រោះកន្លងមក រដ្ឋាភិបាល គ្មានគោលបំណងបិទអ្នកដំណើរពីប្រទេសចិន ដែលមានអ្នកឆ្លងជំងឺរាប់ម៉ឺននាក់ និងអ្នកស្លាប់រាប់ពាន់នាក់ ប៉ុន្តែនៅពេលនេះ រដ្ឋាភិបាលបែរជាបិទប្រទេស ដែលទើបតែមានបញ្ហាថ្មីៗ នេះទៅវិញ៕	2020-03-15T22:55:00+07:00	rfa.org	https://www.rfa.org/khmer/news/health/new-positive-corona-in-Cambodia-03152020115248.html
18416f0d-f032-432a-9697-4a5df7c91995	វីដេអូ៖ រួមគ្នាប្រឆាំងជំងឺ Covid-19 ដើម្បីរក្សាលំនឹងសេដ្ឋកិច្ចជាតិ និងគ្រួសារ (Video inside)	(ភ្នំពេញ)៖ រហូតមកដល់បច្ចុប្បន្ននេះ ជំងឺ Covid-19 បានរីករាលដាលដល់ជាង១០០ប្រទេស នៅលើពិភពលោក រួមទាំងកម្ពុជាផងដែរ។ បើទោះបីជាជំងឺនេះ មិនទាន់ត្រូវបានគេរកឃើញវ៉ាក់សាំង និងថ្នាំព្យាបាលក្តី ប៉ុន្តែអ្នកជំងឺរាប់ម៉ឺននាក់ ត្រូវបានព្យាបាលជាសះស្បើយ ហើយជំងឺនេះយើងអាចទប់ស្កាត់វា បានតាមរយៈ វិធានការអនាម័យរបស់ក្រសួងសុខាភិបាល។ វីដេអូដែលមានចំណងជើងថា ដែលមានរយៈពេលជាង១០នាទី បានបង្ហាញលម្អិតពាក់ព័ន្ធនឹងព័ត៌មានអំពីជំងឺ Covid-19 និងវិធានការការពារជំងឺនេះ៕	2020-03-15T22:18:00+07:00	freshnewsasia.com	https://m.freshnewsasia.com/index.php/en/localnews/151610-2020-03-15-08-18-03.html
88145c94-6b18-41d8-99a4-d8456ee43622	BREAKING NEWS: កម្ពុជាសម្រេចបិទបន្ថែមមិនឲ្យជនបរទេសមកពីប្រទេសអ៉ីរ៉ង់ ចូលក្នុងប្រទេសរយៈពេល៣០ថ្ងៃ ចាប់ពីថ្ងៃទី១៨ ខែមីនាតទៅ ដើម្បីទប់ស្កាត់ការរីករាលដាល់ជំងឺ Covid-19	ក្រសួងសុខាភិបាលកម្ពុជា នៅព្រឹកថ្ងៃទី១៥ ខែមីនា ឆ្នាំ២០២០នេះ បានចេញសេចក្តីប្រកាសព័ត៌មានផ្លូវការមួយ សម្រចដាក់បម្រាមហាមមិនឲ្យជនបរទេសដែលមកពីប្រទេសអ៉ីរ៉ង់ ចូលប្រទេសកម្ពុជា រយៈពេល៣០ថ្ងៃ ចាប់ពីថ្ងៃទី១៨ ខែមីនា ឆ្នាំ២០២០តទៅ ដើម្បីទប់ស្កាត់នូវការរីករាលដាលនៃជំងឺ Covid-19។ សេចក្តីប្រកាសព័ត៌មានរបស់ក្រសួងសុខាភិបាល ដែលបណ្តាញព័ត៌មាន Fresh News ទទួលបាននៅថ្ងៃទី១៥ ខែមីនា ឆ្នាំ២០២០នេះ បានបញ្ជាក់ថាយ៉ាងដូច្នេះថា ទី១៖ បុរសជនជាតិចិន មកពីទីក្រុងវូហាន (ជាសះស្បើយ) ទី២៖ បុរសជនជាតិខ្មែរ វ័យ៣៨ឆ្នាំ នៅខេត្តសៀមរាប ទី៣៖ ស្រ្តីជនជាតិអង់គ្លេស វ័យ៦៥ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម ទី៤៖ បុរសជនជាតិអង់គ្លេស វ័យ៧៣ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម ទី៥៖ ស្រីជនជាតិអង់គ្លេស វ័យ៦៩ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម។ ទី៦៖ បុរសជនជាតិកាណាដា អាយុ៤៩ឆ្នាំ នៅរាជធានីភ្នំពេញ ទី៧៖ បុរសជនជាតិប៊ែលហ្សិក អាយុ៣៣ឆ្នាំ នៅរាជធានីភ្នំពេញ ដើម្បីទប់ស្កាត់ការរីករាលដាលជំងឺ Covid-19 នៅព្រឹកថ្ងៃទី១៤ ខែមីនា ឆ្នាំ២០២០នេះ ក្រសួងសុខាភិបាល បានសម្រេចដាក់បម្រាមមិនឲ្យជនបរទេស មកពីប្រទេសអ៉ីតាលី អាល្លឺម៉ង់ អេស្ប៉ាញ បារាំង និងអាមេរិក ចូលប្រទេសរយៈពេល៣០ថ្ងៃ ចាប់ពីថ្ងៃទី១៧ ខែមីនាតទៅ។ សូមជម្រាបថា ក្រសួងសុខាភិបាល និងអប់រំវេជ្ជសាស្ត្រអ៉ីរ៉ង់ នៅល្ងាចថ្ងៃទី១៤ ខែមីនា ឆ្នាំ២០២០ បានបញ្ចេញរបាយការណ៍មួយ ដោយបញ្ជាក់ពីចំនួនមនុស្សស្លាប់ដោយសារតែជំងឺរាតត្បាតសកល COVID-19 បានកើនឡើងដល់ ៦១១នាក់ហើយ នៅក្នុងចំណោមអ្នកឆ្លងសរុប ១២,៧២៧ករណី។ មន្ត្រីទទួលបន្ទុកទំនាក់ទំនងសាធារណៈ និងព័ត៌មានរបស់ក្រសួងសុខាភិបាលអ៉ីរ៉ង់លោក ឃីយ៉ានួស ហ្សាហាន់ភើ (Kianush Jahanpur) ក៏បានបញ្ជាក់ផងដែរថា ក្នុងចំណោមករណីឆ្លង COVID-19 សរុបទាំង ១២,៧២៧ករណីក៏មានអ្នកជំងឺសរុប ៤,៣៣៩នាក់រួចមកហើយដែរត្រូវបានព្យាបាលឲ្យជាសះស្បើយ និងត្រឡប់ទៅផ្ទះវិញ។ គួរបញ្ជាក់ថា អ៉ីរ៉ង់គឺជាប្រទេសរងគ្រោះធ្ងន់ធ្ងរជាងគេបំផុតលេខ ២ បន្ទាប់ពីប្រទេសអ៉ីតាលីនាពេលបច្ចុប្បន្ន ខណៈតួលេខនៃអ្នកឆ្លង និងស្លាប់ដោយសារតែវីរុសកូរ៉ូណាថ្មី (COVID-19) បាននិងកំពុងកើនឡើងជាលំដាប់។ ដោយឡែកយោធាអ៉ីរ៉ង់បានប្រកាសកាលពីថ្ងៃសុក្រម្សិលមិញនេះថា កងកម្លាំងនឹងចាប់ផ្តើមបិទផ្លូវថ្នល់ និងដងវិថីនានា ព្រមទាំងទីផ្សារលក់ទំនិញផងដែរ ដើម្បីកុំឲ្យប្រជាជនប្រមូលផ្តុំគ្នា ដែលអាចនាំឲ្យមានការឆ្លង COVID-19 កើនឡើង៕	2020-03-15T15:01:00+07:00	freshnewsasia.com	https://m.freshnewsasia.com/index.php/en/localnews/151581-2020-03-15-01-01-10.html
ce9007e2-7d74-4fae-be10-665be0e7e252	សម្តេចតេជោ ហ៊ុន សែន៖ ការបិទប្រទេស៥ មិនឱ្យចូលកម្ពុជាមិនមែនជាការរើសអើងទេ តែជាវិធានការការពាររីករាលដាលជំងឺកូវីត (Video inside)	សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានថ្លែងថា ការសម្រេចបិទមិនឱ្យប្រទេសចំនួន៥ នៅលោកខាងលិច មិនឱ្យចូលមកម្ពុជា មិនមែនជាការរើសអើងទេ ប៉ុន្តែជាវិធានការដើម្បីទប់ស្កាត់ជំងឺកូវីត១៩ ដែលកំពុងរាតត្បាតខ្លាំងនៅក្នុងប្រទេសទាំងនោះ។ ការពន្យល់របស់សម្តេចតេជោ ហ៊ុន សែន បានធ្វើឡើងបន្ទាប់ពីក្រសួងសុខាភិបាលកម្ពុជា បានដាក់ចេញនូវវិធានការផ្អាកមិនឲ្យជនបរទេស មកពីចំនួន៥ ក្នុងនោះមានប្រទេសអ៉ីតាលី អាល្លឺម៉ង់ អេស្ប៉ាញ បារាំង និងអាមេរិក ចូលមកប្រទេសកម្ពុជា រយៈពេល៣០ថ្ងៃ ដោយវិធានការនេះនឹងអនុវត្តចាប់ពីថ្ងៃទី១៧ ខែមីនាតទៅ។ ថ្លែងក្នុងកម្មវិធីបើកពិធីបុណ្យទន្លេលើកទី៦ នៅក្នុងខេត្តបាត់ដំបង នាល្ងាចថ្ងៃទី១៤ ខែមីនា ឆ្នាំ២០២០នេះ សម្តេចតេជោ ហ៊ុន សែន បានបកស្រាយថា៖ ។ ប្រទេសទាំង៥ ដែលរាជរដ្ឋាភិបាលកម្ពុជា បានដាក់វិធានការឱ្យផ្អាកការអនុញ្ញាតឱ្យចូលនេះ បានចាប់ផ្តើមផ្ទុះឡើងយ៉ាងខ្លាំង នៃជំងឺកូវីដ១៩ ក្នុងរយៈពេលខ្លីប៉ុណ្ណោះ។ ប្រទេសអ៉ីតាលី មានចំនួនអ្នកស្លាប់សរុបកើនដល់ ១,២៦៦នាក់ និងឆ្លងជាង១៧,៦៦០នាក់ ដែលស្ថិតនៅលំដាប់ទី២ បន្ទាប់ពីប្រទេសចិន។ ប្រទេសអេស្ប៉ាញមានអ្នកជំងឺកូវីដស្លាប់១៩១នាក់ និងឆ្លងជាង៦ពាន់នាក់។ បារាំងស្លាប់៧៩នាក់ និងឆ្លងជាង៣ពាន់នាក់។ អាមេរិកស្លាប់៥០នាក់ និងឆ្លងជាង ២៣០០នាក់។ ក្រៅពីនោះក៏មានប្រទេសកូរ៉េខាងត្បូង និងអ៉ីរ៉ង់ផងដែរ ដែលមានមនុស្សស្លាប់ និងឆ្លងកើនឡើងខ្ពស់ ខណៈដែលប្រទេសចិន ដែលត្រូវបានចោទថាជាប្រទេសផ្ទុះជំងឺកាចសាហាវនេះមុនគេ កំពុងគ្រប់គ្រងបានទាំងស្រុងនូវការរីករាលដាលតទៅទៀត ដោយអត្រាស្លាប់ និងឆ្លង មានចំនួនកាន់តែតិចទៅៗ។ សម្តេចតេជោ ហ៊ុន សែន បានចាត់ទុកបុគ្គលមួយចំនួន ដែលបានឌឺដងចំពោះវិធានការរបស់រាជរដ្ឋាភិបាល ក្នុងការបិទមិនឱ្យប្រទេសទាំង៥នេះចូលជាបណ្តោះអាសន្នថា «ជាជនអគិត» ដោយមិនបានដឹងអំពីព័ត៌មាន និងសភាពការណ៍ថ្មីៗនៅប្រទេសទាំងនោះ។ សម្តេចចោទសួរថា តើអ្នកបានយល់ទេ? អ្នកបានយល់ថា នៅអាមេរិកបានដាក់ប្រទេសក្នុងគ្រាអាសន្នហើយទេ? អ្នកមានដឹងថានៅអេស្ប៉ាញមានការដាក់រដ្ឋនៅក្នុងគ្រាអាសន្នហើយទេ? អ្នកបានយល់ថានៅប្រទេសអ៉ីតាលីបានបិទប្រទេសទាំងស្រុងហើយទេ? អ្នកមានដឹងថា នៅអាល្លឺម៉ង់ និងនៅបារាំងការជួបជុំត្រឹមតែ១ពាន់នាក់ត្រូវបានហាមឃាត់ហើយទេ? «អ្នកពិតជាអគតិជ្រុលហួសមិនសមជាពលរដ្ឋខ្មែរទាល់តែសោះ ពិតមែនតែអ្នកមានឈាមជ័រជាខ្មែរ ក៏ប៉ុន្តែអ្នកគ្មានការទទួលខុសត្រូវ»។ សម្តេចបានបន្តថា៖ ករណីនេះ ប្រទេសទាំងនោះគ្មានជើងហោះហើរភ្ជាប់ជាមួយនឹងកម្ពុជាទេ ដូច្នេះបើទោះបីជាភ្ញៀវទាំងនោះមិនបានចូលមកកម្ពុជាមួយរយៈ ដែលត្រូវអនុវត្តរហូតដល់ថ្ងៃទី១៧ឯណោះ ដើម្បីឱ្យមានពេលវេលាក្នុងការលុបសំបុត្រយន្តហោះមកកាន់ប្រទេសកម្ពុជា ក៏ប៉ុន្តែកន្លែងនោះគឺជាកន្លែងដែលមានការផ្ទុះឡើងយ៉ាងខ្លាំងនូវមេរោគនេះ អ្នកយល់ទេ? ក្នុងពេលដែលប្រទេសផ្សេងទៀត គេមានវិធានតឹងរ៉ឹងជាងនេះទៅទៀត។ សម្តេចបានលើកឧទាហរណ៍ថា ប្រទេសសិង្ហបុរី បានប្រកាសមិនឲ្យអ្នកទាំងនេះចូល ហើយអ្នកណាក៏ដោយដែលបានធ្វើដំណើរឆ្លងកាត់ប្រទេសទាំងនេះទេ ក៏ត្រូវមកដល់សាំងហ្គាពួរដាក់ឱ្យនៅដាច់ដោយឡែករយៈពេល១៤ថ្ងៃ រាប់ទាំងជនជាតិសាំងហ្គាពួរខ្លួនឯង ហើយនៅប្រទេសវៀតណាមអ្នកដែលមកពីប្រទេសមួយចំនួននៅអឺរ៉ុប ក៏គេដាក់ឲ្យនៅដាច់ដោយឡែក១៤ថ្ងៃផងដែរ។ សម្ដេចតេជោ បានចោទជាសំណួរថា កម្ពុជាពិនិត្យមើលតំបន់ណាដែលមានការឆ្លងខ្ពស់ ចុះហេតុអ្វីក៏មានការវាយប្រហារទៅលើចិនខ្លាំងម្ល៉េះ នេះជារឿងអគតិជ្រុលហួស សម្តេចបន្ថែមថា៖ ។ ទី១៖ បុរសជនជាតិចិន មកពីទីក្រុងវូហាន (ជាសះស្បើយ) ទី២៖ បុរសជនជាតិខ្មែរ វ័យ៣៨ឆ្នាំ នៅខេត្តសៀមរាប ទី៣៖ ស្រ្តីជនជាតិអង់គ្លេស វ័យ៦៥ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម ទី៤៖ បុរសជនជាតិអង់គ្លេស វ័យ៧៣ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម ទី៥៖ ស្រីជនជាតិអង់គ្លេស វ័យ៦៩ឆ្នាំ អ្នកដំណើរនាវា Viking Cruise Journey នៅខេត្តកំពង់ចាម។ ទី៦៖ បុរសជនជាតិកាណាដា អាយុ៤៩ឆ្នាំ នៅរាជធានីភ្នំពេញ ទី៧៖ បុរសជនជាតិប៊ែលហ្សិក អាយុ៣៣ឆ្នាំ នៅរាជធានីភ្នំពេញ៕	2020-03-15T05:31:00+07:00	freshnewsasia.com	https://m.freshnewsasia.com/index.php/en/localnews/151575-2020-03-14-15-31-52.html

Subsets and Splits

No community queries yet

The top public SQL queries from the community will appear here once available.